
CUVÎNT. ÎNAINTE 


înainte de a fi cronicar de fotbal am fost şi antrenor, 

Stind la marginea terenului, pe timp frumos, ca şi pe 
arşiță, ploaie sau ger, am trăit, mulţi ani la rînd, emo- 
țiile luptei pentru rezultat, am gustat şi din, cupa satis- 
facţiilor, şi din cea a decepțiitor. Am simțit, nu o dată, 
nedreapta judecată a arbitrilor, cu unii ba m-am și cer- 
tat. Mi-a încercat de multe ori răbdarea și neșansa, am 
rezistat însă şi nu m-am resemnat. 

Din anii antrenoratului am rămas cu multe amintiri 
frumoase. Citeva dintre ele mi se par, în ciuda anilor 
care au trecut, mereu la timpul prezent. În dreptul lor 
se înscriu numele lui Augustin Deleanu şi Gigi Tătaru, 
care, în perioada uceniciei lor sportive, mi-au fost elevi 
sirguincioși şi au tămas, în continuare, credincioşi fot- 
balului. Se înscrie şi numele marelui nostru Ilie Năstase, 
un. virtuos precoce al balonului rotund, pe care n-am 
reușit (și nu-mi pare rău) să-l despart de tenis, spre 
care-l atrăgeau, uneori și forţindu-l, Costică Chivaru şt 
Gogu Viziru. Se înscrie și numele admirabilului atlet Dinu 
Piștalu, un as al săritorilor noştri cu prăjina, fotbalist 
cu vocaţie de atacant, sau cel al lui Radu Șerban, mijlocaş 


` 

laborios și tenace, devenit portar de hochei pe gheață în 
prima divizie. 5 E 

Dar cele mai frumoase amintiri rămîn tot. acelea care 
m-au legat, în timp, de ceilalți antrenori. Mari sau mici, 
cunoscuţi sau simpli anonimi, pe care i-am simţit întot- 
deauna aproape și cărora le-am înțeles zbuciumul sufle- 
tesc și năzuințele. Pentru ei și pentru profesia pe care 
au slujit-o, am scris aceste rînduri. 

Într-un fel, şi o invitaţie, pentru toţi 'cei care 
doresc să îmbrăţişeze meseria de antrenor, de a urca 
‘treptele competenţei şi ale afirmării profesionale numai 
prin muncă, probitate și pasiune. 


MIHAI IONESCU 


București —ianuaru 1982 


AŞA S-A NĂSCUT IDEEA 


În vara anului 1978, într-o dimineaţă de august dina- 
intea începerii campionatului republican de fotbal, tele- 
fonul a sunat prelung și cineva foarte grăbit, puţin ner- 
vos parcă, a zis de la celălalt capăt al firului: „Alo, 
redacția ziarului Sportul?“ „Da“ am răspuns. „Secţia 
fotbal ?* „Da“ am zis din nou. „Aş vrea să vă pun o 
întrebare, în numele unui grup de prieteni ai fotbalului“, 
„Pofiiţi, vă ascult.“ „Cum se face că dumneavoastră, 
care întocmiţi tot felul de clasamente, nu v-aţi gîndit 
niciodată pînă acum să întocmiţi şi un clasament al an- 
- trenorilor ?% 

Au urmat cîteva secunde de pauză, după care, ca să 
mai cîştig ceva timp, am răspuns întrebînd: „Un cla- 
sament al antrenorilor ?“ „Da, al antrenorilor. Ce vi se 
pare aşa de curios ?* „Să ştiţi că avem unul, dar trebuie 
să-l mai verificăm ; să-l mai discutăm ; să-l mai actuali- 
zăm ; să-l mai...“ „Bine, bine, am înţeles. Făceţi-i ce-i 
faceţi și publicaţi-l mai repede. Noi, cititorii, îl aşteptăm“, 
„Aveţi vreo preferință anume, sînteţi cumva angajat în 
vreo prinsoare sau vă interesează, pur și simplu, cum 
ar arăta o clasificare a antrenorilor români, în prezent ?“ 
Interlocutorul meu, suspectîindu-mă, poate, de indisere- 
ție sau, cine știe, iritat de formularea întrebării cu iz de 
interogatoriu, mi-a tăiat-o sturt : „Important este să apa- 
ră clasamentul“, Apoi s-a prezentat — Constantin Bădin, 
din București — şi, în final, a adăugat ceva mai rela- 

Kat: „Să ştiţi că sînt rapidist, deşi, ca să fiu sincer, ţin 
şi cu Petrolul şi înainte de orice, cu echipa naţională“, 

„Cîteva zile mai tîrziu, tot dimineaţa, secretara re- 
dactorului şef m-a sunat „pe interior“, spunîndu-mi cu 
un aer grav : „Vă poftește tovarășul Neagu“. De ce oare ? 
m-am întrebat imediat și parcurgînd culoarul lung al re- 
dacţiei, continuam să mă întreb, nu fără oarecare îngri- 
jorare : „De ce să mă cheme, aşa de dimineaţă, redac- 
torul şef 2% 

Aurel Neagu, gazetar vechi, om cu mare experienţă 
profesională şi mereu în căutare de idei, m-a întîmpinat. 
în uşa cabinetului, zîmbind de la înălțimea staturii sale 
de fost voleibalist şi  baschetbalist de performanță 1 
„Te-am chemat să te întreb dacă, tu care ești familia- 
rizat cu statisticile, cu evidenţele şi clasificările de tot 
felul, te-ai gîndit vreodată să faci şi un. clasament al 
antrenorilor ?“ 

Câteva momente am rămas mut. Nu ştiam ce să cred. 
De unde, aşa, deodată, atita interes pentru-un asemenea 
clasament ? Redactorul şef aştepta însă un răspuns. Ace- 
la pentru care mă chemase în mod expres. „De fapt. am 
început eu, am toate datele necesare pe întreaga perioa- 
dă de după război“. „Şi ce mai aștepți ?“ „Am unele re- 
zerve în privinţa publicării lui“ „Cum adică ?* „Adică 
este foarte greu să fixezi — indiferent prin ce criterii 
— o ierarhie în timp, echitabilă şi exactă. Și este, în ace- 
lași timp, foarte uşor ca, plecînd de “aici, să creezi de 
zece ori mai multe nemulțumiri decit sátisfacții.“ Pe 


redactorul şef nu l-a înduplecat însă răspunsul meu şi,. 


în virtutea autorităţii sale profesionale şi administrative, 
mi-a spus scurt: „Să-mi prezinţi clasamentul antreno- 
rilor. ca să-l publicăm. Mi se pare ceva foarte intere- 
sant“. 

A M-am apucat, asadar, de lucru. Și n-a fost o muncă 
prea grea să centralizez nişte date adunate cu grijă de-a 
lungul anilor. Mai greu a fost să mă obisnuiese cu ideea 
clasamentului, care a și apărut la data de 9 septembrie 
197R în ziarul „Sportul“, la rubrica -Răspundem “iti 
torilor“. Dar, în aceeaşi zi s-a stîrnit... furtuna. Au 7hîr 
nîit toată ziua telefoanele în redactie. Unii ne felirtau. 
N-as spune cîţi. Alţii ne criticau.. Nici aici n-as da o 
cifră. Treptat, apoi, furtuna s-a potolit şi în mai putin 

de o lună totul era ca şi cum nu s-ar fi întîmplat nimic. 
Nu se mai vorbea de clasamentul antrenorilor, nu mai 
apăreau curioși la telefon să întrebe de ce cutare e pe 
nu știu ce loc şi nu pe altul. 

Şi totuşi, paradoxal oarecum, pe fondul unei aseme- 
nea atmosfere de calm, şi-a făcut loc o idee generoasă, 
o idee menită să fixeze în primplan figura acelui perso- 
naj atît de discutat, controversat și plin de zbucium — 
ANTRENORUL. Confratele şi tizul Mircea M., Ionescu 
mi-a sugerat realizarea unei cărţi inspirată și Susţinută 
de întreaga documentaţie care a servit la întocmirea cla- 
samentului antrenorilor, publicat în septembrie 1978 în 
ziarul „Sportul“. Părea, într-adevăr, ceva interesant şi 
ispititor. Mi-am zis însă că a comenta un „top“ al an- 
trenorilor ar însemna, de fapt, o recunoaștere a unei 
ierarhii valorice făcută cu un cîntar, despre care am 
spus, din capul locului, că nu poate să dea sentințe. În 
schimb, am considerat că ar fi mai firesc să scriu despre 
viaţa încărcată de emoţii, satisfacţii și amărăciuni a an- 
trenorilor. Şi, dintr-o discuţie cu antrenorul emerit Cibi 
Braun, am înţeles că nimic nu poate fi mai util în for- 
marea şi educarea generaţiilor viitoare de tehnicieni ai 
fotbalului nostru decît exemplul” de muncă și experienţa 
unor antrenori valoroşi — indiferent de locul lor în 
clasament — care au găsit calea şi cheia pentru obţi- 
nerea succeselor şi marilor performanțe. 

Aşa s-a născut ideea acestei cărţi. În fapt, o suită de 
secvenţe din viaţa unor oameni greu încercaţi, încărunțiți 
înainte de vreme, pe care îi trădează, de fiecare dată, 
neastîmpărul şi încordarea, niciunde mai mari, mai chi- 
nuitoare. ca acolo, pe „banca suferinţei“, de la marginea 
gazonului. . 


ŞI TOTUȘI... CLASAMENTUL 


„„A biruit, așadar, ideea de a scrie o carte ce îşi pro- 

pune să aducă în lumina adevărului fapte, evenimente, 

- simple întîmplări, poate, din viața unor reputați, tehni- 
cieni ai fotbalului nostru. 

Şi, totuşi, chiar dacă numai curiozitatea ar fi aceea 
care ne-ar îndemna să o facem, includerea în perimetrul 
cărţii a unui clasament al antrenorilor apare nu numai 
ca ceva inedit, ci înţr-o oarecare măsură, şi necesar, 

Să vedem, deci, cum ar arăta un astfel de „top“ întoc- 
mit pentru întreaga perioadă postbelică 1946—1982. Iată-l 
mai întîi în forma sa, așa cum a apărut în „Sportul“ din 
9 septembrie 1978 : 1. Angelo Niculescu (41 de puncte) ; 
2. Traian Ionescu (36) ; 3. Gheorghe Popescu (35); 4—5. 
Valentin Stănescu și Ilie Oană (30); 6. Nicolae Dumi- 
trescu (28); 7. Ştefan Covaci (26); 8. Ilie Savu (25); 9. 
Francise Ronnay (21); 10. Constantin Cernăianu (20); 
11. Emeric Jenei (19); 12—13. Basil Marian şi Dumitru 
Nicolae-Nicuşor (18) ; 14. Silviu Ploieșteanu (17) ; 15—16. 
Coloman Braun-Bogdan şi Ion.Nunweiller (14); 17. Iuliu ` 
Baratki (13); 18. Constantin Teașcă (12); 19. Gheorghe 
Staicu (11); 20. Florin Halagian (10); 21—23. Andrei 
Șepci, Ştefan Onisie, Tiberiu Bone (9); 24—27. Nicolae 
Covaci, Iosif Lengheriu, Remus Ghiuriţan şi Ion Ionescu 
— Timişoara (8); 28—32. Ion Mihăilescu, Ion Motroc, 
Ștefan Vasile, Marin Bărbulescu şi Gică Nicolae (7); 
33—35. Eugen Mladin, Viorel Mateianu şi Vili Covaci (6), 

Sistemul de punctaj folosit la alcătuirea acestui cla- 
sament a fost următorul ; campionatul naţional de se- 
niori, locul I=5 puncte, locul [1=3, locul I=] ; aşti- 
garea Cupei României =4 puncte ; calificarea în finală 
= 2; câştigarea titlului de campioană naţională la ju- 
niori = 2 puncte ; cîştigarea campionatului de tineret 
= 1 punct; promovarea în Divizia A = 3 puncte ; cali- 
ficarea în turneul final al Campionatului Mondial = 10 
puncte ; calificarea în sferturile de finală ale Campio- 
natului Europei = 7 puncte ; calificarea la Jocurile Olim- 
pice de la Tokio = 7 puncte; locul V ocupat la J. O. 
de la Tokio = 2 puncte ; cîştigarea titlului de campioa- 
nă mondială universitară = 2 puncte; Balcaniada de 
seniori : locul I = 5 puncte, locul II = 2 puncte; Bal- 
caniada de tineret, locul I = 3 puncte, locul II = 1 punct; 
Turneul U.E.F.A. campionatul european de juniori. lo- 
cul I în serii = 2 puncte, finalistă a turneului = 3 punc- 
te, cîştigarea turneului = 5 puncte ; Cupa Balcanică pen- 
tru echipe de club, locul I == 4 puncte, locul I = 2 
puncte ; calificarea echipelor de club în turul II al cu- 
pelor europene = 1 punct, în turul HI = 2 puncte, în 
turul IV = 5 puncte. 

În perioada de timp care s-a scurs de la apariţia pri- 
mei încercări de ierarhizare a antrenorilor, în raport de 
performanțele reușite, s-a mai produs o serie de modifi- 
cări determinate. în primul rînd, de disputarea unor 
noi competiţii interne și internaționale. Pe de altă parte, 
au fost luate în consideraţie și unele realizări importante 
obținute înainte de război (cazul C. Braun-Bogdan). De 
asemenea, s-a ţinut seama și de „amendamentul“ propus 
de un cititor, de a fi penalizaţi, cu scăderea de 'puncte, 
antrenorii care şi-au înscris în palmares şi... contraper- 
formante. Cum ar fi, de pildă, retrogradarea din prima 
divizie sau ratarea unui important obiectiv pe plan in- 
ternaţional. 

În aceste condiţii, forma actualizată a clasamentului 
antrenorilor, la 1 ianuarie 1982. era următoarea: 1. A. 
Niculescu (43 puncte); 2—3. Tr. Ionescu şi V. Stănescu 
(38); 4.. Gh. Popescu (35); 5—6. I. Oană şi N. Dumi- 
trescu (27); 7. C. Cernăianu (26); 8—9. D. Nicolae-Ni- 
cușor şi I. Savu (25): 10. Fr. Ronnay (21); 11—12. C. 
Braun-Bogdan şi Şt. Covaci (20); 13. FI. Halagian (19); 


11 


14—15. B. Marian şi I. Nunweiller (18); 16—17. Em. 
- Vogl şi S. Ploieşteanu (17); 18. Em. Jenei (16); 19. Gh. 
Constantin (14); 20. I. Baratki (13); 21—22. C. Teaşcă 
şi Șt. Onisie (12); 23—25. I. Oblemenco, Gh. Staicu şi 
I. lonescu-Timişoara (11); 26—28. A. Şepci, T. Bone și 
P. Moldoveanu (9) ; 29—30. N. Covaci, R. Ghiuriţan (8); 
31—37. V. Mateianu, I. Mihăilescu, D. Anescu, M. Băr- 
bulescu, Gică Nicolae, Şt. Vasile şi Wetzer III (7); 38— 
41. M. Rădulescu, E. Mladin, V. Covaci şi Gh. Hanga (6) ; 
42—45. C. Drăguşin, T. Ozon, V. Neagu şi I. Lengheriu 
(5); 46—55. R. Cosmoc, I. Motroc, N. Gorgorin, M. Jijik, 
C. Vilcov, Fr. Dvorjak, C. Voroncovschi, Șt. Stănculescu, 
A. Schertz și Silviu Avram (4). 

După cum lesne se poate observa, modificările nu 
sint — nici nu puteau fi, într-un interval de timp foarte 
scurt — prea spectaculoase, Atrag, totuşi, atenţia „sal- 
turile“ realizate de Fl. Halagian, D. Nicolae-Nicușor şi 
C. Cernăianu, precum şi apariţia în plutonul fruntaș a 
doi foşti mari jucători : „profesorul“ Constantin şi „tuna- 
rul“ Craiovei, Oblemenco. În acelaşi timp, nu pot trece 
neobservate „căderile* înregistrate de Şt. Covaci, Em. 
Jenei şi Gh. Staicu, ultimii doi avînd, fireşte, șansa ti- 
nereţii şi, deci, posibilitatea (teoretică cel puţin) a re- 
cîștigării şi chiar a depășirii vechilor poziţii. 

Dar să încercăm să privim puţin şi dincolo de ceea 
ce poate oferi pînă la urmă un simplu „top“. Să vedem, 
de fapt, în ce au constat premisele opțiunii pentru cei 
zece eroi ai cărţii. Altfel spus... 

- DE CE UNII ȘI NU ALPH? 


Am apreciat ca numărul antrenorilor cărora să li se 
ofere ocazia de a-și spune cuvîntul să nu depăşească cifra 
corespunzătoare aceleia care reprezintă, în joc, o echipă 
de fotbal. Era nevoie deci de 11 titulari. Și care să fie 
aceştia ? Fără a privi deloc clasamentul antrenorilor — 
pe care l-am socotit, repet, un cîntar aproximativ — se- 
lecţia a cuprins, de la început, un grup de şase nume 
consacrate : Nicolae Dumitrescu, Traian Ionescu, Angelo 
Niculescu, Ilie Oană, Gheorghe Popescu și Valentin Stă- 
nescu. Întîmplarea a făcut ca toţi aceștia să ocupe şi 
primele șase locuri în topul postbelic al antrenorilor. Din- 
colo de o asemenea fericită coincidenţă, trebuie să recu- 
noaștem că alegerea este în conformitate şi cu perfor- 
mantele obținute de cei șase şi cu aportul lor la afirmarea 
fotbalului românesc, În acest fel aveam asigurat ceva mai 
mult de jumătate din efectivul echipei. 

Mai rămî eau „vacante“ încă cinci locuri. Unul dintre 
ele l-am atribuit decanului de vîrstă al tehnicienilor ro- 
mâni, lui Coloman Braun-Bogdan, figură aproape legen- 
dară, în fotbalul nostru. Locul 8 l-am oferit lui Cornel 
Drăguşin, cel care de-a lungul a trei decenii de activitate 
desfășurată la toate eșaloanele de pregătire și la toate 
nivelele de reprezentare a fotbalului competitiv a acu- 
mulat o vastă experienţă de muncă, pe care a pus-o în 
sluibn formării multor jucători din generaţiile de schimb. 

Locurile 9 şi 10 au revenit unor antrenori tineri, am- 
bii foști jucători de mare performanţă : Florin Halagian 

— un excelent constructor de echipă, iscusit „dirijor“ al 
acesteia de la marginea terenului şi Viorel Mateianu — 
un mare obsedat de fotbal, antrenor cu vocaţie de tacti- 
cian, Ajungînd la locul 11 m-am oprit. Și:am renunţat 
din cauza numărului foarte mare de candidaturi, două 
dintre ele fiind chiar ale unor nume de marcă, tehnicieni 
de mare greutate, ca să spunem aşa, în fotbalul româ- 
nesc. Este vorba de Ștefan Covaci, care şi-a cîștigat o 
binemeritată faimă la cîrma celebrei echipe olandeze 
Ajax, și de Constantin Teaşcă, omul care și-a închinat 
viața întreagă numai fotbalului. I-am lăsat însă lui Şte- 
fan Covaci posibilitatea de a-şi aduna confesiunile în- 
tr-o compoziţie personală aparte, lucru pe care sînt con- 
vins că-l va face la anii pensiei. În ce-l priveşte pe Con- 
stantin Teaşcă, acesta a spus, de fapt, cu mult curaj şi 
talent scriitoricesc, în cărţile pe care le-a publicat, cam 
tot ceea ce avea de spus. 

Alte candidaturi au vizat pe Ilie Savu, antrenorul 
„marelui C. C. A.“ din anul 1956; pe Constantin Cernă- 
ianu, cel care, printre alte numeroase performanțe. a 
adus Olteniei, în 1974, cu Universitatea Craiova, primul 
titlu de campioană a ţării, şi ţării, în 1981, o medalie de 
bronz la Campionatul mondial de juniori din Australia ; 
pe Dumitru Nicolae-Nicuşor, tehnicianul prob şi modest, 
sobru şi conştiincios, de al cărui nume se leagă multe 
dintre succesele, mai vechi sau mai noi, ale echipei Di- 
namo ; pe Bazil Marian, considerat de mulţi cel mai mare 
talent al fotbalului românesc din toate timpurile. Ar mai 
fi putut fi luaţi, de asemenea, în discuţie şi Gheor- 
ghe Constantin, Ion Nunweiller, Emeric Jenei, Ro- 
bert Cosmoc, Petre Moldoveanu, Ion Motroc, dr. Con- 
st tin Rădulescu, Tiberiu Bone, Mircea Rădulescu, Ion 
Reinhardt, Ion Ionescu — Timişoara, Gheorghe Staicu, Ni- 
colae Vătafu, Mircea Nedelcu, Mircea Dridea, Leonid An- 
tohi, cu toţii „meseriași“ de prim rang, avînd și frumoase 
realizări cu care se pot mîndri oricînd. Ca dealtfel şi aceia 
din grupul, din păcate restrîns, al făurarilor de valori fot- 
balistice : Ion Costea, Ioan Kluge, Nicolae Gorgorin, Ion 
Morărescu, Leonte Ianovschi, Dumitru Pătraşcu, Francise 
Fabian, Ștefan Stănculescu, Mihai Birzan etc. 

Să sperăm totuşi că despre toţi aceştia, ca şi despre 
Sei din „noul val“ de tehnicieni ai fotbalului nostru, în 

cadrul căruia se înscriu Mircea Lucescu, Ion Oblemenco, 
Petre Gavrilă, Alexandru Constantinescu, Marcel Pigu- 
lea, Lică Nunweiller, Viorel Kraus şi alţii, se vor mai ivi 
prilejuri de a se vorbi şi scrie lucruri frumoase, în mă- 
sura în care și rezultatele muncii fiecăruia vor susține 
aspiraţiile lor actuale. 

Deocamdată însă, raţiuni obiective, în cea mai mare 
măsură, au făcut ca opţiunile autorului să se oprească, 
acum, la numai cei 10 antrenori aleşi iniţial: Coloman 
Braun-Bogdan, Cornel Drăgușin, Nicolae Dumitrescu, 
Florin Halagian, Traian Ionescu, Viorel Mateianu, Ange- 
lo Niculescu, Ilie Oană, Gheorghe Popescu şi Valentin 
Stănescu. Aceasta este dealtfel şi ordinea înscrierii lor 
la cuvînt. Ordinea alfabetică, prin care se confirmă şi 
ideea de a da clasamentului antrenorilor un caracter, în 
principal, orientativ şi nicidecum unul decisiv, 

Începem cu capul de listă, bătrînul și în același timp 
„veşnic tînărul Cibi Braun. 


„DECANUL* 


19 martie 1980. În sala de şedinţe a Consiliului Na- 
tional pentru Educaţie Fizică şi Sport, de la etajul VIII, 
se aniversează împlinirea unei jumătăţi de secol de la 
înființarea F.R.F. Sînt prezenți oameni de fotbal din 
toate generaţiile. Vorbește, printre alţii, de la tribună, şi 
unul dintre primii preşedinţi ai acestui for, Alexandru 
Căpăţină, om la venerabila vîrstă de 80 de ani, care evo- 
că amintirea unor zile de pionierat, în care sportul cu 
balonul rotund încerca să-şi croiască drum propriu în 
viaţă. L-a urmat la cuvînt antrenorul emerit Coloman 
Braun-Bogdan. Privirile toate s-au îndreptat, din nou, 
cu atenţie şi respect, spre omul scund, uscăţiv, dar me- 
reu cu o văpaie de foc în obraji și în priviri, a cărui 
biografie se identifică aproape cu istoria fotbalului nostru, 
— Cine ar fi crezut că am să mai apuc această fru- 
moasă zi? Să fiu prezent la aniversarea celei de-a 50-a 
primăveri a federaţiei ! Şi ochii bătrînului „lup de fotbal 
s-au umplut de lacrimi. d 
Privindu-l cum vorbea de la tribună, mi-am amintit 
atunci că pe Cibi-baci îl știu de cînd am deschis şi eu ochii 
în fotbal. Eram copil cînd l-am văzut prima oară arînd 
terenul, în lung și în lat, ca half centru, la Juventus. L-am 
urmărit apoi cu interes, în anii din preajma celui de-al 
doilea război mondial, cum dirija pe „tricolori“ în me- 
ciurile cu Anglia și Italia de pe A.N.E.F., la Bucureşti. 
Ceva mai tîrziu, în vara anului 1947, l-am avut ca antre- 
nor la fosta „C.C.A4. Cînd s-a făcut selecţia pentru alcă- 

tuirea lotului echipei militare, care tocmai luase ființă, 
Cibi-Braun m-a reţinut și pe mine dintr-o mare gră- 
madă de jucători, peste o sută, care au trecut printr-o 
sită deosebit de severă, într-un interval de două săptă- 
mini. M-a selecționat şi mi-a zis : „Fii atent, să nu gre- 

` şeşti !“. N-am știut bine ce-a vrut să spună atunci. Dar, 
după numai o zi, l-am întîlnit — nu cred că din întîm- 
plare — la ieșirea dintr-o grădină de vară, unde tocmai 
sărbătorisem, în toată regula, evenimentul selecţiei. Cibi- 
Braun n-a zis decît atît : „Cred c-am să mă răzgîndesc“. 
Dar nu s-a răzgîndit. În schimb, m-a ţinut „în șah“ multă 
vreme, fără să-mi spună ce are, de fapt, de gînd cu 
mine. Pînă într-o bună zi, cînd m-a chemât de-o parte şi 
mi-a zis, aşa, conspirativ : „Vezi că duminică joci cu 
IT.A., la Arad“. Parcă mi se tăiaseră picioarele. Ce-o 
fi avînd de gînd cu mine? mi-am spus. Şi tot eu am 
răspuns : probabil că vrea să mă „curețe“. Pentru că 
un debut în faţa unei formaţii din care făceau parte, 
în acea vreme, numai celebrităţi fotbalistice, îți oferea, 
aproape exclusiv, şanse de lichidare, nicidecum de afir- 
mare. lată, spre convingere, şi echipa folosită, atunci, 
de I.T.A.: Marki-Vass, Farmati-Băcuţ, Pall, Petschov- 
schi-A. Covaci, Stibinger, Bonihady, Reinhardt, Dumi- 
trescu III. Am jucat destul de șters, echipa noastră a | 
pierdut la scor, iar la sfîrșit Cibi Braun m-a certat, ca 
și cum numai eu aș fi fost vinovat. Nervos fiind, i-am | 
răspuns puţin obraznic. El m-a amenințat că mă ter- ' 
mină, ca jucător; mie mi-a fost cam teamă şi mi-am 
cerut scuze; m-a iertat spunindu-mi că, de fapt, ţine 
foarte mult la mine. De atunci, am rămas prieteni. Așa į 
cel puţin spune Cibi Braun, iar eu sînt măgulit că mă 
consideră astfel. 


În casa-muzeu de pe malul Mureșului 


Anii au trecut peste noi. Cibi-baci a rămas însă, în 
ciuda vîrstei care înaintează implacabil, mereu cu aerul 
veşnicei tinereți. Totdeauna vesel și amabil, dispus să 
dea un sfat bun și mai ales să-ţi „vîndă“ o glumă bună. 
Tesise de mult la pensie, dar era la fel de activ, ca 
și în anii cînd lucra ca antrenor federal. Într-o zi, din 

primăvara anului 1980, l-am întîlnit pe scările fede- 
raţiei şi, pe un ton de dojană părintească, mi-a reproșat 
că de mult nu-i mai făcusem o vizită acasă, la Arad. 
„Măcar ca să-mi mai vezi muzeul personal şi tot ar 
merita efortul unei deplasări“. Era 'o invitaţie care nu 
putea rămîne fără răspuns. 

N-a trecut mult timp şi iată-mă, făcînd o escală de 
o zi, la Arad, în drum spre Timişoara. Locuinţa soţilor 
Braun este situată dincolo de podul peste Mureș, aproape 
chiar de malul apei. Din curtea casei, din strada Ion 
Păun Pincio nr. 8, pînă la plaja rîului, unde vara este 
o plăcere să stai cînd la soare, cînd la umbră, nu-i decît 
o azvîrlitură de băț. Casa propriu-zisă, cu excepția bu- 
cătăriei, este toată un muzeu ! Insigne de tot felul, peste 
2000 de bucăţi, obiecte de artă din 86 de ţări, colecţii 


tii 
de ziare, de reviste, fotografii, pliante, fanioane, cărți, 
albume, brelocuri, cupe, medalii. Printre acestea din 
urmă, și una de aur! Singura medalie de aur din istoria 
fotbalului nostru, obţinută în 1977 la un campionat 
mondial; De... surdo-muţi însă. Cibi Braun era condu- 
cătorul tehnic al echipei și își aminteşte cu mare plă- 
cere de acest succes, dar mai ales de disciplina de care 
au dat dovadă jucătorii săi care, spunea el, glumind, nu 
răspundeau niciodată la observaţiile pe care le făcea. 

Aici, în casa-muzeu din Arad a venit într-o zi, în 
trecere fiind prin oraş, fostul portar: al echipei naţionale 
dinainte de război, inginerul Mircea David, „il dio“ cum 
era supranumit. Acesta s-a oprit în fața peretului cu 
fanioane şi cînd a dat cu ochii de cel al clubului bucu- 
reştean Venus s-a trezit, fără să-și dea seama, cu la- 
crimi pe obraz. Venus era clubul în care el se afirmase 
ca jucător şi rămăsese pentru Mircea David ca o familie, 
în cadrul căreia s-a format ca om, reprezentînd o parte 
din viața sa. Câţi dintre jucătorii de azi mai simt așa 
ceva pentru clubul lor, pentru echipa în care au crescut 
şi ale cărei culori le-au apărat ? 

Atunci cînd l-am vizitat, la Arad, Cibi Braun era în 
plină activitate a unei zile obișnuite de muncă, în care 
se scula la ora 5 dimineața și nu se culca mai înainte 
de 12 noaptea. „Pentru că. spunea el, asta-i o metodă 
sigură de a trăi mai mult. de a-ti prelungi viaţa. e 
doarme prea mult nici nu observă că a trăit“. Princi- 

pala sa ocupaţie o reprezintă corespondenţa. Răspunde la 
tot felul; de scrisori venite din întreaga fară. Scrie 
totul de mină, îngrijit, cite. între două scrisori vorbește, 
povestește, mai scapă cîte o glumă, ca reclamele care 
întrerup, din cînd în cînd, un film american. E ca un 
argint viu, în ciuda celor 75 de ani pe care-i poartă, 
fără să le simtă, totuși, greutatea. Pentru că nu stă 
un moment. Munceșşte, şi iar munceşte. 

lar eu, ca să-l mai scot puţin din treburile de scrib 
şi să-l transfer în alt domeniu, acela al amintirilor, îi 
spun așa, puțin provocator: „Nea Cibi, mi-e tare dor 
să mai aud de la dumneata o vorbă de duh“. Cibi-baci 
mă privește iscoditor, să vadă cît de sinceră e rugă- 
mintea mea și apoi, cînd se convinge de adevăr, închide 
dosarele cu scrisori, le aliniază cu un gest tandru la 
cap de masă şi răspunde cu un șuris fermecător:  . 

— O vorbă de duh? Să ştii de la mine că nimeni 
în lumea asta nu minte mai mult ca foștii jucători. 
Spunea unul, în Arad, odată: „Ştii ce gol am marcat 
eu cînd jucam ? Cu un şut de la 50 de metri !*. De fapt, 
cînd a spus-o prima oară, distanţa era de 5 metri, apoi 
tot repetînd-o mereu, a mai adăugat, în fiecare an, cite 
5 metri, ajungînd, cu timpul, să şuteze din afara tere- 
nului sau de dincolo de graniță. Și mingea intra cu... 
pașaportul în ţară. 

— Dar o amintire de neuitat ai, așa, mai la înde- 
mină ? : 

-— O amintire vrei ?- Îți spun una care n-o ştie ni- 
meni, E din copilărie. Ascultă aici: aveam vreo 14—15 
ani şi pentru că-mi plăcea atît de mult fotbalul, nu-mi 
era destul că jucam, uneori de dimineața pînă seara, 
ci mă mai țineam scai şi după cei de la echipa întiia. 
Eram mereu, mai ales, în gară cînd plecau cei mari în 
deplasări. Îmi ziceam : poate e unul bolnav sau are cine 
ştie ce treabă şi nu vine! Pe vremea aceea plecau exact 
cei 11 care jucau, nu ca acum două echipe la număr 
ca să nu joace nici cît jumătate... Şi, într-o du- 
minică, am “avut noroc, Plecase unul în armată. M-am 
suit în tren, pe partea cealaltă a peronului, ca să nu 
fiu văzut. N-aveam nici bilet. Echipa juca la Brașov. 
Aici, cînd am coborii în gară, s-au bucurat toţi cînd m-au 
văzut, Că, oricum, eram unsprezece. Așa am debutat 


> 

în prima echipă. Mai greu a fost cînd m-am înapoiat 
acasă, unde tata de-abia mă aștepta să mă ia în primire, 
Şi m-a bătut de n-am putut să stau pe scaun citeva 
zile. Eram însă fericit! Jucasem la cei mari! Şi cine 
mă întreba prin oraş de ce merg așa chinuit, răspun- 
deam că m-am accidentat în meciul de la Brașov. Și toţi 
mă priveau cu un fel de admiraţie. Dar numai eu ştiam 
că cel ce mă „accidentase“ fusese tâta și... cureaua lui 
de la pantaloni. 


De unul singur la... două piane 


— Cibi-baci, asta-i aşa de „încălzire“, spune-mi mai 
bine, cum ŝi ajuns antrenor ? 

— Simplu şi foarte greu în acelaşi timp. Era în 1928, 
cînd m-am întors din armată, de la Timişoara, acasă la 
Arad, cu gradul de sergent. Am revenit la A.M.E.F.A., 
echipă muncitorească şi săracă, neluată în seamă, nea- 
jutorată. Ca pe atunci... împlinisem 23 de ani. Con- 
ducătorii clubului m-au chemat și mi-au zis: „Ascultă, 
Cibi, ai făcut armata, ești, cum se spune, un om întreg. 
De miine ai să te ocupi de juniori“. „Păi, am replicat 
eu, nu ştiu nimic.“ „Ai să înveţi și ai să ştii“. Și, bine- 
înţeles, am învăţat şi am început să ştiu din ce în ce mai 
mult. Şi de la antrenor la echipa de juniori am ajuns an- 
trenor-jucător la echipa mare. Pînă în 1932, cînd a in- 
tervenit un moment de cotitură în viața mea. Jucam 
pe atunci un meci acasă cu marele C.A.0., în atacul că- 
ruia figurau cinci fotbalişti de mare faimă : Glanscmann- 
Covaci I-Ronnay-Bodola-Cociş. La pauză, la scorul de 
2—0 pentru orădeni, i-am ambiţionat așa de tare pe ju- 
cătorii mei, încît în cea de-a doua repriză i-am măturat, 
pur și: simplu, pe adversarii noştri de pe teren, învin- 
gîndu-i cu 3—2 ! Bucuria victoriei a fost atunci comple- 
tată cu o invitaţie făcută de conducerea C.A.O, de a 
participa, cu echipa lor, la un lung turneu prin Europa 
și Africa, în cadrul căruia am parcurs vreo 35 000 de 
kilometri. Și de aici am rămas apoi în Franța, solicitat 
de Racing club Calais, echipă la care am jucat doi 
1933” şi 1934. Cu banii strînşi, ca jucător profe 
am plecat, pe contul meu, pentru două luni, în Anglia, 

unde am urmat cursul de antrenori de la Folkstonne. 
Şi încă nu puteam să spun că sînt antrenor. Pentru că 
nu pătrunsesem. suficient în tainele meseriei. Apoi, mai 
eram și jucător. lar două săbii într-o teacă... 

Cînd am revenit- în ţară, în 1935, conducerea clu- 
bului Juventus, la care semnasem ca jucător, mi-a pro- 
pus să iau în primire echipa după plecarea antrenorului 
ungur 'Hess. Aveam 30 de ani atunci. Am acceptat, dar 
ăsta era lucrul cel mai simplu. Mai greu era să mă impun 
în fața celor care îmi erau și colegi de echipă şi elevi, 
în același timp. Cum să fac să mă impun? Ideea unui 
test (cuvîntul nu era la modă în acea vreme) mi-a venit 
salvatoare. I-am pus pe toți jucătorii, pe rînd, să trimită 
mingea la un punct fix. Nereuşită totală! Am trecut şi 
eu să execut. Parcă o puneam cu mina. Şi nu era o 
simplă întîmplare. Învăţasem acest exerciţiu în timpul 
şederii mele în Anglia şi mă pregătisem special. pentru 
a-l face corect. Era şansa mea cea mai mare ca, reu- 
şind să-l fac bine, să-i pot convinge şi pe jucătorii cărora 
urma să le fiu antrenor, că merit acest rol. Curînd însă, 
după un an chiar, au intervenit şi alte dificultăți mai 
puţin prevăzute, dar aproape inevitabile. Trebuia să-i 
critic pe cei care greşeau în joc, să iau chiar. unele 
măsuri disciplinare. Un jucător mai tînăr, pe care 
l-am  muştruluit cam tare după un: meci, în care 
a comis o serie de greșeli, Dunăreanu se nu- 
mea, s-a pornit deodată, nici mai mult nici mai 
puţin, pe plîns. „De ce plingi băiete?“ l-am întrebat, 
„Nici tata n-a. ţipat vreodată aşa la mine“, mi-a zis 
el. „Bine, dar cu taică-tu nu joci fotbal“, am spus eu, 
„Da. Dar dumitale cine-i spune cînd ai greşit ?“ a fost 
răspunsul jucătorului admonestat cu care, practic, acesta 
m-a lăsat fără replică. Şi mi-am dat seama că are drep- 
tate. Că nu se poate să fiu și jucător și antrenor la aceeași 
echipă. Trebuia să aleg una din două. Îmi venea tare 
greu. Și pînă la urmă am găsit o soluţie, oarecum sal- 
vatoare, de compromis. Am rămas ca jucător la Juventus, 
în prima divizie, cu care făceam antrenamente marţi și 
joi, iar miercuri şi vineri, în timpul meu liber, antrenam 
pe Sportul studenţesc, care era în Divizia B. Pe atunci 
echipele se antrenau de două ori pe săptămină, nu ca 

acum în fiecare zi şi chiar de două ori pe zi. În schimb, 
jucau parcă mai bine. Şi mai cu poftă şi mai frumos! 

— Cum s-ar zice, ai reuşit să te descurci cu „doi 
pepeni într-o mînă“. 

— Cam așa ceva. Comparaţia cea mai bună ar fi, 
cred, aceea cu cîntatul, de unul -singur la două piane. 
Problemele cele mai greu de rezolvat le aveam, totuși, 
ca antrenor la Sportul studențesc. Pentru că trăgeam la 
promovare în prima divizie. Jucau, pe atunci, în forma- 
ţia de bază : Ego Munteanu (Mișu Constantinescu) -Duce, 
Mitan-Drăgân, Robe, Tache Dumitrescu-Titi Dumitrescu, 
Voicu, Marinescu, Ștefănescu-Cauciuc, Gică Popescu. În 
anul acela, 1937, spre vară, noi aveam şase jocuri amiî- 
nate, pentru că Gică Popescu fusese reținut un timp mai 
îndelungat la lotul naţional. Ca să terminăm campiona- 
natul pe primul loc, trebuia să cîştigăm toate cele şase 
meciuri amînate. Greu. Mai ales că în lupta pentru pro- 
movare mai era angajată și A.C.F.R. Braşov, o formaţie 
foarte robustă şi redutabilă. Ce să mai zic, a fost chin 
mare ! Noroc că încheiasem campionatul Diviziei A cu 
Juventus şi aveam timp să mă ocup, ca antrenor, de 
„Sportul“. Ultimele două meciuri mi-au scos şi primele 
fire de'păr alb. În penultimul, cel cu Dragoș Vodă, mai 
era un minut de joc şi scorul se menținea, în ciuda do- 
minării noastre insistente, egal, 1—1. În minutul 90, be- 
neficiem de un corner. Execută Gică Popescu, cu stîngul 
de pe dreapta, portarul advers, Schrameck, iese spre 
minge, dar n-o ajunge și... gol! Echipa adversă protes- 
tează vehement. Arbitrul indică mingea la centru. Ce-a 
fost n-am văzut. După meci, mi-a explicat Tache Dumi- 
trescu că la faza cu lovitura de colț, el s-a plasat lîngă 
portarul Schrameck și cînd mingea era prin aer, s-a 
aşezat cu vîrful  bocancului pe piciorul lui de 
bătaie, împiedicîndu-l să sară, să se desprindă de 
la pămînt. Nimeni n-a văzut asta. Nici Schra- 
meck nu şi-a dat bine seama ce s-a întîmplat. Cînd 
s-a dumirit, era prea tîrziu. Mingea intrase în plasă şi 
noi am cîştigat. Așa am aflat şi eu cum am învins. Mai 
aveam. însă încă un hop. Ultimul. Cu Sporting. Grija me- 
ciului ne luase parcă mințile. Ne era frică să n-o scrîntim 
tocmai la... mal. Intrasem în panică. Ne temeam să nu se 
îmbolnăvească jucătorii; în ziua jocului uitasem unde 

pusesem legitimaţiile jucătorilor, pe care le pitisem așa 
-de bine, să nu ni le fure cineva, încît nu mai știam nici 
noi unde sînt. Cu chiu cu vai le-am găsit, pînă la urmă, 
dosite într-o sobă, sub o cărimidă care căzuse. Transpi- - 
rasem de trei ori pînă să înceapă meciul. Ultimul care 
avea să ne hotărască soarta. În teren, la joc, Gică Po- 
pescu a prins o zi fantastică. Am avut inspiraţia să-l tree 
din extremă stînga, centru înaintaș. A marcat două go- 
luri, pe care arbitrul, unul Chiciu, directorul C.A.M, Ti- 
mişoara, le-a anulat. Apoi a mai înscris unul, al treilea, 

acordat în sfîrşit. Golul care ne-a adus victoria! Nici 
nu mai ştiu cum a fost finalul meciului. M-am trezit 
îmbrățișat, am simţit și un pumn în ochi, cred că la în- 
ghesuială mi-a rlătit carev o poliţă. Eram însă fericit, 

rideam şi plingeam în ace'asi timp. Era prima mea reu- 
şită, în meseria de antrenor. Şi nu aveam decit 32 de 
ani, Porta nromouoni ri e. nromisese o primă de 10,000 
de lei. Pină la urmă ne-au dat cîte 5000. Buni şi ăia! 

Clubul era sărac, nu prea avea de unde. Deplasările le 
făceam cu clasa a treia, şi nu se luau pentru toţi bilete, 
ca să mai facem economie, iar mîncarea se aducea de 
acasă. Nu știam ce-i ăla hotel sau restaurant. Astăzi şi 
cei de la pitici au parte de aşa ceva. 

Campionatul Diviziei A în anul 1937—38 s-a or- 
ganizat pe două serii de cîte zece echipe. Sorții au decis 
ca Sportul studenţesc, echipa pe care o antrenam, şi 
Juventus, echipa în care jucam, să facă parte din aceeași 
serie. Totul a decurs normal pînă la meciul direct între 
cele două formaţii, cîștigat de aceea pe care o antrenam. 
Atunci conducerea Juventusului m-a sfătuit să nu mai 
alerg după doi iepuri. Şi a făcut-o într-un anumit fel 
încit am înţeles că iar a venit timpul să aleg : antrenor, 
jucător, antrenor-jucător ? Eram de-acum la o vîrstă 
care impunea o hotărire fără compromisuri, de maturi- 
tate. Și am optat pentru antrenorat. Am rămas numai 
ca antrenor la Juventus, începînd din toamna anului 1938. 


Din albumul de amintiri cu echipa națională 


— Dacă-mi amintesc bine, Cibi-baci, în perioada 
1937—1939, începînd de la vîrsta de 32 de ani, ai fost în 

colectivul tehnic al echipei naţionale, pare-mi-se cu Costel 
Rădulescu. pe atunci selecționer unic. Hai să răscolim 
puţin printre filele îngălbenite de vreme ale istoriei fot- 
balului nostru în preajma celui de-al doilea război mon- 
dial și să scoatem la iveală vreo cîteva. amintiri. 

Cibi Braun parcă atît ar fi așteptat. S-a sculat de la 
masă, m-a luat de mînă şi ne-am oprit în fața unei foto- 
grafii mari desprinsă dintr-un album vechi. 

„— Vezi, mi-a spus Cibi-baci, echipa asta? Hai s-o 
reconstituim pe posturi: David, în poartă; Burger cu 
Albu, fundaşi; Vintilă, Juhasz şi Raffinski, mijlocaşi ; 
Beke, Covaci I, Baratki, Bodola şi Gică Popescu, îna- 
intași. Este echipa care a învins cu 2—1 Belgia, la Bucu- 
reşti, în meciul disputat la 10 iunie 1937, pe stadionul 
A.N.E.F., Republicii de astăzi. Atunci a debutat Gică Po- 
pescu în echipa naţională. Era elev de liceu. Nu împli- 
nise încă 18 ani ! Debutul lui a intervenit în urma îmbol- 
năvirii lui Dobay. Costel Rădulescu m-a întrebat : „Cine 
să joace pe stînga ?“. Eu i-am răspuns imediat: „Gică, 
cine altcineva ?“. Nu era el jucătorul meu de la Sportul ? 
După lungi dezbateri s-a luat hotărîrea să joace Gică. 
Popescu. Şi datorită lui am fost adus şi eu la echipa 
naţională. Eu l-am propus pe el şi el m-a adus pe mine. 
Gică a fost copilul meu o viaţă întreagă. L-am iubit ca 
pe nimeni altul. Mai tîrziu, cînd a ajuns preşedinte al 
federaţiei, se scula în picioare ori de cîte ori intram în 
biroul lui, mă saluta, mă consulta, mă respecta, cu ade- 
vărat. A fost şi a rămas, cum se spune la noi în Ardeal, 
un domn. 

In același album al anului 1937, o altă fotografie, cu 
aproape aceleaşi personaje. În locul celor două extreme 
din meciul cu Belgia ;— Beke şi Gică Popescu — apă- 
reau acum Mitică Moldoveanu și respectiv, Dobay. Cibi-baci 
continuă cu mine seminarul: „Ştii de la ce meci este 
echipa ?* Răspund fără ezitare, pentru că o mai văzusem, 
cu un an în urmă. tot în acelasi album: „Din meciul 
cu Suedia, pe A Fi în 27 iunie 1937%. . „Bravo, 
spune Cibi Braun, de puncte și, ca supliment. îţi mai 

fer o amintire inedită de la fata locului. În sîmbăta jo- 
cului a venit la mine Costel Rădulescu să-mi spună, 
vesel, că portarui titular al suedezilor, despre care ştiam 


24 


că-i foarte bun, s-a îmbolnăvit şi nu joacă. În locul său 
urma să apară şi chiar a apărut un tînăr debutant, pe 
nume Sjoberg. Mai bine apăra titularul, pentru că tine- 
relul ăsta, înlocuitorul lui, a făcut pur şi simplu minuni 
în poartă. Mai rămăseseră doar două minute de. joc și 
suedezii ne conduceau cu 2—1 ! În minutul 89, Baratki 
este faultat în careu, în timp ce balonul era la Moldo- 
veanu. Arbitrul, celebrul belgian Langenus, dictează, 
fără ezitare, 11 metri! Giussy Baratki așază calm min- 
gea pe punctul de executare a loviturii de pedeapsă, o 
tot aranjează, o dichiseşte, o descîntă, portarul suedez 
începe să se enerveze, să se agite. Giussy îşi face elan, 
vreo 10—12 metri, și apoi vine, încet de tot, spre minge. 
Se face că trage cu stîngul, pe care-l pune însă scurt 
lîngă balon. Și Sjoberg se aruncă într-o parte. Paratki 
se întoarce însă şi, cu dreptul, şutează în partea opusă. 
Dar a lovit mingea destul de încet, că de-abia se ducea, 
spre poartă, încît mi-era şi frică că n-o să atingă plasa. 
Dealtfel nici n-a 'atins-o, dar a fost gol şi am egalat. Tar 
lumea era în delir. Se arunca cu pălăriile de pai și cu 
bastoane în sus! Eu parcă murisem şi înviasem în ace- 
laşi minut !“ 

\. 25 septembrie 1938, Bucureşti. România—Germania 
1—4. „Atunci l-am cunoscut pe Helmuth Schön, îmi 
spune Cibi-baci. Juca inter stinga într-un atac faimos 
din care mai făceau parte: Biolasa, Hahnemann, Stroh 
şi Pesser. El ne-a marcat primul gol“, 

Albumul anului 1939 este şi mai bogat. Cibi Braun 
îl deschide direct, cu o mișcare de prestidigitator, la fila 
meciului cu Anglia, din 24 mai. 

— Hai, să vedem dacă-i cunoşti pe toți jucătorii 
noștri. Să-i luăm pe rînd ; Pavlovici, Bürger, Sfera, Vin- 
tilă, Juhasz, Demetrovici, Orza,  Ploieșteanu, Bodola, 
Reuter şi Dobay. Cred că-ți aminteşti, îmi spune. că 
meciul ăsta, cu marea echipă a Angliei, din care nu 
lipseau Woodley, Morris, Mercer, Brome şi, mai ales, 
Lawton, l-am jucat, 88 de .ninute, în zece oameni, pentru 
că Bürger s-a accidentat în minutul 2 și pe atunci nu 
se puteau face înlocuiri de jucători. Am pierdut cu 
0—2. Dar ce meci a fost La mai puțin de o lună după 
Anglia a venit la București şi marea echipă a Ttalici, 

de două ori campioană mondială, ultima oară în 1938 la 
Paris. Avea în formaţie 7 argentinieni naturalizaţi. 

Cibi Braun îmi face semn cu mîna către unul din 
pereţii dormitorului, pe care era prins un tablou mare, 
frumos înrămat. Apoi, fără să-mi mai dea răgaz să în- 
treb despre ce e vorba, începe prezentarea eroilor din 
fotografie : „Olivieri, Foni, Rava, Campatelli, Andreolo, 
Locatelli, Biavatti, Perazzolo, Piola, Meazza, Colaussi. 
Aceasta era marea echipă a Italiei. În continuare : Pa- 
vlovici, Slivăț, Lengheriu, Vintilă, Iuhasz, Lupaș, Orza, 
Reuter, Baratki, Bodola, Dobay. Echipa României“. 

— În meciul cu Italia, spune Cibi Braun, Slivăț a 
fost de nerecunoscut, L-a alergat Colaussi de l-a înne- 
bunit. Slivăţ, dezorientat, a dat citeva lufturi de pomină, 
la unul dintre -ele sărindu-i din picior şi bocancul, 
pe care i l-am ads eu, în teren. În minutul 32 a mai 
luftat o dată în faţa lui Colaussi, care nu l-a mai iertat 
și a marcat singurul gol al meciului, pedepsindu-ne 
pe toţi. 

Ultimul meci al anului 1939 a fost cu Ungaria, tot 
la Bucureşti. La 20 octombrie. Rezultatul ; 1—1. Au mar- 
cat : Toth, pentru unguri şi Spielman, pentru noi. Cibi 
Braun scoate. fotografia-document şi îmi arată unul cîte 
unul jucătorii echipei noastre: Pavlovici, Sfera, Ne- 
grescu, Vintilă, Răşinaru, Lupaș, Oană, Spielman, Reuter, 
Bodola, Bogdan. Apoi se opreşte cu degetul arătător asu- 
pra cîtorva dintre celebrităţile echipei ungare : Boldizsar, 
Korany, Sarosi III, dr.- Sarosi I, Zsengeller, Toth III. 

O pauză scurtă apoi un oftat semnificativ, 

— A urmat războiul, cu toate necazurile de pe lume 
aduse de el. Fotbalul a fost şi el în mare suferință. Pe 
mine m-au concentrat și m-au trimis la Petroșani. Aici 
m-am şi căsătorit. Soţia mea era din apropiere, din Cugir. 
în Valea Jiului era o mare rivalitate sportivă. Lupenil, 
Aninoasa, Vulcan, Petrila, Lonea aveau, toate, echipe bune. 
Am preluat conducerea tehnică a Jiului, dar eram în- 
tr-o serie tare şi, practic, aveam puţine şanse de promo- 
vare în prima divizie. Pînă la urmă însă, în ciuda tu- 
turor obstacolelor, avind şi un pic de şansă, am reușit, 
Era multă mizerie în Valea Jiului, dar exista, în schimb, 


pasiune pentru sport, pentru fotbal, care răminea, pînă 

la urmă, singura posibilitate de a mai înveseli oamenii, 
de a-i face să mai uite necazurile şi marile lipsuri. Am 
promovat cu Jiul în „A“ şi am rămas cu drepturile ciş- 
tigate pînă după terminarea războiului. Eu însă am 
plecat în 1945. Am venit la Bucureşti, la o altă echipă 
muncitorească, la Rapid. Am găsit aici o adevărată fa- 
milie. Aveam condiţii modeste, dar rezultate de cinci ori 
pe atît. Pentru că exista o unitate sufletească pe care 
n-am mai întilnit-o nicăieri. Şi aveam și valori dintre 
cele mai. autentice ale fotbalului nostru: Apolzan, Fă- 
nică, Filotte, Mihăilescu, Radu Florian, Florică Tănă- 
sescu. 


Două întîmplări cu haz şi adevărate 


— Cibi-baci, cu voia dumneavoastră, să trecem peste 
scurta etapă A.S.A., în care mi-aţi fost şi antrenor. Să 
trecem, de asemenea, şi peste etapa Ciocanul-Dinamo. 

— Să trecem dacă vrei. Dar nu înainte de a-ţi po- 
vesti două întîmplări cu haz şi adevărate. Prima este 
cu Ozon. Se juca un meci Dinamo—C.F.R. Timișoara. La 
scorul de 1—1, arbitrul dictează, aproape de final, o lo- 
vitură liberă pentru timişoreni. Aceștia aveau o schemă 
clasică : Reuter se făcea că trage tare şi pasa, totuși, pe 
lîngă zid, lui Bădeanţu, care șuta la poartă. Poziţia de 
așteptare a pasei, a lui Bădeanțu, era mai totdeauna la 
limita ofsaidului. Ca să-l tenteze să stea şi mai avan- 
sat, Ozon s-a postat, la executarea loviturii, lîngă bara 
porţii proprii, dar a ieșit imediat din teren fără apro- 
barea arbitrului în momentul plecării balonului. Şi ime- 
diat a şi strigat: „Ofsaid!&, Bădeanțu, care primise 
pasa, a marcat, dar arbitrul meciului, Gheorghe Drago- 
mireşcu din Ploieşti, surprins de exclamaţia lui Ozon, 
de fapt de farsa lui, a anulat golul. Și cum echipa timi- 
şoreană era masată toată în careul dinamovist, portarul 
bucureștean Ivan a trimis o pasă lungă pe extremă lui Naciu, 
care, nestingherit, s-a dus pînă la poarta oaspeţilor şi 
a înscris. Și în loc de 2—1 pentru C.F.R. Timișoara, cum 
ar fi fost normal şi regulamentar, a fost 2—1 pentru Di- 
namo. Pe greşeala arbitrului și... „barba“ lui Ozon. A 

doua întîmplare, tot cu un arbitru. De data asta a fost 
cu Aurel Bentu, care conducea-un meci între Flacăra 
roșie București, unde era angajat cu serviciul, şi o echipă 
din Ciulniţa, pe terenul acesteia din urmă, ce avea ne- 
voie neapărat de victorie. Marchează cei din Ciulniţa, 
1—0, dar Bentu lasă un ofsaid de 5 metri şi oaspeţii 
egalează ; 2—1 pentru Ciulniţa, 2—2 apoi la un gol 
marcat cu mîna, de Flamura roşie ; 3—2 pentru Ciulniţa, 
3—3 cu alt ofsaid mare trecut cu vederea de Bentu. 
La acest scor gazdele înscriu din nou, dar Bentu dă să-l 
anuleze, în momentul în care căpitanul echipei bucureş- 
tene care primise golul sare ca ars şi spune: „Lasă-l 
așa, dom'le, că altfel nu mai terminăm niciodată. Meciul 
e aranjat. Nu ne strica dumneata socotelile“. Şi Aurică 
Bentu n-a avut încotro. A validat ultimul gol al gaz- 
delor şi meciul s-a terminat cu 4—3. Așa a putut pleca 
şi el acasă, seara. Altfel cine știe ce le mai dădea în 
gînd organizatorilor aranjamentului ? 


„Bătrina doamnă“ — marea iubire 


Şi a urmat, la rînd, în biografia lui Cibi Braun, pe- 
rioada Flamura roşie Arad—U.T.A. În trei etape : 1952—54, 
prima ; 1958—60, ʻa doua ; 1963—65, a treia. Între ele, de 
două ori la federaţie, ca antrenor federal. Ca dealtfel 
şi după 1965, pînă în 1978, cînd a revenit definitiv acasă, 
la Arad. i 

— Cibi-baci, „bătrîna doamnă“ a fost marea iubire ? 

— Pe vremea mea U.T.A. era tînără și destinul meu 
era legat de destinul ei. Mai tirziu am continuat s-o 
iubesc, chiar şi cînd îmbătriînise şi eu eram departe. Am 
iubit-o întotdeauna şi-mi place să cred că dragostea a 
fost reciprocă. 

— Care au fost marile satisfacţii cu U.T.A. ? 

— Cupa României, în 1953, şi un titlu de campioană. 
a ţării în 1954. Vezi fotografia asta de aici ? Este făcută 
după finala cu C.C.A., pe „23 August“, În anul acela, ` 
1953, am jucat toate meciurile din Cupă, inclusiv fi- 
nala, bineînţeles, numai în deplasare. 3—0 cu Spartae 
Arad, pe terenul de la Indagrara ; 3—1 cu Locomotiva 
Timișoara şi 4—1 cu Știința Timişoara, la ele acasăș 

2-2, la Cluj, cu Universitatea, calificîndu-ne după, pre- 
lungiri, şi ultimul meci, la București cu C.C.A., care pînă... 
atunci câștigase de patru ori la rînd trofeul. După tim- 
pul regulamentar de joc, partida s-a încheiat cu un scor 
egal 1—1, dar cu mari emoții pentru noi. Pentru că în 
minutul 89 Alexandrescu s-a lansat într-o cursă de unul 
singur în zigzag, printre, apărătorii noștri şi, de la 16 
metri, a șutat ca „din tun“ în bară. Mingea a revenit 
în teren, spre Petschovschi — care atunci juca împotriva 
noastră, Portarul Kiss era la pămînt, poarta goală. „Peci“, 
prins însă pe picior greşit, nu interceptează balonul pe 
care fundaşul Lupeş îl expediază în disperare, în tri- 
bună. Aici publicul, care ţinea cu noi, ascunde mingea 
să treacă timpul şi să prindem prelungirile: În prelungiri, 
tot C.C.A. era peste noi. Dar în minutul 110 Apolzan, 
cel mai bun jucător de pe teren, vrînd să-l dribleze pe 
Vaczi în careul propriu, greșește, pierde mingea, Vaczi 
o preia şi şutează pe lîngă Toma în poartă. Gol, victorie 
și Cupa ! Uite echipa care a jucat atunci: Kiss (Popo- 
vici) — Szücs (Lupeş), Farmati — Carpineţ, Capaş, Ser- 
fözö — Popa. Vaczi, Ad. Covaci. Mercea, Dumitrescu III. 
Cam aceeaşi cu care, în anul următor, am cîștigat 
campionatul. Jucau, în plus, Duşan în locul lui Carpineţ, 
Birău şi Don, în atac, care i-au înlocuit pe Popa și Adal- 
bert Covaci. Și tot cu C.C.A. ne-am războit pînă în final, 
De fapt, am învins chiar pe linia de sosire, speculind o 
greșeală de orientare a adversarilor noştri direcţi în lupta 
pentru titlu. În ultima etapă noi jucam la Timişoara, cu 
C.F.R., iar C.C.A., la Cimpia Turzii, un meci mai ușor, 
cu Metalul. În clasament noi aveam un punct avans, dar 
la golaveraj ședeam mai rău. C.C.A. a jucat meciul la 
ora 13 și a cîştigat cu 2—0. Meciul nostru era programat 
la ora 16 şi ne trebuia neapărat victorie. La pauză scorul 
era 0—0. În acel moment, C.C.A. era campioană. Dar cam- 
pionatul s-a jucat în următoarele 45 de minute. Băieţii 
noştri erau prieteni cu cei de la C.F.R. şi-uite așa s-au 
înţeles în teren, deşi era ploaie şi noroi, noi cîştigînd în 
final cu 2—1. A fost sărbătoare mare la Arad. Dar și la 
Timişoara. Poate şi pentru că distanța dintre cele două 
oraşe nu-i mai mare de 60 de kilometri șimai mică de 
zece ori ca pînă la Bucureşti. 

+ Cibi-baci, ai avut şi momente pe „muchie de cuțit“, 
cu U.L.A.? 

— Da. Unul de groază, aş spune. În primăvara anului 
1958. Eram la un pas de retrogradare. Ne-am clasat, to- 
tuşi, pe locul 12 din 10 echipe, învingînd, într-un meci 
decisiv, pe Progresul Oradea. Dar după acest - fina} de 
campionat în care am scăpat, ca prin urechile acului, a 
venit un moment şi mai greu. În vară, am plecat o gră- 
madă de jucători din lot, prin alte părţi. Şi cînd nu mai 
rămăseseră decît vreo două săptămîni pînă la începerea 
unui nou campionat, îl iau pe Nicu Dumitrescu și-i 
spun : „Nu mai e rost. Trebuie să facem o echipă nouă. 
Hai să stăm de vorbă şi cu Petschovschi, să-i propunem 
să vină la echipă. Nu mai erau- dintre cei vechi decît 
Szücs, Capas şi Farmati. Pe Petschovsehi l-am întîlnit pe 
stradă, din fericire, dar cu totul întîmplător. „Ce faci, 
Ciolo ? i-am zis. Nu vrei să joci ? Am avea mare nevoie 
de tine. Ne-am gîndit să joci un fel de half centru, un 
post parcă inventat pentru tine“. „Nu. vrea conducerea 
să mai joc“, a răspuns Petschovschi, „Las'pe mine asta. 
Aranjez eu“. 

Şi Peci a venit la antrenament. L-am pus să joace 
“între doi ogari, Igna și Koszka, scutindu-l de orice sarcină 
de apărare şi lăsindu-l să joace numai pentru atac, la 
creaţie. Aşa am construit o nouă echipă. În jurul lui Pet- 
schovschi. Și U.T.A., care începuse să dea mari semne de 
oboseală, a redevenit, în scurt timp, din nou U.T.A. Mai 
tînără și din ce în ce mai puternică. Cu Petschovschi, 
creierul; cu Szücs, Capas şi Bimbo  Farmati — inima 
„vechii gărzi“ ; cu Liviu Coman, Igna, Koszka, Jurcă, Meţ- 
cas, Tirlea şi Tăucean, plămînii de oţel ai unui „11“ care, 
ce-i drept, nu s-a cocoțat el prea mult în clasament, 
dar despre care toată lumea spunea că joacă frumos, că 
joacă fotbal. Şi, în fond, acesta era adevărul. Dar și mo- 
tivul unei depline satisfacţii. 


„În easa-muzeu a antrenorului emerit Coloman Bra- 
un- Bogdan am stat, în primăvara anului 1980, aproape o 
zi întreagă. Fără să ştiu cînd a trecut timpul. M-am oprit 
cu admitaţie, poate pentru a treia sau a patra oară, în 
faţa unor documente-unicat ; am rămas impresionat, de 
fiecare dată, privind bogăţia de obiecte din lumea fotba- 

lului, ca şi cînd m-aș fi aflat în expoziţia de rarități a 
unui celebru bijutier florentin ; am răsfoit prin albumele 
cu fotografii, prin colecţiile de reviste și ziare adunate 
şi aranjate cu grijă, încă din anii copilăriei fotbalului 
nostru. Am trecut prin toate cîte puţin, pentru că, prac- 
tic, ar fi fost imposibil să parcurg, chiar în mare viteză, 
o muncă de excepţie, ca volum şi calitate, de zeci de ani, 
a unui om de excepţie, așa cum va rămîne Coloman 
Braun-Bogdan. 

Înainte de plecare am mai simţit, totuși, nevoia să-l 
mai întreb pe Cibi Braun ceva. De pildă, ce sfaturi ar da 
celor mai tineri antrenori ? 

— Să iubească fotbalul şi profesia de antrenor, să 
se sacrifice pentru fotbal şi pentru profesia de antrenor. 
Le-aș mai recomanda să mai ţină seama, în meseria lor, 
de zicala : „Rezervele hotărăsc totul“. Nu cîţiva jucători 
buni. Mulţi au spus, făcînd o comparaţie între ceea ce am 
realizat eu la U.T.A. şi fostul meu jucător Nicolae Dumi- 
trescu, că acesta a obţinut performanțe mai bune. Da, 
este adevărat. Dar să nu se uite că eu am cîștigat ce am 
cîștigat cu rezervele. Mereu am avut rezerve de valoarea 
celor din echipa întîi. Astăzi U.T.A, umblă să înlocuia 

` juniorul din formaţie cu un senior. Cu ani în urmă, la 
Arad, aveam un izvor nesecat de cadre care au ajutat efec- 
tiv la realizarea unor mari performanțe, izvor de la care 
s-au adăpat, multă vreme, și alte echipe dispuse mai mult 
să culeagă roadele muncii altora, decît să cultive șisă 
crească ele însele, în grădina lor. 

— Dar dacă ai lua-o, să zicem, de la început, ce mese- 
rie ţi-ai alege, Cibi-baci ? 

— Tot antrenor m-aş face. Este cea mai frumoasă 
profesie. Dar pentru unul care o iubește cu adevărat. Fot- 
balul a fost viața mea. În faţa lui n-a contat nimic alt- 
ceva. Nici distracţia, nici odihna, nici chiar familia. Și 
poate că- sînt puţin lipsit de modestie cînd spun că sacri- 
ficiile făcute au meritat. Că, pentru tot ce am realizat de 
cînd mă ştiu în fotbal am dreptul să privesc înapoi cu 
mândrie. 

Cînd am plecat din casa sa, de pe malul Mureșului, 
din Arad, Cibi Braun m-a însoţit pînă la poartă, m-a să- 
rutat, ca pe un copil al lui, şi m-a condus cu privirea 

pînă să dau colțul străzii. Aici m-am oprit puţin să-l mai 
privesc. Mi s-a părut că-şi şterge.o lacrimă pe furiș. I-am 
făcut semn cu mîna, ca şi cum aş fi fost într-un tren care 
se pune în mișcare şi i-am spus : „Pe curînd, Cibi-baci“. 
Mi-a răspuns, însoţindu-și cuvintele, tot printr-un semn 
cu mîna, dar al aceluia care rămîne pe peron : „Aştept 
să-mi mai faci o vizită“, Deşi de cîteva clipe doar ne des- 
părțiserăm. Ca şi cînd n-aş fi fost de mult pe la el. 


Ă 
| 


LA SUCCESE SĂ NU UIŢI DE LIPSURI, 
NICI LA EȘECURI DE CEEA CE ESTE BUN 


Mulţi i-au reproșat lui Cornel Drăguşin că a ajuns pe 
cea mai înaltă treaptă a profesiei fără să fi fost un fot- 
balist de primplan. Ca şi cum aceasta ar fi singura con- 
diție pentru afirmarea cuiva ca pedagog, ca om de fot- 
bal. Munca fără preget, pasiunea pentru meserie, ambiția 
de a depăși limitele mediocrităţii şi ale anonimatului, se- 
tea permanentă de cunoaştere, tactul și răbdarea în mode- 
larea caracterelor, priceperea metodică și tactică, spiritul 
de organizare și de disciplină — calităţi definitorii pen- 
tru un adevărat antrenor, evidente la Cornel Drăguşin 
— au contat, din păcate, mai puţin pentru cei obișnuiți 
să-i judece pe alţii, cu patimă şi invidie, ori de cîte ori au 
simțit nevoia să-și ascundă propria lor neputinţă, propriile 
lor nerealizări. 

Cornel Drăgușin nu și-a făcut din aceasta complexe, nu 
s-a abătut din drumul său care a început de jos, de la 
munca cu copiii, de acolo de unde mulți se feresc să în- 
ceapă pentru că e greu, şi nespectaculos. S-a format 
profesional învăţind de la alţii şi din experienţa sa, a 
trudit pentru fiecare pas în viață, a adunat zi de zi, ca o 
albină sîrguincioasă, tot ceea ce îi era necesar pentru ca, 
la un moment dat, să”poată pătrunde cît mai adînc în 
tainele fotbalului şi pentru a-i putea ajuta, la rîndul său, 
pe alţii să răzbată mai uşor pe căile aspre ale perfor- 
manţei sportive. 

Ca antrenor, Cornel Drăgușin deţine o performanță 
rară, dacă nu chiar unică, în fotbalul nostru. A lucrat la 

toate nivelele competiționale, atît la echipele de club, cît 
şi la loturile naţionale. În “campionatul intern a fost an- 
trenor la copii, la juniori, la tineret, secund și principal, 
la seniori, în Diviziile A şi B. A pregătit, de asemenea, 
formaţii reprezentative de juniori şi de tineret, a condus, 
în cîteva rînduri, în competiţii, echipa olimpică a ţării 
noastre şi, o dată, s-a aflat la pupitrul de dirijor al naţio- 
nalei de seniori, în decembrie, 1975, la Glasgow. 

In cei peste 30 de ani de meserie, ca pedagog, a cunoscut 
și bucuria marilor succese profesionale, “dar şi decepţia 
unor mari neîmpliniri. A trecut, cum s-ar spune, prin 
toate. Mai mult sau mai puţin. Nu i-a scăpat aproape 
nimic din bogatul „inventar“ de evenimente, stări şi ipos- 
taze specifice activităţii şi muncii de antrenor, pe care a 
început-o ca ucenic al experimentatului tehnician Fran- 
cise Ronnay, în 1949, la C.C.A. 


Performanțe mari cu echipe... mici 


— Ferri-baci mi-a fost primul profesor, era un mese- 
riaş de „mîna întîi“, priceput, metodic, calm. Am lucrat 
sub îndrumarea lui cinci ani, la centrul de copii al clu- 
bului C.C.A. situat atunci în bulevardul Ilie Pintilie. În 
acest timp am cîștigat două titluri de campion, în 1952 
şi 1953, dar mai mult decît aceste miniperformanţe, cred 
că am reuşit să dezleg cîteva din tainele, aş zice de mare 
preț, ale profesiei. La C.C.A. erau condiţii de lucru exce- 
lente. Din păcate, copiii, oricît de buni ar fi fost, nu aveau 
nici o perspectivă, nu puteau spera să ajungă la echipa de 
seniori, pentru că aici erau aduşi jucători din „import“. 
Neexistind, deci, stimulentul promovării, tinerii fotbaliști 
luau calea altor cluburi bucureștene, se îndreptau în spe- 
cial spre Rapid. În această situaţie, nici tu ca antrenor 
nu prea aveai motive să speri în realizarea a ceva cu care 
să te poţi lăuda la un moment dat. De aceea am și ple- 
cat. Am trecut în strada dr. Staicovici, la Progresul, care 
avea o bază bună sportivă şi, mai ales, creștea jucători 
pentru nevoile proprii, fiind capabilă să mai dea si la 
alţii. La Progresul am stat, într-o primă etapă. opt uni. 
Pînă în 1962. Am început-o cu juniorii, cu care, chiar în 

primul an, 1954, odată cu promovarea seniorilor în Divi- 
zia A, am cîștigat campionatul republican,  învingînd în 
finală pe Metalul Cimpia Turzii cu 1-0. Îmi amintesc şi 
acum echipa cu care am jucat: Asan-Miligam, Peţenchi, 
Sitaru-lordan, Nicolau-Cebuc, Oncică, Vasilescu, Drago- 
mir, Banioti. Dintre aceştia pe Asan Omer şi Dragomir îi 
avusesem și la C.C.A., la pitici. Amîndoi vor ajunge, mai 
tîrziu, fotbaliști de valoare, Dragomir chiar component 
de bază în echipa campioană a lui Dinamo în 1962. De 
la juniori, în anul următor, 1955, am trecut la echipa de 
tineret. M-am bătut pentru titlu cu C.C.A., condusă de 
unul dintre antrenorii cu mare experienţă, Gheorghe Stăn- 
culescu, de la eare am avut multe de învăţat. Nea Gică 
avea, ce-i drept, o echipă foarte bună, ştia să o şi stru= 
nească, dar mai cîştiga şi cîteodată cu un truc, pe care 
cînd l-am prins era tîrziu şi campionatul, praetic, înche- 
iat. El avea în lot pe fraţii gemeni Anton şi Dumitru Mun- 
teanu, pe care-i folosea pe rind, cu același număr de tricou. 
Schimbarea se făcea uneori şi din mers, ca la handbal, 
cînd mingea ieşea în afara terenului. leșea şi Anton sau 
Mitică după balon, iar la revenirea în teren era celălalt, 
de pe banca de rezerve, cu tricoul gata transpirat, Nea 
Gică era, cum se zice azi, „uns cu toate alifiile.“ Avea și 
diferite rețete pedagogice pe care nu le găseai în nici un 
manual din lume. Așa, de pildă, dacă-l întrebai „cum să 
fac echipa pentru meci, că am mai mulţi decît îmi tre- 
buie ?“, nea Gică răspundea simplu: „pune-i să joace 
vinerea între ei şi să vezi cum rămîi numai cu 11%. Sigur, 
se conta atunci şi pe marea dorinţă a jucătorilor de a fi 
titulari, de a fi prezenţi în teren, la joc. Astăzi aşa ceva 
se întilneşte mai rar, pentru că a ajuns să primeze intere- 
sul de ordin material și nu plăcerea de a juca. 


„Școala secundariatului“ 


În 1956 am avansat din nou, trecînd, ca secund, la 
echipa de seniori, unde am lucrat şase campionate alături 
de Ion Lupaș sau de Gică Nicolae. Perioada aceasta destul 
de lungă de „secundariată a fost pentru mine o veritabilă 
şcoală, ún excelent mijloc de a mă forma profesional. Ton 

Lupaş, ca şi Gică Nicolae dealtfel, era un foarte bun teo- 
retician şi metodist. Era în acelaşi timp şi un om de cul- 
tură. Mă îndemna mereu să citesc, să studiez, să mă do- 
cumentez. Şi ca să-mi pot lărgi cît mai mult aria docu- 
mentării, am început să-mi perfecţionez cunoştinţele de 
limbă franceză, şi să învăţ, singur, engleza, Pe atunci nu 
erau nici manuale, nici profesori de specialitate. Nu apă- 
ruse încă moda limbilor străine. Trebuia să te descurci cum 
puteai. Şi, cu mare ambiţie, cu mult sacrificiu, cu efor- 
turi prelungite, care se adăugau acelora din orele de an- 
trenament, am reușit să stăpinesc şi engleza şi franceza, 
amîndouă limbile fiindu-mi de mare utilitate mai ales în 
perioadele de antrenorat peste graniţă, ca şi la cursu- 
rile de perfecţionare la care am fost trimis, în repetate 
rînduri, peste hotare. 

— Dintolo de aceste aspecte, cu caracter didactic, 
cu ce mai rămîne întipărită în memoria lui Cornel Dră- 
gușin perioada aceasta ca secund la Progresul ? 

— Mai întîi, trebuie să spun că păstrez amintirea 
unei echipe de o necontestată valoare, în al cărei atac 
figurau cinci vedete ale fotbalului nostru din acea vre- 
me;  Oaidă-Mateianu-Ozon-Dinulescu-P. Moldoveanu. 
Eram cu regularitate printre fruntașele campionatului, 
practicam un fotbal curat, aerisit, spectaculos. În 1955 
echipa fusese pe podium ocupînd locul HI, iar în 1958 
am fost la un pas de... Cupă. Ciudat, dar poziția noastră 
de finalistă atunci a competiţiei nu a constituit o për- 
formanţă, ci un moment de mare  insatisfacţie. Și asta 
pentru că, după patru victorii la rînd, în care am elimi- 
nat succesiv Metalul Bucureşti cu 5-4, Farul Constanţa 
cu 5-1, Rapid cu 2-0 și C.S. Oradea cu 4-0, mai aveam 
de îndeplinit, aparent, o simplă formalitate, în finala cu 
Știința Timişoara, pe care o întrecusem în campionat, 
chiar cu cîteva zile înaintea finalei, cu 7-0. Cu toţii ve- 
deam Cupa în vitrina clubului nostru. Asta înainte de joc. 
După joc însă, Cupa a luat drumul Timișoarei. Pentru că 
a fost destul un singur goi, cel al lui Cădariu, la începu- 
tul partidei şi a mai fest de ajuns ca înaintarea noastră 
„de aur“ să prindă o zi de... tinichea curată, pentru ca 
Ştiinţa să cîştige cu 1-0 şi noi să amînăm banchetul pen- 
tru altă dată. Pentru vara anului 1960. cînd Progresul a 
cîștigat Cupa României, pentru prima și singura dată în 


36 


istoria clubului. Dar nici Lupaş şi nici eu nu maieram 
antrenorii echipei în acel moment fericit, ci Augustin 
Botescu şi Eugen Iordache. 

Tot la capitolul amintiri de neuitat, din prima perioa- 
dă de antrenorat la Progresul, ar fi şi povestea jocuri- 
lor cu Rapid, din momentul în care în formaţia noastră 
a apărut Banciu. Acesta era „naşul“ echipei din Giuleşti, 
© bătea el singur. Era unicul jucător care începea să se 
echipeze, pentru un meci cu Rapid, înainte de a se fi 
anunțat formaţia. Pentru că se ştia, fără el nu se poate! 
Echipa era Banciu şi încă zece. Odată, în pauza unui 
meci Progresul—Rapid, cînd scorul era 2-0 pentru noi, am- 
bele goluri fiind opera lui Banciu, acesta i-a spus lui To- 
dor, care se pregătea să-l înlocuiască pe Dungu, în repriza 
secundă ; „maestre, vezi că-ţi vine rîndul să te verific şi 
pe tine, că pe Dungu l-am verificat în prima repriză. Am 
văzut ce poate“. Și Banciu i-a dat şi lui Todor tot două 
goluri, așa ca să fie treaba clară, să nu existe cumva 
motiv de discordie. 

Şi încă o poveste, tot adevărată, de astă dată cu un 
arbitru. Jucam un meci de campionat, cu Universitatea, 
la Cluj. Conducătorul jocului era un reputat cavaler al 
fluierului din anii de după război, Gheorghe Osiac din 
Timişoara. Începe meciul, domină gazdele, marchează un 
gol, apoi jocul se linişteşte, ca și cum ambele formații ar 
fi fost mulțumite cu rezultatul. Cînd mai erau vreo zece 
minute de joc, noi egalăm, surprinzător și, după alte şa- 
se minute, marcăm şi golul al doilea. În acest moment, 
arbitrul Osiac fluieră sfîrşitul partidei, deşi mai rămăse- 
seră încă patru minute de joc. Stupoare în tribune. Dar 
cei mai uimiţi eram noi, care profitam de o decizie, pe 
care nu ne-o puteam justifica nicicum. M-am simțit atunci 
obligat să mulțumesc arbitrului pentru gestul său şi am 
făcut acest lucru în drum spre cabine, pe culoarul ves- 
tiarelor. Arbitrul Osiac s-a uitat lung la mine, avînd. 

"impresia că-l iau peste picior, şi a căutat să mă pună la 
punct. Dar imediat şi-a dat seama că nu glumesc şi a 
înțeles că nu gazdele cîștigaseră meciul, așa cum a crezut, 
cînd a fluierat sfirșitul partidei, după înscrierea golului 
doi. Cînd s-a lămurit că, încurcînd tricourile, ceea ce făcu- 
se fusese în folosul nostru, al oaspeţilor, a încercat să reia 
jocul, ca să consume şi cele patru minute nejucate., A şi 

zis chiar : treceţi pe teren“, a sunat lung din fluier, dar 
nu l-a mai ascultat nimeni. Nici măcar gazdele, supărate 
de festa pe care le-o jucase, fără să vrea, bineînțeles, 
arbitrul Osiac. Și aşa ne-am ales cu o nesperată victorie 
în deplasare şi cu două puncte mari. 


„Escale“ la Bagdad şi Damasc 


— Se mai întîmplă și d-astea în fotbal. Ce s-a întîm- 
plat însă, după 1962, cu Cornel Drăguşin ? 

— A urmat perioada antrenoratului în străinătate. 
Venise timpul să valorific cunoştinţele și experienţa pro- 
fesională avînd şi şansa de a lucra direct, fără interpret. 
Anii de studiu al limbilor franceză şi engleză îmi erau 
acum de mare folos. În 1962 am plecat la Bagdad, în baza 
unui acord între România şi Irak, încredinţindu-mi-se 
pregătirea echipei armatei irakiene care cuprindea și ma- 
rea majoritate a componenților reprezentativei” naţionale. 
Am fost primul antrenor român care a lucrat în străinăta- 
te, în anii de după război. În Irak am stat doar un an. Am 
cîştigat campionatul, ne-am înţeles bine cu toţi, am ră- 
mas cu amintiri frumoase, am legat prietenii sincere. 

În 1965 am fost trimis, tot ca antrenor, în Siria. Şi 
aici, ca şi în Irak, antrenam echipa armatei şi pe cea re- 
prezentativă, „care participau la campionatul interarab. 
La Damasc, atît cît am stat, mai bine de un an și jumă- 
tate, am încercat cîteva experimente profesionale inte- 
resante în privința organizării și metodicii pregătirii. Aici 
mi-a venit ideea modelării şi standardizăriii antrena- 
mentului, în cadrul căruia nu numai factorul fizic, ci şi 
cel tehnico-tactice erau încadraţi în timp, avînd ca model 
jocul. Lucram, de fapt, pe ideea acţiunii de joc, cu o du- 
rată de 7-12 secunde. Tot aici, la Damasc, am pus în 
practică şi metoda antrenamentului specializat, pe pos- 
turi, la ore diferite. Jucătorii erau foarte disciplinaţi, 
jucau cu multă tragere de inimă. Dealtfel eu aveam și 
un sistem propriu de a-i stimula. La primul antrenament 
din săptămînă, anunţam pe cei 16 care intrau în vederile 
meciului următor. Şi-i îmbrăcam în tricouri de o anumi- 
tă culoare. Ceilalţi erau în tricouri de alte culori. Și se 
ştia în permanență, după cum se schimba tricoul, cine 

intră sau iese din lot. Lupta pentru unul din cele 16 tri- 
couri ate lotului de bază era acerbă, dar şi sportivă în 
acelaşi timp. 

Deosebit de productivă profesional a fost perioada de 
antrenorat în străinătate. La Damase mai ales. Aici am 
învăţat că în munca de antrenor nu ai voie să scapi ni- 
mic din ceea ce te-ar putea conduce către o bună pregă- 
tire, nimic din ceea ce ar putea decide soarta unui joc. 
Chiar şi lucruri care, la prima vedere, ar părea amănun- 
te de mică importanță. Cum ar fi, de pildă, naționalitatea 
antrenorului echipei adverse. Pe mine un astfel de amă-" 
nunt m-a costat o înfrîngere aproape gratuită. Într-o par- 
tidă cu o echipă daneză, care avea antrenor un italian. 
Deşi ştiam acest lucru, în pregătirea jocului am făcut 
abstracţie de el. Cînd a început meciul am văzut că echi- 
pa adversă joacă cu „libero“, dispozitiv obișnuit fotbalului 
italian, Era însă prea tîrziu ca să mai pot face ceva, iar 
neglijența am plătit-o pierzînd cu 0-1. Supărat pe mine 
însumi, am plecat de la teren direct acasă, scuzîndu-mă 
că nu pot lua parte la masa comună organizată, după 
joc, la Green Waley, un splendid restaurant aşezat pe 
malul rîului Borada. Președintele federaţiei, care -era un 
general, n-a acceptat scuza mea şi mi-a trimis vorbă că 
mă așteaptă la masă. Pînă la urmă m-am dus, fireşte. 
Fără nici un chef, dar m-am dus. Cînd generalul m-a în- 
trebat de ce sînt supărat, i-am spus că mă simt vinovat 
de înfrîngerea echipei mele, pentru că nu am luat toate 
măsurile care să-mi ofere șanse reale de victorie. Genera- 
iul a zimbit ușor, m-a întrebat ce program competițional 
are echipa în continuare şi cînd a aflat că următorul joe 
este tocmai peste zece zile mi-a zis : „Cred că sînteţi pu- 
țin obosit. Vă rog vă luaţi soţia şi să plecaţi, pentru vreo 
5-6 zile, la Beirut, să vă relaxaţi“. Şi-așa m-am ales cu 
un mic concediu gratuit (după o înfrîngere) în frumoasa 
capitală a Libanului, 


O iarnă fierbinte în Africa şi două zile de vară ca gheața, 
la Timișoara şi Constanţa 


Septembrie 1966. Cornel Drăguşin este pentru prima 
oară antrenor federal, încredinţîndu-i-se echipa natională 

de tineret. La sfîrşitul anului 1966 şi începutul celui ur- 
mător „cadeţii“ tricolori pleacă într-un lung turneu în 
Africa. Primul turneu al unei echipe românești pe „con- 
tinentul negru“. Făceau atunci parte din lot, printre alţii, 
N. Răducanu, Vigu, Pantea, Mustăţea, Dumitriu III, Oble- 
menco... 

— Prin aproape toate locurile pe unde mergeam și ju- 
cam, Rică Răducanu — pe atunci rezerva lui Pilcă — dădea 
spectacole în pauzele meciurilor, împreună cu Alecu, de la 
Petrolul. La început nu știam despre ce este vorba. Au- 
zeam din cabină, de la vestiare, mare animaţie în tribune, 
aplauze, rîsete. Odată am ieşit, curios, să văd ce se în- 
tîmplă, Cînd colo, ce să vezi ? Alecu făcea  jonglerii cu 
balonul şi apoi îi trăgea, de la 11 metri, lui Rică la poar- 
tă. Înainte însă să şuteze îi şoptea și colțul unde trimite 
mingea şi Rică o prindea cu fel de fel de figuri, că lumea 
se prăpădea de rîs. Ca să-l lecuiesc, l-am chemat la mine 
pe Alecu şi i-am zis să tragă în partea opusă aceleia 
anunțată că vine mingea. Şi Rică a început să le cam 
„fure“. Așa că n-a avut încotro și a renunţat la reprezen- 
taţiile din pauze. 

În acelaşi turneu, din Africa, i-am obligat pe toţi ju- 
cătorii să-şi facă şi să ţină la zi un jurnal de călătorie, 
din care trebuiau să citească, fiecare, pe rînd. Cînd a 
fost rîndul lui Răducanu, acesta, care nu avusese pină 
atunci nimic scris, s-a apucat la repezeală să copieze 
după caietul lui Pilcă. Cuvînt cu cuvînt. Și cînd l-am 
pus să citească a început cam aşa: „Azi am sosit la 
Kinshasa. De la aeroport am mers la hotel, unde m-a 
repartizat în cameră cu... Răducanu !“ 

Ca antrenor federal am stat mai puţin de un an. 
În mai 1967 a venit „dezastrul de la Zürich“ şi am plecat 
toţi din federaţie. Trebuia -să-mi găsese o echipă unde 
să lucrez. Şi unde în altă parte mă puteam duce decît; 
la clubul meu de suflet, Progresul ? Echipa n-am luat-o 
de la început, ci din mers, de la Peniţă Moldoveanu. Du- 
pă etapa a doua, în care Progresul a pierdut meciul cu 
3—0, prin neprezentarea carnetelor de legitimare. Caz 
unic, pînă atunci. în analele Diviziei A, dar care avea 
să se mai repete, tot la Progresul. cîțiva ani mai tîrziu, 
la Craiova. în Cupa României, într-un meci cu Politeh- 

nica Timișoara. Am venit, deci, la echipă, după un 0—3 
cu Jiul. Era o stare de spirit grea. Şi totuşi, în primul 
joc am scos un excelent 0—0 cu Dinamo. În continuare, 
lucrurile n-au mers cum ar fi trebuit, deşi cred că s-a 
muncit bine, deşi atmosfera din echipă se ameliora sim- 
țitor, exista un climat de seriozitate şi disciplină, ca în 
vremurile cînd Progresul se bătea pentru locurile din 
fruntea clasamentului. Acum însă, la sfîrşitul campiona- 
tului 1967—1968, terminînd pe locul 13 din 14 echipe, 
eram, practic, retrogradaţi. Teoretic, ne mai rămăsese 
însă o şansă, Aceea a unui baraj, prin mărirea numă- 
rului 'de echipe în prima divizie, de la 14 la 16. Patru 
formaţii, noi şi cu Steagul roșu Braşov — ocupantele 
locurilor 13 şi 14 în Divizia A — Politehnica Galaţi şi 
Crişul Oradea, clasate pe locurile doi în cele două serii 
de Divizia B, urmam să luptăm pentru două... fotolii 
în primul eșalon divizionar. Luptă pe viaţă şi pe moarte. 
Ce zile am trăit şi-atunci ! 

„„Barajul a avut loc la Timişoara. Înaintea ultimei 
etape, a treia, clasamentul arăta astfel: Steagul roşu 
3 puncte (golaveraj 3-1), Crișul 3 p (3-2), Progresul 2 p 
(5-4) şi Politehnica 0 p (2-6). Meciul Progresul—Steagul 
roşu avea un caracter decisiv. Progresul se prezenta 
însă doar cu o singură şansă din trei: victoria. În ziua 
de duminică 30 iunie, Progresul a cîștigat cu 3-0 şi a 
rămas în Divizia A. În schimb a retrogradat Steagul 
roşu, eveniment care a marcat începutul unei mari drame, 
a unuia dintre cei mai buni tehnicieni ai fotbalului nostru, 
Silviu Ploieşteanu, decedat în primăvara anului 1969. la 
puţină vreme de la înlocuirea sa de la conducerea teh- 
nică a echipei de care fusese legat aproape 20 de ani. 

Prezent, în calitate de cronicar, la meciul Progresul— 
Steagul roşu. Aurel C. Neagu scria în revista Fotbal: 
„A fost acest meci de baraj un spectacol trist, de la în- 
ceput și pînă la sfirșit. Și chiar după sfîrşit. Ştiam 
aproape sigur că ne despărţim de una din echipe, de unii 
din acești fotbalişti pe care-i vom vedea mai rar de 
aici înainte... Momentele despărțirii sînt întotdeauna de- 
primante, astfel că. în acea după-amiază de duminică. de 
pe stadionul CF.R. din Timişoara, ştiam că nu vom mai 
avea zîmbetul pe buze... După meci. la cabine, aceeaşi 
liniște și la învingători şi la învinşi. Erau şi unii și alții 

vlăguiţi. Unii nu mai puteau să ridă, alţii nu mai aveau 
putere să plingă. Apoi au părăsit stadionul. Au plecat 
mai întîi învinşii. Steagul roșu, cu Ploieşteanu alături. 
O statuie care pășea. Din apropiere, fostul său coleg de 
la Venus, Ion Lupaş, venit cu Progresul, îl privea. O 
privire plină de compasiune și de afecţiune în același 
timp. Nu ştiu dacă îi vorbise. Ce ar fi putut oare să-i 
spună ? Fotbalul rămîne, în pofida multor nemulțumiri 
care ni le produce, omenesc. Foarte omenesc: Și cînd este 
vesel şi cînd este trist !“. 

Un an mai tirziu, Progresul, ajunsă din nou într-o 
situaţie limită, a trăit ea drama Steagului roşu și Cornel 
Drăguşin pe aceea a lui Silviu Ploieşteanu. 

— Da. Aşa a fost. Apăsătoare mi se pare amintirea, 
chiar şi acum, după mai bine de zece ani. Parcă văd 
în faţa ochilor clasamentul cum arăta înaintea ultimei 
etape : locul 11. Farul cu 27 de puncte; 12. A.S.A., tot 
cu 27 puncte; 13. Progresul — 26; 14. F.C. Argeş — 
25; 15. Petrolul — 25 şi 16. Vagonul, care nu mai 
conta, cu 21 de puncte. În ultima etapă erau programate 
trei meciuri-cheie : Petrolul—Politehnica Iaşi, A.S.A— 
F, C. Argeş şi Farul—Progresul. Se juca duminică 
15 iunie. Normal, noi nu aveam nici o problemă 
dacă scoteam, la Constanţa, un meci nul. Lucru care 
avantaja, oarecum, şi pe Farul. Dar mai aveam şi şansa 
indirectă a unei victorii, normale, a gazdelor la Tg. Mureş, 
caz în care retrograda F.C. Argeş. Mai greu era ca Pe- 
trolul să piardă la Ploiești, dar la un rezultat egal 
ar fi venit în clasament după noi, care aveam un golave- 
raj mai bun. Din şapte variante posibile, Progresul era 
în şase dintre ele divizionară A şi numai într-una sin- 
gură retrogradată. Și tocmai asta a șaptea a fost să se 
întimple ! Cînd mai rămăseseră doar cinci minute de 
joc ! Atunci, în acel fatal, pentru noi, minut 85 al me- 
ciului cu Farul, atacantul constănţean Badea a primit o 
pasă de la Kallo şi, profitînd mai întîi de un luft al lu 
Măndoiu şi apoi de ezitarea lui Manta, a şutat la poartă 
şi a înscris! 85 de minute de iluzii! Soarta unui cam- 
pionat de un an jucată într-un singur minut! Mai ră- 
măseseră speranțele legate de rezultatele de pe celelalte 
stadioane. Radio-ul hotărise să nu transmită meciurile, 
în care se decidea retrogradarea, în direct. Ajunseserăm 

în cabină şi aşteptam cu sufletul la gură pe Ion Ghiţu- 
lescu să spună ceva, să anunţe scorurile de la Ploieşti 
şi Tg. Mureș. Ion Ghiţulescu se juca însă cu nervii noştri 
şi amîna sentința. La un moment dat a anunţat rezul- 
tatul de la Ploiești, 4—1 pentru Petrolul. Nu-mi pusesem 
mari speranțe în meciul de aici. De la Tg. Mureş aş- 
teptam salvarea. Cînd însă s-a anunţat 3—0 pentru F.C. 
Argeş... 

„un om cu chipul ca de ceară s-a rotit ca un ma- 
nechin şi a păşit ca peste un prag al mortii. Omul de 
ceară era Cornel Drăgușin...“, scria Aurel C. Neagu în re- 
vista Fotbal din 18 iunie 1969. La un an după ce același 
cronicar martor la drama Steagului roșu de la Timi- 
şoara îl privise pe Cornel Drăgușin, învingător atunci, 
neputincios să rîdă de fericire. Acum, fără putere de a 
plinge, mişcîndu-se mecanic, şi semănînd la chip cu o 
statuie a deznădejdii. Mut în durerea sa, ca oricare 
statuie. 

— Ce simte un antrenor în momentul nefericit al re- 
trogradării ? , 

— De fapt, nu retrogradarea în sine constituie lu- 
crul cel mai deprimant. Dacă judeci lucid și obiectiv, 
îți spui că cineva trebuie să cadă dintr-o categorie în 
alta. Mai greu de suportat este ideea că nu întotdeauna 
soarta unei echipe sau a alteia se hotărăște în teren. 
Și azi, de pildă, cînd mă gîndesc cum a putut să cîş- 
tige F.C. Argeş la Tg. Mureş, şi încă cu 3—0, mă cuprinde 
parcă un tremur și încercările de a explica rezultatul 
se opresc în fața unei bariere de netrecut. Bariera jo- 
cului de culise care hotărăşte dinainte soarta unui 
meci, chiar soarta unei echipe. Îmi amintesc şi acum 
ziua meciului de la Constanţa din 15 iunie 1969. Cu ce 
echipă am putut retrograda în Divizia B: Manta — V. 
Popescu, Măndoiu. Grama, Ad. Constantinescu — Neacșu, 
Beldeanu-— Matei, Soangher, Oaidă (Mateianu), Țarălungă ! 
Parcă-i văd pe cei cîteva sute de spectatori care scandau, 
cu satisfacţie și zgomotos, în jurul maşinii, după meci, 
B-ul... B-ul! După exact nouă ani. în 1978 vara. FC. 
Constanţa a căzut şi ea în Divizia B. Nu-i bine deloc să 
te bucuri de nenorocirea altuia. Nu se ştie niciodată 
cînd îți vine rîndul să fii în situaţia aceluia de care 
te-ai amuzat, cînd l-ai prins la necaz. 

În patria fotbalului 


— Finalul campionatului 1968—69 a însemnat ori- 
cum pentru Cornel Drăgușin un moment de recul profe- 
sional, 

— Nimeni nu este scutit de aşa ceva în viață. Im- 
portant este să ştii cum să te comporți în astfel de si- 
tuaţii și mai ales să ştii cm să le foloseşti pentru a 
evita, în alte împrejurări asemănătoare, „căderi“ trau- 
matizante, eșecuri importante care de regulă se soldează 
și cu sechele de ordin moral. Eu am fost și în situația 
de a fi concediat ca antrenor. Chiar în vara anului 1969. 
Am plecat de la Progresul la centrul de copii şi ju- 
niori „23 August“. Am luat-o din nou de jos, de acolo 
de unde începusem cu aproape 20 de ani în urmă. Nu 

„mi-a fost rușine, n-am găsit în asta o înjosire. Nu am 
luat momentul concedierii în tragic. Nu m-am revoltat, 
aruncînd toată vina pe conducători. Există obiceiul ca, 
în astfel de cazuri, să cauţi fel de fel de explicaţii care 
nu ţin de tine, ci de alţii, să pui totul pe seama ne- 
şansei şi să-ți blestemi soarta. Într-un asemenea moment ` 
de cumpănă, dacă nu ai curajul să priveşti adevărul în 
faţă, eşti pierdut. De aceea am stat puţin şi m-am ana- 
lizat, cu cît mai puţin subiectivism şi cu mai multă 
sinceritate. Și mi-am dat seama unde am greșit, ce nu 
am făcut bine și la timpul potrivit. O -astfel de auto- 
analiză m-a ajutat să ies mai bine din impas şi mai 
ales să evit în viitor repetarea unor greșeli, pe care 
adeseori le plăteşti mai scump decit trebuie, decît me- 
rită, Dar le plătești. 

„„Anterior  dramaticelor evenimente din vara 
anului 1969, Cornel Drăguşin este trimis pentru un timp 
de şase săptămîni, în decembrie 1968 — ianuarie 1969, 
împreună cu Nicolae Dumitrescu, pe atunci antrenor la 
U.T.A., la un stagiu de experiență şi documentare în 
Anglia. Fără îndoială că la alegerea făcută de forul nos- 
tru de specialitate a contat foarte mult faptul că an- 
trenorul Cornel Drăgușin cunoștea bine limba engleză 
şi că, în aceste condiţii, posibilitatea acumulării a cît 
mai multe cunoștințe profesionale era, cum s-ar spune, 
asigurată. Aici, în Anglia, cei doi tehnicieni români au 
fost oaspeţi ai cîtorva dintre cele mai celebre cluburi 

britanice : Manchester United, F.C. Liverpool, Arsenal, 
Chelsea, Manchester City, West Bromwich Albion. 

— Dacă ar fi vorba acum de un test al amintirilor, 
nu neapărat al celor mai frumoase, ci în primul rînd 
'al celor mai utile pentru meserie, ce lucruri ai putea 
desprinde din timpul celor 40 de zile petrecute în patria 
fotbalului ? 

— Trebuie să spun, mai întîi, că la întoarcerea în țară 
am scris o carte, intitulată chiar „În patria fotbalului“ 
şi în ea am descris, pe larg, toate aspectele de ordin 
organizatoric şi de metodică a pregătirii echipelor engleze 
pe care le-am vizitat. Nu vreau să repet ceea ce a apărut 
scris în lucrarea sus-amintită. Vreau, în schimb, să 
scot în evidenţă doar cinci aspecte cu totul deosebite, 
care, sînt sigur, interesează pe orice antrenor din sfera 
performanței. Primul, organizarea - terenurilor-atelier. 
La Liverpool am văzut astfel de terenuri, utilate cu 
fel de fel de aparate ajutătoare, în care jucătorii lucrau 
pentru tehnică în condiţii de viteză. Fiecare trecea prin 
toate atelierele într-un anumit timp. Şi se făceau atitea 
repetări pînă cînd antrenorul considera că este bine. 
Nimeni nu protesta, nu se făcea nici cel mai mic rabat 
în execuţii sau în baremurile prevăzute. Al doilea as- 
pect interesant îl rețin de la un antrenament urmărit 
la Manchester United. Aici jucătorii veneau la stadion, 
pentru pregătire, fiecare socotindu-și timpul necesar 
pentru încălzire, în aşa fel ca la o anumită oră H, 
toată lumea să intre în executarea temei de antrena- 
ment, aptă de efortul maxim. Această metodă folosită 
la Manchester United — şi nu numai aici — se baza 
pe înaltul grad de conştiinciozitate a jucătorilor. Cele- 
brul Bobby Charlton, de pildă, a venit la stadion cu 
45 de minute înaintea începerii antrenamentului colectiv. 
Atita ştia el că are nevoie pentru o bună încălzire. Ni- 
meni altcineva nu putea cunoaşte acest lucru mai bine 
ca el. Dar în cele 45 de minute care devansau ora pre- 
gătirii cu toată echipa, Bobby nu-și permitea momente 
de destindere, nu vorbea cu nimeni, lucra de unul sin- 
gur. cu o asemenea conştiinciozitate, ca și cînd ar fi 
fost urmărit de un stadion arhiplin. Al treilea aspect: 
curba efortului în antrenament trebuie să aibă, folosind 
un termen medical, aspect de electrocardiogramă. Cu con- 

tractii şi dilataţii, cu stări de excitație şi de inhibiţie, cu 
mișcare și repaus. Așa cum este şi în joc, unde efortul 
nu este continuu, ci alternativ, neuniform, aciclic. La noi 
și azi se mai face după sistemul efortului neîntrerupt 
ascendent, pentru atingerea unui. vîrf al solicitărilor, 
ceea ce este nefotbalistic şi, deci, greşit. Al patrulea 
lucru important de reţinut : antrenamentul trebuie să fie 
trudă în primul rînd, nu destindere. Jucătorul să plece 
de la ședințele de pregătire nu odihnit pentru alte activi- 
tăţi, ci frînt de oboseală, ca să doarmă cît mai profund şi 
să se refacă complet pentru efortul următor. Truda din 
antrenamente este o condiție a reuşitei în joc şi ea este 
răsplătită prin valoarea comportării în întrecerea cu 
adversarii și prin efectul practic pe tabela de marcaj. 
În sfirşit, tot aici în Anglia, am reţinut ideea echili- 
brului şi a judecății obiective faţă de un anumit rezultat, 
Important este ca, după un succes, să nu se uite lip- 
surile. Dar nici lucrurile bune după un eşec. Cu alte cu- 
vinte, să nu se facă nuntă după victorie și nici înmor- 
mâîntare după înfrîngere ! A 

Pe timpul stagiului de documentare în Anglia am 
avut şi fericirea să fim martori la partida susținută de 
echipa noastră reprezentativă, la 15 ianuarie 1969. Re- 
zultatul (1—1) obţinut de noi atunci a făcut să crească 
prestigiul fotbalului românesc ca şi interesul cu care am 
fost priviţi, colegul meu Nicolae Dumitrescu şi cu mine, în 
cele zece zile pe care le-am mai stat pe pămîntul brita- 
nic, după splendidul joc al tricolorilor pe Wembley. 


„Calit de o zi“ 


„„„Din octombrie 1970, Cornel Drăgușin a devenit un 
cadru permanent al federaţiei de fotbal, antrenor fede- 
ral. În perimetrul acestei funcţii cîteva din rezultatele 
activităţii sale au ieşit din comun. 

În 1973, în tradiționalul turneu internaţional de la 
Viareggio, un fel de campionat neoficial european al 
„speranţelort, echipa naţională de tineret, condusă de 
Cornel Drăguşin, depăşeşte recordurile precare din edi- 
țiile precedente, în care reprezentantele noastre pără- 
seau ediția după primul tur, şi reuşeşte să obțină un 

aplaudat loc pe podium și medaliile de bronz. „Am cîş- 
tigat la Viareggio aprecieri dintre cele mai favorabile 
din partea specialiștilor, simpatia publicului şi ne-am 
întors acasă cu nu mai puţin de opt cupe ! Echipa noastră 
a constituit cea mai plăcută surpriză a întrecerii, iar 
Viorel Mureşan, ca atacant, nu ca fundaș cum a jucat mai 
tîrziu la „U“ Cluj-Napoca şi Olimpia Satu Mare, a făcut 
pur şi simplu senzaţie“. 

În 1974, în campionatul balcanic rezervat echipelor de 
tineret, reprezentativa ţării noastre ocupă primul loc, 
performanţă remarcabilă şi prin rezultatele obţinute în 
fața adversarilor întîlniți. „Am cîștigat toate meciurile 
la zero: 3—0 cu Iugoslavia, 2—0 cu. Bulgaria și 1—0 
cu Albania. Golaveraj general : 6—0! Am repetat astfel 
figura echipei de seniori din anul 1933, cînd, tot la Bucu- 
reşti, s-a cîștigat titlul balcanice fără să primim nici 
un gol, înscriind în schimb Bulgariei 7, Iugoslaviei 5 şi 
Greciei 1“, 

În decembrie 1975 lui Cornel Drăguşin i se încredin- 
țează conducerea tehnică a primei noastre reprezentative. 
„Numirea aceasta a venit la foarte puţin timp după 
eşecul de la Blois, 0—4 cu echipa olimpică a Franţei. Era 
un moment foarte greu pentru fotbalul nostru, care 
urma să treacă un examen de o deosebită dificultate, 
în fața naţionalei Scoției, la Glasgow, în campionatul 
Europei. Nimeni nu se înghesuia să ia echipa, pe care 
pînă atunci o condusese Valentin Stănescu. Unii au zis a- 
tunci cămi-au dat-o mie ca o piatră de încercare sau ca să 
mă «curețe». Eu am considerat «ungerea» mea ca antrenor 
principal ca o mare cinste și am încercat să-mi fac cît 
mai conştiincios datoria. La Glasgow, în faţa unei ex- 
celente echipe a Scoției, am realizat un remarcabil meci 
egal (1—1) și nu a lipsit mult ca să ne întoarcem în ţară 
şi cu o victorie. Rezultatul acesta a avut un efect tămă- 
duitor pentru fotbalul nostru şi ne-a asigurat la toţi o 
iarnă liniștită, cum nu se prea anunța după severa în- 
frîngere de la Blois. Păcat că după acest joc cu Scotia 
mi s-a retras, odată cu revenirea lui Ştefan Covati în 
ţară, fără nici o explicaţie, mandatul de «principal» ia 
echipa naţională, fiind retrogradat, ca secund, împreună 
eu Constantin. Am rămas astfel doar cu amintirea unei 

performanţe frumoase şi cu aceea de a fi fost... «calif 
de o zi». 

In toamna anului 1980, la Ploieşti, România tineret 
învinge formaţia similară a Angliei cu categoricul scor 
de 4—0 ! „Unii au socotit rezultatul acesta, incredibil a- 
proape, ca ceva determinat de o anumită conjunctură. 
Eu zic, dimpotrivă, că a fost consecința unei comportări 
excelente din partea tuturor componenților echipei, din 
rîndurile cărora s-au detaşat Geolgău, Terheș și C. So- 
lomon. În toamna anului 1980 s-a muncit foarte bine, 
conştiincios, fără menajamente. Mai mult chiar, în me- 
ciul de la Ploiești, jucătorii noştri s-au dăruit exemplar, 
conștienți de faptul că victoria lor va constitui un im- 
bold pentru seniori, în partida de a doua zi de la Bucu- 
rești. Ceea ce s-a şi întîmplat dealtfel, la succesul primei 
noastre reprezentative contribuind şi exemplul cadeţilor, 
învingători, de necontestat, asupra unor adversari deo- 
sebit de valoroşi. Păcat că, ulterior, în competiţia euro- 
peană rezervată lor, tinerii noștri fotbalişti nu au mai 
confirmat excelenta prestație şi rezultatul din meciul cu 
Anglia“. 


Trei răspunsuri la... două întrebări ! 


— Ne cunoaștem de peste 30 de ani, Cornel Drăguşin, 
ne întîlnim de foarte multe ori în cursul unei săptămîni 
și uneori chiar în cursul aceleiaşi zile, vorbim de toate, 
de trecut, prezent și viitor şi totuși, acum cînd se apropie 
să punem punct discuţiei și confesiunilor, parcă simt ne- 
voia să te mai întreb ceva. 

— Ce anume ? 

— Stai, că nu scapi așa uşor cu o singură întrebare. 
Uite, de pildă, eşti antrenor federal de mai bine de un 
deceniu fără întrerupere. Cum ţi se pare aceasta în con- 
textul general al profesiei. și al activităţii fotbalistice, în 
special ? 

— Munca de antrenor federal este ceva mai complexă 
decît aceea a unui antrenor de club. Ideea că eşti rupt 
de practică nu este cîtuși de puţin reală. Ca antrenor fe- 
deral ai posibilitatea unui contact nemijlocit cu toate 
cluburile şi, pe această bază, poţi evalua mai bine nivelul 

valoric al jucătorilor, pe care-i poți urmări ori de cîte 
ori consideri necesar. În acelaşi timp ai o viziune mai 
de ansamblu asupra fotbalului pe plan naţional, ai șansa 
recepţionării mai rapide şi mai complete a noutăţilor 
„care apar în fotbalul internaţional, eşti mai aproape: de 
ceea ce îți pot oferi știința şi pedagogia modernă prin 
centrul de medicină sportivă, centrul de documentare, 
cabinetul metodic al C.N.EF.S. — pentru a ajuta ac- 
tivitatea fotbalistică să se menţină pe făgașul progre- 
sului. Ca antrenor federal ești obligat să te documentezi 
mereu, să înveţi mai multe, să-i devansezi în cunoștințe 
pe antrenorii de club pe care trebuie să-i ajuţi în munca 
de zi cu zi, nu numai să-i controlezi şi „să faci pe 
şefu', venit de la București“. Mulţumit de răspuns? 

— Da. Cum e cu obiectivizarea jocului și a antrena- 
mentului ? 

— Sînt, iertată fie-mi lipsa de modestie, primul an- 
trenor pe care l-a preocupat radiografierea pregătirii 
jucătorilor și mai ales aceea a jocului, pentru a putea 
ajunge la obiectivizarea şi modelarea antrenamentului, 
în funcţie de joc. Am încercat să-i conving şi pe alţi 
antrenori să facă acest lucru, pentru ca antrenamentele 
să aibă un conţinut cît mai concret, să fie, pe cît posi- 
bil, măsurabile, în ‘timp, în distanțe, în repetări. Pe 
unii treaba asta i-a interesat, altora li s-a părut ceva 
inutil și au luat-o în rîs. Nu m-am descurajat. Ştiam 
că cei ce contestă acest lucru o fac fie din comoditate, 
fie dintr-o proastă organizare a muncii. Mai știam că 
cei mai deranjaţi de ideea radiografierii jocului sînt ju- 
cătorii, cărora nu le conveneau defel să se știe, cu 
exactitate, ce au făcut bine și ce nu, care a fost con- 
tribuţia lor reală în joc. De aceea am continuat și con- 
tinui să cred în eficacitatea înregistrării a tot ce se 
întîmplă în timpul unui joc, pentru că plecînd de aici 
și antrenamentul să poată servi necesităţii de îmbună- 
tăţire a jocului, să aibă, cu alte cuvinte, o finalitate 
reală. Altă întrebare ? 

— Mă opresc aici. Š 

— Eu, însă, aş mai avea ceva de spus. Mai întîi la 
capitolul jucători. Aceştia sînt, la orice vîrstă aproape, 
ca și copiii sau ca elevii din bancă. De aceea trebuie 
să ai mereu grijă de ei şi mai ales să-i controlezi în 

timpul competiţiei. Pentru că nu toți respectă obligaţiile 
mari pe care le pretinde performanţa în privinţa refacerii 
după efort. Pe unii trebuie să-i controlezi întruna. Şi 
acasă. Cînd eram antrenor la Progresul făceam asta în 
mod regulat. Pe cei care nu-i găseam, după ora 22, în 
pat, le lăsam cîte o carte de vizită în care le scriam 


să mi-o aducă a doua zi la antrenament. Viorel Popescu: 


— azi un bun inginer, care a profesat și el o Vreme me- 
seria de antrenor — făcuse, la un moment dat, o veri- 
tabilă colecţie din cărţile mele de vizită. A fost nevoie, 
după un timp, să fac o nouă comandă la tipografie. 

În general, nu mă pot plînge că nu am avut jucă- 
tori buni. Dimpotrivă aș zice că mă mîndresc azi cu 
mulţi dintre ei, care s-au realizat foarte bine şi pe plan 
profesional după ce au atins, ca sportivi, limitele măies- 
triei. Aşa cum sînt: Oaidă, Dinulescu, Mafteuţă, Ma- 
teianu, Ciocea, Dobrescu, Banciu şi încă mulţi alții. Dar, 
uneori, jucătorii rămîn și mai tîrziu în viaţă, faţă de an- 
trenorul lor, cu unele manifestări care te fac să-ţi amin- 
teşti de ei cum erau în anii tinereții, în echipament. pe 
gazon. Iată, de pildă, în vara anului 1980, în timp ce 
eram la Campionatul european din Italia, cu un grup de 
antrenori români, Viorel Mateianu mi-a reproșat, într-o 
seară, pe terasa unui restaurant din Neapole, că în urmă 
cu 13 ani, deci în 1967, nu l-am pus pe el căpitan de e- 
chipă ci pe Oaidă. Nu ştiu cum s-a ajuns de la splendida 
imagine nocturnă a golfului Neapole, la amintirea ba- 
nală, cel puţin după trecerea anilor, a unui gest, a unei 
măsuri oarecare, să zicem, de ordin disciplinar. Dar 
mi-am zis atunci că ceea ce nu vor să uite jucătorii, nu 
uită niciodată. Și te „execută“, dacă s-ar putea, cînd 
ţi-e lumea mai dragă. Chiar şi după o sută de ani! 

Un cuvint de omagiu simt nevoia să spun şi despre 
aceia care mi-au fost dascăli şi îndrumători, în viaţă şi 
în profesie. Despre Emerich Vogl, Coloman Braun, 
Gheorghe Stănculescu, Francisc Ronnay, Gheorghe Po- 
pescu, Ion Lupaș, exemple de competență și probitate 
profesională. Lor le datorese foarte multe din ceea ce am 
învățat, pentru ca, la rîndul meu, să-i pot învăţa și eu 
pe alţii. La ei îmi zboară gîndul ori de cîte ori izbindese 
cîte ceva. Și. tot în gînd, și cu recunoştinţă le spun un 
sincer „Multumesc“ ! 

FEYENOORD — UN „EVEREST ÎNVINS“, 
GLORIA BUZĂU — ABISUL ! 


Un bun prieten din Arad, Pavel Sodinca, om de sport, 
de fotbal în special, multă vreme corespondent al fostei 
reviste Fotbal şi al ziarului Sportul, m-a sunat, la te- 
lefon, acasă, într-o seară, la începutul lui septembrie 
1981. 

— Vrei să-ţi dau o veste-,trăsnet* ? mi-a spus el. 

— Zii, ce mai aştepţi ! 

— E aproape sigură revenirea lui „nea Coco“, . la 
U.T.A, Ce zici? 

ENIT 

— Alo, m-ai auzit ? 

— Sigur că da. 

— Şi nu spui nimic? 

— Ba da. Este într-adevăr o veste-trăsnet, Asta ar 
fi, dacă nu greşesc socoteala, cea de-a treia revenire a sa 
Ia U.T.A. 

-— Ce importanță are, acum, o astfel de evidență ci- 
frică ? A 

— Are, n-are, important este că lumea fotbalului ară- 
dean nu l-a uitat, că se gîndeşte la el în momentele 
de cumpănă ale echipei şi că, de fiecare dată cînd este 
pomenit, numele său inspiră speranțe şi încredere. 

— Asta așa este. Spune-mi cînd vii la Arad? 

— Păi... într-o săptămînă-două. Poate la meciul cu 
Sportul studențesc: 

— Bine, te aştept. 

Aşadar, antrenorul emerit Nicolae Dumitrescu, stra- 
tegul iscusit şi cutezător care a obligat pe „marele 
Feyenoord“, campioana intercluburi a lumii, să încline 
steagul, în toamna anului 1970, la Arad, se pregătea, în 
septembrie 1981, să se reîntoarcă la timona corabiei pe 
care o mai condusese, prin furtunile campionatului, în 
alte trei expediţii, mai lungi sau mai scurte. Într-un fel, 
încercînd a-i găsi un corespondent în istorie, Nicolae Du- 
mitrescu amintea de voievodul Transilvaniei, Sigismund 
Bathori, care a venit la sfîrşitul secolului al XVI-lea la 
cîrma principatului şi a plecat după o vreme, apoi iar a ve- 
nit și iar a plecat, şi a mai venit o dată şi din nou a plecat, 
Singura diferenţă, mai esenţială între cei doi, ar fi tost 
distanța în timp de vreo... cîteva secole. Şi primul gînd 
care mi-a trecut prin minte, atunci cînd am auzit că ar 
fi posibil să ia în primire pe U.T.A. pentru a patra oară, 
a fost acela de a-l felicita pe Nicolae Dumitrescu pentru 
proba de curaj pe care poate să o dea un om în pragul 
vîrstei de 60 de ani. În fond, o probă şi de tinereţe, 
de elan tineresc. 


Alo! 379882? 


Nicolae Dumitrescu, deci gata de atac la anii pen- 
siei ! Instinctiv aproape, m-am repezit la documentarea 
proprie şi, deschizînd la litera „D“, am apucat să citesc : 
„Născut la 8 decembrie 1921, la Bucureşti. Începuturile 
sale fotbalistice, ca jucător, sînt legate de formaţia bucu- 
reşteană, din campionatul „Onoare“, Suter, în 1938. 
In 1941 este transferat la Sportul studențesc, echipă în 
care a activat pînă în 1946, alături de Valentin Stă- 
nescu, Gică Popescu, Michi Mihăilescu, Marinescu, 
Ştefănescu, Titi şi Tache Dumitrescu. Într-un fel, echipa 
lui „escu“. I se spunea Dumitrescu III, pentru a-l deosebi 
de ceilalţi doi Dumitreşti din formaţie, cu care nu se 
înrudea însă, cum s-a crezut la un moment dat. Din 
august 1946 a devenit arădean“. 

Ajuns aici cu. datele biografice, am închis caietul 
de consemnări. De-acum înainte puteam face apel doar la 
memorie. Pentru că, chiar în primul an în care.Nicolae 
Dumitrescu a jucat în celebrul „11“ al I.T.A.-ei, alături 

de Petschovschi, Bonihadi, Stibinger, Paul, Vass, Băcuţ. 
I, Lorant, Meszaros, Toth. II, ultimii trei titulari, 
ulterior, ai „naționalei“ Ungariei, atunci în ediţia de 
campionat 1946—47, ne-am întîlnit, ca adversari, eu 
fiind în acea vreme la Prahova Ploieşti. Un an mai 
tîrziu, jucînd sub culorile A.S.A. — C.C.A., în cam- 
pionatul 1947—48, am fost, din nou, adversarul lui Du- 
mitrescu II, într-o dublă întîlnire, la Arad şi Bucu- 
reşti, şi chiar în teren fiind, am admirat calităţile. de 
extremă clasică — viteză, dribling, şut — care aminteau 
pe mai marii săi predecesori pe postul de aripă stingă, 
Dobay, Cocis şi, într-o oarecare măsură, Ionică Bogdan. 
Cînd a plecat Toth III în Ungaria, după Lorant şi Mesza- 
ros, în anul 1947, Dumitrescu III a rămas titular, fără con- 
tracandidat pe postul său, într-o formulă de echipă a 
textiliştilor arădeni rămasă celebră : Marki (Justin) — 
Vass (Slivăţ), Pal, Farmati—Băcuţ I, Petschovyschi —, 
Ad. Covaci, Mercea, Bonihadi, Stibinger, Dumitrescu III. 

Şi nouă ani încheiaţi, Nicolae Dumitrescu a jucat la 
IT.A. (devenită ulterior Flamura roșie şi U.T.A.), pînă în 
decembrie. 1955, timp în care şi-a adus o contribuţie im- 
portantă la cîştigarea a patru titluri de campioană a ţării 
şi a două ediţii ale Cupei României. La începutul anului 
1956 a pus bocancii de jucător în cui şi a îmbrăcat tre- 
ningul de antrenor. A luat-o de jos, de la copii şi juniori, 
așa cum era obiceiul înainte. A lucrat patru ani buni 
în pepiniera clubului arădean, de unde au răsărit atunci, 
şi sub îndrumarea sa, o serie de mari talente, unele din- 
tre ele făcînd o frumoasă carieră şi ca internaţionali 1 
Koszka, Igna, Ţirlea, Axente, Domide, Brosovschi, Schio- 
pu. Cît timp a fost antrenor al echipei de juniori, U.T.A. 
a cîștigat de două ori titlul de campioană republicană, a 
ocupat o dată locul II şi altă dată locul III. Adică în fie- 
care an cîte o medalie ! În vara lui 1960, plecînd de la 
conducerea tehnică a echipei antrenorul Coloman Braun, 
şi după patru ani de ucenicie la copii şi juniori, Nicu 
Dumitrescu devine, la 39 de ani, antrenorul formaţiei de 
seniori divizionare A din Arad. De acum înainte va înce- 
pe prima perioadă de antrenorat, la U-T.A., cea mai 
prodigioasă din întreaga sa activitate profesională : 1960- 
1973. Treisprezece ani de muncă încordată, cu multe cli- 

pe grele și renunțări, dar și cu mari satisfacţii care nu 
se uită uşor, care te fac să fii mîndru de tine și să spui, 
la un bilanţ al faptelor proprii, că n-ai trecut în viaţă 
fără rost. Treisprezece ani care, adăugaţi altor 14 dinain- 
tea lor, la aceeași echipă, U.T.A., înseamnă frumoasa cifră 
de 27 ani de stabilitate şi fidelitate faţă de un colectiv, 
performanţă pe care doar Ilie Oană a mai realizat-o în 
fotbalul nostru. 

Ei bine, din aceşti treisprezece ani am vrut să aflu 
mai multe lucruri în legătură cu Nicolae Dumitrescu. Și 
cine altul decît el însuşi mi le putea da? Aşa se face că, 
la puţine zile după discuţia telefonică cu Pavel Sodinca, 
am luat drumul Aradului. De-abia ajuns în frumosul 
oraş de pe malurile Mureșului, am format numărul de te- 
lefon 3 79 88. Fără să pară surprins de-intenţia mea, dar, 
parcă, ușor jenat că trebuie să vorbească despre el. Nicu 
Dumitrescu. a primit „provocarea“, întîlnirea noastră ur- 
mînd să aibă loc pe teren neutru, după meciul U.T.A.- 
Sportul studenţesc, la restaurantul hotelului „Astoria“. 
Nicu Dumitrescu a venit îmbrăcat foarte elegant, ca pen- 
tru o recepție, însoţit de amicul nostru comun, Pavel 
Sodinca. Și în discuţia care s-a înfiripat destul de ușor, 
am trecut relativ repede peste anii de tatonări şi de in- 
stabilitate a echipei, în care, cu excepția campionatului 
1964—65, cînd U.T.A. s-a clasat pe un onorabil loc 5 şi de 
anul competițional următor, cînd formaţia arădeană a 
ajuns pînă în finala Cupei României, învinsă fiind atunci 
de Steaua, în rest... 


În triumf 


„multă vreme am ocupat doar locuri în a doua jumătate 
a clasamentului, la fiecare campionat trăind obsesia su- 
pravieţuirii în prima divizie. Noi, echipa oraşului, care 
nu discutam înainte decît de pe poziţia „podiumului“ ! 
Dar U.T.A. nu mai era de mult „marea I.T.A.“, cu jucă- 
tori de super clasă, ci o echipă modestă, la drept vor- 
bind, cu puţine individualităţi, care făcea eforturi să de- 
vină un ansamblu cît mai bine închegat. Singura noastră 

şansă de a forța performanţa ! Şi primele semne că sîn- 
tem pe o cale bună au apărut în vara anului 1968, cînd 
am terminat campionatul pe locul 4, după Steaua, F.C. 
Argeș şi Dinamo. Era un pas mare spre vîrful piramidei, 

— Unde U.T.A. a ajuns chiar în anul următor... 

— În ziua de 15 iunie 1969! Era ziua ultimei etape 
de campionat. Jucam la Cluj, cu Universitatea, iar Dina- 
mo, căreia îi simțeam răsuflarea în ceafă, pentru că avea 
doar un punct mai puţin ca noi, susținea un meci, ceva 
mai ușor pe atunci, la Craiova. Noi am învins cu 2-0. 
Dinamo a pierdut cu 0-1 şi aşa am ieşit campioni. Era, 
pentru mine — ca şi pentru bunul meu amic şi excelent 
colaborator, Ion Reinhardt — al cincilea titlu şi, totuși, pri- 
mul ca antrenor! Hai să-ţi reamintesc ce a scris despre 
mine atunci în revista Fotbal Nicolae Soare. Îţi citesc 
numai cîteva rînduri : „...prin încremenirea nopţii clujene 
răscolită doar de susurul Someşului, un om, cu capul 
descoperit, cu mîinile în buzunare, se plimba cu paşi 
rari, apăsaţi de gînduri... simțămintele-i sînt într-o con- 
tinuă efervescenţă : rînd pe rînd, inima îi este scăldată 
de încredere, apoi de teamă, de speranţă, din nou de spai- 
mă şi iar de încredere. Absurdul situaţiei îl face să zim- 
bească trist ; o muncă asiduă, de ani lungi, din care nu 
au lipsit necazurile, reproșurile, gîndurile la renunțare, 
avea să fie răsplătită sau iremediabil anulată în aceste 
90 de minute din după-amiaza lui 15 iunie 1969...“ Asta 
era, bineînțeles, înainte de meci. Iar după meci: „În 
cabina U.T.A.-ei jucătorii așteaptă pe bănci, în tăcere. Se 
privesc muţi de fericire, Deodată uşa cabinei se deschide 
şi în clipa următoare, omul, căruia noaptea clujeană nu-i 
dăduse odihnă, dispare în brațele jucătorilor“. A urmat, 
apoi, intrarea triumfală în Arad. La marginea orașului, 
autocarul cu echipa a fost oprit, puțin după miezul nop- 
ţii, pe podul Grădişte. Mii de oameni ne-au  întimpinat 
cu flori, eşarfe cu culorile clubului, cu torţe aprinse. Alte 
citeva mii de arădeni ne-au salutat de la balcoane și fe- 
restre. Cînta fanfara, claxoanele maşinilor sunau infer- 
nal, uralele nu mai conteneau şi așa, într-un marş tri- 
umfal am mers pînă în centrul Aradului, oprindu-ne, 
sfirşiţi de oboseală. şi fericire, în fața hotelului „Astoria“, 

De la sublim la un pas de ridicol şi din nou la sublim 


N-au trecut însă decît cîteva luni de la sărbătorirea 
publică a victoriei în campionat şi la 1 octombrie, în ace- 
lași an 1969, a venit, în Cupa campionilor europeni, de- 
zastrul de la Varşovia : 0-8 cu campioana Poloniei, Legia. 
De necrezut rezultat ! Pînă în minutul 51 al partidei sco- 
rul era 0-0, după care au urmatopt goluri, pînă în minu- 
tul 85 ! Legia era, într-adevăr, o echipă puternică, cu o 
clasă peste noi și cu un joc incomod pentru orice adversar, 
dar o diferență de opt goluri părea, totuși, greu de ac- 
ceptat chiar şi pentru spectatorii polonezi. Mai grave 
pentru noi au fost însă repercusiunile „complexului Legia“, 
Lumea nu mai venea la meciuri, situaţia morală a echipei 
devenea grea. Au început şi o serie de discuţii neprinci- 
piale în cadrul lotului, alimentate de „pescuitorii în ape 
tulburi“ din oraș. Mulţi dintre noi nu mai ieşeam decit 
rar pe stradă, în Arad. Ne simţeam parcă „stigmatizaţi“ 
și evitam contactul cu spectatorii, cu microbiştii, cu pu- 
blicul. Cu cei care ne-au adulat, atunci cînd am ieșit cam- 
pioni și ne-au purtat pe braţe în noaptea de 15 spre 16 
iunie 1969, aici unde sîntem şi acum, la hotelul „Astoria“. 
Lumea voia neapărat explicaţii. Dar ce explicaţii s-au 
dat după acel 1-7 cu Elveţia, de la Ziirich, care a fost, de 
fapt, ca şi Legia un mare accident ? Ceva care se întîm- 
plă, cînd și cînd, în viaţa unei echipe. Sigur, am spus-o 
atunci şi o repet şi acum că titlul cucerit de echipă, în 
vara anului 1969, cu tot cortegiul de satisfacţii care a 
urmat unei asemenea reuşite, a fost destul de greu supor- 
tat, mai ales de jucătorii mai tineri din formaţie. Infatua- 
rea și unele rabaturi în pregătire au avut, şi ele, o anumi- 
tă greutate în neevitarea eșecului, dar nu pot explica în 
exclusivitate dimensiunile incredibile ale scorului. Sin- 
gurul lucru care se impunea atunci era să uităm cît mai 
repede nefericitul „episod Legia“. Să privim înainte la ce 
aveam de făcut ca să depăşim impasul. Dar zilele care au 
urmat severei înfrîngeri de la Varşovia n-au fost deloc 
un sfetnie bun. Criza morală a echipei s-a accentuat 
după o nouă înfrîngere la scor cu 6-0, în campionat. în 
fața lui Dinamo. Ne amenința pericolul ca o muncă sis 
tematică. dusă mult timp cu răbdare şi perseverenţă, pe 

parcursul a cîteva campionate, să fie compromisă Ne 
păştea o cădere ireversibilă. Şi totuşi... 

Și totuşi, pînă la sfîrşitul sezonului de toamnă ne-am 
mai revenit puţin, ca un boxer din pumni, iar în primă- 
vara anului 1970 am tras tare, parcă mai tare decît ori- 
cînd, şi, tot de necrezut, am ieşit pentru a doua oară cam- 
pioni ai ţării, cu două puncte avans faţă de Rapid ! Ştii ce 
scriau ziarele atunci ? Uite aici un mic eşantion de presă : 
„Victoria formaţiei textiliste înseamnă victoria seriozită- 
ţii, a disciplinei, a ştiinţei de a trece peste momentele de 
cumpănă, a regularităţii, a credinței ferme într-un țel, 
a priceperii, conştiinciozităţii şi continuității în muncă a 
unui antrenor, Nicolae Dumitrescu, care nu face zgomot 
în jurul propriului nume, performanţele fiind cele care 
vorbesc în locul său“. 

Adevărul este că mobilizarea întregii echipe, în iarna 
anului 1970, şi dăruirea exemplară a tuturor jucătorilor, 
în primăvara care a urmat, au făcut ca, ceea ce s-a în- 
tîmplat în meciul cu Legia Varşovia, să treacă drept un 
simplu accident nefericit. 

— Așa după cum, ceva mäi tîrziu, „episodul Feye- 
noord“ a fost considerat, de către unii, tot un fel de acci- 
dent, dar unul fericit. 


— Vezi, cu Feyenoord, lucrurile. au stat puţin mai 
altfel. În primul rînd nu trebuie uitat că la eliminarea 
celebrei echipe olandeze din Cupa campionilor europeni 
lau contribuit două excelente evoluţii ale echipei noastre, 
nu una singură, care ar fi putut crea impresia întîmplă- 
rii. Apoi, chiar şi în condiţiile unui succes de proporţii 
și nescontat, surpriza a rămas, oarecum, în umbra efor- 
tului generos al tuturor acelora care şi-au adus aportul la 
realizarea unei performanțe, pe drept cuvînt. istorică. 

— Cum a fost atunci. în toamna lui 1970 . cu Feye- 
noord ? 

> Primul meci l-am disputat la Rotterdam, la 16 
septembrie, pe același stadion unde numai cu o săptă- 
mînă înainte Feyenoord cîştiga finala „Cupei intercon- 
tinentale“, învingînd pe Estudiantes Buenos Aires, cu 1-0 
şi devenind, în acest fel. campioană mondială interclu= 
buri. De noi, însă „buturuga mică“ n-a putut să treacă. 
Florian Dumitrescu a marcat un gol antologice în minutul 

14, a egalat apoi Jansen în minutul 25 și 1-1 a rămas 
pînă la sfîrşit, cu tot asaltul olândezilor la poarta lui Gor- 
nea şi în disperarea celor aproape 70 000 de spectatori. La 
conferința de presă, care a urmat după meci, am spus : 
„echipa mea a realizat, aici la Rotterdam, un rezultat 
excelent, dar o misiune şi mai grea îi revine în meciul 
retur, unde trebuie să desăviîrşească ceea ce a început în 
această seară. De cind sînt antrenor, niciodată nu mi 
s-au realizat, aşa cum am gîndit, planurile tactice ca în 
acest joci. Prin aceasta voiam să scot în evidenţă faptul 
că remiza obţinută nu a fost deloc rodul întîmplării. Mai 
trebuia însă să confirmăm rezultatul de la Rotterdam, 
două săptămîni mai tirziu, în partida retur de la Arad. 
Inaintea acestei teribile confruntări, antrenorul lui Fe- 
yenoord, austriacul Ernst Happel, un fel de zeu al fot- 
balului olandez, spunea trimisului ziarului „Sportul“, Ef- 
timie Ionescu, la sosirea pe aeroportul din Arad: 
„O calificare. a românilor în turul următor, în dauna 
noastră, ar echivala cu a opta minune a lumii !*, Sigur 
că în acea conjunctură de excepţie pentru noi, o înfrînge- 
re pe teren propriu, după-egalul reuşit în deplasare, ar fi 
însemnat pasul de la sublim la ridicol, pas pe care noi, 
din fericire, nu l-am făcut, Obţihînd un nou egal, de astă 
dată 0-0, şi beneficiind de avantajul golului înscris în 
deplasare, am eliminat pe Feyenoord din cea mai mare 
competiţie de club din Europa. Se împlinea minunea de 
care vorbea înainte de meci Happel ? Nu. Echipa noastră, 
echipa mea trecea cu succes un mare examen al voinței 
şi al dorinţei de a învinge un adversar faimos și redutabil, 
Aceasta se întîmpla în ziua de 30 septembrie 1970, adică 
exact la un an (1 octombrie 1969) de la „dezastrul Le- 
gia“ ! Ce ciudat este fotbalul ! Este, poate, cel mai ciudat 
lucru din lume ! Azi ești sus, mîine jos, din nou sus şi din 
nou jos... Acum te bucuri, acum plingi, acum ești lăudat, 
acum ești înjurat... Şi de fiecare dată nu ştii precis cît 
meriţi sau cît ești de vinovat. Pentru că în teren, acolo, 
se hotărăște totul. Un gol, o bară, un luft al fundașului 
central, o gafă de portar, un pas greşit, o eroare voită 
sau neintenţionată de arbitraj, toate la un loc sau fiecare 
în parte, într-un anumit moment, pot hotărî, în bine sau 
în rău, soarta unui antrenor. 

O toamnă foarte bogată... 


— După eliminarea lui Feyenoord eram din nou sus, 
Pentru cît timp ? 

— Ceva-ceva tot a durat. Au venit, totuși, cîţiva ani 
buni. 

— Nu zic nu. Au fost vreo doi. În campionatul urmă- 
tor am ocupat locul 4 în clasament, la un singur... gol 
de medalia de bronz ! Păstram, deci, contactul strîns cu... 
podiumul. Eram în imediata lui apropiere. Voiam însă mai 
mult, mai ales că în 1971, vara, mă apropiam de o jumă- 
tate de secol de viață şi împlineam un sfert de veac, la 
aceeași echipă, în Arad. Un ziarist, care mă lăuda în acea 
vreme, spunea că „statornicia şi consecvenţa au devenit o 
relaţie care își găsește deplina semnificaţie în dimensiu- 
nile unui raport de excepție: U.T.A. — N. Dumitrescu. 

— Frumos spus şi, mai cu seamă, măgulitor. 

— Poate pentru că eram încă sus. Acolo unde m-am 
menţinut încă un an. Am avut, mai întîi, o toamnă foarte 
bogată în care am încheiat turul campionatului pe primul 
loc, şi am ajuns pînă la sferturile de finală ale Cupei 
U.E.F.A. — cea mai bună performanţă a unei echipe de 
club românească într-o competiție oficială, eliminînd, pe 
rînd, Austria Salzburg, Zaglebie Walbrzych, Vitoria Se- 
tubal și pierzînd în turul IV în fața unei mari echipe, 
Tottenham Hotspur, cu care am făcut totuşi un senza- 
tional egal. la Londra (1-1), după ce pierdusem, la Arad, 
cu 0-2. Și peste toate astea, tot în 1971, toamna, am fost 
făcut antrenor emerit. În retur am tras, firesc, la cel 
de-al treile titlu. Aveam cele mai mari şanse, mai ales 
că urmăritorii noştri nu erau Steaua și Dinamo, ci F.C. 
Argeş şi Universitatea Cluj. Cu cinci etape însă de finalul 
campionatului am pierdut un meci decisiv, la Constanţa, 
-şi totodată locul 1, pe care a trecut echipa lui Dobrin. 
Şi am coborit cu e treaptă, pe care dealtfel am şi ter- 
minat, cucerind medaliile de argint. Titlu scăpat printre 
degete ! Poate şi din vina noastră, a unor momente. de 
slăbiciune, care, pînă la urmă, au contat mai mult decît 
ne-am fi așteptat. Dar pentru prima oară, am avut de 
luptat şi cu adversari, mai greu decît orice de învins: 
cavalerii fluierului. 

Pierderea primului loc spre. finalul  întrecerii repre- 
zenta mai mult decît o nereușită oarecare. Era un semn 
că echipa începuse să obosească. Ne aşteptau, fără să ne 
dăm încă seama bine, chinurile.  Apăreau, dealtfel, tot 
mai frecvente şi mai evidente manifestări de uzură fizică 
şi nervoasă. Participarea voluntară la eforturile competi- 
ției a jucătorilor de vîrstă optimă (22—27 ani) era în ac- 
centuată scădere, blazarea își făcuse loc tot mai mult în 
comportarea unora care gustaseră, mai mult sau mai puţin 
meritat, din cupa marilor satisfacţii, pe unii marile suc- 
cese obţinute cu echipa îi cam ameţise, coeziunea morală 
devenea din ce în ce o amintire, colaborarea dintre con- 
ducerea clubului, antrenori şi jucători, foarte bună ani 
de-a rîndul, intrase şi ea în suferinţă... Şi încet-încet, 
edificiul colectiv care se numea U.T.A. se şubrezea vă- 
zînd cu ochii. Dealtfel în campionatul 1972—73 am cobo- 
rît în clasamentul final pe locul 9, ceea ce reprezenta un 
veritabil recul după patru ani de succese. Și deşi situația 
nu era încă tragică, se punea foarte serios problema 
unor mari eforturi pentru asigurarea unei existențe cît 
mai demne unei echipe care a reprezentat ceva în fotbalul 
nostru. Din păcate, mijloacele pe care le avea la îndemînă 
clubul erau insuficiente pentru o refacere radicală. De 
jos, din pepiniera proprie, nu mai veneau jucători cu care 
să se poată face schimbul din mers, iar transferările nu 
reușeau nici ele să aducă plusul de valoare necesar redre- 
sării. Prin echipă începuse să mai apară şi tendinţele de 
dezbinare și astfel „Bătrina doamnă“, cum îi spuneau 
U.T.A.-ei ziariștii, nu prea mai avea şanse să întinereas- 
că. Se zbircea sub povara propriilor neputinţe. Pe de 
altă parte, și eu simţeam efectul anilor de grele încer- 
cări, de pînă atunci, asupra sănătăţii. Îmi dădeam seama 
că îmi este greu să mai continui o muncă în care efortul 
liber consimţit al jucătorilor, colaborarea sinceră şi posi- 
bilitatea de a avea satisfacţii fuseseră înlocuite cu scăde- 
rea interesului în pregătire, cu stressul şi riscul perma- 
nent aproape al eșecului. De aceea am socotit, atunci 
în vara anului 1973, că este momentul să mă retrag. Să 
las locul altuia care, luînd-o, cum ar fi fost normal de la 
capăt, să încerce a face mai mult. Plecînd mi-am dat sea- 


ma, privind lucrurile şi de dincolo de rostul lor intim, 

că U.T.A. cea mare devenise o legendă. Ea mai continua 
să existe, totuşi, doar în conștiința oamenilor de fotbal, 
ca un termen de referinţă, nicidecum ca o realitate. 


Al doilea „divorţ“ de „Băirina doamnă“ 


„Anul competiţional 1973—74, U.T.A. l-a început fără 
Nicolae Dumitrescu. La cîrma echipei a trecut Toma Jur- 
că, avîndu-l ca secund pe un alt fost jucător textilist ară- 
dean, Liviu Coman. Nicolae Dumitrescu avusese întru- 
cîtva dreptate, cînd a spus că ð schimbare de antrenor ar 
putea aduce un reviriment în viaţa echipei. Locul V ocupat 
în vara anului 1974 era destul de încurajator, deși „ape- 
le încă nu se limpeziseră“, conflictul între „vechi“ şi 
„nou“ în sînul formaţiei continuînd sub o formă mai 
puţin vizibilă dar, din păcate, continuînd. 

În campionatul 1974—75 toată lumea spera că U.T.A. 
va fi din nou prezentă la împărțeata medaliilor. La con- 
ducerea tehnică Toma Jurcă şi Liviu Coman au făcut 
un ciudat schimb de responsabilităţi și funcţii. Nicolae 
Dumitrescu, rămas în Arad după „divorţul“ cu U.T.A., 
se ocupa de pregătirea unei divizionare C, Constructorul. . 
Era mai liniştit, pentru că şi grijile sale erau mai puţine. 
Fusese la Campionatul mondial din R.F. Germania și toți 
cei care l-au întîlnit, pe la diferite meciuri, l-au surprins 
cu carnetul și creionul în mînă, notînd tot, ca unul zare 
vrea să înveţe, care nu vrea deloc să piardă contactul cu 
fotbalul mare, unde spera că, într-o bună zi, se va reîn- 
toarce. Şi unde dealtfel s-a reîntors. La 7 mai 1975, cînd 
a preluat, pentru a doua oară, conducerea tehnică a 
U.T.A.-ei. 

— Acest al doilea mandat a fost mult mai scurt decit 
primul. Echipa era în plin campionat. Am luat-o din 
mers, Readucerea mea la U.T.A. s-a datorat unui nou 
moment de criză în viaţa. echipei, care a creat o stare de 
panică nu prea întemeiată, dar suficientă pentru a-i pu- 
tea ameninţa situaţia în competiţie şi viitorul. Un meci 
pierdut, pe teren propriu, cu Sportul studenţesc, în etapa 
a 27-a, a oferit pretextul schimbării cuplului de antrenori 


Coman—Jurcă. Am acceptat să preiau conducerea tehni- 

că a echipei în dorința de a o ajuta să iasă din impas. 
Perioada de timp în care am stat de-o parte m-a ajutat 
să judec mai bine lucrurile, la rece, și să gîndesc la une- 
le soluţii cu mari şanse de a îndrepta cu adevărat situa- 
ţia: Am şi spus dealtfel, atunci, la 7 mai 1975, luîndu-l 
ca ajutor pe fratele meu, Ion Pîrcălab, care revenise, de 
puțin timp, din Franța, de la Nîmes : „Este un moment 
critic, pe care sînt sigur că-l vom depăşi, pentru a reve- 
ni, apoi, din nou, în rîndul fruntaşelor campionatului“. 
Am terminat întrecerea, în anul 1974-75, pe locul 8. 
Onorabil, zic eu, faţă de frămîntările mari prin care tre- 
cusem. Speram să realizăm mai mult în campionatul ur- 
mător. În vara lui 1975, Pîrcălab, cu care aş fi dorit să 
lucrez mai mult pentru a-l ajuta să se formeze ca antre- 
nor, a plecat din Arad. E} era copilul Bucureştiului şi 
foarte ataşat de Capitală, aşa cum eu eram legat de Arad. 
Pe Pîrcălab nu l-a tentat U.T.A., echipă în care şi jucase 
cu mulți ani în urmă, după cum nici pe mine nu m-a ten- 
tat echipa națională, refuzînd, în primăvara anului 1975, 
o ofertă — a doua prima fiind în 1970 — din partea fe- 
deraţiei noastre de fotbal, de a fi antrenorul primei re- 
prezentative. Deşi tentaţia era foarte mare şi propunerea 
extrem de onorantă, am zis că rămîn la Arad. Iar cînd 
U.T.A. a lansat un S.O.S., spunînd că are nevoie de mine, 
n-am stat nici un moment la îndoială şi am venit. Nu 
ştiu, poate am greşit refuzind echipa naţională și optînd 
în schimb, pentru fosta mea echipă, a textiliștilor din 
Arad. Așa însă am simţit atunci şi chiar, dacă, ceva mai 
tîrziu, aș fi putut spune că am motive să regret, ar fi fost 
inutil, atîta vreme cît eu am fost acela care am hatărit, 
cum se zice, de bună voie şi nesilit de nimeni. 
Campionatul 1975—76 l-am început cu ginduri mari. 
Voiam să dovedesc că alegînd Aradul, la concurență cu 
Capitala, şi U.T.A. înaintea „naţionalei“, n-am făcut-o 
doar dintr-un impuls sentimental. L-am luat ca ajutor, 
după plecarea lui Pircălab, pe Alexandru Dan, care lu- 
crase multă vreme și cu bune rezultate la centrul de 
copii şi juniori al clubului. Împreună voiam să realizăm, 
în echipă, o necesară infuzie de tineret. Bineînţeles, în 
timp. Treaba asta însă nu prea convenea jucătorilor mat 
în vîrstă, care nu mai puteau ţine pasul nici cu preten- 

ţiile pregătirii şi nici cu cele ale jocului. Şi imediat cum 
au simţit pericolul au trecut la... contraatac. Sigur, nu pe 
față, ci aşa cum se obişnuieşte în astfel de cazuri, mai 
mult sau mai puţin mascat. În aceste condiţii, startul în 
noul campionat 1975—76 a fost destul de neconvingător. 
Şi apoi, în tot sezonul de toamnă ne-am chinuit, făcînd 
eforturi mari să nu ne prăbuşim, după o serie de insuc- 
cese, unele şi pe teren propriu, sau după înfrîngerea de 
mari proporţii, 0—8 cu Steaua, la Bucureşti, rezultat care 
ne-a reamintit de „dezastrul Legia“. La sfîrşitul turului 
ocupam locul 15 în clasament, aprecierile presei fiind că 
U.T.A. a jucat bătrinește, lent şi nespectaculos. Am spe- 
rat însă că venind iarna şi avînd timp mai mult de 
pregătire, să găsesc o soluţie de compromis făcînd apel 
la „tactica armistiţiului între generaţii“. Am zis că îm- 
binînd elanul jucătorilor tineri și dorinţa lor de afirmare 
cu experienţa celor vîrstnici, o vom scoate cu bine la 
capăt, amînînd cu un an sau doi operaţiunea de recon- 
strucție a echipei. În primăvară însă, o parte din jucă- 
torii „vechii gărzi“, unii dintre ei ca Domide sau Iorgu- 
lescu, crescuţi sau ridicaţi de mine, au subminat unitatea 
echipei şi, lucru mai grav, nu au apărat, în unele me- 
ciuri, cu toată ardoarea prestigiul echipei. Atitudinea 
tolerantă a conducerii clubului în această situaţie a făcut 
ca eforturile mele și ale tuturor celor de bună-credință 
să rămînă fără șanse de reușită. Şi după etapa a 6-a 
a returului, în ziua de 18 aprilie 1976, cînd am pierdut 
acasă, cu Olimpia Satu Mare, zic eu, în chip cam ciudat, 
am spus pentru a doua oară la U.T.A. „stop“. Şi am ple- 
cat. În locul meu a rămas Dan, care cu greu a scos-o la 
capăt scăpînd, ca prin „urechile acului“, datorită unui 
golaveraj ceva mai bun decît Olimpia, căzută în divizia 
secundă. Nu se împlinise, calendaristic, nici măcar un 
an de cînd preluasem, pentru a doua E echipa și ia- 
tă-mă, din nou, dincolo de hotarele ei ! Ca și prima oară, 
eu am fost acela care am plecat. Dar nu de plăcere sau 
dintr-un. capriciu. Ci, pentru că de fiecare dată mi-am 
dat seama că nu mai avea rost să mai rămîn. De fiecare 
dată convins că fac, şi echipei şi mie, un: bine, dar şi cu 
amărăciunea în suflet că toate încercările de redresare a 
echipei nu au găsit, acolo unde trebuia, la jucători în 
primul rînd, ecoul necesar. Și cînd te gîndești că renun- 

țasem la echipa naţională, unde aveam oricum alte, per- 
spective decît acelea de a risca să mă compromit pe mîna 
unor răuvoitori. 


„Bătrina doamnă“ era de mult o legendă“ 


„Trei ani, după cel de-al doilea „divorţ“ cu U.T.A., 
Nicu Dumitrescu a intrat într-un adînc anonimat, Prac- 
tic, a dispărut din fotbal, deşi se cunoștea faptul că an- 
trenează o divizionară C arădeană, Strungul. În acest 
timp, U.T.A. a continuat să navigheze „în derivă“, în 
ciuda unor încercări repetate de a-și găsi echilibrul. Lui 
Nicolae Dumitrescu i-a urmat, în campionatul 1976—77, 
Cicerone Manolache, care imediat ce a luat în primire 
echipa a declarat, plin de optimism : „Bătrîna doamnă 
trebuie să întinerească, trebuie schimbat ceva la ea“. Şi 
a avut mare dreptate. Cu două etape înaintea finalului 
de campionat, atunci cînd mai rămăseseră doar 180 de 
minute de joc, s-a schimbat ceva la U.T.A. : antrenorul 
Cici Manolache. Bizar gest de nerăbdare din partea unui 
club cu vechi și recunoscute tradiţii în sfera fair-play- 
-ului ! După Nicolae Dumitrescu, eliminat şi el în urma 
unui mic „complot“ de jucători, măsura clubului ară- 
dean, arăta cronicarul Ioan Chirilă în ziarul. „Sportul“, 
a apărut ca ceva nefiresc şi lipsit de eleganţă. 

Lui Cicerone Manolache i-a urmat, la conducerea teh- 
nică, Ion V. Ionescu, un profesionist excelent, hotărît 
să aducă din nou echipa în zona marilor performanţe. 
În campionatul 1977—78, ocupînd locul 10 în clasament, 
el reușise să aducă puţină speranţă în inimile suporte- 
rilor arădeni, într-un viitor ceva mai luminos. În anul 
următor însă, U.T.A. a intrat din nou în „vrie“, fiind 
ameninţată, spre finalul întrecerii, cu retrogradarea. Şi 
mai rămăseseră doar patru etape de campionat cînd... 

— La 22 mai 1979, într-o marţi, am fost solicitat să 
iau echipa în primire şi să încere s-o menţin în prima 
divizie, Am primit propunerea şi m-am apucat imediat 
de treabă. 

— Era cel de-al treilea mandat la U.T.A. 


— Da. Şi cel mai scurt. Nici o lună de zile n-a durat, 

Am acceptat să vin la echipă în urma insistențelor orga- 
nelor sportive locale şi ale conducerii clubului. Ştiam de 
la început că șansele de reuşită sînt minime. Zestrea de 
puncte era săracă, timpul la dispoziţie, foarte scurt. La! 
toate “acestea se mai adăuga şi lipsa de loialitate a unor 
jucători față de echipă, adică ceea ce atîrnase foarte 
mult în balanţa hotărîrii mele, atunci, în aprilie 1976, 
cînd am plecat, lăsîndu-l în locul meu pe Alexandru 
Dan. De încercat ca să scăpăm, trebuia încercat. Mai 
rămăseseră patru meciuri de jucat. În primul, din etapa 
a 3l-a, am pierdut, la Bacău, cu 0—1. A venit apoi, în 
etapa a 32-a, meciul cu' Gloria Buzău, la noi acasă, în 
ziua de 6 iunie, într-o miercuri. Trebuia să cîştigăm nea- 
părat. Și nu era deloc greu. Gloria reprezenta un adver- 
sar modest, care pierduse, practic, înaintea noastră spe- 
ranțele supravieţuirii. Dar în acea zi de miercuri, poate 
cea mai neagră din viața mea, nu U.T.A. părea aceea 
care voia să scape cu... viață, ci Gloria Buzău. Și a scă- 
pat. Cum-necum a scăpat, învingîndu-ne cu 1—0 și arun- 
cîndu-ne pe noi pe locul 17 în clasament. S-a spus atunci 
că U.T.A. a pierdut pentru că jucătorii ei nu mai credeau 
în legendă. Frumos spus! Dar adevărul a fost că unii 
dintre jucători, care nu şi-au dezmințit anumite apucă- 
turi față de fotbal, au adus echipa în Divizia B cu două 
etape înainte de finalul întrecerii. Probabil că 'în felul 
acesta voiau să mă „curețe“ pe mine, Şi au făcut-o, sa- 
crificînd, de fapt, echipa și orașul. Aşa a retrogradat 
U.T.A., singura formaţie participantă pînă atunci la toa- 
te campionatele Diviziei A, de după război. 

— Îţi aminteşti echipa care a jucat în meciul cu Glo- 
ria Buzău ? 

— O am în faţa ochilor mereu : Ducadam — Gaspar, 
Gal, Kukla, Giurgiu — Leac, Schepp, Brosovschi — Cura, 
Domide  (Vaczi), Coraş. Aproape aceeași care, două 
etape mai tîrziu, a surclasat, cu 6—2, pe Politehnica Iași. 
O victorie platonică, venită după ceasul al 12-lea, un fel 
de injecție la un... picior de lemn, care a arătat însă 
tuturor şi fața bună a echipei, adevărata față pe care 
unii, cîteodată, făceau ce făceau, ca să o ascundă. -În 
fond, aşa cum am spus şi atunci, la sfîrșitul campiona- 
lui 1978—79, retrogradarea U.T.A.-ei nu reprezenta 
altceva decît scadența nenumăratelor greșeli făcute în 

ultimii ani de conducere, antrenori și, bineînțeles, de ju- 
cători. În, acelaşi timp, trebuie spus că şi con- 
ducerea mişcării sportive din Arad a făcut, o 
vreme îndelungată, prea puţin: pentru U.T.A., bazîn- 
du-se prea mult pe tradiție, pe legenda „bătrinei 
doamne“. Şi cînd -U.T.A.-ei i se spunea „bătri- 
na doamnă“, foarte mulţi neglijau faptul că, din- 
colo de frumusețea figurii de stil care sugera, firesc, şi 
un sentiment de stimă, dar și melancolie, U.T.A. cît de 
doamnă ar fi fost ea, mai era — și încă de mult timp 
— bătrină. Şi cît timp mai putea trăi ea numai din res- 
pectul altora ? În fotbal, mai mult decît în oricare alt 
sport, respectul vine de la forţa cu care te impui în fața 
adversarilor și de la rezultat. Or, U.T.A. nu mai avea, 
la cîțiva ani după cucerirea titlului de campioană din 
1970, forța necesară de a se impune într-o competiţie 
naţională şi cu atît mai puţin în una internaţională. Și 
cea mai mare greșeală care s-a făcut mereu era că, ne- 
glijindu-se uzura jucătorilor și neputinţa unora dintre 
ei de a mai ţine pasul cu întrecerea divizionară, se apela 
la soluţia schimbărilor de antrenori. Urmarea s-a văzut. 
În ciuda faptului că se împrospăta mereu conducerea 
tehnică, uneori se întinerea chiar spectaculos, „bătrîna 
doamnă“ îmbătrînea în continuare, pînă cînd într-o bună 
zi, fiind foarte bătrînă, a venit vremea să... plece. Și a 
luat drumul, din fericire nu fără întoarcere, al Diviziei B. 


Niciodată nu e prea tirziu 


Am plecat şi eu, pentru a treia oară, cu mîhnirea în 
suflet că n-am putut împiedica, la timp, căderea echipei 
de care m-am simțit legat cu întreaga mea ființă și că- 
reia i-am închinat aproape trei decenii de muncă. Ple- 
cînd de la U.T.A., am luat și hotărîrea de a renunţa tem- 
porar la activitatea fotbalistică, căutînd a-mi consolida 
sănătatea zdruncinată, în atîţia ani de activitate spor- 
tivă plină și de bucurii, dar și de necazuri şi foarte mult 
neprevăzut. 

- Retrăgîndu-mă, n-am încetat, totuși, să urmăresc, de 
la o anumită. distanţă, echipa. I-am simțit zbuciumul 
primei tentative de revenire în prima divizie şi m-a în- 
tristat nereuşita ei din vara anului 1980. l-am simţit 

apoi încordarea unei noi Încercări şi m-am bucurat, ca 
şi de propriile mele reuşite, de promovarea ei în Divizia 
A, în vara anului 1981. Şi-acum, iată, nici n-a intrat 
bine în societatea înaltă a fotbalului şi chinuitoarea tea- 
mă a retrogradării a început din nou. Lumea vine la 
stadion cu mari speranţe şi, de fiecare dată, pleacă ne- 
“mulțumită şi bombănind. 2 

— Ceea ce înseamnă că lucrurile nu s-au îndreptat 
în esenţa lor. - 

— Nici hu se putea așa ceva, prea curînd. 

— De ce? Ce-i lipseşte, de fapt, fotbalului arădean 
ca să încerce să redevină ce a mai fost? 

— Jucători în primul rînd. Şi ca să-i poată avea, 
este necesară o puternică bază de selecţie, tere- 
nuri mai multe de antrenament, care nu prea sînt. 
Ar mai trebui şi oameni pasionați să formeze fotbalişti, 
care iar nu-i prea mai găsești! Vezi, meseria asta de 
antrenor, care mulți cred că se poate face şi din tribună 
pălăvrăgind despre fotbal, are ceva aparte. Spre deosebi- 
re de majoritatea profesiilor. în care formarea profesio- 
nistului se face pornind de la teorie, în fotbal viitorul 
antrenor profesionist porneşte de la practică, de la joc, 
de la activitatea ca jucător şi după aceea ajunge la teo- 
rie, pentru ca, în final, iar să se întoarcă la practică. De 
aceea zic că antrenori, antrenori adevăraţi, la orice nivel 
de instruire, nu pot fi decît foştii jucători, decit cei care 
au practicat efectiv fotbalul. Antrenorii care lucrează la 
copii şi juniori trebuie, în plus, să aibă şi răbdarea de 
a căuta, a descoperi și a creşte valori. Răbdarea, dar şi 
capacitatea bineînțeles. Astăzi, foștii jucători se fac mai 
curînd arbitri sau dacă devin antrenori au pretenţia să 
lucreze direct în echipele de seniori: şi, dacă se 
poate, la loturile reprezentative. Lipsesc, deci, terenuri, 
locuri de joacă unde să se învețe fotbalul, lipsese antre- 
nori pasionaţi pentru meserie. Şi ar mai fi ceva. În Arad, 
în oraş şi în judeţ, nu sînt institute de învățămînt su- 
perior. Aşa că dacă se întîmplă să ai un jucător de talent, 
el esle uşor atras de echipele din alte oraşe, unde i se 


oferă posibilitatea de a urma cursurile unei facultăţi. îa 
parale! cu activitatea de performanţă. 

— Bine, şi-acum, practic, ce-i de făcut ? Ce se poate 
înjgheba ca să iasă, pînă una alta, echipa din încurcă- 
tură ? 

— Vezi, aici e buba. Mereu, de la o vreme, s-a um- 
blat cu cîrpeala. Ici un- petic, dincolo altul, s-a mai tras 
cîte o cusătură dublă pe undeva şi toată lumea a: crezut 
că ţine. Pînă la urmă însă n-a ţinut şi, tocmai cînd ne-a 
fost lumea mai dragă, s-a rupt. La echipă mă refer. 

— După cum vorbeşti nu prea te văd chiar așa en- 
tuziasmat să te întorci iar la U.T.A. 

— Fii liniștit. Treaba cu cel de-al patrulea mandat 
al meu la U.T.A. a fost mai mult un zvon. L-am auzit 
și eu prin oraş, ceea ce înseamnă că era mai mult o do- 
rinţă a „tribunei“. Deocamdată, după cum vezi, stau încă 
la marginea fotbalului de performanţă. Mi-a prins bine 
perioada de repaus din ultimii doi ani. Mă simt aproape 
refăcut. Peste vreo două luni voi fi tînăr... pensionar. 
Şi dacă U.T.A., Aradul vor avea cîndva nevoie de sfa- 
turile unui „bätrîn“ fotbalist, nu va fi nevoie să-l cum- 
pere. Îl ofer eu cu toată generozitatea, cu toată încrede- 
rea pe... Nicolae Dumitrescu. 

«Seara tîrziu, în ziua aceea a meciului U.T.A. — 
Sportul studențesc, miercuri, 2 septembrie 1981, mi-am 
luat rămas bun de la Nicu Dumitrescu, în piațeta hote- 
lului „Astoria“, înainte de a pleca la gară. Am zăbovit 
cam mult în fața intrării unde, în urmă cu 12 ani, ju- 
cătorii U.T.A.-ei şi antrenorul "lor, Nicolae! Dumitrescu, 
păşeau duşi pe brațe, în triumf, după cucerirea titlului 
de campioni ai țării. Cîteva momente am tăcut amîndoi, 
Apoi am schimbat un zîmbet semnificativ, dîndu-ne sea- 
ma că gîndisem, fără să vrem, la același lucru. 

— Sînt sigur că vor mai veni zile frumoase în Arad, 
i-am spus la despărţire. 

— Niciodată, ori de cîte ori Și oricînd am plecat la 
o treabă, nu mi-a fost teamă că e greu sau că e prea: 
târziu, a răspuns Nicu Dumitrescu. 

În drum spre gară, mergînd în, maşină cu Apt 
talentatul. jucător arădean din perioada U.T.A.-ei pre- 
campioane, a scos o casetă cu muzică şi după ce a po- 
trivit-o în lăcașul ei de la casetofon, mi-a zis, aşa cu un 

aer, parcă, conspirativ : „Hai să vă pun o melodie gre- 
cească, una care-i place mult lui nea Coco Dumitrescu“, 

Meţcas vorbea ca şi cum el ar mai fi fost jucător și 
Nicolae Dumitrescu antrenor şi amîndoi n-ar fi plecat 
niciodată de la U.T.A. ` 


ÎN NOUĂ ANI, DE ȘASE ORI PE PODIUM 


— Florin Halagian, spune-mi, te rog, la ce vîrstă ai 
început să lucrezisca antrenor ? 
< — Păi, să facem o socoteală, zic eu, simplă: dacă 
sînt născut la 7 martie 1939 şi din vara anului 1970 am 
luat în primire echipa de tineret F. C. Argeş, înseamnă 
că aveam împliniţi doar 31 de ani atunci cînd am tre- 
cut de pe gazon pe banca suferinței, la marginea terenu- 
lui. Dar asta n-ar fi nimic. Un an mai tîrziu, în 1971, 
eram la cîrma formaţiei de seniori a clubului piteștean, 
pentru ca la sfîrşitul campionatului 1971—1972 să cuce- 
resc, cum s-ar spune, chiar din primul cartuș, laurii unui 
titlu de campion republican. Eram la o vîrstă neobişnuit 
de tînără pentru o profesie de maturitate și pentru un 
succes de asemenea proporţii. Și n-am să uit niciodată 
că în acel timp Lereter, Solomon, Barbu şi încă mulţi 
alţii, mai bătrîni decît mine, continuau să fie jucători 
activi şi chiar în lotul național. 

— E o chestie de şansă, fără îndoială. 

— Bineînţeles. Dar există şi o vorbă care spune că 
„norocul este de partea celor curajoşi“. Pentru că a fost, 
în cazul meu, mai întîi de toate, o probă de mare curaj, 
să iei o' echipă ca F.C. Argeș, să-i urmezi la cîrmă unei- 
personalităţi ca Titus Ozon, mai ales, după un conflict 
de proportii, între acesta şi Dobrin, conflict care a creat 
o atmosferă apăsătoare, o situaţie greu de rezolvat. 

— Şi, de fapt, cum s-au petrecut lucrurile, mai în 
amănunt, atunci ? 

Sus, jos şi iar... sus 


— Echipa întâi pierduse în prima etapă, cu 4—1, la 
Bacău, şi era, chiar din start, pe locul 16, ultimul, în 
clasament. În săptămîna care a urmat, eu mă găseam cu 
formaţia de tineret la Ştefăneşti, unde aveam un meci 
amical şi de unde am fost adus, pe sus, la Pitești, la club, 
punîndu-mi-se, în fața conducerii, întrebarea : „Iei echi- 
pa în primire, cu obiectivul de a rămîne în Divizia A ?%, 
Am răspuns, fără să ezit, da. Și m-au uns pe loc ca 
antrenor, avîndu-l ca secund pe Tănase Dima, care lu- 
crase şi cu Ozon. Preşedintele clubului de atunci, Puiu 
Rapaport, m-a „încurajat“, chipurile, spunîndu-mi : „Mă, 
băiete, faci o mare prostie că primeşti. Dacă o să clachezi, 
nu te mai repari în zece ani“. I-am răspuns : Nea Pu- 
iule, dacă am prins trenul, mă urc în el cu orice risc“. 
Și m-am urcat. Dar ce greu a fost ! Greu pentru că toată 
lumea din jurul meu mă depășea în experienţă. Greu 
pentru că la F. C. Argeș activaseră înaintea mea antre- 
nori cu nume de rezonanţă, ca B. Marian, E. Mladin, I. 
Bălănescu, C. Teaşcă, T. Ozon. Greu pentru că trebuia să 
iau echipa din mers. Ca să nu mai zic de starea de în- 
cordare creată după conflictul Dobrin — Ozon. Aveam 
un lot de jucători foarte buni, dar mulţi dintre ei foarte 
capricioşi : Dobrin, Pigulea, Remus Vlad, Marian Po- 
pescu. Trebuia să-i conving să pună „osul“ la bătaie 
pentru echipă. Şi, deşi n-a fost deloc uşor, i-am convins. 
Debutul în campionat l-am făcut cu o victorie în meciul 
cu Rapid, 2—1. Şi încet, încet, depăşind multe momente 
de mare dificultate, printre care o înfrîngere cu 0—4 la 
Arad și alta cu 0—2 acasă, de la Steagul roşu, am reuşit 
să încheiem turul campionatului pe un loc patru, cu to- 
tul nesperat. Pînă la sfîrşitul campionatului ne-am due- 
lat cu U.T.A. pentru primul loc şi înaintea ultimei etape 
în care am învins pe Dinamo cu 3—2, la București, eram . 
deja campioni! La Pitești, în Trivale, se scanda, pentru 
prima oară, pînă seara tirziu: cam-pi-o-nii ! Cine şi-ar 
fi închipuit în toamna anului 1971, cînd echipa era la på- 
mint şi toţi se gindeau cum să reziste în Divizia" A, ci 
la sfirsitul campionatului vom fi pe podium şi încă pe lo- 
cul cel mai înalt ? 

— După medalia de aur a urmat una de bronz... 

— A fost curată tragedie. Parcă am fi căzut din Di- 
vizie. Totul mi s-a tras dintr-un conflict cu Puiu Rapa- 
port, din cauza lui Dobrin, pe care eu îl scosesem, tem- 
porar, din echipă. Intrigile își făcuseră loc. în sînul lo- 
tului şi erau alimentate și de oameni din cadrul clubului 
—, cărora le era frică de Dobrin — și din afara clubu- 
lui, care preluau din fugă unele zvonuri, le prelucrau 
fără discernămînt, convertindu-le în săgeți otrăvitoare 
pentru mine. S-a ajuns pînă acolo încît la meciul cu Chi- 
mia Rm. Vilcea din sferturile Cupei României, disputat 
la Ploiești, echipa fusese montată împotriva mea, să joa- 
ce pe invers, ca să mă lichideze. Campionatul l-am în- 
cheiat pe un loc, totuşi, destul de valoros : trei. Mai ales 
că returul l-am jucat, întreg, aproape, fără Dobrin, multă 
vreme ifdisponibil din cauza unei prelungite crize de 
sciatică. La sfîrşitul campionatului, deşi urcați din nou 
pe podium, s-a abătut asupra mea un veritabil tir al 
nedreptăţii şi al nerecunoștinței generale, greu de expli- 
cat. Mi s-au adus atunci acuzaţii că joc poker cu jucă- 
torii, că sînt excesiv de dur. Eram într-adevăr dur, dar 
numai cu aceia care nu se împăcau cu disciplina și cu 
obligaţiile marii performanţe. Dreptate însă au avut, pînă 
la urmă, acuzatorii mei și drept consecință am fost în- 


locuit de la conducerea tehnică a echipei, după două. 


medalii consecutive, cu Ștefan Coidum ! Aceasta a fost 
răsplata ! 

— Și ai plecat la Baia Mare. 

— Ce era să fac? M-am întors, de fapt, acolo pe 
unde, cum se zice, „lupul a mîncat oaia“. Pentru că, în 
1965, la Baia Mare, jucasem în echipa antrenată de Oni- 
sie, împreună cu Staicu, Colceriu şi Cacoveanu. Ajuns 
din nou aici, am pus bazele unei echipe care, ceva mai 
târziu, avea să treacă pragul Diviziei A şi pe care avea 
să o aducă la strălucire Viorel Mateianu. Dar n-am stat 
la Baia Mare. decît nouă luni. M-am întors la Pitești. 
Chemat, bineînţeles. Clacase Puiu Rapaport, cel care îmi 
prezisese că o să-mi rup gitul. În locul său era un nou 
` președinte, profesorul Ion Popescu. Am revenit, în pri- 
mul rînd, pentru că de Pitești mă simțeam legat sufle- 
tește, pentru că echipa, aşa cum era, însemna o parte 
din idealurile mele profesionale, o mică parte din viața 
mea. Am găsit însă lotul împrăștiat. Unii dintre jucători 

fugiseră care încotro : Stan, Pigulea, Vlad, Nedelcu, Bur- 
cea, Prepurgel, Mustăţea, Roşu, Frăţilă. Pe Barbu îl sco- 
sese din echipă antrenorul Coidum. Am reuşit să-i adue 
înapoi doar pe Stan şi Mustăţea. Şi, pentru că nu aveam 
altă soluţie, i-am promovat pe Cristian, M. Zamfir, Cir- 
stea, Moisescu, Dumitrescu, Radu II. Toţi crescuţi sub 
bagheta de dascăl a lui L. Ianovschi. Dobrin, fugit și el 
la Craiova, s-a reîntors acasă între tur şi retur. Trebuia 
deci s-o iau de la capăt. Şi aşa am făcut, reconstruind 
echipa, făcînd de fapt o echipă nouă, cu care, în numai 
trei ani, am atacat din nou titlul de campioană a ţării. 
Ne-a despărţit doar un singur gol, ratat în ultimul mi- 
nut al campionatului, la Oradea, cu F. C. Bihor, de Ra- 
du II. Am pierdut atunci, cu 1—2, partida și titlul câşti- 
gat, la golaveraj, de Steaua. În anul următor însă ne-am 
răzbunat. Tot în ultima etapă. Am învins pe Dinamo, la 
ea acasă, cu 4—3, după un meci care va rămîne, cred, 
în antologia fotbalului românesc și am ieșit campioni. 
Parcă văd şi acum banca echipei Dinamo la sfîrşitul 
partidei. Toţi rămăseseră parcă împietriţi, stadionul în- 
cepuse să se golească, dar Nelu Nunweiller, Tănase Di- 
ma şi toți ceilalţi: din grupul dinamovist păreau parcă 
bătuţi în cuie, cu privirile fixe spre teren, nevenindu-le 
să creadă că „zarurile fuseseră aruncate“ şi că noi, cei 
cu şansa a doua, dădusem totuşi zarul cel mai mare. 
Meciul acela cu Dinamo mi s-a părut a fi meciul vieţii 
mele şi al lui Dobrin. „Giscanul“ a fost inegalabil, a fost 
mondial. A dovedit, atunci, tuturor dușmanilor mei că 
este alături de mine şi nu împotriva mea. Dacă voia, 
putea să mă curețe. N-a făcut-o şi prin asta și-a confir- 
mat o dată în plus valoarea, clasa. M-am dus la el şi 
l-am îmbrățișat. Unii au considerat acest gest un fel de 
„sărut al lui Iuda“, în faţa a 20000 de români. Aşa cel 
puţin s-a scris în „Informaţia Bucureştiului“ a doua zi, 
despre manifestarea de sinceră bucurie şi recunoștință 
a lui Halagian faţă de Dobrin. Păcat de cine nu întelege 
adevăratul sens al lucrurilor, păcat că bucuria unui suc- 
ces este întunecată cu răătate, de vorbe aruncate cu uşu- 
rință, în vînt. Păcat, în aceste condiții, de fotbal. ol care 
suferă, din cauza unora, pe nedrept. 

Toată admiraţia pentru Dobrin jucătorul, pentru 
Dobrin — omul 


— În fond, acum după ce a trecut ceva timp şi tot 
ce a fost a intrat în istoria faptelor, ce este adevărat 
despre aşa-zisul conflict Halagian—Dobrin ? 

— De-a lungul anilor au fost mulţi care au afirmat, 
în diferite împrejurări, că eu aş avea ceva de împărţit 
cu Dobrin, De fapt, mai toţi antrenorii pe care i-a avut 
F. C. Argeș au fost. obstrucţionaţi în relaţia lor cu Do- 
brin. Cei mai mulți dintre aceştia erau chiar oameni din 
cadrul clubului sau din preajma lui. Cu toţii puneau, 
în mod premeditat, pe Dobrin înaintea calității de an- 
trenor şi a autorităţii acestuia. Se călca, în acest fel, un 
principiu de bază al eticii sportive în relaţia antrenor-ju- 
cător, Cei ce procedau aşa, nu urmăreau altceva decît să 
se pună bine cu Dobrin şi să-l întoarcă împotriva an- 
trenorului. Cum se zice, voiau să fie „pe bune“ cu Do- 
brin. La F. C. Argeş aşa ceva era un obicei, ca unii con- 
ducători să se bage în sufletul jucătorilor în vogă. Să se 
înghesuie, ca să le facă diferite servicii, să le rezolve 
probleme, de fapt minore, ca să se poată lăuda, după 
aceea, că ei fac şi dreg pentru fotbal, găsindu-şi din 
asta un merit şi un fel de utilitate în baza cărora să 
poată rezista, neglijindu-şi, în schimb, adevăratele obli- 
gaţii şi sarcini de serviciu. Aceşti așa-zişi „părinţi adop- 
tivi“, care-şi confecţionau din jucătorii la modă „nepoţi* 
și „fii“ adoptivi, i-au făcut rău şi lui Dobrin, şi echipei, 
şi clubului şi fotbalului. Pe de altă parte, o altă cate- 
gorie de „binevoitori“ a folosit sistemul clasic al lui Iago, 
prietenul lui Othello. Adică, în faţă, potop de compli- 
mente, iar în spate fel de fel de vorbe, țesătură de in- 
trigi din care se nășteau şi se alimentau conflicte. Fără 
sens, dar cu intenţia de a-l izola pe antrenor de Dobrin, 
ştiind că în acest fel ar putea trage o serie de foloase 
personale. Așa s-a întimplat şi în cazul meu. În realitate 
însă, între mine şi Dobrin a fost întotdeauna o legătură 
strînsă şi foarte veche. E bine de știut că tricoul cu nr. 
10 al echipei, pe timpul cînd era Dinamo Piteşti, de la 
mine l-a preluat. Pentru el eu am fost un fel de idol, 
ca jucător. La toţi le spunea adeseori: „Fălseanu — 
adică lovitura cu exteriorul — l-am învățat de la ar- 

meanu. Ca el nu dădea nimeni“. Dobrin a avut însă, ca 
jucător, şi unele momente de evadare, după care, ca 
să scape de eventualele repercusiuni,-fugea de mine, iar 
eu trebuia să mă descurc de aşa manieră încît să nu 
rămîn în inferioritate faţă de el. Pentru că era în joc 
nu numai reputația mea de antrenor, ci și autoritatea 
antrenorului, ca profesie. Practic, făceam tot posibilul 
să nu mă las subjugat de Dobrin. Altfel eram curățat. 
Căutam să-l apropii, să-l ţin legat de echipă, încercînd 
să-l conving că eu sînt cel mai mare admirator al lui.: 
Trebuia să-l fac să simtă, să accepte disciplina. Lucru 
destul de greu pe care, zic eu, l-am reușit mai, bine 
decît au încercat alții la echipa naţională. O anumită 
teamă de mine l-a făcut pe Dobrin să nu încerce ca 
„să tragă pe dreapta“ şi să fie foarte ultil echipei în 
momente grele. Așa cum a fost cazul în meciul decisiv 
cu Dinamo, la Bucureşti, în ultima etapă a campiona- 
tului 1978—79, cînd comportarea lui magistrală ne-a 
adus un titlu de campioni într-o situaţie aproape com- 
promisă. Aş mai adăuga şi „amănuntul“ că, în ciuda 
multor poveşti în legătură cu Dobrin. fondul lui su- 
fletesc a fost întotdeauna curat. N-a umblat cu codos- 
licuri, nici chiâr atunci cînd alţii îl făceau să greşească, 
oferindu-i un refugiu în băutură. În aceste momente, 
Dobrin se supăra și zicea: „Nu mai joc“. Dar eu. fără 
să mă sperii, replicam: „Gata, Gică, scrie aici !« Cind 
spuneam aşa, începea panica: „Aoleo, nu mai joacă 
Dobrin“. Dobrin însă, care iubea fotbalul ca şi viata, 
uita repede ce-a zis, "la supărare, îşi lua „strungul“ în 
primire şi trecea la lucru pe gazon. Aşa cum numai el 
ştia s-o facă. Cu fente, cu pase trase ca pe planşetă, 
cu șuturi puse parcă cu mîna prin colțuri de poartă, 
acolo unde niciodată portarul nu ajunge la timp ca să 
poată evita golul. 

Aşadar, în jurul relaţiei mele cu Dobrin s-a tesut o 
poveste lungă şi neadevărată, din care cei ce au alimen- 
tat-o şi au plimbat-o de colo, colo au sperat că-și vor găsi 
un rost mai important în fotbal decît le dădeau dreptul 
posibilităţile fiecăruia. Edificatoare în acest sens este în- 

` tîmplarea petrecută în iarna anului 1979, la Poiana 
Braşov. Ne aflam în timpul taberei de pregătire cu lo- 
tul olimpic, al cărui coordonator eram eu. Și. se stie 

că atunci - Dobrin, component al lotului național, a 
at... caii într-o „bună zi, la un chef. Hotărirea fede- 
tiei a fost ca el să părăsească lotul şi să plece acasă. Cony 
ducerea clubului F.C. Argeş a informat greşit opinia 
publică, spunînd că eu am fost rău intenţionat față de 
Dobrin, ca şi cînd eu îl pusesem să facă ceea ce făcuse, 
ca şi cînd eu aş fi dorit scoaterea lui din lot şi aș fi 
provocat-o chiar. Ca și în alte împrejurări, „pes- 
cuitorii în ape tulburi“ au scos-o că eu vreau să-l li- 
„Chidez pe Dobrin. Nici mai mult, nici mai puţin ! Dobrin 
însă nu s-a pus la mintea inventatorilor de „perle false“ 
.şi, revenit la echipă, a luptat poate și mai mult decît o 
făcuse pînă atunci, contribuţia sa la cucerirea campio- 
natului în 1979, vara, fiind decisivă. Şi prin asta a do- 
vedit-o tuturor că n-a avut motive să fie supărat pe 
mine ; că ceea ce făcuse pentru triumful echipei, făcuse 
în fond și pentru restabilirea adevărului, a respectului 
pe care ni l-am purtat reciproc. 


Greşeli plătite scump 


— Pentru că a venit vorba mai înainte de lotul o- 
limpic, ce s-a întîmplat, de fapt, cu această echipă în 
care s-au pus mari speranțe şi care pînă la urmă a de- 
cepționat ? 

— De la început, preluînd conducerea tehnică a 
wolimpicilor“, am crezut că F.C. Argeș este o echipă 
coaptă şi capabilă să facă față examenului calificării 
în turneul final de la Moscova — 1980. De aceea am şi 
plecat în alcătuirea formaţiei de bază, cu 8 jucători pi- 
teşteni. Așa am și jucat în prima manșă, la 18 aprilie 
1979, cu Ungaria, la Piteşti. Adică : Speriatu — M. Zam- 
fir, Ştefănescu, Cirstea, Ivan — Bărbulescu, Augustin, 
Iovănescu — Doru Nicolae, Radu II, Stan (Cămătaru). 
Am cîştigat atunci cu 2—0, deși scorul putea fi cel puţin 
dublu și ne-am fi putut duce pentru partida retur în 
plimbare, ca turiști. Dar, în această a doua partidă cu 
Ungaria am greşit. Eu în primul rînd. Pentru că m-am 
lăsat influențat de sugestiile celor care îi recomandau, 
cu multă căldură, pe Al. Nicolae, pe. Cămătaru şi chiar 
pe regretatul Aurică Rădulescu, jucător excelent — dar 

cu un stil de joec care nu se potrivea cu cel a] echipei 
F.C. Argeş. Schimbarea echipei a fost o greşeală pe care 
nu mi-o iert. Pe de altă parte, federația noastră a greşit 
şi ea acceptînd introducerea, în ajunul meciului de la 
Miskolc, a doi jucători — portarul Toth și extrema Bo- 
rostyan — în echipa ungară, jucători care nu au fi- 
gurat pe lista inițială înaintată la U.E.F.A.. Şi tocmai 
Toth şi Borostyan au fost cei mai buni din echipa ad- 
versă, cei care şi-au adus o contribuţie hotărîtoare la 
eliminarea noastră, după o neașteptat de severă înfrin- 
gere cu 0—3 ! Sigur, aş putea spune că am avut şi ghi- 
nion, gîndindu-mă că, în minutul 82 al meciului retur, 
Stan a trimis, cu capul, balonul în bară! Dar nu ghi- 
nionul a fost de vină! Ci noi. Eu, Florin Halagian! 
A urmat o altă mare greşeală: desfiirițarea Jotului 
olimpic, măsură ce avea parcă un caracter de pedeapsă. 
Normal ar fi fost ca el să fi continuat să existe, să 
joace, să asigure o legătură de perspectivă între lotul 
primei reprezentative şi cel de tineret. O existență de 
numai trei luni, atît cît a funcţionat lotul olimpic, nu 
poate fi considerată concludentă pentru a justifica mă- 
sura lăsării lui la... vatră. Mai ales dacă se ţine seama 
că în intervalul acestor trei luni olimpicii au susținut 
10 partide din care au cîştigat 9, un singur meci fiind 
pierdut, cel cu Ungaria de la Miskolc, din 30 mai 1979. 
Cel care avea, dealtfel, să pună punct efemerei vieţi a 
unei echipe născute parcă împotriva voinţei unora, pen- 
tru că era formată pe scheletul unei echipe de club. Ca 
Și cînd aşa ceva nu s-a mai întîmplat în fotbalul nostru 
sau în lume. Și curios lucru! Nici n-a trecut mult de 
la criticarea aspră a unei asemenea idei, pentru ca 
aceeaşi idee să fie pusă în practică la prima reprezen- 
tativă a ţării, alcătuită pe scheletul a numai două echipe, 
Universitatea Craiova și Steaua. Şi-atunci unde-i ade- 
vărul ? 4 
Spre lauda lor însă, reveniţi la Piteşti, acasă. olim- 
picii nu s-au descurajat. Ei au luptat eroic, aş putea 
spune, pînă la capăt şi mai ales în ultima etapă, în care 
am învins pe Dinamo, la București, cîştigînd campionatul 
pe linia de sosire. Înaintea acestui ultim. meci, la ṣe- 
dința de pregătire a jocului le-am spus băieţilor că a 
sosit momentul să dovedim că noi sîntem aceia care am 


T 


avut dreptate, nu cei care ne-au desființat, ca olimpici. 
Le-am spus că, pentru a cîştiga, este nevoie să dăm 
trei goluri foarte clare, pe care să le accepte și arbitrii, 
oricare ar fi ei. Băieţii s-au ambiţionat şi au dat cu un 
gol mai mult. Așa, ca să fie mai siguri, să nu mai în- 
capă nici cea mai mică îndoială. Victoria aceasta din 
campionat m-a consolat, într-un fel, după nereușita cu 
olimpicii. Aş zice chiar că m-a răzbunat profesional. Dar 
amărăciunea necalificării -a rămas şi nu se va stinge 
decît atunci cînd va fi înlocuită cu un succes de pres- 
tigiu, tot cu o echipă reprezentativă, într-o competiţie 
importantă pe plan internaţional. 


Cu părul alb... la 42 de ani 


— Ca şi după cucerirea primului titlu național, și 
acum, după cel de-al doilea, a urmat un... bronz. S-au 
produs iar seisme în urma lui ? + 

— Nu, n-a mai fost situaţia din 1973. În 1980 erau 
alți conducători, s-a învățat ceva din experiența tre- 
cutului, cu toții ne-am mai maturizat. Mai rău era că am 
şi îmbătrînit. Jucătorii mai ales. Asta ne-a obligat să 
facem ceva, pînă nu e prea tirziu, pentru reconstrucția 
echipei. În vara anului 1980, Dobrin a plecat la Tirgo- 
vişte. A fost la mijloc şi tentația transferului, dar și 
dragostea” pentru fotbal. Pentru că voia să mai joace, 
aminînd momentul trecerii pe banca antrenorilor, cu 

un an sau doi. Şi voia să joace la o echipă cu pre- 
competiționale mai mici, conştient de faptul că 
aşa. — după cum singup mărturisea — nu mai poate 
face faţă ritmului unei echipe cu pretenţiile pe care le 
avea F.C. Argeș. Ne-am despărţit și am rămas prieteni, 
cu gîndul, amîndoi, că n-ar fi deloc exclus ca să co- 
luborăm, profesional, cîndva, poate şi în viitorul apro- 
piat. A plecat şi Doru Nicolae în Grecia, la Panatinaikos. 
A plecat și Ivan. S-au transferat Speriatu la Dinamo şi 
Tovănescu la F.C. Olt. Au venit, în schimb, mulţi ju- 
cători noi: Tulpan, Kallo, Băluţă,  Sigmirean, Badea, 
Ignat, Nicea. A revenit, de la Baia Mare, Ariciu. În a- 
ceastă situaţie, am luat-o din nou, de la... început. Pen- 
tru a doua sau a treia oară. Asta-i, de fapt, meseria de 

antrenor. Ca şi aceea de constructor. Așa am intrat în 
cel de-al nouălea campionat al meu în Divizia A. Am 
intrat cu un bilanţ de care pot spune că sînt mîndru: 
de două ori locul 1, o dată locul 2 şi de două ori locul 3. 
Şi mai sînt destui care întreabă, așa ca să se afle în 
treabă, ce am făcut? Le răspund, acum la toţi: Am 
adus în opt campionate, cinci medalii. Mai mult decît 
atît, în acest interval de timp, F. C. Argeş s-a făcut 
cunoscută în arena fotbalului european, iar Piteștiul a 
intrat în circuitul orașelor-gazdă ale marelui fotbal, pri- 
mind vizita unor echipe ca Real Madrid, Valencia, Not- 
tingham, A.E.K., Panatinaikos, ca să le menţționez doar 
pe cîteva dintre cele mai importante. 

— Cum ţi se pare, acum, după zece ani, drumul 
parcurs în meseria de antrenor ? 

— Greu, e puţin zis. Pentru că în fotbalul nostru, 
peste tot aproape, ai de-a face cu foarte mulți care se 
pricep la vorbe și mai deloc la fapte. Pentru că te lo- 
veşti deseori de alţii, din afara fotbalului, care scriu 
împotriva lui, creînd şi întreţinînd conflicte, făcînd pe 
atotştiutorii şi dînd sentințe care contrazic spiritul de 
dreptate și realitatea. 

— Ce crezi că ai mai mulţi: amici sau inamici ? 

— Nimeni nu-i ştie, în fotbal, cu precizie, pe cei 
dintr-o categorie sau din cealaltă. Mie personal îmi 
place să cred că am mai mulți amici. Pentru că aşa 
îi consider, în primul rînd, pe jucătorii cu care am lu- 
crat şi împreună cu care am alcătuit o familie al cărui 
„pater familias“ m-am considerat eu. Tot în categoria 
amicilor i-am inclus şi pe cei care mi-au arătat în- 
credere, care m-au susținut în momentele de impas. 
Şi uneori am simţit că am de partea mea întreg ju- 
dețul Argeș. Şi ar mai fi un grup aparte de oameni 
cărora le-am rezervat un loc anume în sufletul meu. 
Din el fac parte antrenorii prin mina cărora am tre- 
cut şi de la care am căutat să „fur“ cîte ceva. Ei sînti 
Rudy Wetzer, care m-a învăţat să iubesc fotbalul; 
Steinbach, care m-a făcut fotbalist Augustin Botescu, 
de la care am învățat că fotbalul este o treabă mai se- 
rioasă decît lasă impresia; Ștefan Vasile, de la care 
am învățat să muncesc. 


La capitolul. „inamici“, deși cuvîntul îmi displace 
numai cînd îl aud, mă voi limita la un exemplu trăit 
la sfîrşitul unui meci susținut, la Piteşti, cu Steagul 
roșu Brașov, la 13 mai 1973. O parte din public m-a hui- 
duit laieșirea din teren pentru că nu am reuşit decît un 
rezultat egal, pentru că am pierdut un punct acasă. Cu 
două etape în urmă, la Ploiești, învinsesem pe Petrolul. 
Asta însă se uitase? repede. Poate că celor care mă 
huiduiau le-ar fi convenit să pierdem la Ploieşti şi să 
cîştigăm acasă, deşi am fi avut, una pesta alta, un punct 
mai puţin. Acest gen de suporteri care gîndesc astfel 
sînt adevărații inamici nu numai ai antrenorilor şi ju- 
cătorilor, ci ai fotbalului în general. - 

—. Cînd cineva spune azi Florin  Halagian, spune 
aproape imediat F.C. Argeş. Și invers. Este un semn 
evident că asocierea dintre cele două nume are un temei 
care presupune ceva mai mult decît niște obligaţii, sub 
semnătură, pe un contract. Te-ai gîndit că ar putea in- 
terveni, la un moment dat, şi despărțirea, indiferent 
din vina cui şi de care din părți generată ? | 

— Sincer să fiu, deşi se ştie că viaţa noastră, a an- 
trenorilor, atîrnă de multe ori de un gol ratat sau primit 
sau chiar de un simplu... şut, ideea despărțirii de F.C. 
Argeş nu m-a preocupat în ultimul timp. Nici chiar 
atunci cînd am fost în situaţia de a fi tentat. Așa cum 

„s-a întîmplat în decembrie 1980, cînd m-au chemat la 
Steaua şi mi s-a propus să preiau conducerea tehnică 
a echipei. N-aș zice că nu m-am şimţit flatat de o ase- 
menea propunere. Dar, în răspunsul dat, am arătat că 
nu vreau să-mi părăsesc propria echipă la mijlocul 
drumului. Să termin campionatul început şi, după aceea, 
vom vedea. În schimb, clubul F.C. Argeş intrase în tra- 
tative, în vara anului 1980, în timp ce eu eram plecat 
din ţară, la Campionatul european din Italia, cu diferiți 
alți antrenori, care să vină în locul meu. S-au gîndit, 
probabil, oamenii că n-aş mai vrea să reînnoiesc' con- 
tractul, carevexpira la 1 iulie 1980. Sau, cine ştie, se 
săturaseră de rezultate bune. S-o zice despre mine că 
sînt repezit, că uneori îmi pierd cumpătul la marginea 
terenului, în timpul joculni sau după joc, dar toată 
lumea ştie că îmi iubesc foarte mult profesia și că sînt 
cinstit față de fotbal. Numai aşa am reuşit ceea ce am 

reuşit, Iar părul complet alb la 42 de ani ar putea să 
însemne o mică parte din tributul, greu de evaluat, pe 
care l-am dat, în numai zece ani de antrenorat, fot- 
balului. 


Incă o medalie, a şasea 


„„În ziua confesiunilor cu Florin Halagian, s-a în- 
timplat să fie între două meciuri oficiale, ambele cu 
Universitatea Craiova. Duminică, în : campionat, F. C. 
Argeș pierduse, pe teren propriu, cu 0—1, după un joe 
în care dominase „de la cap la cap“ şi nimeni nu ar 
fi rămas surprins dacă piteştenii ar fi cîștigat la scor, 
Florin Halagian era supărat pe arbitrul Nicolae Rainea, 
despre care spunea că n-o să-l ierte niciodată pentru 
că, după felul în care a condus partida, s-a jucat cu 
soarta unor oameni nevinovaţi. În miercurea care a ur- 
mat, la numai patru zile interval, F.C. Argeş s-a întîlnit 
din nou cu Universitatea Craiova, în „sferturile“ Cupei 
României, pe teren neutru, la Rm. Vilcea. Şi a, pierdut 
pentru a doua oară, în fața aceluiași adversar, doar trei 
minute pînă în finalul meciului despărțindu-l de o me- 
riţată calificare în semifinalele competiţiei. Pe drum, 
în autocarul care ne ducea de la Rm. Vilcea la Piteşti, 
Florin Halagian nu mai era supărat. Era trist. Neşansa, 
o serie de greșeli copilărești în apărare, cîteva gesturi 
lipsite de decenţă ale unor jucători din echipa adversă, 
printre care Tilihoi, Beldeanu, Cămătaru şi Crişan, îl 
făcuseră să sufere mai mult decît rezultatul în sine. 

Giîndeam atunci, privindu-l pe Florin Halagian: ni’ 
se pare uneori că pîinea antrenorilor este dulce. De cele 
mai multe ori însă ea este acră și tare. 

„„Înfrîngerile din cele două jocuri cu Universitatea 
Craiova n-au zdruncinat însă moralul echipei piteştene 
şi cu atît mai puţin pe acela al lui Florin Halagian. 
În etapele care au urmat, F.C. Argeș a cîștigat la Iaşi 
împingînd spre poarta de jos a clasamentului pe Po- 
litehnica ; a mai cîştigat apoi, la Cluj-Napoca, în faţa 
Universităţii, aruncînd o umbră de tristețe peste în- 
tregul oraș de la poalele Feleacului; n-a mai pierdut 
după. aceea nici un meci pe teren propriu și adunînd 

punct cu punct, ca o albină sîrguincioasă, a terminat 
întrecerea celor mai bune 18 divizionare ale ţării, din 
nou, pe locul III, cucerind o nouă medalie, de bronz, a 
șasea în nouă ani! Și n-a lipsit mult ca „bronzul“ să 
se transforme, aproape de „linia de sosire“, în argint! 
Dar, și-aşa, performanţa realizată cu o echipă recondi- 
ţionată a însemnat. o mare reușită profesională a unui 
antrenor, criticat, uneori, pentru neastîimpărul său din 
teren, în timpul jocului şi chiar pentru limbaj violent, 
dar întotdeauna apreciat pentru capacitatea profesională, 
pentru arta cu care a știut să conducă, spre vîrful pi- 
ramidei competiţionale, formaţii construite şi reconstruite 
de el. 

Da şase ori pe podium în nouă ani! Iată un bilanţ 
de excepție, ca şi cel căruia îi aparţine — Florin Hala- 
gian. Un nume intrat în galeria marilor antrenori ro- 
mâni. ~ H 

— Florin Halagian, spune-mi, te rog, ești. mulțumit 
de reușitele profesionale de pînă acum ? 

— Aș putea zice „da“, cu gîndul la F.C Argeş şi chiar 
la perspectiva unui loc fruntaş cu noua mea echipă, F.C. 
Olt. Dar ce antrenor s-ar putea considera cu adevărat 
realizat, fără o mare performanță obținută cu un „11“ 
tricolor ? Eu am ratat odată un astfel de prilej, cu olim- 
picii, în 1979. A doua oară, dacă mi se va mai oferi 
prilejul, sper să mă achit și de datoria din urmă. Numai 
așa aş putea spune vreodată : „Iată-mi visul vieţii îm- 
plinit !“ 


NEÎNDUPLECAT ADVERSAR AL 
„TUMĂTĂȚILOR DE MĂSURĂ“ 


Ca mai toate personalităţile fotbalului, Traian Io- 
nescu este un antrenor controversat. Cei care l-au cu- 
noscut îndeaproape şi l-au judecat obiectiv au admirab 
la el sîrguința şi tenacitatea, ordinea şi spiritul orga- 
nizatoric, exigența pină:la severitate, neacceptarea com- 
promisului, chiar cu riscul de a nu evita conflictele 
şi adversitatea, darul de a nu se mulțumi cu puţin, 
priceperea în făurirea de valori sportive și în construirea 
de echipe, pasiunea sa stabilă pentru munca în per- 
spectivă, pentru „schimbul de mîine“. Contestatorii lui 
Traian Ionescu, din fericire, nu numai pentru el, puţini 
la număr, au fost, de regulă, aceia care l-au pizmuit 
pentru realizările sale. Pindindu-l, nu o dată, după colț 
sau din umbră ca să-l atace pentru a-l opri din drum 
sau măcar pentru a-l face să nu simtă, cît ar fi me- 
ritat, satisfacția succesului, cei mai mulți dintre aceştia 
spuneau adeseori, chiar și fără să-i întrebe cineva: 
„e greu de lucrat cu Traian Ionescu, pentru că este 
un tip dificil“. Tot ce se poate. Dar să nu se uite că 
Traian Ionescu a fost întotdeauna un tip dificil pentru 
adepţii inerţiei şi pentru clevetitori. Cu ei, este ade- 
vărat, nu s-a înțeles. Pentru că a vrut, în schimb, să 
slujească fotbalul cu tot ce avea în el mai bun timp 
de aproape trei decenii, ca antrenor, ca pedagog, pro- 
fesiune pentru care simţea că are vocaţie şi pe care nu 
a păcălit-o niciodată. Cum a început istoria acestor trei 

decenii, de zbucium, de căutări, de împliniri pe căile 
pline de obstacole ale marii performanţe ? 


„„.În conflict cu metodiștii 


—'Eram la C.C.A. în 1950, toamna, cînd a venit la 
club Voinescu. El urma să-mi ia locul în poartă, să de- 
vină, în locul meu, titular. Și cum nu mi-a plăcut 
niciodată să fiu al doilea, am renunţat să fac parte 
din lotul echipei şi am plecat la Casa Armatei Cîmpulung 
Moldovenesc, Aici eu eram titularul tricoului cu nr. 1, ceea 
ce m-a ajutat să-mi recuceresc şi postul în echipa naţio- 
nală. Nu pentru mult timp însă. În 1953 m-am retras 
de bună voie, lăsînd locul unor jucători mai tineri, lui 
Toma şi Birtașu. Am pus bocancii de jucător în cui şi 
am îmbrăcat treningul de antrenor. Prima mea echipă i 
Casa Armatei Craiova, unde am lucrat numai cîteva 
luni; pentru că în toamna lui 1953 echipele militare 
s-au desființat şi, la solicitarea conducerii U.C.F.S., 
am trecut să lucrez în cadrul federaţiei, la lotul de ju- 
niori. Saltul era, într-adevăr, cam mare, dar aveam o 
oarecare experienţă, prinsesem cîte ceva din tainele 
meseriei, lucrînd cu Francisc Ronnay și învăţind multe 
lucruri utile de la el. Sigur că problemele juniorilor 
aveau un alt specific decît acela al seniorilor. De la 
început însă m-am gîndit la cîteva lucruri esenţiale şi 
am ajuns la concluzia că trei sînt problemele de buză 
cărora trebuie să le dau răspunsul potrivit: profilul ju- 
cătorului în perspectiva echipei naţionale ; criteriile 
de selecţie ; conţinutul instruirii la juniori şi copii. Pe 
atunci nu existau centre de fotbal. Depistarea se realiza 
cu mare dificultate, pregătirea tinerilor jucători avea 
un caracter întîmplător. Un mare rol au jucat, în acea 
vreme, taberele de juniori. Aşa, de pildă, din tabăra de 
la Bistrița „din selecţia făcută de N. Gorgorin, N. Pe- 
trescu şi Șt. Covaci, a rezultat-o bună promoţie de ti- 
neri fotbalişti, printre aceştia numărîndu-se Ene IE, 
Bodo, Maior, Copil, Stancu, Ghibea, Tilvescu, Virgil 
Florea, care în 1954 au asigurat osatura „naţionalei“ de 
juniori a ţării. Cu ei am cunoscut şi prima mare sa- 
tisfacţie a profesiunii de antrenor, învingînd, la Buda- 

pesta, selecționata de juniori a Ungariei cu 1—0. Îmi 
amintesc că înaintea acestui joc, unul dintre vicepre- 
şedinții de atunci ai U.C.F.S., Marcel Vlaicu, s-a ames- 
tecat în alcătuirea formaţiei. Prost obicei. Eu am tăcut, 
am zis ca el, ca să nu mă cert, şi am făcut ca mine, schim- 
bînd echipa chiar înainte de a intra pe teren. Am ` 
pus adică pe cine trebuia să joace, după valoare .şi 
formă. Şi am cîștigat. Norocul meu, altfel cine știe... 
Dar şi-aşa n-am rezistat prea mult la federaţie, pentru 
că intrasem în conflict, de muncă bineînţeles, cu meto- 
diștii U.C.F.S. În problema orientării pregătirii la ju- 
niori. Ei, adică metodiștii, pledau pentru forţă, pentru 
rezultate imediate, pentru performanţă la acest nivel. 
Eu eram pentru învăţarea jocului, acordam prioritate în 
instruire tehnicii şi tacticii, cultivam ideea formării ju- 
cătorului în timp, pentru o reală longevitate sportivă a 
acestuia. Împotriva adevărului, au cîștigat, din neferi- 
cire, metodiştii. Şi cum eu nu m-am lăsat convins de 
niște principii nefireşti dezvoltării fotbalului, pe care 
dealtfel viitorul chiar imediat le-a infirmat, am plecat, 


Petrolul — o experiență reușită 


„Am plecat, în 1955, la Petrolul. De fapt, reveneam 
la fosta mea echipă de club, Juventus, care între timp 
adoptase alt nume și se mutase în alt oraș, la Ploiești, 
Cind am venit aici nu era nimic. Organizare, zero, 
bază materială... deloc. În schimb, am găsit foarte multă 
înțelegere şi oameni de ispravă hotăriţi să facă ceva 
bun. Printre ei, Gheorghe Urich, pe atunci director ge- 
neral adjunct la Întreprinderea petrolieră, Carol Maior, 
un tehnician de mare valoare, fost jucător la Juventus, 
activist la comitetul regional de partid. Ei m-au în- 
trebat : „Ce vreau să fac cu centrul de juniori, cît costă ? 
Ce se poate realiza?“ Eu voiam să formăm juniori de 
Divizia A, din grădina proprie. Pentru că Petrolul era 
o echipă de navetiști, care locuiau la București și ju- 
cau la Ploiești și pentru care se cheltuia o groază de 
bani cu abonamentele de tren și timp cu deplasarea 
pentru antrenamente și meciuri. Mă întreb și azi, ce m-a 
atras ca să înființez şi să lucrez la centrul de fotbal 

al Petrolului ? În primul rînd, faptul că era, în fond, 
vorba de fosta mea echipă ; în al doilea rînd, pasiunea 
ce o aveam pentru creşterea de cadre. Mai mult decît 
atit, aş spune că iubeam foarte mult copiii. Aveam o- 
bligaţia morală să fac şi eu, la rîndul meu, ceea ce 
făcuseră poate şi alții pentru mine, cînd eram mic. cînd 
am avut nevoie să învăţ, să fiu ajutat. Am fost în- 
trebat atunci: cît costă treaba asta? Am răspuns i 
150 000 de lei pe an şi dau un jucător de valoare. Nu 
e rentabil, a fost replica conducerii locale. Am cerut 
încă un răgaz de trei luni ca să mai analizez şi să mai 
reflectez. În acest timp am răscolit prin regiune, am lu- 
crat cu înverșunare în antrenament. După trei luni de 
muncă am zis din nou : pentru o cheltuială de 150 000 de 
lei anual vă dau trei jucători. Așa e bine mi s-a răspuns. 
Şi au acceptat să lucrăm împreună. Astăzi îmi vine şi 
mie să-i întreb mereu pe antrenorii de la centrele de 
juniori şi copii: „ce faceţi pentru 150000 de lei sa- 
larii ? E prea puţin un jucător, care cîteodată apare și 
singur. Și mai ales dacă e de Divizia B, înseamnă că 
aţi luat banii degeaba“. 

La Petrolul, ca şi la Juventus, era o plăcere să lu- 
crezi. În jurul echipei se crease o adevărată familie, cu 
relaţii colegiale, în cel mai bun sens al cuvîntului. Nu 
era obiceiul să se pescuiască greşelile oamenilor și nici 
acela al denigrării lor. Insuccesele, atunci cînd apăreau, 
nu erau transformate în drame, ci constituiau prilej de 
analize lucide, obiective şi calme. La succese nimeni 
nu-și pierdea capul şi nu se practica sistemul ca me- 
ritul să şi-l asume unul sau cîţiva. Aș zice că în „pe- 
rioada Petrolul“ am avut și șansa — cum mai amin- 
team — să lucrez cu oameni de mare valoare : Gheorghe 
Urich, Carol Maior, Ilie Oană. 

La Petrolul am stat doi ani, timp în care campionatul 
a constituit un mijloc de pregătire şi continuă verifi- 
care, Jucătorii erau cu toţii încadraţi în producţie, aveau 
asigurată masa la cantină și o cameră cu 15 paturi, 
unde dormeau. Era un fel de internat. Regimului acesta 
mă supuneam și eu. Excepţie făceau doar Mircea Dridea 
şi Costică Tabarcea, amîndoi studenți la Bucureşti. cu 
care lucram, pe terenul CC.A. din bd. Ilie Pintilie, în 

două antrenamente în Capitală, la alte trei plus jocul, 
fiind rindul lor să vină la echipă, la Pioieşti. După un 
timp, am scos echipa din campionat, pentru că Augustin 
Botescu şi Constantin Teașcă urmăreau să-mi ia jucă- 
torii la „Casa Scînteii“, pe atunci un fel de pepinieră 
a naţionalei de juniori. Şi timp de 7 luni, în care eram 
şi suspendat de federaţie, am urmat un ciclu, aş zice 
cu totul original, de pregătire : miercuri şi joi, meciuri cu 
echipe de Divizia A şi B, iar duminică antrenament. În 
pregătire căutam să împing efortul numai în raport de po- 
sibilitățile fiecăruia, fără să le influențez cu nimic 
dezvoltarea biologică. Sistemul de instruire „era asemă- 
nător aceluia de Divizia A, dar durata și intensitatea 
pregătirii erau adaptate la virsta medie a echipei. O 
mare atenţie am acordat copiilor în perioada de puber- 
tate, Permanent alături de ei, devenisem, ‘pe lîngă an- 
trenor, confident şi părinte al tinerilor fotbalişti. Lup- 
tam, prin toate mijloacele, ca nici un copil să nu înre- 
gistreze tenomene de stagnare în dezvoltare. În acelaşi 
timp aveam grijă ca această dezvoltare să aibă un ca- 
racter neforţat, opunîndu-mă ideii şi grabei unora de a 
scoate o producţie timpurie, de seră, cu jucători necopți 
pentru performanţă. În campionatul anului 1956, în care 
venise timpul să culegem şi primele roade ale muncii 
noastre, deşi eram mari favoriţi într-o competiţie în 
care, practic, ne-am plimbat, am pierdut titlul de cam- 
pioni, în mod surprinzător şi nedrept, învinşi fiind în 
finala cu Universitatea Cluj, în care arbitrul D. Schulder 
ni l-a eliminat pe M. Dridea din teren şi a mai dictat 
și un penalty împotriva noastră. Așa, ca să fie! 

La sfîrşitul anului 1956, cînd am plecat de la Petrolul, 
lăsasem nu trei jucători, aşa cum mă angajasem iniţial, 
ci şapte, toţi de Divizia A, patru dintre ei, ceva mai 
tirziu şi componenți ai  loturilor naţionale: Mircea 
Dridea I, Virgil Dridea H, Sfetcu, Enăchescu, Florea, 
Tabarcea, George Marin, cărora .li s-a adăugat Sandu 
Badea, adus din tabăra naţională de juniori. Din acest 
nucleu de performanţă s-a născut o mare echipă Petrolul, 
care a cîștigat, în următorii ani, trei campionate şi o 

Dinamo — o mare simfonie... neterminată 


„Către sfîrşitul anului 1959, într-o după-amiază de 
noiembrie l-am întîlnit, cu totul întîmplător, pe Traian 
Ionescu la baza de antrenament C.C.A. din bulevardul 
Ilie Pintilie. Îl ştiam, de cînd plecase de la Ploieşti, an- 
trenor federal, conducătorul tehnic al echipei naţionale 
de juniori. Reuşita „experienței Petrolul“ îl impusese, 
firesc, la cîrma destinelor celui mai tînăr eşalon. al 
fotbalului românesc. Mi-a spus atunci: „Ştii că trec 
antrenor. principal la Dinamo ?« Pentru că n-aveam de 
unde să ştiu, am tăcut. „Ce zici de chestia asta ?“, m-a 
întrebat din nou. Acum aveam ce să-i răspund și, la 
modul foarte sincer, i-am spus cam aşa :, „Cred că faci 
un lucru bun. Era şi timpul să ataci performanţa şi ceva 
mai sus. Dar, de unde pînă unde, ai ajuns la Dinamo ?%, 
„Păi, destul de simplu. Dinamo căuta antrenor şi în 
urma unei discuţii la nivelul conducerii superioare a 
clubului și federaţiei, s-a ajuns la concluzia că eu aş 
fi soluţia cea mai nimerită a momentului. De fapt, ştiam 
de discuţia asta încă din vară. Atunci nu se luase nici 
o hotărire, mă lăsaseră să mă mai gîndesc. În turul 
campionatului am urmărit cu multă atenţie echipa, i-am 
evaluat potenţialul și mi-am spus că dacă e s-o iau, 
trebuie început totul de la capăt. Altfel nu merge. ȘI 
sînt. hotărît să o iau de la capăt, să fac o echipă nouă. 
Un alt Dinamo decît cel care a fost pînă acum“. 

— Și chiar așa ai şi făcut. 

— Da. Dar cît de greu a fost, ce dificultăţi mari am 
întîmpinat, cu cîte ecuaţii, pline de necunoscute, nu 
m-am confruntat ! Primul lucru pe care l-am întreprins, 
atunci în iarna lui 1960, după ce luasem, la 25 noiembrie, 
echipa în primire, a fost testarea jucătorilor. Voiam să știu 
cu precizie cine vrea să facă performanță, ce disponibili- 
tăţi fizice şi psihice are fiecare, precum şi posibilitățile 
însușirii de lucruri noi. I-am dus pe toţi jucătorii la Cen- 
“rul de explorări funcţionale a capac de muncă si în 
urma datelor obținute, completate cu observaţiile mele 
personale, am trecut la prima operat iune de triere. Am 
scos din lot o serie de fotbahşti. încă în plină activitate, 
a căror „concediere“ părea, la prima vedere, cel puţin un 
lucru exagerat : Cosma, Szakaci I, Szakaci II, Szőke, Că- 

linoiu, G. Dragomir, Cădariu, Bukossi, Köszegi, Ene I; 
Semenescu. În cea de-a doua tranșă, ceva mai tîrziu, au 
urmat : V, Anghel, Eftimie, David, Harşani, Selimesi, pir- 
. covnicu, Uţu şi Vasile Alexandru. În locul lor am adus : 
jucători tineri, talentaţi, dornici de afirmare, unii dintre 
ei chiar de la echipe de categorii inferioare. Schimbul de 
generaţii şi transferul de valori s-a făcut, evident, în 
timp, efectivul dinamovist fiind completat cu : Ivan, Ște- 
fan, Stoenescu, Pîrcălab, Varga, Ene II, Frăţilă, Emil 
Petru, Haidu, Dumitrache şi, ceva mai tîrziu, Dinu, Lu- 
cescu, N. Naghi, Grozea. Din lotul atît de eterogen pe 
care l-am găsit în iarna anului 1960, am reuşit să realizez, 
treptat, un colectiv bine închegat, moral în primul rînd, 
din care s-a născut noul Dinamo, echipă care va domina 
fotbalul nostru multă vreme prin profilul său fotbalistic 
complex, prin marea sa competitivitate pe plan intern, 
exprimată în cele patru titluri de campioană a ţării cîşti- 
gate consecutiv — 1962, 1963, 1964 şi 1965, printr-o tot 
mai pronunţată competitivitate pe arena internațională, 
prin aportul adus la constituirea loturilor naționale şi re- 
prezentarea fotbalului nostru peste hotare. Ca să ajungem 
aici, drumul parcurs a fost nespus de greu. Pentru că noul 
Dinamo nu trebuia să însemne doar nişte simple schim- 
bări de nume şi c luptă oarbă pentru rezultate. Echipa 
avea nevoie de o idee de joc modernă, de oţinută sportivă 
superioară, de o atmosferă proprice performanței, în jurul 
ei. Astea nu s-au făcut așa bătînd din palme şi nici fără 
obstrucţii sau fără, inerente, mici erori. Îmi amintesc ce 
luptă grea am dus pentru a apropia echipa de marele pu- 
blic. Lumea ne huiduia de cum intram în teren şi o ţinea 
așa cam tot meciul. Şi în București, și în provincie. Ne 
huiduia pentru că luam jucători din alte părţi sau pen- 
tru că, pur și simplu, nu le plăcea de noi. Ideea trans- 
ferului de simpatie, de la public către noi, m-a obsedat 
chiar de la începutul venirii mele la clubul din şoseaua 
Ştefan cel Mare. Şi ca să trec de la idee la fapte, am ape- 
lat la o serie de oameni cu multă experienţă în fotbal, 
unii din ei chiar dintre fostii conducători ai Juventucului 
rugîndu=i să asiste la cîteva dintre an.renamentele și 
meciurile echipei, după care am organizat o mică discu- 
tie pentru a le asculta părerile. Concluzia lor a fost că 
în echipa Dinamo sînt o serie de jucători rudimentari. ca 

tehnică, și duri şi că în locul lor ar fi necesar să fie aduşi 
alţii cu o tehnică mai rafinată: cu un joc şi eficace şi 
spectaculos. Aşa au apărut, pe parcursul „schimbării la 
fată“ dinamoviste, Pîrcălab de la U.T.A., Frăţilă de la 
Sirena, Petru Emil de la Universitatea Cluj, Dumitrache 
de la T.M.B., Mircea Lucescu de la Știința Bucureşti. Pe 
Dumitrache l-am descoperit oarecum întîmplător, trecînd 
pe strada Viitor, unde am văzut un grup de copii jucîn- 
du-se. M-am oprit lîngă ei și am întrebat pe cineva, care 
părea că-i cunoaște bine pe toți: „cine-i blondul ?%,,Du- 
mitrache îl cheamă“, a venit punsul. Am aflat apoi 
unde stă, cine şi ce sînt părinţii. Am mai aflat că a fost la 
o selecţie la Rapid, ajungînd pînă la urmă la 
YT.M.B. De aici l-am luat la 15 ani discutînd în prealabil 
şi cu el şi cu părinţii lui şi cu conducerea asociaţiei. Şi cu 
cel care-i fusese pînă atunci un priceput îndrumător, Pa- 
palică-Macri. Cam tot așa l-am descoperit şi pe Dinu, care 
nu avea decît 13 ani cînd l-am văzut jucînd prima oară, 
în spatele stadionului din Tîrgovişte. M-am interesat 
cine este, l-am trecut în evidență şi la 16 ani l-am trans- 
ferat. Cu astfel de jucători am reuşit treptat să trans- 
form Dinamo, dintr-o echipă de luptă, hulită de specta- 
tori, într-uria de spectacol şi iubită de public, de toţi oa- 
menii de fotbal. Așa am construit o echipă mare în ade- 
văratul înţeles al cuvîntului, o echipă în care apărarea 
acţiona pe scheme, iar atacul pe creaţie și fantezie, o 
echipă care, prin jocul său, reușea să stăpinească tribunele. 

Şi totuși, Dinamo a rămas o simfonie neterminată. De 
ce? Mai trebuia schimbat şi profilul apărării, unde pre- 
domina încă jocul în forță. Aici era necesar să apară şi 
elemente de creație, care să-și aducă o mai mare contribu- 
ție la construcţia jocului şi la sporirea eficacităţii. Trebu- 
iau, deci, căutaţi și aduși jucători. Trebuia umblat după 
ei, nu aşteptat să vină singuri. Eu încercam să am relații 
în toată țara, aveam oameni care mă ţineau la curent cu 
tot ce apărea nou şi valoros în marea grădină a fotbalu- 
lui nostru, dădeam chiar bani din buzunarul meu pentru 
asta. Pe de altă parte însă, conducerea clubului se opu- 
nea acţiunii de continuă întinerire'a echipei, punînd pe 
seama acesteia unele nereuşite competiţionale. De fapt, 
am întimpinat opoziţie în ceea ce priveşte transformarea 
lotului de jucători chiar din primii ani ai venirii mele la 

Dinamo. Așa se explică plecările temporare din club, în 
1961 şi apoi în 1964, acestea fiind determinate de dete- 
riorarea relaţiilor cu unii conducători, care mă obstrue- 
ţionau în activitatea de construire a unei noi echipe şi 
care, în repetate rînduri, căutau să mă  îngenuncheze, 
ameninţîndu-mă şi cu eliberarea din funcţie. În acest 
timp, aveam şi așa-ziși colegi care, pîndind după colț, 
aşteptau să-mi ia locul. De fiecare dată cînd reveneam la 
echipă aveam același singur gînd, să duc pînă la capăt 
munca începută în iarna lui 1960. Să fac o mare echipă 
Dinamo. Cu un lot foarte valoros, cu rezultate de pres- 
tigiu, cu un joc eficace și spectaculos. Şi de fiecare dată 
mai adăugam cîte ceva la edificiul dinamovist care se 
înălța nu fără sacrificii mari, dar văzînd cu ochii. Din 
păcate însă, la un moment dat n-am mai rezistat disputei 
cu conducerea, m-am ambiţionat, am lăsat totul baltă şi 
am plecat. ` Asta s-a întîmplat în 1968, după 
aproape un deceniu de muncă. Aşa a rămas Dinamo o 
simfonie neterminată. Şi azi, cînd mă gîndesc la asta, 
sincer. să fiu, îmi pare rău şi spun că am greșit întreru- 
pînd o muncă care, de fapt, era a mea şi pe care eu tre- 
buia să o duc pînă la capăt. Sigur, atunci, în 1968, gîn- 
deam cu totul altfel. Anii care au trecut, experiența 
acumulată între timp m-au ajutat să înţeleg mai bine 
adevăratul sens al lucrurilor, să pătrund mai adînc în 
rosturile vieţii. Convingerea mea este că dacă, atunci în 
1968, n-aş fi plecat, Dinamo ar fi putut deveni cu adevă- 
rat o mare....simfonie. O simfonie terminată. 
«Şi totuși, chiar şi în aceste condiţii, Dinamo, echipa 
construită cu migală de Traian Ionescu, va deveni treptat 
„o forță și un nume respectat şi dincolo de hotarele țării. 
Mai mult decît atît chiar, Dinamo va fi, ceva mai tîrziu, 
echipa care, cumulînd valori şi cultivîndu-le în spiritul 
marii performanțe, va constitui nucleul în jurul căruia 
Angelo Niculescu va construi, cu răbdare şi iscusinţă pro- 
fesională, cea mai bună reprezentativă din istoria fotbalu- 
lui nostru, participantă în turneul final al campionatului 
mondial din Mexic-1970 şi considerată, atunci, în rîndul 
celor mai bune zece echipe naţionale din lume. Este, dacă 
vrem să respectăm adevărul faptic, o recunoaştere a me- 
ritelor antrenorului Traian Ionescu. Este, rămînînd tot în 
sfera noţiunilor de muzică, un final frumos al „simfoniei 

dinamoviste“, pe care creatorul ei, Traian Ionescu, a avut 
ocazia să-l admire, nu de la pupitrul dirijorului, ci din 
fotoliul de orchestră, ca spectator. Pentru că Traian Iones- 
cu s-a bucurat sincer de succesele  „mexicanilor* noştri, 
mulți ai lui, chiar și dacă unii, cu sau fără intenţie, au 
uitat că, pe undeva, în aceste succese se ascunde o parte 
din truda sa. O parte din viaţa sa. 


Fără compromisuri, fără jumătăţi de măsură 


— „Deceniului Dinamo“ i-a urmat un scurt „inter- 
mezzo“ profesional în... Turcia. 

— Da. A fost o experienţă utilă, dar și un examen 
în meserie trecut cu succes. În Turcia am stat un an şi 
jumătate, lucrînd ca antrenor la Fenerbahce, urmîndu-i 
la conducerea tehnică antrenorului ungur Molnar, căruia 
nu i se mai prelungise contractul. Echipa, cînd am luat-o 
în primire, era pe ultimele locuri în clasament. Deşi acti- 
vam într-o ţară străină cu un sistem social diferit de al 
nostru, am folosit metode de lucru proprii sistemului 
nostru socialist şi în primul rînd, munca de la om la om. 
Chiar de la începutul venirii mele la clubul din Istanbul 
am luptat să creez un lot omogen, din care am alcătuit 
o formaţie de bază pe ai cărei componenți i-am obligat 
să dea fotbalului şi performanţei tot ceea ce erau ei în 
stare. I-am întrebat apoi şi pe conducători ce vor să rea- 
lizeze. Mi-au răspuns fără nici o rezervă: „Titlul de 
campioni pe care nu l-am mai luat demult“. Era clar, 
deci, că la Fenerbahce n-avea ce căuta fotbalul cu flori- 
cele, că toată lumea voia rezultate. Pentru asta am con- 
ceput un anumit plan tactic şi un anumit sistem de an- 
trenament. I-am obligat pe jucători să se supună atît 
disciplinei de joc, cît și aceleia din viaţa de toate zilele, 
Şi am reuşit ceea ce ne-am propus. Dar de o manieră ca- 
tegorică, terminînd campionatul pe primul loc, la o dife- 
renţă de 7 puncte de cea de-a doua echipă clasată, pri- 
mind în 30 de etape doar 6 goluri, dintre care trei auto- 
goluri | O asemenea performanță a creat în jurul și în 
sînul echipei o stare de mare fericire. Eu însumi eram 
foarte mulţumit de ceea ce realizasem şi am simţit răs- 
plata multor dovezi de stimă și respect din partea con- 

ducerii clubului Fenerbahce şi a oraşului Istanbul. Aș 
mai adăuga și faptul că, după acest succes, în vara anului 
1970, am mai primit oferte din partea clubului Real 
Madrid şi de la o altă echipă spaniolă de prima ligă, din 
Las Palmas. Neputînd să le dau curs şi nemaivoind să 
prelungesc contractul cu Fenerbahce, am revenit în ţară. 
Şi m-am întors acolo de unde plecasem, la... Dinamo. Era, 
de fapt -şi de drept, echipa mea. Pe cei mai mulţi dintre 
jucătorii ei îi adusesem eu, crescuseră și se formaseră 
sub ochii mei, trecuseră prin mîna mea. Eram aşteptat, 
în același timp, de club şi de instituţia pe care aceasta 
o reprezenta. Aşa că atunci cînd, revenind în ţară, 
s-a pus problema să dau răspuns la o ofertă făcută de 
clubul Steaua, eu am optat pentru Dinamo, faţă de care 
mă simţeam obligat moral, față de care mă angajasem ca, 
după înapoierea din Turcia, să continui munca tot în 
cadrul clubului din. şoseaua Ștefan cel Mare. Aveam 
intenţia şi dorința cea mai sinceră ca — după „expe- 
rimentul Fenerbahce“ şi după frumoasa comportare a 
„naţionalei“ noastre la Campionatul mondial din Mexic 
— să încerc să termin „simfonia dinamovistă“, în noile 
condiţii de reală emancipare a fotbalului românesc. Și 
am lucrat cu această convingere un an, la capătul că- 
ruia, cîștigînd o nouă ediţie de campionat şi ratind cu 
puţin cîștigarea Cupei României, credeam că am să 
reuşesc. Credeam numai. Dar n-am reuşit ce-mi pro- 
pusesem pentru că, din nou, conducerea clubului s-a 
amestecat peste mine în problema jucătorilor și rela- 
țiile dintre mine, ca antrenor, ca tehnician, şi condu- 
cători s-au alterat, fără șanse dc a se mai putea face 
ceva, practic, pentru îmbunătăţirea lor. Drept urmare 
a trebuit să mă retrag. N-am plecat imediat din club, 
așa cum mai făcusem în celelalte trei împrejurări an- 
terioare, ci am trecut să lucrez la juniori, încă un an, 
pînă la... pensie. Nu de vîrstă, pentru că de-abia împli- 
nisem 50 de ani. În vara lui 1972 m-am despărțit pen- 
tru a patra oară, de astă dată definitiv, de Dinamo. 
Mi-a venit greu, dar n-am avut încotro. Nu mi-au plăcut 
niciodată compromisurile şi nici jumătăţile de măsură. 
Unii vedeau în asta un fel de ciudăţenie, alţii mă consi- 
derau anacronic şi așa se explică de ce toţi cei care 
nu mă puteau convinge să renunţ la. nişte principii, 

care ţineau de muncă și datoria faţă de profesie şi 
nu de orgoliu, spuneau că este greu, chiar imposibil, de 
lucrat cu mine, cu Traian Ionescu. 

„In vara anului 1972, așadar, Traian Ionescu a 
plecat de la Dinamo. De aici înainte traiectoria sa profesio- 
nală se întrerupe pentru un timp. Este perioada în care 
va dispare deliberat din circuitul performanţei. Nu 
avea aerul unui înfrînt, dar îi lipsea parcă entuziasmul 
acteristic lui, nu numai la început de drum. Regre- 
ta poate că plecase de la Dinamo, dar nici nu se gîndea 
să spună: „M-am pripit în hotărîrea mea, aș vrea să 
mă întorc“, Nici Dinamo, la rîndul său, nu a schiţat, 
formal măcar, un semn din care să rezulte că ar fi 
dorit ca Traian Ionescu să vină înapoi. Ireversibilitatea 
situaţiei era o realitate crudă, greu suportată, cu toate 
că fusese dorită de ambele părți. 


„Locul meu e pe gazon“ 


Un an, poate chiar mai mult, nu s-a mai auzit 
aproape nimic despre Traian Ionescu. Lumea începuse 
chiar să-l uite. Se vorbea despre el, cînd și cînd, numai 
la timpul trecut. Intr-o zi totuşi din luna februarie a 
anului 1973, colegul meu Ioan Chirilă i-a oferit şansa de 
a mai reveni în actualitate, invitîndu-l la ,un interviu 
în paginile revistei „Fotbal“. Ca unul care nu mai era 
în cadrul organizat al fotbalului, Traian Ionescu a pri- 
vit lucrurile de pe poziţii neutre, cu un plus de obiec- 
tivitate. Şi ca întotdeauna, problema căreia i-a dat a- 
tenţia cea mai mare, despre care a vorbit cu pasiune 
și deplină convingere a fost aceea a schimbului de 
mîine. „Din păcate, spunea atunci Traian Ionescu, copiii 
noştri au din ce în ce mai puţin timp pentru. fotbal. 
Pe vremea copilăriei mele se juca mai mult, ca timp, 
bineînţeles. Azi sînt mai mulţi copii care joacă fotbal, 
dar, în schimb, orele de joc şi terenurile sau locurile 
de joacă sînt mai puţine. Asta explică de ce înainte 
aveam jucători mai buni, cu o preocupare constantă 
fată de tehnica jocului, în timp ce azi avem o masă mał 
mare, dar. cu o instruire superficială“. Lucru perfect 

adevărat.” Situaţie care, cu anii, în loc să se îndrepte, 
s-a agravat. i 

Și iarăşi, un timp, despre Traian Ionescu nu s-a mai 
auzit nimic. În toamna anului 1973 se vorbea că ar fi 
fost văzut la Sportul studențesc. Cum, cu ce prilej? 
Atunci nimeni, nici chiar Traian Ionescu nu a putut să 
dea un răspuns precis. Ceva mai tîrziu aveam să aflăm 
că a acceptat să lucreze, la început fără să fie retribuit, 
pentru a-l ajuta pe Gheorghe Ola după ce acesta pre- 
luase, de la Ion Motroc, funcţia de antrenor principal 
al echipei. Prietenia veche şi sinceră care îl lega de 
Gigi Ola l-a îndemnat să fie alături de acesta, aflat în- 
tr-un moment de mare cumpănă după scoaterea sa din 
funcţia de antrenor federal, responsabil cu pregătirea 
echipei olimpice. Cu Gigi Ola a lucrat aproape doi ani, 
stînd mai mult în penumbră, principala sa precupare 
fiind transferarea unor jucători valoroşi: Aşa au ajuns 
la Sportul studențesc : C. Moldoveanu şi Cuperman, 
Cazan, Grigore şi A. Munteanu şi mai ales, talentatul 
Aurică Rădulescu, a cărui viață se va curma, brusc şi 
nedrept, în vara anului 1979, într-un accident de tren, 
în R.F. Germania. 
„Cînd a plecat Gigi Ola de la Sportul studențesc, a 
plecat și Traian Ionescu. N-a mai stat nici un minut. 
A plecat şi dintr-un sentiment de solidaritate profesională, 
dar şi pentru că, practic, terminase ceea ce îşi propusese 
de făcut: completarea lotului de jucători. După ` care 
iar a dispărut un timp, pentru a apărea, în 1976, tot 
în „tandem“ cu Gigi Ola, la Olimpia Satu Mare. Voia să 
facă și aici ceva mai deosebit, contînd pe entuziasmul 
oamenilor şi bunele condiţii materiale ce i se ofereau 
pentru dezvoltarea fotbalului. A avut însă marele ghi- 
nion să fie victima unui accident de mașină, în care 
s-a ales cu trei leziuni la coloana vertebrală şi cu o 
spitalizare de aproape trei luni. Cu echipa nu reuşise 
să stea decît vreo zece zile! Şi totuşi de la Satu Mare, 
în ciuda necazului pe care l-a avut de îndurat şi a 
timpului destul de scurt cît a stat. a păstrat amintiri 
greu de uitat. Pentru că, în spital fiind, a avut ocazia 
să se convingă, prin zecile și sutele de telegrame şi scri- 
sori primite din diferite colțuri ale țării, de prețuirea 
de care se bucura din partea iubitorilor de fotbal. 

„Mi-am dat seama, spunea atunci Traian Ionescu, că 
toate dovezile de simpatie exprimate, în scris sau ver- 
bal, le datorese fotbalului, fidelității mele faţă de fot- 
bal. Și am înțeles, poate mai bine ca oricînd, în acele 
momente grele, cînd mă luptam să evit infirmitatea şi să 
uit suferința, că nu este drept să mai rămîn în afara 
fotbalului, că locul meu este pe gazon, în viltoarea 
luptei sportive şi a competiţiei“. 

Aşa se explică de ce, incomplet restabilit, Traian 
Ionescu s-a. reîntors pe gazon. S-a dus la Petroşani, 
unde era antrenor fostul său jucător de la Dinamo, 
Ene II, şi unde mai jucau alţi trei foști dinamovişti, 
Cavai, Stoichiţă şi mai ales Dumitrache, slăbiciunea lui 
dintotdeauna. Aici, în Valea Jiului, l-am întîlnit, în 
toamna anului 1977, cu ocazia unui meci de campionat 
cu Dinamo București. Jiul nu prea avea șanse la cîştig. 
Traian Ionescu ştia asta, dar dorea foarte mult vic- 
toria. Era pentru el o chestiune de orgoliu. Echipa l-a 
înțeles și s-a bătut în teren, ca şi cînd meciul ar fi 
avut un caracter decisiv. Pe banca de la marginea ga- 
zonului, Traian Ionescu s-a agitat tot timpul, a strigat 
la jucătorii săi pînă a răgușit, a sărit în sus de bucurie, 
împotriva obiceiului său, la fiecare gol înscris de Jiul, 
iar în final, cînd! pe tabela de marcaj a rămas înscris rezul- 
tatul meciului de la Petroşani şi un confrate madrilen a 
jenit, făcînd inutile lentilele ochelarilor. Cîteva zile mai 
tîrziu am însoțit pe Dinamo în Spania, unde urma să 
joace: returul meciului din Cupa campionilor europeni, 
cu Atletico Madrid. Acolo cînd am ajuns, se știa rezul- 
tatul meciului de la Petroșani și un confrate madrilen a 
zis, nu ştiu cît în glumă cît în serios, că poate mai bine era 
dacă ar fi venit Jiul în locul lui Dinamo, pentru ca şansele 
de calificare ale românilor să fie mai mari. l-am spus 
asta lui Traian Ionescu, firește la înapoierea în ţară. 
Mă aşteptam să rîdă sau măcar să zîmbească cu un aer 
triumfător. Am scăpat însă din vedere că Dinamo era 
și echipa lui, chiar dacă, după cum zicea, rămăsese o 
simfonie neterminată. De aceea cred că spusele gaze- 
tarului spaniol i s-au părut nesărate şi nici n-a rîs, nici 
n-a zîmbit cînd. le-a auzit, ci a zis simplu: „mda“ şi 
a rămas, un timp, pe gînduri. 

De la Petroşani, în vara anului 1978, Traian Ionescu 
a luat drumul Bacăului. L-au atras aici, după cum în- 
suși mărturisea, tinereţea echipei şi perspectiva unei co- 
laborări fructuoase cu unul dintre cei mai buni con- 
ducători de club, prof. Corneliu Costinescu. Ne-am în- 
tilnit de multe ori în cei doi ani cît a avut viză de flo- 
tant pentru Bacău şi cît a fost moldovean de circum- 
stanță. Discutam adeseori despre problemele fotbalului 
în general şi cu precădere despre aceea a „schimbului de 
mîine“, Era subiectul său preferat, „Practic, l-am întrebat 
odată, ce s-ar putea face pentru a reconsidera cu ade- 
vărat acest sector ?& „Se ştie, mi-a răspuns Traian Io- 
nescu, că de la o vreme nu prea mai vine nimie de jos 
în sus, calitativ, bineînţeles. În schimb, plouă cu anga- 
jamente și promisiuni care se sting, cu regularitate 
aproape, în pragul confirmării și chiar mai curînd, din 
diferite motive (instruire slabă, mediu nociv, concesii 
nejustificate), Mai trebuie adăugat şi faptul că în fot- 
balul nostru actual se operează cu aceleaşi mijloace 
de acum 40 de ani, deși copiii cresc şi se dezvoltă în 
alte condiţii sociale şi materiale decît în -urmă cu patru 
decenii. Cred că a venit timpul să punem punct, să 
tragem linie și să vedem cine lucrează bine, cine nu 
lucrează deloc. Şi de ce? Să vedem, de asemenea, cine 
are şi cine nu are condiţii de lucru, bază materială, 
terenuri, echipament. În acest fel vor trebui analizate 
centru cu centru, unitate. școlară cu unitate școlară, 
antrenor cu antrenor. O asemenea acţiune, care va per- 
mite evaluarea precisă a unei stări de fapt, va constitui 
și punctul de plecare pentru o activitate calitativ su- 
perioară“, 


Altă dată, tot la Bacău, era la sfîrșitul unui meci 
de campionat cu Olimpia Satu Mare. Sport club câștigase 
cu 3—0. Vorbeam la telefon cu redacţia,  transmițind 
cronica întîlnirii. Printre altele, precizam că unul din 
jucătorii băcăuani, Cărpuci a lovit fără minge un ad- 
versar şi a primit pentru asta doar un cartonaş galben. 
Traian Ionescu, prezent împotriva obiceiului său la trans- 
misia telefonică de după meci, m-a rugat să scot din cro- 
nică acuzaţia la adresa lui Cărpuci, pentru ca acesta să nu 
cadă cumva sub incidenţa unei sancțiuni disciplinare din 

partea Comisiei de disciplină aF.RE. L-am întrebat atunci 
pe Traian Ionescu dacă tot şa ar fi făcut în situaţia în care 
ar fi fost antrenorul echipei Olimpia, prejudiciată de 
actul de nesportivitate al lui Cărpuci. „Te rog să mă 
scuzi“, a răspuns el, ridicîna mîinile în sus ca şi ju- 
cătorul care recunoaşte în faţa arbitrului faultul comis. 
Şi despre „cazul Cărpuci“ n-a mai pomenit nimic în 
continuare, deşi ar fi avut tot timpul să o facă în drumul 
pe care l-am parcurs, împreună, în aceeaşi zi, cu trenul, 
de la Bacău la București. În schimb, în săptămîna care 
a urmat, i-a tras un „perdaf“ lui Cărpuci, chiar cu ocazia 
primului antrenament, în așa fel încît jucătorului bă- 
'căuan i-a pierit cheful să mai facă, cel puţin cît a stat 
Traian Ionescu la Bacău, acte de nesportivitate și du- 
rități care să-i poată atrage eliminarea din teren. 


După 25 de ani... 


Vara anului 1980. După exact un sfert de veac, Traian 
Ionescu a ajuns din nou la Petrolul. A revenit la Plo- 
iești cu gîndul de a răscoli ogorul fotbalului prahovean 
și de a merge la izvoarele unui rezervor de cadre despre 
care s-a spus, în repetate rînduri, că a secat. A vrut 
să se convingă de ce Ploieştiul, oraș cu o bogată tra- 
diție fotbalistică, nu mai are jucători de valoare şi nici 
echipă în Divizia A. Și nu i-a trebuit prea mult timp 
să constate că din vechiul Petrolul nu mai rămăseseră 
decit firma și numele. Că o multitudine de cauze au 
făcut ca Ploieștiul să rămînă, de la o vreme, în coida 
performanţei, cu şanse mici de a mai ajunge din nou 
acolo unde a mai fost cîndva. De aceea era necesar ca 
totul să fie luat de la capăt. Să se înceapă, cum s-ar 
zice, chiar cu... începutul. Ideea unor reforme şi a unor 
măsuri radicale, luate de bună seamă în beneficiul 
Petrolului, n-a fost privită şi primită cu simpatie în 
rîndul celorlalte cluburi şi asociaţii din judeţ. Mai mult 
chiar, a existat o atitudine de frondă împotriva „noului 
Petrolul“, în parte justificată prin aceea că ea exprima 
o reacţie aproape firească a unor oameni de fotbal obiș- 

nuiji cu inerția și cu puţinul pe care îl asigură munca 
şi ciştigul de azi pe mîine. „Dacă ştiam ce mă aşteaptă 
la Ploieşti, mai bine mă lipseam“, avea să spună Traian 
Monescu la cîteva luni după ce se apucase de treabă, 
avîndu-i de partea sa și foarte aproape pe fostul pre- 
ședinte al clubului Petrolul din epoca sa de glorie, 
Gheorghe Urich, şi pe ing. Mircea Dridea, juniorul său 
din anul 1956, ulterior internațional, maestru emerit 
al sportului, preşedintele Petrolului 1980. 

„Temperamentul meu profesional, mărturisea Traian 
Ionescu cu prilejul unui interviu acordat ziarului „Spor- 
tul“, nu s-a împăcat niciodată cu mediocritatea și cu 
lipsa de perspectivă. Nevoile performanţei nu pot îi sa- 
tisfăcuie numai cu ajutorul instruirii, Este necesar ca 
sportivul însuși, prin calităţile sale native, prin com- 
portamentul său, să te sprijine, este necesar ca fondul 
lui moral să fie în deplin acord cu ceea ce pretinde 
efortul pentru atingerea măiestriei sportive. La Plo- 
ieşti şi în județul Prahova am găsit însă mulţi jucători 
dispuşi nu să muncească pentru a promova în ierarhia 
performanţei, ci mai degrabă tentaţi să migreze către 
categorii inferioare, unde cîștigul este egal — dacă nu 
chiar mai bun — iar efortul mai redus și obligaţiile 
competiționale maj mici. Şi cu astfel de oameni vrem 
şi rezultate, vrem şi calitate, vrem să reînviem faima 
unei echipe, care s-a impus cîndva prin valori auten- 
tice, ajunse la mare strălucire prin muncă, disciplină, 
seriozitate, dorință sinceră de afirmare ?“ 

În toamna anului 1980, Traian Ionescu a organizat 
în Ploiești şi pe teritoriul întregului judeţ Prahova o 
largă acțiune de depistare a elementelor capabile să 
pătrundă în aria performanţei. A pus în funcţie o ade- 
vărată reţea 'de forare pînă în cele mai adînci straturi 
fotbalistice, a angrenat în această activitate intensă 
antrenori de diverse categorii, arbitri de diferite virste, 
profesori de educaţie fizică, activişti retribuiţi sau vo- 
luntari, simpli simpatizanți şi iubitori ai fotbalului. In 
primăvara anului 1981, inventarierea fondului fotbalistio 
al județului a continuat și mai jos, la juniori şi chiar 
copii. „Muncă foarte grea, spunea Traian Ionescu, dar 

absolut necesară, dacă vrem să realizăm un lucru cu ade- 
vărat bun şi de durată. Calea cea mai firească, mai co- 
rectă şi mai sportivă a lucrurilor este să creştem ju- 
cători valoroşi, să descoperim valorile ascunse. Să nu ne 
preocupe doar modificarea regulamentului de transfe- 
rări, prin care unii speră să obţină doar cîştiguri cu 
munca altora. Să căutăm, deci, să căutăm şi iar să 
căutăm ! Pentru că cine caută, cu perseverenţă şi pasi- 
une, nu se poate să nu găsească.“ 

Concomitent cu acţiunea aceasta de căutare neobosită, 
făcută şi cu scopul de a dovedi că de fapt în judeţul 
Prahova nu este o criză de jucători, Traian Ionescu a 
construit, din mers, o altă echipă Petrolul, sperînd să poa- 
tă ataca cu ea promovarea în prima divizie. Timpul rela- 
tiv scurt nu i-a permis să realizeze o formaţie competitivă 
în adevăratul înţeles al cuvîntului. Pe de altă parte, con- 
curenţa făcută de C.S. Tîrgovişte, resimţită mai ales în 
privința condiţiilor de ordin material, i-a îngustat întîi 
şi apoi i-a barat drumul către primul ` eşalon. Oricine a 
văzut însă, în primăvara anului 1981, Petrolul jucînd a 
spus, fără intenţia de a face antrenorului şi conducerii 
clubului un compliment de complezenţă, că ar fi meritat, 
cu prisosinţă, după calitatea jocului practicat, după valoa- 
rea lotului folosit, să revină pe prima scenă a fotbalului 
divizionar. Petrolul însă nu a promovat. Poate că reface- 
rea din mers a echipei a costat-o pierderea unor timpi 
preţioşi. Poate că echipa nu era încă suficient de coaptă 
pentru'un salt de performanță decisiv. Poate că au mai 
fost și alte motive, de conjunctură ' competițională. Ori- 
cum, a existat un moment foarte favorabil în primăvara 
anului 1981, care, valorificat integral, ar fi readus Petrolul 
în rîndul primelor 18 echipe ale țării. Acest moment a 
fost în etapa a 23-a, în ziua de 24 mai. Petrolul juca cu 
Rapid la Bucureşti, iar C.S. Tîrgovişte cu Poiana, la Cîm- 
pina. Era nevoie ca Petrolul să cîştige, lucru posibil, și 
C.S. Tîrgovişte să piardă, situaţie de asemenea de între- 
văzut „mai ales că Poiana. avea nevoie, pentru a.nu retro- 
grada, de două puncte, ca de aer. Acesta era calculul 


hiîrtiei. Socoteala din tirg... 

Un „test de rezistenţă“ între patru ochi 


Cu cîteva zile înaintea acestui „moment psihologic“ de- 
cisiv al întrecerii, l-am vizitat pe Traian Ionescu în tabă- 
ra de pregătire a echipei sale, situată într-o frumoasă elă- 
dire de lîngă stadionul clubului. De mult voiam să-l su- 
pun, un fel de a spune, unui „test de rezistență“ pe teme 
profesionale şi, în general, de fotbal. În final voiam să 
atac şi problema „Petrolul“, ceva mai delicată poate și 
prin marea ei actualitate. Traian Ionescu s-a dovedit, ca 
întotdeauna, o gazdă amabilă și a acceptat „deşi fusese cam 
luat prin surprindere, să intre în... joc. 

— Spune-mi, te rog, un fost portar — nu vreau să fac 
nici o aluzie la persoanele de față — poate fi un bun an- 
trenor sau un antrenor mai bun decît unul care a fost 
jucător de cîmp ? 

— După mine, funcţia în echipă și postul ca jucător 
nu au nimic comun cu profesia şi cerințele profesiei de 
antrenor. Poţi fi un antrenor foarte bun, fără să fi fost 
un jucător mare, sau fără să fi jucat pe un anumit post | 
în echipă şi poţi fi un antrenor mediocru, deşi ca jucător 
ai fost o mare vedetă. Exemple și pentru un caz şi pen- 
tru celălalt sînt destule. Totul depinde de temperament, 
de calităţile pedagogice, de bagajul de cunoştinţe, de dis= 
ponibilităţile fizice şi morale, de atitudinea faţă de muncă, 

— Ai fost, o viață întreagă, un nemulțumit. Asta o 
știe toată lumea. Care-i explicaţia ? 

— Este adevărat. Am fost permanent nemulțumit. Am 
vrut mereu mai mult și mai bine. M-a atras, m-a fascinat- 
perfecțiunea. N-am suportat înfrîngerea sau am suportat-o 
foarte greu, deşi am acceptat-o din punct de vedere spor- 
tiv. Chestie de mentalitate şi, desigur, de temperament. 

— Se vorbește de multă vreme despre activitatea de 
informare în context competiţional. Ce rol are aceasta în 
marea performanţă ? 

— Hotărîtor. Un antrenor competitiv trebuie să ştie 
despre adversarii cu care este în concurs totul. Să cunoas- 
că forța și mijloacele de acţiune ale conducerii respective, 
preocupările în perspectivă ale acesteia. Să știe cu precizie 
ce calităţi și ce defecte au jucătorii adverși, care este vîr- 

sta și profesia fiecăruia dintre ei, activitatea desfăşurată 
cotidian, preferințele şi chiar pasiunile în viața de toate 
zilele. Datele despre adversar, despre potenţialul său ma- 
terial, fizic şi moral ajută pe antrenor în analizarea situa- 
ţiei, înaintea unei competiţii în ansamblu şi înaintea fie- 
cărei întîlniri din cadrul competiţiei, să ia cea mai corectă 
decizie şi cele mai bune măsuri în privința ideii de joc 
şi a planului tactic, care să poată asigura victoria. 

Apropo de rolul informării în performanţă. Cu regu- 
laritate în timpul unui campionat, după consumarea 
unei etape, Traian Ionescu suna în fiecare luni sau joi 
dimineaţa — după cum erau programate meciurile — la 
redacţia ziarului „Sportul“ şi cerea să vorbească cu cro- 
nicarul, care urmărise adversarul său din etapa viitoare. 
Nu se mulțumea doar cu ceea ce citea în ziar. Voia să 
ştie mai mult. Mai ales despre starea de spirit. Atmosfera 
din cadrul echipei cu care urma să se înfrunte în etapa 
următoare. De cîteva ori m-a căutat şi pe mine. Și o dată 
i-am spus tot ce l-a interesat din ceea ce, bineînţeles, cu- 
noșteam. Cînd am terminat de vorbit i-am zis cam așa: 
„acum, nu te superi, dacă dau telefon şi adversarului tău 
de duminică, poate are și el nevoie de unele date despre 
echipa pe care o conduci. Cred că așa este corect. N-a 
zis nu. Dimpotrivă mi-a dat de înțeles că nu-l deranjează 
deloc dacă fac așa ceva. Dar altă dată nu m-a mai căutat 
să-mi ceară date despre viitorul adversar. Deşi, sînt sigur, 
n-a renunţat să afle, ceea ce îl interesa, în timp util, prin 
alte mijloace, pe alte căi. 


— Cum se explică faptul că într-o așa de lungă şi 
prodigioasă carieră profesională între Traian Ionescu și 
echipa reprezentativă a țării nu a intervenit nici un con- 
tract ? 

— Mi s-a propus să iau echipa naţională. Nu mă pot 
plînge că am fost ignorat. Înainte însă de a-mi lua orăs- 
pundere atît de grea am cerut să se rezolve o serie de 
probleme de o deosebită importanţă, și anume : asigurarea 
fondului de cadre ale fotbalului nostru ; excluderea tutu- 
ror acelora care au venit în fotbal ca să-și creeze o situa- 
ţie materială bună sau relaţii, aducînd în goana lor după 
avantaje personale mari prejudicii activităţii fotbalisti- 
ce : stabilirea unor criterii precise pentru admiterea şi 

promovarea celor care să lucreze în fotbal (calităţi morale, 
să fi fost jucător, să fi tăcut dovada capacității profesio- 
nale, ca antrenor sau conducător) ; obligativitatea trecerii 
antrenorilor prin diferite etape de pregătire, în aşa fel 
încît promovarea pe treptele valorice ale profesiei și per- 
formanţei să se întemeieze pe experienţă în muncă, pe cîş- 
tigurile dobîndite în fiecare etapă de activitate ; formarea 
echipelor după criterii care să servească interesele fotbalu- 
lui și nu pentru că în anumite localități există instituţii de 
învățămînt superior sau unităţi militare ; elaborarea unui 
regulament de transferări care să favorizeze schimbul de 
jucători, dar să nu „permită abuzurile ; stimularea antre- 
norilor care cresc cadre ; stimularea antrenorilor şi jucă- 
torilor care și-au adus un aport deosebit la echipa națio- 
nală, dîndu-li-se posibilitatea de a lucra, un timp, şi pes- 
te hotare. Toate aceste probleme făceau parte dintr-un 
program obligatoriu pentru o reală emancipare a fotba- 
ului nostru. Dar, cum nimeni nu m-a asigurat că ar putea 
fi rezolvate, nu am acceptat să vin la echipa naţională. Şi 
știindu-se în ce condiţii aş fi primit să lucrez, ofertele au 
început să mă ocolească, nemaifiind, cu timpul, solicitat. 

— Pentru că a venit vorba de echipa naţională, ce 
crezi că-i lipseşte mai mult în prezent fotbalului nostru ? 

— Cele mai multe lipsuri se manifestă pe planul 
mentalității jucătorilor. După mine mentalitatea trebuie 
subordonată competiţiei, iar cine acceptă această activi- 
tate și o practică nu trebuie să considere aşa ceva un sa- 
crificiu. 

— Referitor la compoziţia loturilor, care ar fi în fond 
lucrul cel mai important de evidenţiat ? 

—— Faptul că nu faima cluburilor trebuie să constituie 
un criteriu de selecţie, ci valoarea și randamentul jucători- 
lor. La noi e suficient să joci la Steaua sau Dinamo şi cu 
asta ai asigurată şi chemarea la lot. 

— Ai uitat că ai fost antrenor mult timp la Dinamo... 

— Deloc. Îmi amintesc că atunci cînd am luat în pri- 
mire, în 1960, echipa din şoseaua Ștefan cel Mare, toţi 
componenţii ei făceau parte din loturile naţionale. Asta 
ar fi însemnat să-i păstrez și să merg cu ei înainte. Şi to- 
tuşi, orientîndu-mă după criteriul valorii reale, nu după 
nume, şi vrind să fac cu adevărat o echipă competitivă, 

am scos din lot, cu toată opoziţia unora, nu mai puţin de 
17 jucători. Am construit astfel o echipă nouă, cu care 
am dominat mult timp fotbalul nostru, ciștigînd, 
consecutiv, patru titluri de campioană a ţării. Acelaşi 
lucru, adică o triere obiectivă, aș fi făcut şi la echipă na- 
țională. Cum n-am avut ocazia să o fac... 

— Cînd spui selecție, spui imediat şi antrenor. Ce de- 
termină o bună exprimare a acestei profesiuni ? 
=. — Aş vrea să fac un mie ocol că să pot răspunde la o 
astfel de întrebare. Şi aş începe cu constatarea că avem, 
în scripte, foarte mulţi antrenori, dintre care, din păcate 
foarte puţini profesează. Unii pentru că primele lor încer- 
cări au coincis cu o nereușită ; alţii pentru că nu au voca- 
ţie pentru o asemenea meserie. Adevărul este că selecția 
cadrelor s-a făcut greșit de către o serie de oameni care, 
avînd dreptul de a hotărî modalitatea de formare a an- 
trenorilor, nu a acordat, cu prioritate, credit elemente- 
lor dotate pentru practicarea unei astfel de profesii, ofe- 
rind, în schimb, șansa calificării unor oameni rupti de 
practica sportivă, elemente fără chemare în munca pe- 
dagogică, mulţi dintre ei dornici de a pune mîna pe un 
carnet de antrenor care să le ofere accesul gratuit la ma- 
nifestaţii sportive. Iar unora dintre aceştia li s-au încre- 
dinţat echipe şi jucători pe care să-i pregătească pentru 
performanţă ! Cum de s-a permis așa ceva în fotbal? 
Este, dacă vrem, apelind la un exemplu din domeniul 
medicinei, ca şi cum cineva şi-ar da copilul să i-l opereze 
un medic, care n-a pus niciodată mîna pe bisturiu. În 
fotbal însă așa ceva s-a practicat ani de-a rîndul, făcîn- 
du-ne iluzii deşarte că vom înregistra un salt valoric, un 
cît de cît progres. Ce mare dreptate avea venerabilul Ci- 
bi Braun cînd spunea că la noi sînt tot felul de antre- 
nori ; antrenori-medici, antrenorl-ingineri, antrenori-ju- 
rişti, antrenori-profesori, numai  antrenori-antrenori nu 
prea avem. Şi nu vom avea atîta vreme cît nu se va 
schimba, în mod radical, optica în privința pregătirii 
cadrelor cu studii superioare. Adică la Institutul de edu- 
caţie fizică şi sport să ajungă, în primul rînd, ca studenţi, 
foştii jucători divizionari A şi B. Dintre aceştia să fie re- 
crutaţi viitorii profesori de educaţie fizică-antrenori care 
să se bată cu toată convingerea pentru selectionarea tim- 

purie a copiilor apți pentru fotbal. Să lupte ca aceştia 
să rămînă în perimetrul de performanţă al fotbalului. In 
ceea ce priveşte clasificarea şi promovarea antrenorilor, 
cred că ar trebui să existe criterii precise, ca şi în învă- 
țămînt. Adică, antrenorul respectiv să fie obligat, la în- 
ceputul activităţii sale, să facă un stagiu de trei ani la 
juniori şi copii, perioadă de timp necesară formării lui 
şi realizării unui cîştig de experienţă. Abia după aceea 
să fie promovat la diviziile C, B şi A. Ca şi în alte pro- 
fesii. De pildă, studentul care a terminat facultatea de 
medicină nu devine imediat medic primar sau nu i se pot 
încredința operaţii grele, chiar dacă a fost șef de promoţie. 
Este nevoie de ani şi ani pentru aprofundarea cunoştinte- 
lor, pentru confruntarea teoriei cu practica, pentru matu- 
rizarea profesională. De ce n-ar fi tot aşa şi în fotbal, 
unde vrem performanţe de nivel continental şi mondial ? 
De ce se abdică de la unele principii de bază ale muncii 
de calitate şi ale unui real progres ? De ce se încredinţează 
unor antrenori, care de abia au pus punct activităţii de 
jucători, unii încă jucători activi, sarcina pregătirii unor 
echipe de seniori cu pretenţii sau chiar a unor loturi re- 
prezentative ? De ce ? Pentru ca lucrurile să meargă nu 
cum ar fi bine și cum ar trebui, ci pe dos. De aceea şir 
rezultatele vin invers de cum le-am dori. 

— Care ar trebui să fie linia de conduită optimă a 
antrenorului în raporturile de muncă cu jucătorii săi ? 

— E greu de dat o anumită reţetă în această privinţă. 
Referindu-mă la modul cum am procedat eu, aş spune că 
niciodată nu mi-am neglijat jucătorii, dar nici nu i-am 
lăsat să sară peste cal. I-am încurajat la timiditate şi 
i-am temperat la insolență. N-am fost adeptul sancţionă- 
rii jucătorilor. Pe cei care n-au vrut să înţeleagă nişte 
imperative ale muncii în comun şi ale performanţei i-am 
dat de-o parte. Dragostea cu sila nu „ţine“ la fotbal. Am 
cultivat de asemenea ideea pregătirii centralizate ca să 
am certitudinea că ceea ce le pretind jucătorilor în an- 
trenamente şi la joc se poate realiza şi că dgoniseala de 
instruire nu se iroseşte inutil şi pe alte canale decit 
acelea ale performanţei: Știu că au fost mulţi care m-au 
criticat pentru asta. Dar tocmai aceştia au fost primii 
care au recurs la cantonament, ori de cîte ori varianta 

„creditului în alb“ acordat jucătorilor nu a dat rezultate. 
Pentru că jucătorii noştri au pretenţii de profesionişti, 
dar mentalitatea și comportamentul lor sînt de amatori. 
in aceste condiţii, pregătirea centralizată apare ca o mă- 
sură necesară de organizare, de ordonare a vieții, în raport 
de marile obligaţii ale performanței. 

— În ultimii ani s-a bătut multă monedă pe problema 
transferărilor. Ce greutate au acestea în contextul general 
al activităţii fotbalistice ? 

— Circulaţia jucătorilor este un proces normal şi ab- 
solut necesar în fotbal. Este ca şi circulaţia sîngelui în 
organismul omului. Cind sîngele nu mai circulă, se 
oprește și viața omului. În fotbal, cînd circulaţia jucăto- 
rilor se oprește, cînd nu se mai fac transferuri, fotbalul 
lîncezește și este în mare pericol să moară. La baza trans- 
ferului stă principiul promovării talentelor. Normal este 
ca jucătorul care are talent să nu rămînă ascuns prin 
vreun ungher de ţară, ci să ajungă cît mai sus. Ce s-ar 
întîmpla, de pildă, dacă un pianist talentat ar rămîne 
pînă la adinci bătrînețe în satul său natal? El n-ar mai 
putea fi auzit niciodată cîntînd, cum ar fi meritat, la 
Ateneu. Sînt pentru transferuri de jos în sus, în tot cursul 

* anului, dar prin înţelegere între colective și cu acor- 
darea unor compensaţii corespunzătoare, Numai așa 
echipele mici pot fi încurajate să crească jucători, 

— Spune-mi, te rog, unde-i mai bine de lucrat, ca 


antrenor, în București sau în provincie ? La o echipă ma- ` 


re sau una mică ? 

— De multe ori cînd eram la Dinamo îmi doream să 
antrenez o echipă din provincie. Pentru că, așa cum erau 
arbitrajele, ştiam că pot conta fără mari emoţii pe punc- 
tele de acasă. Alteori mi-aş fi dorit să lucrez la o echipă 
de la care să nu-mi plece cîte 8-10 jucători pe la diferite 
loturi naţionale. Cel mai bine însă te simţi, ca antrenor, 
oriunde ai fi, dacă eşti lăsat în pace să munceşti liniştit 
și să fii întrebat la sfîrşitul anului ce ai făcut, La Petro- 
lul, în perioada anilor 1955-56, am avut parte de așa 
ceva. Parcă nici azi nu-mi vine să cred că s-a putut lucra 
şi în asemenea condiţii, 


— În martie 1981 ţi s-a conferit titlul de maestru 

Calciu aa 


emerit. Evident, ca o recunoaștere a unor mari merite în 
activitatea fotbalistică, dar, parcă ceva cam tîrziu... 

— Cam tîrziu, este adevărat. Şi asta pentru că am 
fost, trebuie să recunosc, rău de gură. Am spus întotdea- 
una lucrurilor pe nume, ceea ce n-a prea plăcut. Pe unii 
chiar i-a deranjat. Eu n-am avut însă cu nimeni nimic, 
mi-am văzut de treaba mea şi de fotbal. 

— Regreţi ceva cu adevărat ? 

— Da. Mai multe. În primul rînd, că am îmbătrînit. 
Dar n-am ce face. În al doilea rînd, că n-am renunţat pe 
la jumătatea drumului la profesia de antrenor, ca să mă 
fac conducător de club. Poate că aş fi realizat mai mult 
avînd şi dreptul de a lua decizii. În al treilea rînd, că 
mi-am neglijat, pentru fotbal, familia. Îmi ziceam că dacă 
aduc salariul acasă este destul. Norocul meu că am avut 
o familie care m-a înțeles, că am copii foarte buni, iar 
soția m-a ajutat ori de cîte ori a fost nevoie. Am colin- 
dat toată lumea cu fotbalul, dar pentru familie nu am 
găsit din păcate timp nici în concediu. 

— Ce crezi că n-ai făcut ? 

— Vilă la munte. Fără glumă. 

— Ce amintiri frumoase păstrezi din cele trei decenii 
ca antrenor? ` 

— Înainte de orice mă gîndesc cu multă recunoștință 
la unii dintre conducătorii cu care am lucrat, care m-au 
înțeles şi m-au ajutat să mă realizez profesional, să pro- 
due ceva util pentru fotbal : Corneliu Mănescu, Stelian 
Staicu, Ion Traian Ştefănescu, Mircea Angelescu. O fru- 
moasă amintire păstrez şi fostului primar al orașului 
Istanbul, Faruk, preşedintele lui Fenerbahce. În rest, 
aș zice că nici titlurile cîștigate nu mi-au lăsat urme prea 
adinci în suflet. Am fost mereu avid după progres. Chiar 
şi un meci cîştigat a fost un clocot pentru nevoile zilei 
de mîine. Am urmărit continuu perfecționarea, am păti- 
mit adeseori pentru curaj şi pentru adevăr. Şi acestea 
sînt motive de aducere aminte care, peste timp, rămîn 
şi ele prezente în paginile unei lucrări al cărei titlu ar 
putea fi exprimat, pe cît de simplu, pe atît de concentrat : 
FOTBAL. 

— Asta sună ca şi cum ai avea intenția să scrii o car- 
te. 

— De ce nu? De aceea nici n-am spus prea multe în 
discuţia noastră de acum... ` 
— Crezi? 


Cea mái frumoasă parte a zilei este dimineața 


Aşa s-a încheiat discuția cu Traian Ionescu, în canto- 
namentul echipei Petrolul, cu cîteva zile înaintea „mo- 
mentului psihologic“ al campionatului 1980-81. În dumi- 
nica următoare, la 24 mai, ziua în care se juca marea car- 
te a promovării, Petrolul a pierdut la Rapid cu 2-3, iar 
C.S. Tîrgovişte a cîştigat, la Cîmpina, cu 2-1. Şi, astfel, 
zarurile au fost aruncate, Traian Ionescu pierdea bătă- 
lia promovării. Moment de mare decepție pentru el,. ase- 
mănător cu acela din anul 1956, cînd a pierdut finala 
campionatului național de juniori în fața Universității 
Cluj. Atunci a plecat, fără să mai întoarcă privirile îna- 
poi, purtîind cu el decepția primei. mari neîmpliniri. 
Acum, gata-gata să facă la fel. I-a spus lui Mircea Dri- 
dea, în fugă şi fără detalii: „Plec“. Şi Mircea Dridea, 
elevul lui Traian Ionescu în 1956, a fost sigur că istoria 
se va repeta cu acelaşi epilog. Traian Ionescu însă s-a 
întors. Nu hotărît ca să rămînă, dar s-a întors: S-a gîndit, 
desigur, că lui nu-i stă bine să piardă oricum, ci în mod 
sportiv. Să piardă frumos. S-a mai gîndit că, plecînd cu 
puţin înainte de finalul întrecerii, s-ar fi putut crea con- 
diții favorabile mistificării unor rezultate, Petrolul nemai- 
avînd, şi teoretic şi practic, ce pierde şi ce cîştiga. Şi 
ca în urma lui să nu se petreacă lucruri necurate, s-a 
întors hotărît să rămînă cel puţin pînă la ultima etapă 
de campionat. Să termine competiţia în picioare, aşa cum 
îi stă bine unui adevărat sportiv. Şi astfel Petrolul şi-a 
apărat, corect şansele pînă la capăt, cum şi le apărase de- 
altfel şi pînă atunci. A fost un exemplu de demnitate, pe 
care unii poate că nu au evaluat-o cît ar fi meritat. EL 
a însemnat însă o mare victorie morală în beneficiul unei 
echipe care şi-a respectat numele și tradiția și a unui an- 
trenor, căruia, chiar dacă l-a durut înfringerea, nu i-a 
plăcut niciodată să se socotească un învins. Aproape de cre- 
pusculul carierei, Traian Ionescu a făcut dovada unui 
profesionalism fără reproş şi a unui sincer atașament 

pentru fotbal. Pentru că el a înţeles întotdeauna că, dacă 
a luat ceva de la fotbal, este de datoria lui să-şi dea ceva 
înapoi acestuia. 


. . 


— Şi cum rămîne cu Petrolul ? l-am întrebat, pe Traian 
Ionescu la sfîrşitul unei lungi discuții, într-o seară, la 
telefon. Mai faci o încercare sau... 

Răspunsul mi l-a dat, cîteva zile mai tîrziu, invitin- 
du-mă să iau parte la o mică festivitate organizată de 
Petrolul, cu ocazia plecării sale la Steaua. Aceasta se în- 
tîmpla la 25 iunie 1981. Erau de faţă conducătorii spor- 
tuluj prahovean, ai clubului ploieştean, jucătorii echipei 
de fotbal, S-au spus atunci multe cuvinte frumoase, de 
meritată laudă, pentru ceea ce a realizat Traian Ionescu 
în construcţia unei noi echipe şi despre strădaniile sale 
pentru reconsiderarea sportului ploieştean. „Am apreciat 
la Traian Ionescu, a spus cu acest prilej tovarășul Ion 
Traian Ştefănescu, secretar al Comitetului judeţean de 
partid Prahova, priceperea şi devotamentul pentru mese- 
rie, dar ma: ales condiţia sa morală ireproşabilă.“ Și cînd 
un conducător de „partid afirmă aşa ceva, aceasta echiva- 
lează cu un adevărat certificat de calitate, profesională şi 
umană. 

Plecînd de la Petrolul, Traian Ionescu a ieșit pe ace- 
eaşi ușă a fotbalului pe unde a intrat în urmă cu un an, 
Pe ușa din faţă. Nu cum se întîmplă, adeseori, în situații- 
le în care nerealizarea unor obiective competiţionale este 
răzbunată de evacuarea antrenorului pe „scara de servi- 
ciu“, pe uşa din dos. 

Traian Ionescu a'plecat de la Petrolul la Steaua, unde, 
de fapt, se reîntorcea după un sfert de veac, timp în care 
a străbătut un drum cu multe urcuşuri, presărat cu multe 
satisfacţii şi împliniri. Cu Steaua se închidea un circuit, 
cu „halte“ mai mici sau mai mari la Dinamo, la Istambul, 
la Sportul studenţesc, la. Satu Mare, la Piteşti, la Bacău 
şi Ploieşti. Altfel spus, Traian Ionescu confirma, reve- 
nind în pragul pensiei, tot acolo de unde a plecat la în- 
ceputul carierei de antrenor, că şi fotbalul este... rotund, 
Aşa cum expeditia lui Fernando de Magellan, la începu- 
tul secolului al XVI-lea, plecînd din Spania şi revenind 

după trei ani în acelaşi loc, a făcut prima dovadă că pä- 
mîntul este rotund. XA 

La Steaua însă Traian Ionescu n-a „rezistat“ decit 
patru luni ! Începuse să facă o nouă echipă, în locul ace- 
leia care era mult prea uzată ca să i se mai pretindă să 

„tragă“ și la campionat și la cupă. Treaba pornise destul 
de greu şi tot greu avansa construcţia unui edificiu care 
se impunea a fi de mare durată şi tărie. Încet, dar sigur 
totuşi, Steaua cea nouă prindea contur şi strălucire. Mai 
trebuia încă ceva răbdare şi calm pentru ca lucrul înce- 
put să fie dus, cu bine, pînă la capăt. Răbdare și calm, 
pentru că, în rest, erau de toate. Dar într-o seară, joi 19 
noiembrie, a doua zi după meciul cu Sportul studențesc 
(cînd s-a ivit o neînțelegere între el și conducerea clubu- 
lui, în legătură cu o măsură disciplinară luată împotriva 
lui Iordănescu), Traian Ionescu m-a chemat la telefon şi, 
ca şi cum nu era nimic neobişnuit în ceea ce spunea, 
mi-a zis : „Gata, am terminat cu Steaua“. „De ce ?“ l-am 
întrebat mai mult decît mirat. „Pentru că e mai bine şi 
pentru Steaua şi pentru mine. Deocamdată o ştii numai 
tu, mîine am să comunic, oficial, şi la club.“ 

La început am crezut că Traian Ionescu vrea să facă o 
glumă sau, cine ştie, să-mi pună la încercare discreţia. A 
doua zi însă totul s-a confirmat și echipa a fost preluată, 
din mers, de Constantin Cernăianu. 

— Nu era mai bine dacă rămineai la Petrolul ?, l-am 
întrebat pe Traian Ionescu la cîteva zile după ce „abdica- 
se“ de la Steaua. 

— Cine ştie, a răspuns el furat de gînduri. Oricum 
n-am să mă opresc din drum. O să continui să muncesc, 
oriunde și oricînd,. chiar dacă ar fi să o iau, de fiecare 
dată, de la început. 

Auzindu-l vorbind astfel, mi-am adus aminte că Traian 
Ionescu mi-a spus, cîndva, că „cea mai frumoasă parte a 
zilei este dimineaţa“. Şi am înţeles că se simte încă tînăr, 
că nu-l sperie munca şi nu-i lipseşte niciodată entuzias- 
mul, că e dispus să o ia mereu de la capăt, atunci cînde 
convins că are şanse să ducă totul la bun sfîrșit, cînd e 
lăsat să muncească liniştit. 

Pe oriunde a fost, despre Traian Ionescu s-a spus că 
este un om dificil. Dar, pretutindeni, tot despre el s-a 
afirmat că este un mare antrenor, că a fost întotdeauna 

un adversar înverşunat al „jumătăților de măsură“, că 
în urma lui au rămas cetăți de piatră şi nu castele de 
nisip. Chiar şi la Steaua, de care s-a despărțit aproape 
de începutul drumului şi despre care Dan Claudiu Tă- 
năsescu scria, în „Săptămîna“ : „Am înțeles de la crai- 
nicul întîlnirii (era vorba de meciul F.C.M.  Braşov— 
Steaua) că Traian Ionescu ar fi părăsit echipa. Nu ştiu ce 
rațiuni l-au îndemnat pe cunoscutul antrenor, dar sînt 
convins că formația pe care a alcătuit-o, după lungi și 
îndrăzneţe încercări, va ajunge o mare echipă“. 


ÎN VENELE LUI CURGE MAI MULT FOTBAL 
DECIT SÎNGE ! 


Viorel Mateianu, ca antrenor, este, în fotbalul româ- 
nesc, un caz despre care s-a vorbit, în ultimii ani ai dece- 
niului al optulea, mai mult decît despre toţi antrenorii 
noştri luaţi la un loc. În jurul numelui său s-au țesut 
poveşti cu multe lucruri adevărate, în care răuvoitorii 
— uneori şi binevoitorii — au strecurat numeroase exa- 
gerări şi minciuni. Așa, de pildă, unii au spus despre 
el că ar fi un geniu, alții, dimpotrivă, că-i un farsor, 
S-a zis şi s-a scris că Mateianu ar fi revoluţionat tactica 
jocului de fotbal, dar în același timp a fost vehiculată 
și varianta potrivit căreia el ar fi încercat cu o „mo- 
meală“ prea mică să obţină „cîștiguri“ mult prea mari. 
Despre felul cum muncește la antrenamente au apărut 
articole mai mult decît măgulitoare, în vreme ce destui 
au fost şi aceia care au afirmat — colegi de breaslă, 
mai ales — că la baza marilor sale reușite competiționale 
au contat, mai mult decît orice, excelentele condiţii ma- 
teriale ale clubului din Baia Mare. Parcă n-ar fi fost 
și multe alte cluburi cu condiţii materiale excelente în 
care antrenorii acestora n-au realizat, totuși, mai nimic. 
»Mateianu, au spus unii, a făcut echipe în adevăratul în- 
teles al cuvîntului, cu nişte jucători anonimi, majori- 
tatea lor refuzaţi prin alte părți.“ „Da de unde, a fost 
replica altora, Mateianu a trecut, pur şi simplu, în 
zbor pe lîngă fotbal, lăsînd în urmă doar cenușa unor 
speranțe neîmplinite.* „Mateianu este un mare timid“, 
au mai spus unii. „Timid? s-au întrebat cu maliţio- 

zitate falşii lui prieteni. Este lipsit de modestie şi pro- 
vocator. Un fel de „pisică blindă care zgirie rău“. 
După unii Mateianu este o fire echilibrată, cumpătată, 
un om lipsit de vicii. După alţii, este impulsiv și prieten 
cu Bacchus. În sfîrșit, s-a mai spus despre Mateianu că 
ar fi produsul unei pasiuni fotbalistice de excepție. 
„Poate, a răspuns partea adversă. Dar mai curînd a fost 
şi este o creaţie a ziariştilor, care au căutat să-l impună, 
într-un permanent prim-plan, ca pe ceva de mare in- 
teres și senzaţie.“ i 

Care este, în fond, realitatea ? De. partea cui şi în 
ce măsură este dreptatea ? Cum eşti şi cine ești, la, urma 
urmelor, Viorel Mateianu ? l-am întrebat pe blondul an- 
trenor într-una din vizitele: făcute echipei lui la Baia 
Mare. Cum eşti şi cine eşti, aşadar, dacă e să te priveşti 
pe tine însuţi ? 


Sint un om ca toți oamenii... 


„Un meseriaş care-și cunoaşte meseria și care nu vrea, 
cu nici un chip, s-o păcălească, în numele unui ataşa- 
ment cinstit față de fotbal. Cine mă consideră altfel gre- 
şește. Cum cred că au greşit şi unii ziariști care, după 
cum au scris despre mine, au stirnit în jurul meu in- 
vidie şi adversitate. 

— Bravo, dă-ne palme acum, după ce te-am lăudat 
atita, crezînd în tine... 

— Nu sînt deloc un ingrat. N-am fost niciodată. Nici 
ca jucător și cu atît mai puţin ca antrenor. Aș vrea 
să spun însă că atunci cînd mi-am propus să realizez 
ceva, nu m-am gîndit, sincer vorbind, la partea festi- 
vistă a lucrurilor, nu mi-am imaginat niciodată să lupt 
prin orice mijloace, ca să ajung undeva sus, ca să mă 
erijez într-un lider la modă al fotbalului. Ca să fiu mai 
exact, am vrut, pur şi simplu, să-mi împlinesc o obli- 
gaţie față de profesie, să mă achit de un legămînt faţă 
de mine însumi, atunci cînd am optat pentru meseria de 
antrenor, renunțind la aceea de jurist, pentru care mă 
-pregătisem în facultate. 

— Un legămînt, spui ? 

— Da. Şi încă din vremea cînd eram jucător, poate 
ceva mai răsărit decît alții din generaţia mea şi totuşi 
nu aşa cum mi-am dorit să fiu în realitate. M-a durut, 
dacă vreţi, faptul că nu am reușit să ajung un mare 
jucător, poate şi pentru că unii antrenori m-au limitat 
în joc şi mi-au impus, şi în pregătire, o altă partitură 
decît aceea care mi s-ar fi potrivit cel mai bine şi 
pe care mi-ar fi plăcut mie să o interpretez. Opţiunea 
pentru meseria de antrenor a apărut deci ca o ripostă 
împotriva unei nedreptăţi care, am considerat eu, mi s-a 
făcut ca jucător. Și am vrut să îndrept, ca antrenor, a- 
ceastă nedreptate. 

— Dar nu ţi-ai pus problema că-i vei obliga, în acest 
fel, pe alţii să accepte ceva care nu le-ar fi convenit? 
Adică să întîlnești unul sau mai mulţi jucători cu per- 
sonalitate cărora să nu le suridă deloc ideea îngrădirii 
în modul de a acţiona în teren, ideea schematismului 
tactic ? Este o vorbă în popor care sună cam aşa: „ce 
ție nu-ți place, altuia nu face“. Unde-i, de fapt, ade- 
vărul ? p 

— Adevărul este în fapte. Şi ca să ajungem acolo, 


cu cît mai mult folos, trebuie să gîndim şi să acționăm . 


ordonat, în raport de posibilități şi de ceea ce ne pro- 
punem să realizăm. Jocul unei echipe trebuie să plece 
neapărat de la o idee, echipa însăşi fiind, în esenţă, o 
idee în mișcare. Lucrul cel mai important este ca ideea 
să capteze interesul şi să mobilizeze forțe în jurul ei 
și pentru împlinirea ei. Fără idei, fără ceva nou, din 
cînd în cînd, nu există, practic, progres nicăieri și, bine- 
înţeles, nici în fotbal. 

— Bun. De acord. Deşi observ că, așa avocăţeşte, ai 
cam ocolit răspunsul la întrebarea pusă. Să vedem, totuşi, 
care este ideea, ideea de joc, ce și-a propus să scoată 
tactica din inerție, să dea o altă culoare fotbalului, să 
pună mai bine în valoare niște capacităţi umane. Cum a 
apărut o asemenea idee ? 


Progresul — prima mea „idee în mişcare“ 


— Povestea nu este chiar așa de lungă şi de aceea 
merită să fie luată de la capăt. Adică, în timp, din 

toamna anului 1973. De atunci de cînd am devenit an- 
trenor, după reîntoarcerea mea din R., F. Germania, 
unde activasem ca jucător. Şi prima filă a profesiei 
am înscris-o la echipa de care era legată cea mai mare 
parte a carierei mele fotbalistice, Progresul Bucureşti, 
Aici am venit într-un moment în care se părea că soarta 
" „bancarilor“ este pecetluită, "deşi nu se consumaseră 
decit cinci etape de campionat. Echipa era pe ultimul 
loc, în Divizia B, cu trei puncte şi un golaveraj de 1:7! 
Cînd m-am hotărît s-o iau, un prieten m-a considerat 
nebun, Cine se mai angajează pe o navă care se scu- 
fundă ? mi-a zis el. Sufleteşte mă simţeam obligat față 
de clubul din strada dr. Staicovici şi-mi venea greu 
să... rămîn pe mal şi să-l privesc, la discreția valurilor, . 
scufundîndu-se. M-am apucat de lucru ca şi un medic 
care-şi începe activitatea în profesie încercînd să readucă 
la viață un muribund. Ce ştiam eu să fac ? Ce experiență 
de muncă aveam, în afara aceleia de jucător ? Era oare 
suficientă doar pasiunea pentru fotbal și dragostea pen- 
tru Progresul? Toate astea mă întreb mai curînd acum. 
Atunci m-am aruncat, fără ezitare, în valuri să salvez pe 
cineva de la înec. 

Şi din primele încercări am dat greş: 1—2 cu Me- 
talul Dpobeta-.Tr. Severin, în deplasare ; 0—1 cu Carpaţi 
Braşov, la Bucureşti și 0—3 cu Electroputere, la Craiova ! 
Așadar, după alte trei etape rămăsesem tot cu trei puncte, 
golaverajul se făcuse 2—13 şi nu ne mişcasem de pe 
ultimul loc! Mulţi poate că ar fi dat bir cu fugiţii! 
Sincer să fiu, şi mie parcă-mi venea să-mi iau lumea 
în ap. 

Situaţia devenise, din critică, catastrofală şi părea 
că nu mai era nimic de făcut decît să ne... predăm. A 
venit însă etapa a 9-a şi cu ea prima victorie, în meciul 
cu Metalul București. Am rămas după meci o jumă- 
tate de oră privind la tabela de marcaj ca să-mi înti- 
părese în minte momentul cotiturii. Pentru că, de aici, 
a început cotitura. Pentru că, de aici înainte, am în- 
ceput să ne îndreptăm cocoașa şi să urcăm. Încet, dar 
sigur, pînă la locul 7, în finalul campionatului. Aproape 
de necrezut! Cum reușisem acest lucru? N-aş putea 
spune exact. Cred că mai mult cu moralul. Pentru că 
tactica pe care o aplicam atunci era, nu o dată, aceea 

a deznădejdii. Ne apăram supranumeric, cu singurul 
gind să nu pierdem, să nu primim gol sau să primim cît 
mai puţine. Cu timpul, cînd ne-am mai revenit, am în- 
cercat să mai ieşim la joc şi pe atac. Era riscant, dar 
trebuia s-o facem. Şi, pentru început, am aplicat o for- 
mulă de așezare a celor două vîrfuri, Dumitriu II şi Tevi, 
în tandem, acţionind, deci, pe verticală, așa cum vă- 
zusem la unele echipe din R.F.G. Plasat mai în spate 
şi ferit de marcaj, Nichi Dumitriu își aducea o mare 
contribuţie la construcția jocului, punîndu-și în valoare 
tehnica rafinată şi ingeniozitatea tactică. Dar adversarii 
au pus ochii pe Nichi, l-au reperat şi au început să-l 
urmărească, folosind, nu o dată, şi mijloace violente. 
Şi-atunci m-am gîndit să-l retrag din centrul terenului 
spre marginea cîmpului de joc. Aşa am ajuns, de fapt, la 
ideea de a începe construcţia jocului de pe părțile late- 
rale ale terenului, acolo unde atenţia adversarului se 
concentrează mai puţin și unde se poate acţiona mai li- 
niștit. Aşa a apărut embrionul ideii de joc pe care am 
aplicat-o mai tîrziu. 

În campionatul următor, 1974—75, am căutat să 
jucăm după tipicul obişnuit, cu cele două vîrfuri în tan- 
dem. Rezultatul ? Două înfrîngeri 'chiar din start, una 
pe teren propriu, cu S.N. Oltenița, şi alta cu Tractorul, 
la Braşov. În cel de-al treilea meci întilneam pe „Auto- 
buzul“, la ea acasă. De. data aceasta am stabilit ca să 
jucăm cu cele două vîrfuri pe aceeaşi linie, dar împinse 
în faţă, mult. Schimbarea aceasta i-a surprins pe ad- 
versarii noștri, care n-au găsit soluţia de a ne contra- 
cara tactica şi, în consecință, am cîştigat relativ ușor, 
cu 2—0. Victoria o puteam obţine la o diferenţă cu mult 
mai mare, dacă nu ratam alte cîteva mari ocazii de gol. 
În acel meci cu „Autobuzul“ au apărut, oarecum spontan, 
şi alte cîteva elemente ale ideii de joc, pe care aveam 
să o perfecţionăm mai tîrziu. Este- vorba de „fundul de 
sac“, adică acea țesătură de pase începută de pe linia 
ultimilor noştri apărători cu intenţia de a atrage pe 
adversari în cursă. de a-i momi să se apropie de poartă, 
pentru ca în acest fel să-și deregleze dispozitivul lor 
tactic şi să ne creeze nouă spaţii de acţiune mai largi 
în care apăream prin surnrindere si puteam opera mai 
liniștiți la adăpostul unui așa-zis „paravan“ mobil. Tot 

în acest meci, cu Autobuzul, am pus în practică şi 
arma pressingului, care, de asemenea, i-a surprins pe 
adversari obligîndu-i să greșească, copilăreşte chiar, în 
favoarea noastră. A 

Ce mult a însemnat meciul cu Autobuzul pentru 
mine ! Înfrîngerile anterioare îi făcuseră pe conducători 
să nu ne mai bage în seamă, să ne trateze ca pe nişte 
victime sigure. De aceea n&-au şi trimis la teren cu o 
„Skodă“ mare şi veche, fără nici un delegat, așa parcă 
numai din obligaţia-de a nu forfaita. Asta, într-un fel, 
ne-a ambiţionat. Le-am spus băieţilor că soarta noastră 
Stă în mîinile noastre, nu într-ale conducerii şi nici în 
ale adversarului. Că de noi depinde, în primul rînd, dacă 
ne vom menţine acolo unde considerăm că merităm şi 
că avem dreptul. Şi cu toţii m-au înțeles. Și nu numai 
atunci, ci şi în continuare, meciul cu Autobuzul marcînd 
momentul din care echipa a început să-și dea drumul. 
Să joace într-o idee de joc, care i se potrivea tot mai 
bine, ca o haină făcută pe talie şi nu împrumutată din 
vecini. j 

— Dacă ar fi să recapitulăm, să sintetizăm şi să com- 
pletăm datele acestei idei de joc, care a făcut atita vîlvă... 

— „ar trebui să spun că ea a apărut în urma unui 
prelungit efort de gîndire şi de mobilizare colectivă, dar 
într-un moment de disperare competițională. Originea 
sa de` ordin tactic trebuie căutată şi în admiraţia mea 
pentru sistemul: W.M., pe care marea echipă a CCA, 
l-a întruchipat așa de bine. La baza unei astfel de idei 
a stat întotdeauna convingerea că mult mai bine este 
să începi construcţia jocului, atacul, din treimea adver- 
sarului, decît din treimea proprie şi să joci cît mai de- 
parte de propria poartă. Asta înseamnă că, indiferent 
cu cine urmează să mă confrunt, trebuie plecat de la 
modul personal de acţiune, obligîndu-l pe adversar să 
joace după mine. Mutînd duelurile pentru balon cît mai 
departe de poarta proprie, apărătorii sînt mai odihniţi, 
avînd posibilitatea să ia parte şi la construcţia jocului, 
nu numai la destrămarea lui. Dacă mă gîndesc bine, 
ideea aceasta m-a preocupat încă din vremea cînd eram 
jucător. Și pentru că n-am putut-o realiza atunci, fiindcă 
nu depindea numai de mine, am căutat să-i dau viaţă 

ca antrenor. Mijloacele realizării. -le-am adunat din mers. 
Văzind şi făcînd. Unele au apărut spontan, altele in 
urma unui studiu, a unor frămîntări de zile şi nopți. 
Așezarea cu doi centri în tandem sau în linie, „fundul 
de sac“ sau „paravanul“, prin care adversarul este a- 
tras spre poarta proprie pentru a ieşi în atac peste el, 
pressing-ul, țesătura de pase făcută eu răbdare şi nu 
fără intenţia de a măcina nervii adversarului, toate 
acestea, și încă altele, au constituit datele de ordin 
practic ale ideii mele de joc. Însuşirea acesteia a în- 
semnat multă muncă în antrenamente, stabilirea şi 
exersarea unor trasee pînă se ajungea să fie știute pe 
dinafară. Atunci, ca şi mai tîrziu, lucram 2—3 ore la 
o schemă. Pe unii așa ceva i-ar înnebuni. Eu însă fă- 
ceam totul numai cu: mingea și cu asta 'le captam in- 
teresul, îi păcăleam. 

— Şi care au fost efectele concrete ale aplicării 
acestei idei de joc ? 

— În primul rînd, trebuie spus că am reuşit 
transform Progresul, dintr-o echipă de subsol al cl: 
mentului, într-una de candidată la promovare în prima 
divizie. Pentru că, se ştie, la sfîrşitul campionatului 
1974—75 am ocupat locul 2 după Rapid, pe care am în- 
trecut-o, chiar în Giulești, cu 3—2, într-un meci memo- 
rabil ca frumuseţe, dealtfel și televizat. În al doilea rînd, 
graţie ideii noastre de joc, reușeam să jucăm nu numai! 
eficace, ci şi spectaculos. Îmi amintesc, de pildă, de un 
meci disputat la Roşiori de Vede cu ROVA, meci. în 
care, în ultimele cinci minute efectuînd 52 de pase, 
adversarii noștri nu au atins mingea! Pentru ei me- 
ciul se terminase în minutul 85! În al treilea rînd, aș 
înscrie, tot ca o realizare a acestei idei de joc, ca una 
majoră evident, promovarea Progresului în prima di- 
vizie, la sfîrşitul campionatului 1975—76, după o luptă 
aspră în seria a doua, cu adversari. ca Steagul roşu Braşov 
şi C.S, Tîrgovişte. Acesta a fost, de fapt. primul meu 

mare succes profesional. 

«Cu trei etape înainte de îles întrecerii aveam 
un avans de şase puncte şi, practic, nu mai puteam 
pierde promovarea. În anteperiultima etapă jucam, la 
Brașov, cu Tractorul şi adversara noastră cea mai de` 

temut, Steagul roşu, juca cu Chimia, la Rm. Vilcea. Era 
un moment decisiv. Emoţionat peste măsură, pentru că 
mă aflam la un pas de... fericire, şi îngrijorat, în ace- 
laşi timp, că m-aş fi putut îneca la mal, mi s-a făcut 
rău, cu două ore înaintea începerii jocului. Era efectul unei 
prelungite stări de suprasolicitare, Cînd m-au dus la 
spital aveam tensiunea 23/12! Cred că mi se făcuse rău 
și de prea mult... bine. Mă pierdusem cu totul de bu- 
curia succesului... în perspectivă. Mai tîrziu ceva, în 
toamna anului 1976, cînd între mine și Progresul a in- 
tervenit un regretabil divorț, președintele clubului, 
Constantin Dumitrescu, a spus că atunci, la Braşov, 
înaintea meciului cu Tractorul aş fi făcut o criză de 
hipertensiune arterială pe fond de alcoolism cronic! 
Răutate și neadevăr la un loc, astea drept răsplată pen- 
tru tot ceea ce făcusem eu pentru Progresul — și ca ju- 
cător, ani de-a rîndul, şi ca antrenor, în debut.de ca- 
rieră. În spital fiind, am aflat că pierdusem meciul cu 
Tractorul cu 5—1, dar, din fericire pentru noi, fusese 
învinsă şi Steagul roşu la Rm. Vilcea, așa că, deși mai: 
rămăseseră încă două etape de campionat, eram virtuali 
promovați în „A“. 


Vinovat fără... vină sau „decapitat“ pentru... fidelitate 


— N-a trecut mult însă şi, după această frumoasă îm- 
plinire, a urmat şi prima decepție a profesiei de antre- 
nor... 

— Da. Momentului de extaz al promovării i-a urmat, 
la mai puţin de trei luni, momentul de agonie, echi- 
valent cu o nedreaptă concediere. 

— În privința divorțului Mateianu—Progresul din 
toamna anului 1976 au circulat, în acea vreme, nume- 
roase versiuni, fiecare cu pretenţia de a reflecta reali- 
tatea. Care dintre ele este cea mai apropiată de ade- 
văr ? 

— Nu versiunea mai aproape de adevăr, ci aceea care 
respectă adevărul sută la sută trebuie spusă şi cunos- 
cută de toată lumea. 

— De acord. Hai s-o auzim ! 

— De la început aş vrea să precizez că în cazul 
meu, ca dealtfel în multe alte asemenea cazuri, totul 
a plecat de la o serie de mai mici sau mai mari fi- 
suri în cadrul relaţiei conducător-antrenor, Între mine 
și președintele clubului Progresul, Constantin Dumi- 
trescu, a existat o permanentă stare de încordare, ge- 
nerată de amestecul repetat al acestuia în viața echipei, 
fără ca el să aibă — în afara drepturilor pe care i le 
conferea funcţia administrativă — şi cunoștințele ne- 
cesare unor intervenţii calificate în sfera performanței 
fotbalistice. Practic, după părerea mea, Constantin Du- 
mitrescu nu-mi inspira mie, ca om de fotbal, încrederea 
că mă poate ajuta efectiv în îndeplinirea obligatiilor 
mele profesionale . pentru că, pur şi simplu, nu ştia 
ceea ce trebuia să ştie despre fotbal, ca să-i poată fi de 
folos acestuia. Și de aici se năşteau discuţii care, nu 
o dată, însemnau violente reproșuri ale conducerii la 
adresa antrenorului. Şi ce mi se reproşa? Că nu merge 
echipa, aceea pe care în primul rînd o salvasem de la 
retrogradare, pe care în al doilea an am adus-o pe 
locul doi în clasament, iar în al treilea an am promo- 
vat-o în prima divizie ! Îmi mai reproşa că le permit ju- 
câtorilor să bea cu mine la masă. Da, recunosc. Le 
dădeam să bea cîte o bere cînd eram împreună, pen- 
tru că preferam. să facă acest, lucru sub ochii mei. nu 
să se ferească şi să o facă prin alte părţi. În acest fel 
îi aveam şi sub control, dar mi-i şi apropiam, pentru 
că tot timpul m-a preocupat ideea să realizez în ca- 
drul echipei o familie. Aşa cum era la Universitatea 
Cluj, cînd după meci ne adunam lao masă comună cu 
toții, invitind şi familiile şi chiar echipa adversă, Pen- 
tru că așa este frumos, sportul, și fotbalul mai ales, 
fiind mijloc de apropiere între oameni, o cale : des- 
chisă spre adevărata prietenie, Am zis că este bine să 
urmez și eu exemplul unor „echipe-familii“, așa cum 
nu mai întîlnesc azi şi cum erau pe vremuri „şepcile 
roşii“ cu fraţii Medrea, Cristea, Toni Dascălu, Coracu, 
Rădulescu-Jumate, Mircea Luca. Sau marele CCA. cu 
Apolzan, Voinescu, Onisie, Bone. fraţii Zavoda, Con- 
stantin, Tătaru. Aşa cum âu fost şi alte mari echipe la 
timpul lor, ca Petrolul cu Ilie Oană sau Dinamo al lui 
Traian  Tonescu. Pentru un conducător străin de fot- 

bal a bea o bere cu toată echipa părea o năstruşnicie. 
Nu faptul că jucătorii aceleiași echipe nu sînt prieteni 
între ei, că nici nu ştiu cum să fugă, care încotro, după 
terminarea artrenamentului sau la sfîrşitul meciului. Așa 
cum se obișr uiește, din păcate, mai peste tot, azi. 

Am spus că aveam repetate discuţii cu preşedintele 
clubului pe probleme de echipă. De două ori în urma 
unor astfel de discuţii s-a ajuns pînă la un pas de a fi 
schimbat din funcţie. Prima oară în vara anului 1975, 
imputîndu-mi-se că m-am clasat doar pe locul doi, după 
Rapid, ratînd - promovarea în prima divizie.. A doua 
oară, între turul şi returul campionatului 1975—76. 
Asta s-a întîmplat înaintea sărbătorilor de iarnă, pe 
care le-am petrecut acasă la părinţi, în comuna Lipă- 
nești-Prahova, într-o atmosferă de tristeţe şi cu gîndul 
că poate nu mai am unde mă întoarce. 

— A treia oară, cum s-ar zice, ţi s-a înfundat... 


— Cam așa ceva. Asta a fost după ce am promo 
echipa în „A“. Terminasem campionatul, eram fer 
Toţi suporterii noștri îmi strigau de la distanţă, cî 
mă vedeau ; „Bravo, Viorele, Progresul redivivus !“ [n 
ameţeala - bucuriei, conducerea clubului a apucat să 
promită o primă de promovare pentru fiecare jucător, 
asta ţinîndu-se seama că pe parcursul competiţiei nu 
s-au acordat premieri. Cum-necum, banii nu s-au dat. 
Jucătorii au plecat în vacanţă, cu toţii, la mare, şi am 
reluat apoi pregătirile pe fondul unei stări de nemul- 
țumire, creată de nerespectarea unei promisiuni. Mai 
bine nu se angajau la ceva ce nu puteau realiza. Era 
Și mai corect, iar jucătorii ar fi înțeles, pînă la urmă, 
unele dificultăţi financiare ale clubului şi s-ar fi con- 
solat cu reuşita promovării și cu, eventuale, felicitări. 
Am plecat la Predeal în pregătiri pentru campionatul 
1976—77 cu o nouă şi foarte fermă promisiune că vom 
lua premierea cînd vom reveni acasă. Dar am revenit, 
după două săptămîni, am jucat în „Cupa Municipiului” 
Bucureşti“, pe care am cîștigat-o, pentru a doua oară 
consecutiv, eram în preajma noului sezon de toamnă şi 
banii tot nu i-am primit. Conducerea continua să se la- 
menteze şi să facă noi promisiuni. Și așa am ajuns în 
fața meciului de debut în prima divizie, în care trebuia 

să întîlnim pe Universitatea Craiova, la București. In 
ajunul meciului, sîmbătă 21 august, luîndu-mă ` după 
recomandările conducerii, am băgat echipa în cantona- 
ment, lucru neobişnuit pentru noi pînă atunci. Seara 
am fost la nunta fiicei lui Ozon şi, obosit, a doua zi am 
renunţat la obişnuitul antrenament, așa-zis de bitiuire 
“a organismului, de duminică dimineața. Cînd să fac for- 
maţia de joc, pentru după-amiază, fundaşii titulari 
Ploscaru şi Badea erau indisponibili, Dumitriu II, altă 
piesă de bază, nu era nici el apt de joc. Adversara 
noastră nu era o echipă oarecare, ci Universitatea Cra- 
iova, cu Teaşcă în frunte. Meciul era transmis în direct 
la televiziune, băieţii mei lipsiţi de experienţă erau 
puţin cam speriaţi şi — uite aşa, adunîndu-se toate 
împotriva noastră, ne-au tras o bătaie oltenii la noi 
acasă cu 5-1, că n-am mai știut nici cum ne mai cheamă. 
Căleasem cu stîngul în campionat ! În duminica următoa- 
re jucam la Constanţa. În ziua meciului, la ora 10 dimi- 
neața, Constantin Dumitrescu, preşedintele clubului, m-a 
chemat la el să-mi dea formația şi tactica de joc. Da, 
tactica de joc! Mai erau de faţă la această comedie an- 
trenorii Dumitru Ștefan şi Constantin Baboie, precum și 
medicul echipei, dr. E. Cristea. După ce mi-a scris for- 
maţia pe o notă, președintele clubului mi-a atras aten- 
ţia să joc nu cu trei ci cu patru fundaşi ! I-am zis atunci 1 
„Nu primesc aşa ceva, preluaţi dumneavoastră echipa, eu 
plec cu primul tren la București“. Mi-a replicat pe un ton 
foarte imperativ : „Vei sta aici şi vei face cum spun eu !% 
Bineînțeles că n-am acceptat. Am făcut ^ pînă la urmă 
formaţia așa cum o vedeam eu şi am jucat așa cum am 
crezut eu că este bine. Am scos atunci, la Constanţa, un 
nesperat 0-0 și sentința înlocuirii mele s-a mai aminat. 
Președintele clubului a ţinut însă să-mi comunice : „me- 
ciul de miercuri cu Sportul studenţesc n-ai să-l maf 
apuci“, Istoria- faptelor, așa cum s-au desfăşurat, con- 
semnează amănuntul că, totuşi, meciul cu studenţii bucu- 
reșteni l-am mai apucat. Din nefericire, a fost un eveni- 
ment trist,- Ploscaru a făcut atunci două greșeli copilă- 
reşti care ne-au costat două goluri gratuite. Au mai venib 
alte două goluri după aceea, pe un fond de uşoară de- 


gringoladă şi. am părăsit terenul învinși cu 0-4! După 

meci Ploscaru plîngea cu suspine pentru ceea ce greșise 
în teren. Dar el rămînea în continuare în club și în echi- 
pă. În schimb, trebuia să plec eu. Cum ? Iată cum a đe- 
curs şedinţa în care s-a dat sentința „decapitării“ mele : 
vineri 3 septembrie, ora 12. După terminarea antrena- 
mentului de dimineaţă, cu care se încheiau, practic, pre- 
gătirile pentru meciul cu Sport club Bacău, anunţ lotul 
şi formaţia probabilă, după care mă îndrept spre clădi- 
rea clubului, unde fusesem convocat de Constantin Du- 
mitrescu.. Aș vrea să precizez că numai cu o zi înainte 
primisem din partea Colegiului central al antrenorilor 
un ultim avertisment scris, prin care mi se făcea cunos- 
cută şi sancţionarea mea cu retrogradarea pe timp de 6 
luni de la categoria a treia la a patra de clasificare, pen- 
-tru nerespectarea indicaţiilor F.R.F. privind aplicarea 
sistemului de joc şi a celor cinci trăsături caracteristice 
jocului modern recomandate de Ştefan Covaci. Sancţiu- 
nea era nedreaptă, înainte de orice, pentru că toate aceste 
recomandări și indicaţii ale F.R.F. erau adresate echipelor 
de Divizia „A“, iar eu care de-abia promovasem în pri- 
„mul eșalon nu avusesem, practic, timpul necesar să le pun 
în aplicare şi să dea şi rezultatele așteptate. Cu acest prim 
„cap de acuzare“ am apărut în faţa conducerii secţiei. 
Erau de față vreo șase persoane. Constantin Dumitres= 
cu conducea ședința, în fason de mare inchizitor. „În 
baza ultimului avertismen+ al. F.R.F., a început el, de 
neintegrare în sistemul de joc cu patru fundaşi și de 
nerespectare a celor cinci trăsături fundamentale ale 
jocului ; ca urmare a slabelor rezultate ale echipei în se- 
zonul abia început, conducerea tehnică a echipei se în- 
credințează lui Dumitru  Baboie.« Aşa a sunat verdic- 
tul, care mi se aducea la cunoştinţă, fără drept de apă- 
rare, fără nici o judecată, fie ea şi foarte sumară. Tică Ba- 
boie, prezent şi el în sală, n-a spus nimic, a privit „decapita- 
rea“ mea în liniște și a primit mandatul de antrenor prin- 
cipal, ca și cînd i s-ar fi cuvenit. Tică Baboie apărea ast- 
fel părtaş, într-un fel, la această lovitură care mi se apli- 
case sub centură, el pe care îl luasem de nouă luni lîngă 
mine, ţinîndu-l în plasă, pentru a găsi la nevoie un spri- 
jin. Și cînd a venit momentul nevoii, Tică  Baboie s-a 
gîndit numai la el. Aşa cum, ceva mai tîrziu, la Baia Ma- 

re, într-o situaţie aproape similară, va proceda și Tra- 
ian Ivănescu. Şedinţa n-a durat mai mult de zece minute. 
Un caz aproape unic, aș zice, în care un antrenor de fot- 
bal este chemat în fața unei comisii de nefotbalişti şi 
sancţionat cu cea mai mare asprime şi fără drept de re- 
curs. 


La un pas de podium i 

— Aşa a fost atunci la 3 septembrie 1976. Ce a urmat 
imediat ? Mai întîi trebuie spus că s-a cîștigat meciul cu 
Sport club, cu 3-1, meci pe care eu îl pregătisem pină în 
cele mai mici amănunte, alcătuind şi formaţia. În al doi- 
lea rînd, conducerea clubului, urmărind să-şi apropie ju- 
cătorii după plecarea mea, a hotărît, în sfîrșit, să acorde 
premiul de promovare promis şi amînat de atîtea ori. 
Cît am fost eu la echipă nu s-au găsit bani. Eram lăsat 
să mă lupt cu nemulțumirile jucătorilor create de lipsa 
de cuvînt a conducerii. Premiul nu s-a dat însă decît pe 
jumătate și lucrul cel mai urit este că nu toată lumea 
care participase la promovarea echipei a beneficiat de o 
astfel de recompensă. Ceva mai tîrziu, după înlocuirea 
mea de la conducerea tehnică a Progresului, preşedintele 
clubului, Constantin Dumitrescu, a dat publicităţii, prin 
intermediul revistei „Săptămîna“, o explicaţie a acestei 
măsuri făcînd și precizarea (de care am mai amintit), 
printre alte invenţii personale, că atunci cînd mi s-a fă- 
cut rău, în vară, la Brașov, diagnosticul ar fi fost: „hi- 
pertensiune arterială pe fond de alcoolism cronic“, Citind 
o asemenea afirmaţie, plină de dușmănie şi în scop deni- 
grator, tatăl soţiei mele a suferit un şoc puternic, urmat 
de un accident cerebral şi de o paralizie, care în numai 
două luni i-au curmat, cu mult înainte de vreme, zilele ! 

Am plecat, așadar, de la Progresul la 3 septembrie 
1976. Eram complet dezamăgit, dar cu o mare încredere 
în ceea ce știam şi cu convingerea că avînd de partea mea 
dreptatea, voi reuşi. Unde anume ? Oferte aveam destule 1 
F.C.M. Galaţi, C.S.U. Galaţi, Rulmentul Alexandria, Fla- 
căra Moreni, F.C. Baia Mare. Vicepreşedintele acesteia 
din urmă, Vasile Treitli, a venit într-o zi la mine acasă 
şi după o discuţie destul de scurtă i-am zis: „mai întîi, 

să văd echipa cum arată şi după aceea vă dau răspunsul, 
dacă primesc sau nu“. 

— Ai primit, după cum se ştie, și aşa ai început cel 
de-al doilea mare capitol al profesiunii de antrenor, „Ba- 
ia Mare“. Ceva mai lung decît primul, mult mai bogat în 
realizări, dar cu un final, din păcate, asemănător cu ace- 
la care s-a numit „Progresul Bucureşti. 


— Da. Așa este. Am plecat spre Baia Mare, miercuri 
22 septembrie dimineaţa, cu avionul. În. aceeași zi, am 
asistat la un joc de pregătire a echipei şi joi, a doua zi 
deci, am luat-o în primire. Mai tîrziu ceva, mi-am dat 
seama că am avut mare curaj cînd am spus, conducerii 
clubului băimărean, „da“. Pentru că echipa se găsea pe 
locul 16 în clasamentul seriei a I-a divizionare „B“, 
iar starea ei murală și nivelul de instruire erau precare. 
M-am bazat însă pe experienţa reușită, pînă la un mo- 
ment dat, cu Progresul. Şi m-am pus pe treabă luînd 
totul de la capăt. Erau pe atunci în lot: Ariciu, Borz, 
Molnar, Koller, Pamfil Radu, Sabău, Chivescu, Manu, 
Coman, Moldovan. şi Condruc, acesta din urmă utilizat 
ca înaintaș. Încă de la început am intrat în conflict cu 
jucătorii mai vîrstnici, refractari şi la volumul de pregătire 
și la ceea ce doream eu să aplic ca idee de joc. Dar nu 
m-a impresionat cu nimic fronda. acestora şi cum nu 
aveam ce pierde în situaţia în care se afla echipa, am tre- 
cut direct la măsurile tactice folosite în perioada de as- 
censiune a Progresului : „paravanul“, „momeala mică“, 
pressing-ul, așezarea cu două vîrfuri. Încet, încet, jucăto- 
rilor a început să le placă „jucăria“, adversarii noștri că- 
deau mereu în capcană şi aproape fără să băgăm de sea- 
mă ne-am trezit la sfîrşitul campionatului 1976—77 pe lo- 
cul trei în clasament. după Olimpia Satu Mare, care a 
promovat în „A“, şi Gloria Bistriţa. Succesul era într-a- 
devăr mare, dar nu atit de mare ca acela înregistrat în 
campionatul următor, în finalul căruia am reușit promo- 
varea în Divizia „A“ Completasem, între timp, lotul cu 
Terheș și Mureşan — amindoi promovați din pepiniera 
de juniori a clubului — cărora li s-au mai adăugat Sepi și 
Dragomirescu. Campionatul promovării a fost nu numai 
o luptă crîncenă cu celelalte 17 echipe ale seriei, ci şi un 
„război civil“ purtat cu jucătorii bătrîni al căror lider 

era Moldovan, refractar la tot ceea ce era costisitor, ca 
efort. Ajutat de grupul „junilor*, printre ei numărîndu-se 
şi unii cu destulă experienţă, ca Pamfil Radu, de pil- 
dă, un model de dăruire pentru fotbal, am reușit să mă 
impun, construind din mers o echipă nouă, ca înfăţişare 
și mod de acţiune, o echipă-surpriză pentru mulţi, o echi- 
pă care însă continua să nu fie suficient băgată în seamă, 
Lucru care, să recunoaştem, ne avantaja f 

— Apropo de această ultimă remarcă, îmi amintese 
că în iarna anului 1978, adică în perioada pregătitoare 
pentru returul campionatului 1977-78, ai venit cu echipa 
la București, pentru un mic turneu de jocuri, cu caracter 
de verificare. În primul dintre ele, F.C. Baia Mare a ju- 
cat la 29 ianuarie 1978, pe Ghencea, cu Steaua, viitoa- 
rea campioană a țării. La pauză scorul era 0-0 și mulți 
dintre suporterii echipei militare, care înghețaseră degea- 
ba în așteptarea măcar a unui singur gol, s-au aciuit, pe 
unde au putut, la adăpost de vint, în căutarea unei cît de 
palide raze de căldură. Unii dintre ei, aprovizionaţi din 
timp cu „antigel“, au uitat să mai vină înapoi să vadă 
și repriza a doua. Cînd meciul s-a terminat, unul dintre 
aceştia, uşor „magnetizat“, a întrebat, aşa cu un aer de 
superioritate şi indiferență : „Cit a fost scorul final ?%. 
Cineva dintr-un grup zgribulit care se îndrepta spre ca- 
pătul tramvaiului 3 a răspuns cam plictisit : „4 la zero“. 
„Normal, a zis printre sughiţuri „magnetizatul“, crezînd 
că scorul fusese favorabil Stelei. Cînd însă a auzit că F.G 
Baia Mare cîştigase, a dat repede restul de combustibil 
pe gît și n-a mai ştiut cum să o rupă mai repede spre 
casa, 


— Da, așa a fost atunci pe „Ghencea“. Trei zile mai 
tîrziu ne-am dus la Dinamo și am făcut 1-1, după un joe 
la fel de bun ca şi cel reuşit cu Steaua. Dar „bombat 
cea mare am realizat-o în vară, după promovare, la 
Constanţa. Se organizaseră atunci, în luna august, un fel 
de jocuri-test cu participarea unor selecționate divizio- 
nare B, ca sparrig-partenere ale loturilor reprezentative, 
Echipa denumită B1, de care răspundeam eu, trebuia să 
întilnească „naţionala“, sub titulatura de Al, Cu două 
ore înainte de meci, Ştefan Covaci m-a chemat să-i pre- 
zint formaţia cu care urma să joc. De fapt, mi s-a impus 

să folosesc cît mai puţini jucători de la Baia Mare, să 
fac un fel de echipă-mozaic, care să ridice cît mai puţine 
probleme de joc selecţionabililor. Şi în prima repriză au 
apărut în teren doar şase dintre jucătorii mei : Molnar, 
Mureșan, Terheș, Sabău, Sepi şi Dragomirescu. Scorul 
după primele 45 minute a fost 1-1. După pauză, cu de 
la mine putere, am mai băgat încă patru jucători de la 
Baia Mare: pe Borz, Condruc, Koller și Roznai. În 
poartă era Windt, de la F.C.M. Reşiţa. Avînd astfel în 
teren aproape întreaga mea echipă, le-am spus jucători- 
lor să pună în aplicare. ideea noastră de joc. Ceea ce s-a 
şi întîmplat. A fost un adevărat spectacol! „Tricolorii“, 
foarte infatuaţi şi ignorîndu-ne posibilităţile, au fost obli- 
gaţi să părăsească terenul învinși, scorul fiindu-ne favo- 
rabil cu 3-1, la capătul unui joc care a ridicat tribunele 
în picioare, spectatorii aplaudîndu-ne în delir. 

— Îmi amintesc de acest „episod constănţean“, pen- 
tru că am, fost atunci și eu prezent la meci, urmînd să 
plec a doua zi cu echipa naţională la Varna, unde era 
programată o partidă amicală, cu reprezentativa Bulga- 
riei. Îmi reamintesc de asemenea întreaga atmosferă de 
după meci, de starea de spirit precară din sînul tricolo- 
rilor, de discuţiile aprinse purtate între diferiţi specialiști 
şi între simpli spectatori, pe marginea unor secvenţe de 
joc în care lotul nostru reprezentativ a fost pur şi simplu 
ridiculizat de nişte fotbaliști anonimi. Nu crezi că atunci, 
la Constanţa, ai depăşit, din prea mult zel, o anumită 
măsură, afișînd o atitudine considerată ca insolentă în 
fața unor profesioniști mai vechi, mai experimentați, 
unii din ei fiindu-ţi chiar dascăli ? 

— Atunci nu m-am gîndit la aşa ceva. Ceva mai tîrziu 
mi-am dat însă seama că la acel meci de pomină, cu echipa 
națională, la Constanţa, mi-am cam dat singur... foc la 
valiză. Mi-am făcut duşmani pe toţi cei pe care, după joc, 
îi băgasem în şedinţă. Mai-ales că au apărut şi unele 
comentarii, în presă, foarte măgulitoare la adresa mea. 
Iată, de pildă, ce scria Aurel C. Neagu în „Sportul“; 
„Ceea ce au arătat F.C. Baia Mare şi antrenorul său Vio- 
rel Mateianu trebuie să fie un îndemn pentru înnoiri, ig- 
norate de cîțiva ani, văzute la televizor de multe ori, în- 
deosebi la campionatele mondiale. De fapt, circulaţia 
„mingii realizată de băimăreni seamănă, păstrînd propor- 

ţiile, cu circulaţia în teren a brazilienilor. Fără a exagera 
cele văzute în evoluţia băimărenilor, ar trebui să afirmăm 
totuşi că ei au dat semnalul unei înnoiri obligatorii în 
joc. Și atît cluburile, cît şi federaţia trebuie să ia un 
exemplu“. Azi, cînd stau şi trec printr-un filtru mai anali- 
tic şi ceva mai obiectiv faptele, nu pot să nu constat că 
unii dintre 'colegii mei de breaslă au ales din „episodul 
Constanţa“ doar partea care i-a deranjat, mai mult sau 
mai puţin întemeiat, nu și partea care, în principal, m-a 
preocupat, aceea a îmbunătăţirii jocului, de modernizare 
a fotbalului, așa cum bine au remarcat toţi cei de bună 
credinţă. În' meciul cu echipa națională de la Constanţa, 
eu nu mi-am propus altceva decît să verific în practică 
un mecanism tactic nou în fața unui adversar valoros. 
Şi reuşita de atunci m-a încurajat să continui să lucrez 
cu și mai multă ambiţie pentru perfecționarea unor sche- 
me de joc, bazate pe circulaţia permanentă, în teren, a 
mingii și a jucătorilor, pe păstrarea cît mai mult a iniția- 
tivei, pe stimularea pînă la entuziasm a ofensivei. Dacă 
în perioada cît am antrenat Progresul mai biîjbiiam, 
pe ici pe colo, cînd era vorba de aplicarea unor anumite 
manevre tactice; primii doi ani de activitate la Baia Mare 
mi-au îmbogățit experienţa profesională, m-au ajutat 
să-mi ordonez gîndurile, să filtrez mai bine ideile în 
condiții de lucru excelente, conducerea clubului băimă- 
rean lăsîndu-mă să lucrez în voie, nu obstrucţionîndu-mă 
la fiecare pas şi nici îngrădindu-mă nejuștificat în acţi- 
uni, așa cum obișnuiau cei din strada dr. Staicovici. La 
Baia Mare colaboram cu conducerea, cu antrenorul se- 
cund, Traian Ivănescu, colaboram cu jucătorii, toți înțe- 
legînd că în joc este, în fond, interesul nostru al tuturor 
şi că noi trebuie să fim primii care să ne vrem...binele. 
Și ca să ne fie bine, era nevoie de multă muncă, de re- 
nunțare la plăceri şi distracţii. Era necesar să lucrăm nu 
cu ora, ci cu ziua. De multe ori ne apuca noaptea pe te- 
ren. Puneam reflectoarele pe tribună, dădeam drumul la 
muzică prin stația de amplificare şi lucram, cum se spu- 
ne, „pe rupte“. Numai așa am putut urca, în mai puţin 
de doi ani, de la condiția de candidată la Divizia C la 
aceea de promovată în primul eșalon al ţării. Şi dacă la 
Constanţa, în meciul cu echipa naţională, unora li s-a pă- 


rut că am. cam sărit peste cal, eu aș zice că, dimpotrivă, 

„Decanul“ Cibi Braun, 
pe cînd era... student în 
totbal. 


Coloman Braun în două 
generații : antrenorul 
emerit — tatăl ; ingine- 
rul chimist și arbitrul 
divizionar — fiul. 


„Ratarea asta ar putea să ne coste“ pare să spună Cornel Drăguşin. 
Lîngă el, Ștefan Covaci şi Gheorghe Constantin — în alte două expresive 
manifestări ale suferinţei. 


„Happy-end la Ploieşti“. Ilie Oană îl felicită pe antrenorul echipei 
naţionale de tineret, Cornel Drăgușin, pentru splendida victorie (4—0) 
în faţa reprezentativei similare a Angliei. 


O fotografie în grup cu membrii secţiei de fotbal a ziarului „Sportul“ 
ar putea fi, şi ea, o mărturie a bunelor relaţii între Ilie Oană, Cornel 
Drăguşin şi presa sportivă de specialitate. 


Calm, sigur şi calculat, antrenorul emerit Nicolae Dumitrescu se adre- 
sează jucătorilor săi prin clasicul semn al degetelor în formă de „V“, 
simbolul victoriei. 


Traian lonescu, antrenor 
emerit, în două secvenţe 
caracteristice, Momentul 1, 
al incertitudin j 
marcaj, marcaj 
tul 2, al 
timpul să fluiere arbitrul. 
Nu se mai poate întîmpla 
nimic. Greu a fost, dar am 
cîştigat“. 


După meci, în cabină, cînd 


totul s-a terminat, cînd dis- 

cuția despre „ce a fost“ în- 

de fapt, şi o pregă- 

tire pentru „ce va fi“. Traian 

Ionescu la Fenerbahce, cam- 
pioana Turciei, în 1970. 


Cînd celebrul Silvio Piola 
conducea atacul „squadrei 
azzura“, campioană mond 
ală, Traian Ionescu era jun 
or. În 1965, la Coverciano, ca 
antrenori, au devenit 
prieteni „ colegi. 


„A fi sau a nu fi“ pare că 
spune Viorel Mateianu înain- 
tea unui joc, la Baia Mare. 


Astăzi a fost... a fi. 
Şi ce frumos a fost! 


În fotbal, însă, foarte 
repede se schimbă“ 
„a fi” în „a nu îi. 
Şi-atunci îți vine 
parcă... Expresia fi- 
gurii lui Viorel Mate- 
ianu spune totul... 


Soluţia cu Dumitrache şi cu Neagu în teren s-a dovedit, cel puţin după 
primele 45 de minute, inspirată. Ziariştii sportivi Constantin Firănescu 
şi Mircea Costea zimbese în deplin consens. 


înaintea meciului, din cadrul Cupei U.E.F.A., cu Olimpiakos Pireu, în 

toamna anului 1976, antrenorul emerit Angelo Niculescu a urcat cu 

Sportul studenţesc pe Acropole, pentru o scurtă incursiune în bogata 
istorie a Greciei antice. 


Angelo Niculescu:  „Să-ncep 
meciul cu Dumitrache sau cu 
Sandu Neagu? Parcă şi mai 
bine ar fi dacă i-aș avea pe 
amîndoi în teren“. 


Ilie Oană şi Petrolul, cîș- 

tigătoare a Cupei Româ 

niei, în vara anului 196 

Era în perioada „Petrolului 
de aur“. 


decembrie 1971, vicepreşe- 

dintele F.R.F., Mircea An- 

gelescu, înmînează, pe sta 

dionul din Ploiești, lui Ilie 

Oană placheta şi diploma 
de „antrenor emerit“. 


Pe aceeaşi bancă cu cele- 
brul Helenio Herrera (al 
doilea din dreapta), Gheor- 
ghe Popescu, încadrat de 
Coloman Braun și Gheor- 
ghe Ola, urmăreşte, în li- 
nişte, un, meci de mare 
miză şi tensiune, Dinamo- 
Internazionale. 


Antrenorul emerit Gheor- 
ghe Popescu cu alura şi 
măsura care l-au caracteri- 
zat întotdeauna. 


Prezenţă activă la nivelul cel mai înalt de reprezentare a fotbalului 


european, Gheorghe Popescu, membru în comisia campionatului Eu- 


la una din obișnuitele şedinţe de lucru. 
Gustav Wiederker, președintele U.E.F.A., 


În picioare : 


iar în stînga acestuia, sir 
Stanley Rous, preşedintele FIF.A. 


aşi“ de la stinga la dreapta: Gł 
vestitul atacant italian Giuseppe M a 
cîndva, 


orghe Popescu, Ion Lu- 
„il dio“, Mircea David, 

acum prieteni, Întilnire peste ani, dincolo de ver- 
dele zbuciumat al gazonului. 


Aşa-i viaţa de antrenor, ca 
şi viaţa de artist : cînd mai 
vesel, cînd mai trist. Va- 
lentin Stănescu a știut să 
zîmbească şi atunci cînd ar 
fi trebuit să fie trist. 


Valentin Stănescu : „Mi-a plăcut întotdeauna să stau în banca mea. 
Mai ales atunci cînd l-am avut alături pe... Bazil Marian“ 


ătorii de clu- 
buri.. ă m-am în- 
teles bine. Cred că și ei 
cu mine.“ Antrenorul 
emerit Valentin Stă- 
nescu între Nicolae Pe- 
tricean, fost arbitru di- 
vizionar, preşedintele 
clubului Dinamo, şi Va- 
sile Anghel, fost inter- 
național, vicepreşedinte 
al aceluiaşi club. 


„Cu condu 


„Grea meseria asta de 
antrenor“, parcă ar vrea 
să spună Valentin Stă- 
nescu. „Dar aceea de re- 
porter e uşoară?“ se 
întreabă... autorul. 


„tricolorii“ de atunci ne-au subestimat, au fost prea plini 
de ei, în timp ce noi ne-am apărat cu demnitate tot ceea 
ce învățasem bine, umilindu-i, fireşte, pe cei care cre- 
deau că titulatura sub care joacă şi tricourile de pe ei 
sînt suficiente pentru a li se recunoaște superioritatea 
Atunci, la Constanţa, după meciul cu echipa naţională, 
am fost întrebat : „Cum crezi că vei face față în Divizia 
A?“ Am răspuns : „Mi-am propus un loc între primele 
şase echipe“. Unii au ris, alții m-au privit cu un aer iro- 
nic, iar Ştefan Covaci mi-a zis, uşor iritat : „Chiar aşa ?“ 
„Chiar aşa“, am spus la rîndul meu. Şi m-am ţinut de cu- 
vînt, ocupînd în ediția din campionatul 1978—79 locul 5 în 
clasament, la egalitate de puncte cu Universitatea Craiova. 
Dar trebuie spus că, așa cum eram noi, necunoscuți și mici 
pentru alţii, am controlat mult timp întrecerea, mai ales pe 
parcursul turului campionatului, fiind şase etape pe locul 
întîi, o dată, în etapa a zecea, chiar cu un avans de patru 
puncte ! Și dacă în final am ocupat doar locul cinci, tot 
aşa de bine am fi putut ocupa şi locul patru, putînd 
merge noi, nu Universitatea Craiova, în Cupa U.EF.A. 
Ne-a lipsit poate punctul pierdut pe teren propriu cu U.T.A., 
despre care s-a spus, lucru neadevărat,: că l-am fi 
făcut cadou arădenilor, prin autogolul lui Borz. Ne-a 
lipsit poate şi experienţa de concurs atît de necesară, mai 
cu seamă în momentul sprintului final. Dar, oricum, și-a- 
şa a fost destul de mult pentru o echipă ca a noastră, 
apărută deodată din capăt de ţară. Ar fi fost nedrept 
ca, după numai un an de Divizie A, să emitem preten- 
ţia de a ne măsura forțele și cu echipe de peste hotare, 
în competiţiile europene. Cum-necum însă, m-am ținut 
de promisiunea făcută la Constanţa. 


„Marele secret“ al unei „buturugi mici“ 


— După cum se vede, n-a fost vorba de un simplu 
pronostic sentimental. Pe ce anume te-ai bazat, concret, 
cînd ai afirmat că vei veni în primele șase locuri ? 

— În primul rînd pe noi. Pe faptul că formam un lot 
omogen valoric şi moral, capabil să execute o partitură 
tactică prestabilită. Eram convins că nu era nimic gro- 
zav. în ceea ce făceam, că nu descoperisem America cu 

ideea noastră de joc. Dar aveam curajul să încercăm ce- 
va, să zicem nou, aveam forţa morală să nu cedăm greu- 
tăţilor şi eram stăpîniți de sentimentul că nu e bine 
niciodată să ne mulțumim cu puţin. În acelaşi timp, pen- 
tru a compensa decalajul valoric faţă de celelalte divi- 
zionare A, a fost nevoie să muncim îndoit, fără odihnă, 
la antrenamente, iar în joc am făcut, de fiecare dată, 
apel la un plus de mobilizare. Ne-am bazat, în al doilea 
rînd, şi pe statutul nostru de „buturugă mică“. Pe fap- 
tul că multe echipe nu prea ne băgau în seamă, şi cînd 
unele dintre ele s-au trezit la realitate a fost cam tirziu. 
Trecusem de ele. Aceasta reflecta însă şi nivelul în 
scădere al campionatului, urcușul nostru, pe alocuri 
spectaculos, fiind uşurat .în bună măsură de coboriîrea 
uneori lentă, alteori vertiginoasă a unor echipe de tra- 
diție ale fotbalului nostru. Cam astea au fost expli- 
caţiile locului 5 ocupat de noi în campionatul 1978—79. 
Și încă ceva. Niciodată, aş vrea să se ştie, nu m-am 
considerat, prin ceea ce am făcut sau am vrut să. fac 
pentru fotbal, un unicat şi nici măcar o excepţie. N-am 
vrut să mă fac invidiat de nimeni şi am acceptat con- 
curența sportivă, ori de unde a venit ea, ca pe o con- 
diție și un mijloc de progres. 

„În campionatul următor, 1979—80. F.C. Baia Mare 
a mai săltat cu un loc în ierarhia divizionară A. Pro- 
babil că au acţionat, în continuare, aceiaşi factori de 
care amintea Viorel Mateianu, că au favorizat ascen- 
siunea unei echipe mici în contextul unei întreceri do- 
minală de inerție. şi blazare. Din nou băimărenii au 
fost la un pas de participare, de astă dată parcă şi mai ` 
merituoasă, în Cupa U.EF.A. Din nou ei au pierdut, 
la golaveraj, în luptă acum cu F.C. Argeș, care a ocupat 
locul trei, ratînd posibilitatea de a participa într-o compe- 
tiție europeană şi mai ales de a urca pe podium. Cu puţin 
timp înainte de finalul campionatului, în ultima decadă 
a lunii aprilie 1980, am vizitat echipa antrenată de 
Viorel Mateianu, la ea acasă. Încercam să prind ceva 
din secretele reușitelor ei, urmărind-o în orele de pre- 
sătire. Şi scriam atunci, într-un reportaj publicat în 
ziarul „Sportul“ :... primul lucru care ar trebui con- 
semnat este acela că. F.C. Baia Mare se antrenează în 
fiecare zi. Adică inclusiv simbăta (ceea ce poate, mai 

fac și alţii), dar. şi duminica și miercurea, în ziua me- 
ciului,- precum și a doua zi după jocul oficial, cum nu se 
mai face în altă parte. Practic, deci, un program de pre- 
gătire în flux continuu, din care nu lipsește — impor- 
tant de reţinut — nici un moment mingea... Antrena- 
mentele echipei din Baia Mare au toate un numitor co- 
mun, care se cheamă jocul. Acesta reprezintă nu numai 
mijlocul cel mai complet de instruire, ci şi o modalitate 
de realizare a unei suduri sufleteşti durabile... într-un 
timp relativ scurt, Viorel Mateianu și Traian Ivănescu 
au făcut. o echipă în adevăratul înțeles al cuvîntului, 
despre, care, oricine o vede azi jucînd, spune, pe bună 
dreptate, că a adus ceva nou, că interpretează o parti- 
tură proprie, bine însușită, pusă în slujba spectacolului 
fotbalistic. O echipă care umple tribunele .pe unde 
apare şi despre care se mai zice, chiar şi atunci cînd 
este învinsă la scor: „Ce frumos a jucat!“ Dar, ca să 
“se ajungă la astfel de aprecieri, condiţia de îndeplinit 
a fost: muncă, seriozitate, disciplină. Altfel spus, acesta 
a fost şi este marele „secret“ al echipei din Baia Mare. 
La drept vorbind, un „secret“ la îndemîna tuturor. Un 
„secret“ care, descifrat de cît mai mulţi antrenori şi 
cît mai multe echipe. ar putea face ca fotbalul nostru 
să devină mai bun, mai generos cu spectatorii, mai com- 
petitiv. 


Quo vadis, F.C. Baia Mare? S 


„La puțin timp după încheierea campionatului 1979— 
80. am avut ocazia să-l cunose ceva mai bine şi pe Viorel 
Mateianu — omul de fotbal, antrenorul. Prilejul mi-a 
fost oferit de participarea unui grup de antrenori ro- 
mâni la campionatul european desfăşurat în Italia, în pe- 
rioada 11—22 iunie 1980. Împreună cu noi doi. mai erau 
prezenţi la această importantă competitie internatională : 
Ştefan Covaci. Valentin Stănescu si Victor Stănculescu 
— trio-ul de la conducerea tehnică a echipei naţionale ; 
Cornel Drăsuşin şi Mircea Lucescu. antrenorii reprezen- 
tativei de tineret. şi Florin  Halagian. Am împărtit cu 
Viorel Mateianu. timp de aproape două săptămîni. ca- 
mere de hotel la Milano, la Napoli şi Roma. Am stat 

alături în tribunele zgomotoase ale stadioanelor San Siro, 
San Paulo și Olimpic, urmărind, pe arşiță sau pe ploaie, 
cele mai bune echipe de pe continent. Am colindat, cu 
aparatul de fotografiat şi ghidul în mînă, prin marea 
piață a Domului milanez, pe malurile golfului napo- 
litan mereu acoperite de zimbetul soarelui şi larg des- 
chise spre Vezuviu şi Capri, pe străzile încărcate de is- 
torie din toate timpurile ale metropolei italiene, purtind 
și mărturiile inestimabile ale existenței de necontestat 
a strămoşilor noştri pe pămîntul de azi al țării. Seara 
tîrziu, cînd oboseala zilei părea că ne învinge, ne regă- 
seam parcă și mai dornici de fotbal în faţa televizorului, 
cu carneţelul şi creionul alături, notînd tot ceea ce ni 
se părea interesant din ce văzusem pe viu, tot ceea ce 
nu văzusem de pe alte stadioane și trebuia înregistrat 
în „jurnalul de bord“ al unei expediţii de documentare. 
Și Viorel Mateianu umplea caiete de însemnări, făcea 
scheme de circulaţia balonului, desena trasee, combinaţii 
care i se păreau interesante şi eficace, închipuindu-și-i 
în locul lui Zoff, Kaltz, Krol, Collovati, Gentile, Schuster, 
Van Moer, Hansi Muller, Rummenigge, Keegan sau Ceu- 
lemans, pe Ariciu, Borz, Condruc, Sabău, Molnar, Mu- 
regan, Radu Pamfil, Koller, Deac, Roznai și Terheş. Nu 
ne culcam niciodată înainte de ora 2 noaptea, iar uneori 
se întîmpla să ne apuce zorile,  discutind. de 
fotbal. Într-o seară apucasem să stingem lumina ceva 
mai devreme ca de obicei, pentru că a doua zi urma să 
plecăm din Milano cu avionul spre Napoli. Era trecut 
de miezul nopţii, cînd m-am trezit sculat din somn. 
M-am speriat puţin, crezind că s-a întîmplat ceva. Se 
întîmplase ca lui Viorel Mateianu să-i vină o idee nouă 
de așezare a jucătorilor în teren. M-am făcut că doar 
aţipisem, că de fapt nu m-a deranjat prea mult şi, pen- 
tru ca să fiu sigur că după ce vom lămuri problema 
o să se culce, am acceptat un dialog nocturn, care spe- 
ram să nu se prelungească. Eroare din partea mea să 
cred aşa ceva despre unul care mînca fotbalul şi fără 
piine !: Viorel Mateianu m-a ţinut „în priză* pînă la 
ziuă cu tot felul de întrebări, presupuneri și mărturisiri. 
Am profitat și eu atunci de situaţie, pentru că tot îmi 
pierise somnul, să-i atrag atenția asupra unui lucru, 
Şi anume că el nu prea ţinea seama, în stările de eu- 

forie şi entuziasm, că ideea sa de joc nu putea rămîne 
la infinit invulnerabilă în fața unor profesioniști expe- 
rimentaţi care-i cam dibuiseră părţile slabe susținute 
de o prea mare doză de romantism şi chiar naivitate. 
Viorel Mateianu a promis că va aduce retușurile nece- 
sare adaptării ideii sale de joc la un fotbal mai realist, 
mai aspru, mai încrîncenat în lupta pentru rezultat. 
Probabil că a şi ţinut să o facă. Dar fie că nu a dispus 
de prea mult timp pentru asta, fie că el însuși a mai 
avut unele ezitări, pentru că chiar în toamna care a 
urmat şi-a făcut, din păcate, apariţia momentul marelui 
recul, previzibil dealtfel, în viaţa echipei din Baia Mare. 

Inceputul campionatului 1980—81, calm, cu rezultate 
bune, succese uneori chiar facile pentru băimăreni, nu 
părea însă să anunţe defel furtuna care avea să se dez- 
lănţuie pe parcursul turului şi care, în retur, avea să 
se transforme într-un adevărat cataclism competiţional. 
Și aceasta pentru că F. C. Baia Mare ocupa, după etapa a 
cincea, un loc patru în clasament, care nu reprezenta, 
nici mai mult nici mai puţin, decit poziţia finală din pre- 
cedentul campionat. „Avem nevoie de un fotbal mai 
practic, mai puţin estetic, orientat spre rezultat, declara 
Viorel Mateianu după o serie de trei victorii consecu- 
tive, printre care și una la Bucureşti, cu 3—0, în fața 
fostei sale echipe, Progresul-Vulcan. Meciurile campio- 
natului european din Italia m-au determinat să renunţ 
la ideea jocului cu iz romantic, care încuraja prea mult 
riscul, și să jucăm ceva mai prudent în defensivă, să 
ne apărăm mai bine prin reducerea spaţiilor dintre fun- 
daşi sau dintre «libero» şi portar, evitind posibilitatea 
de a ne prinde descoperiţi. În acest fel, azi nimeni nu 
va mai putea spune că jucînd împotriva apărării noastre 
are 0... piine bună de mîncat. Cine mai crede aşa ceva se 
păcăleşte.& 

N-au trecut nici trei zile de la această declaraţie 
apărută în ziarul „Sportul“ şi, în etapa a 6-a, F.C. Baia 
Mare a încasat, la Pitești, o bătaie zdravănă cu 5—0, 
de la F.C. Argeș! În etapa următoare a venit o altă 
înfrîngere la scor, la Galaţi, cu 4—0 şi astfel, în numai 
două meciuri, echipa lui Mateianu a încasat exact cît 


133 


înscrisese în celelalte trei dinainte, încheiate cu tot 
atitea victorii. a 

Am stat de vorbă atunci cu Viorel Mateianu şi în 
urma unei discuţii prelungite şi agitate am scris un 
articol intitulat „Quo vadis, F.C. Baia Mare ?%, care, din 
păcate, nu a apărut, ideea publicării lui nefiind împăr- 
tășită de redactorul şef Aurel C, Neagu. În fond articolul 
căuta o explicaţie cît de cît plauzibilă în situaţia pre- 
cară a echipei băimărene despre care foarte mulţi în- 
cepuseră să spună, cu voce din ce în ce mai tare,că 
figurile cu „momeala mică“ şi cu „şarpele“ s-au cam 
învechit, că echipa din Baia Mare s-a cam terminat 
sau că, pur şi simplu, asta îi este valoarea. Viorel Ma- 
teianu considera, ca o cauză a celor două severe în- 
frîngeri, un accident, © intoxicație alimentară cu efecte 
nocive prelungite, care s-au răsfrînt şi asupra randa- 
mentului fizic şi moral al jucătorilor. În ceea ce pri- 
veşte ideea de joc, Viorel Mateianu preciza: „Nu re- 
nunţ la ea, pentru că sînt şi voi rămîne partizanul fot- 
balului mare, cu pressing, cu supliniri reciproce şi du- 
blaj, eu circulaţia continuă a jucătorilor şi balonului, 
cu privirea mereu aţintită spre poarta . adversarului, 
Adică aşa cum ne străduim să jucăm de patru ani şi, 
să recunoaştem, cu rezultate bune, în raport cu va- 
loarea lotului. Nu mi-a plăcut și nu-mi va place nicio- 
dată fotbalul «la mica ciupeală», aglomerat în apărare, 
«pe coadă», cum se spune, şi cu speranţa în ce-o oferi 
hazârdul, aceasta însemnînd, de fapt, negarea adevăra- 
tului conţinut al jocului. Sigur că modul nostru de ac- 
țiune mai suportă încă destule îmbunătăţiri, în special 
în privința organizării defensivei. Mai mult decît atit, 
se simte nevoia unui spor de tehnicitate, a unei mai 
mari rapidităţi în gîndire și, mai ales, a unui plus de 
experiență“. 

Toate bune şi la locul lor, cum se spune, dacă lucru- 
rile s-ar fi îndreptat în continuare. Dar, în mod cu totul 
neaşteptat, F.C. Baia Mare este de două ori consecutiv „la 
podea“, învinsă pe teren propriu, de F.C. Olt și Uni- 
versitatea Cluj-Napoca. Şi din numai două „cartușe“ 
echipa lui Viorel Mateianu, cu minus trei în clasamen- 
tul' adevărului, plonja spre subsolul clasamentului, unde 
şi-a găsit, în etapele următoare, prin jocul rezultatelor, 

un loc stabil în vecinătatea „lanternei roşii“. De pe a- 
ceastă poziţie periferică, neobișnuită pentru el şi echipa 
sa, Viorel Mateianu a luat cuvîntul la consfătuirea an- 
trenorilor, din decembrie 1980, cu ocazia analizei primei 
jumătăţi a campionatului. Era emoţionat, avea un aer 
de căinţă care nui se potrivea defel şi aproape tot 
timpul cît a vorbit a ţinut capul în jos și ochii în pă- 
mînt. În faţa colegilor mai vîrstnici sau a celor din ge- 
neraţia lui a recunoscut unde anume a greşit, remar- 
cînd totodată şi faptul că ofensiva aproape generală 
împotriva „momelii băimărene“ a dus la găsirea unor 
noi şi eficace forme de exprimare tactică, ceea ce pen- 
tru fotbalul nostru a însemnat un ciștig real. Cei mai 
mulţi dintre ei dintre cei prezenţi la consfătuire au în- 
țeles cum se cuvine rostul cuvintelor lui Viorel Mate- 
ianu în momentul în care el s-a recunoscut învins, dar 
nu. doboriît, Au fost însă şi unii, din fericire puţini la 
număr, care au savurat pur şi simplu confesiunea publică 
a lui Mateianu voind a o converti în umilinţă. 


Secunda 5 400 a hotărît ! 


„Și a venit pauza competițională cu mari speranțe 
că ea va fi un sfetnic bun. Viorel Mateianu a lucrat toată 
iarna cu gîndul la revanşa de primăvară. Timpul scurt 
nu i-a permis însă realizarea unei stereotipii tactice noi 
peste vechiul mod de acţiune intrat în reflex. Ceva-ceva 
s-a reușit totuşi. Prea puţin pentru a aduce „nava băiină- 
reană“ la suprafaţă şi la mal. În plus, şansa, care ade- 
seori l-a ocrotit pe Viorel Mateianu şi echipa lui, l-a 
ocolit exact în momentul în care avea cel mai mult 
nevoie de ea. Pentru că a existat un astfel de moment 
îw retur, în etapa a 22-a, cînd F.C. Baia Mare a ju- 
cat cu Chimia, la Rm. Vîlcea. Aici i s-a dat lui Viorel 
Mateianu răspunsul la întrebarea hamletiană „a fi sau 
a nu fi“, Şi pînă în minutul 72 al partidei, cînd F.C. 
Baia Mare conducea cu 1—0, putînd conduce și mai 
clar — dacă Terheş, cu poarta goală, nu rata un gol 
gata-făcut, pînă în acel minut, deci. răspunsul era: „a 
fi“. În minutul 72 însă Chimia a egalat scorul, prin a- 
novimul Preda. Dar şi aşa mai rămînea varianta unei 

remize şi a unui punct de aur. Norocul l-a părăsit însă 
pe Mateianu cînd mai rămăsese doar o secundă din 
cele 5 400 ale meciului. Una singură. Ultima, care a. 
fost şi cea cu lovitura de graţie, schimbînd răspunsul 
din „a fi“ în „a nu fi“. Şi, într-adevăr, după meciul 
de la Rm. Vilcea, la sfîrşitul căruia jucătorii băimăreni 
s-au prăbuşit la pămînt, unii dintre ei părînd verita- 
bile statui ale deznădejdii, Viorel Mateianu n-a mai 
fost antreriorul echipei pe care o promovase în prima 
divizie şi cu care urcase două campionate la rînd pînă a- 
proape de locurile cu medalii. Conducerea clubului din 
Baia Mare a hotărît înlocuirea sa cu secundul Traian 
Ivânescu, aşa cum în toamna anului 1976 conducerea 
„clubului Progresul îl înlocuise tot cu un secund, cu 
Dumitru Baboie. Era, deci, pentru a doua oară cînd, 
după ce a intrat pe uşa din faţă și a urcat pe cea mai 
înaltă scenă a competiţiei, era nevoit să plece pe scara 
de serviciu ! Era pentru a doua oară în viața. profesio- 
nală a lui Viorel Mateianu cînd un mariaj socotit la un 
moment dat fericit, se desfăcea din vina unuia dintre... 
soţi. A antrenorului, evident. „Pentru că jucătorii nu 
sînt mai niciodată vinovaţi, iar conducătorii se dau mari 
şi apar în față numai cînd echipa merge bine.“ Aşa 
giîndea şi spunea Viorel Mateianu la puţin timp după 
divorțul cu F.C. Baia Mare. Cînd, cu lucrurile împa- 
chetate, a pornit-o la drum. Încotro ? 

— Deocamdată, acasă. La părinţi, în comuna Lipă- 
nești-Prahova,. Parcă simt nevoia de puţin aer curat şi 
de niţică liniște. Poate că, aşa cum se spune, tot răul spre 
bine. Regret, totuși, că despărţirea de echipă s-a produs 
cu 12 etape înainte de sfîrşitul campionatului. Poate, 
cine ştie, reuşeam evitarea  retrogradării in ex- 
tremis. Şi mai regret, de asemenea, faptul că, în afară 
de mine, au mai fost scoşi din echipă şi doi jucători, 
Windt şi Sabău. Vinovaţi, pentru ce credeți? Că n-au 
fost de acord cu îndepărtarea mea! Ca dealtfel şi 
restul jucătorilor care însă n-au spus-o răspicat în şe- 
dinţă. 

Cind „buturuga mică“ s-a crezut prea repede un 
„car mare“ 


— Nu-i momentul, desigur, i-am zis lui Viorel Ma- 
teianu, dar parcă simt nevoia să continuăm discuţia 
de anul trecut, din timpul campionatului Europei, cînd 
locuiam împreună într-o cameră a hotelului „Argentina“ 
din Milano. Ţi-aş spune, în completarea unor observaţii 
mai vechi, doar trei idei care, dacă vrei, ar putea con- 
stitui şi cauze ale declinului echipei F.C. Baia Mare, 
după ce o bună bucată de vreme aceasta a constituit 
o echipă-revelaţie și poate chiar un fenomen. 

— Ascult. 

— Mai întîi aș vrea să-ți reamintesc „amănuntul“ 
că ceea ce a ridicat cu-ani în urmă formaţia băimăreană 
pe treptele performanţei s-ar putea exprima, lapidar, cam 
aşa: muncă, perseverență, seriozitate, disciplină. Cînd 
echipa a ajuns sus, mai sus poate decît condiţia sa va- 
lorică, jucătorii au avut impresia că totul li se cuvine, 
că toţi ceilalți se vor pleca în faţa lor, că succesele vor 
veni de la sine. F.C. Baia Mare, cîndva o „buturugă 
mică“, s-a crezut prea repede ajunsă în postură de 
„car mare“ şi lipsită de echilibrul pe care trebuia să i-l 
asigure modestia şi sîrguința, nu infatuarea şi raba- 
turile de la muncă, s-a răsturnat. În al doilea rînd, se 
poate vorbi şi de o oarecare uzură fizică şi psihică a 
jucătorilor, la care a contribuit într-o oarecare măsură 
și un anumit conservatorism, poate chiar şablonism în 
ideea de joc. În aprilie 1980, cînd am venit la Baia Mare, 
pentru a o urmări mai de-aproape în procesul de an- 
trenament, îmi exprimam temerea că ar putea să-și facă 
apariția şi fenomenul de suprasaturaţie în viaţa 'echivei. 
Mi-ai răspuns: „Nu cred. Fac totul cu mingea! Cu 
asta-i păcălese pe jucători, pentru că au în ei bucuria 
jocului. Majoritatea. sînt maramureșeni, oameni aspri, 
obişnuiţi cu munca“. i-am zis: „Tot ceea ce spui este 
adevărat, dar şi mai adevărat este că, jucînd de luni 
pînă duminică şi de dimineaţă pînă seara tirziu în fie- 
care zi, se poate întîmpla — ceea ce dealtfel s-a şi în- 
tîmplat — ca dragostea pentru fotbal să se transforme 
în obligație, iar plăcerea de a juca, în corvoadă. În al 
treilea rînd, trebuie spus că, dacă la începutul prezenţei 

sale pe prima scenă divizionară F.C. Baia Mare era a- 
vantajată oarecum, nefiind prea mult băgată în seamă, 
cu timpul, mai ales după repetatele laude care i s-au adus 
în presă, în legătură cu originalitatea stilului său de 
joc şi cu maniera spectaculoasă de a se exprima în 
teren, privirile celor din jur, ale tehnicienilor cu mai 
multă experienţă, s-au concentrat cu mai multă atenţie 
asupra lui Mateianu, „tirul“ lor tactic vizînd părţile 
vulnerabile ale ideii de joc, pe care, după ce le-au de- 
pistat şi le-au evaluat au încercat şi au reușit să le fo- 
losească drept premise ale succeselor lor. Așa au făcut, 
printre alţii, „meseriaşi“ cu vechi state de serviciu ca 
Angelo. Niculescu, Valentin Stănescu, Constantin Peașcă, 
Florin Halagian. Ce zici, Viorele, am dreptate ? 

— Cred că da. 

— Parcă o spui numai cu o jumătate de gură... 

— N-am nici un motiv. Orice sfat, orice idee, lu- 
crurile adevărate mai ales nu le-am respins niciodată. 
Am privit întotdeauna cu interes la tot ceea ce s-a pe- 
trecut în jurul meu, mi-a plăcut să învăţ de toate în 
viață și mă bucur că am avut mereu șansa să am de la 
cine învăţa. Experiențele cu Progresul şi F.C. Baia Mare 
m-au călit profesional, m-au maturizat și m-au ajutat să 
înțeleg mai bine multe din rosturile meseriei, mai greu 
descifrabile. Un astfel de cîştig sper să-l investesc, cu 
cît mai mult folos, în viitor. El îmi va fi și îndemn să 
nu mă mulțumesc cu puţin, să nu mă poticnesc în faţa 
unor bariere susținute de neputinţă. 


Din nou de la capăt! 


„Intr-un fotbal modest, gata să  adoarmă de cîţiva 
ani încoace, Viorel Mateianu a adus ceva răscolitor, a 
surprins cu ceva deosebit. Şi de fiecare dată, lucrînd nu 
cu stele şi vedete plictisite și costisitoare, ci cu echipe 
fără mari pretenţii, cu jucători modești, pe care poate 
că nu i-ar fi rivnit nimeni, dar care au ajuns să fie ci- 
neva, grație forței colective şi ideii de joc care i-a 
propulsat pe căile performanţei. De fiecare dată, Viorel 
Mateianu a luat-o de la capăt, a început de jos. Și cu 
Progresul şi cu F.C. Baia Mare. Cînd i s-a oferit ocazia 

să lucreze cu echipe mari a refuzat, deși dacă ar fi ac- 
ceptat, în vara lui 1980, oferta Universităţii Craiova 
s-ar fi putut găsi, în anul următor, în postura. unui du- 
blu cîştigător, şi în Cupa României și în campionat. A 
zis „nu“ Craiovei pentru a-și continua munca începută 
la Baia Mare, unde pusese în mișcare o idee generoasă, 
încercînd ceva nou, ceva care a avut darul să-i stimuleze 
şi pe alţi colegi de breaslă, trezindu-le orgoliul. A re- 
fuzat o echipă de vedete gata-făcute, pentru că a avut 
ambiția să făurească el însuşi vedete-jucători şi echipe. 
La Baia Mare n-a fost însă lăsat să lucreze pînă la ca- 
păt. Și a plecat pentru a o lua din nou de la început. 
Unde? Înapoi la prima dragoste, Progresul ? Înapoi tot 
la Baia Mare, ca să repare prestigiul șifonat al unui 
oraş cu tradiţie în fotbalul nostru ? La Ploiești, cu gîndul 
că se apropie de casa părintească de la Lipăneşti-Pra- 
hova? La Cluj-Napoca — răscolit de amintirea anilor 
studenţiei ? La Buzău ? La Constanţa ? La Oradea ? La...? 

Pînă la urmă, oarecum previzibil, Viorel Mateianu 
s-a dus la Progresul care, între timp, în anii în care el 
lipsise din București, devenise și Vulcan. N-a rezistat 
tentaţiei de a se întoarce tot acolo de unde a plecat. 
Mai bine-zis de a intra, din nou, pe uşa din faţă, după 
ce făcuse cunoştinţă, nemeritat, cu cea din dos. Mulţi 
s-au bucurat atunci auzind o asemenea veste. Unii, în 
mod sincer şi cu simpatie, considerînd că şi Progresul- 
Vulcan şi Mateianu ar avea de cîștigat. Alţii, tot sincer, 
dar cu antipatie, gîndind că poate Progresul-Vulcan va 
ajunge în „Bi şi, în acest fel, Mateianu ar reuşi marea 
„performanţă“ de a retrograda două echipe în acelaşi an 
competițional. 

Așteptările celor- cu „prohodul“ nu s-au împlinit. 
Mateianu a .salvat echipa din str. Dr. Staicovici de la 
retrogradare şi nu puţini au fost aceia care au spus a- 
tunci că dacă el ar fi rămas la Baia Mare formaţia 
maramureşeană ar fi reuşit şi ea să iasă la liman. 

In august 1981 a început un nou campionat, cu 
Viorel  Mateianu, în continuare, la Progresul-Vulcan. 
Debut promiţător, cú un egal la Piteşti şi, la puțin timp, 
cu un altul, pe „Ghencea“, cu Steaua. Au venit însă 
alte două remize, pe teren propriu, la care s-a adăugat 
şi o înfrîngere tot acasă, cu Sport Club Bacău, şi Pro- 


139 


gresul Vulcan a ajuns la minus doi în clasamentul a- 
devărului. Dar nu aceasta era partea cea mai alarmantă 
a lucrurilor, ci faptul că se simţea ceva care scîrțiie 
în echipă. Era ceva ce nu mergea. Pretext pentru unii 
să creeze un moment de panică. Şi soluţia a fost re- 
pede găsită : înlocuirea antrenorului. 

La meciul din 17 octombrie, cu A.S.A. Tg. Mureș, 
Viorel Mateianu nu a mai apărut la echipă. Fusese 
schimbat, în ajun, cu secundul său, Dumitru Baboie. 
Exact ca în 1976. Şi atunci tot toamna, tot după o în- 
frîngere cu Sportul studențesc şi tot după o judecată 
sumară. 

În ziua meciului cu A.S.A. l-am întîlnit la teren pe! 
medicul echipei, dr. Cristache Ştefănescu, un excelent 
profesionist şi un caracter remarcabil. Şi l-am întrebat, 
așa pentru... cultura mea generală,. ce este adevărat din 
ceea ce se spune despre pasiunea lui Viorel Mateianu 
pentru licorile lui Bacchus. Doctorul Ştefănescu, evi- 
dent afectat de schimbarea efectuată în conducerea teh- 
nică a formaţiei, a spus textual : „Este falsă şi tenden- 
țioasă afirmaţia că Mateianu ar fi un alcoolic. Asta o 
Spun şi o răspîndese deliberat toţi cei care urmăresc 
să-l denigreze. In realitate Viorel este foarte sensibil 
la o serie de factori alergenţi, printre aceștia numărîn- 
du-se și alcoolul. Aşa se face că şi 100 de grame de 
bere, cantitate neglijabilă, fără nici cel mai mic efect 
dăunător organismului, în mod normal, lui Mateianu îi 
poate face rău, mai ales cînd este asociată şi cu o com- 
ponentă de ordin nervos, cu o stare de stress. Şi prima 
reacţie, înroşirea pronunțată a feței, e foarte derutantă 
şi duce, din păcate, la un diagnostic eronat. 

— Dar despre Mateianu, ca antrenor, ca om de fot- 
bal, ce părere aveţi? l-am mai întrebat pe doctorul 
Cristache Ştefănescu. 

— Am lucrat multă vreme împreună, am colaborat 
sincer şi am reuşit să ne cunoaștem bine reciproc. M-a 
impresionat marea pasiune a lui Viorel Mateianu pentru 
profesia de antrenor, marea lui dragoste pentru fotbal. 
Era şi este obsedat de ideile lui tactice pe care, cred eu, 

a insistat prea mult să le: valorifice într-un teren puţin 
propice dezvoltării lor. 

Atunci, la meciul cu A.S.A., în ajunul căruia Mate- 
ianu fusese schimbat, lumea vorbea că jucătorii -l-ar fi 
„terminat“ pe antrenorul care le cerea prea mult unora 
certaţi cu' munca la antrenament, dar mai ales cu disci- 
plina şi obligaţiile de viaţă extrasportivă ale perfor- 
manțţei. Și se dădeau şi cîteva exemple de lideri ai gru- 
pului care luptau să ţină echipa în loc: C. Zamfir, Ma- 
teescu, Marian Ionescu. i 

Citeva zile după schimbarea sa de la conducerea teh- 
nică a Progresului-Vulcan, Viorel Mateianu a făcut o 
vizită în secţia de fotbal a redacţiei ziarului „Sportul, 
Era foarte supărat. Spunea că vrea să facă o scrisoare 
deschisă, pe care să o publice în ziar..O şi avea, dealtfel, 
în ciornă. 

Am profitat atunci de împrejurare și, mai înainte de 
a lua cunoștință de conţinutul scrisorii, l-am provocat 
pe Mateianu la un dialog, cu multe referinţe la un trecut 
nu prea îndepărtat. „Îţi mai aminteşti, Viorele, de dis- 
cuţia noastră după plecarea ta de la Baia Mare în ziua 
păcălelilor, de la 1 aprilie? Te-am întrebat atunci, ce 
ai de gind să faci?“ Mi-ai răspuns gînditor: „Nu prea 
sînt hotărît“. 'Ți-am spus, în continuare : „Vrei un sfat 
prietenesc ?*. Ai răspuns din nou, dus pe gînduri: „Da. 
Îl ascult.“ Dar gîndurile tale erau tot neadunate. Și, 
totuşi, ţi-am zis : „Stai o vreme departe de fotbal. Me- 
ditează puţin, vezi ce ai făcut bine şi ce ai greşit; 
odihnește-te un timp, ai nevoie de aşa ceva. Lasă cam- 
pionatul, în curs, să treacă şi la vară poate ieio hotă- 
rire înţeleaptă“, Cînd ai auzit așa ceva, ai sărit ca ars 
„Bine, dar mă presează cu răspunsul cei de la Pro- 
gresul-Vulcan ! „Temporizează și tu- puţin, te-am sfă- 
tuit, Aplică şi în viață tactica de joc de la Baia Mare, 
cu «șarpele», cu «momeala mică». Plimbă mingea cît 
poți mai mult, ca să nu ţi-o fure adversarul.“ Ai zis că 
așa ai să faci, dar n-au trecut decît cîteva zile şi ai 
cedat... iniţiativa. De ce?“ 

— N-am rezistat. Deşi ştiam că va fi foarte greu. 
Cind am trecut cu bine finalul de campionat, am crezut 
că totul e în regulă, că luasem hotărîrea cea mai bună. 

Mai ales după ce conducerea clubului și a ministerului 
m-au chemat şi mi-au zis: „Bravo, ne-ai salvat“ ; după 
care m-au întrebat : „Ca să rămii, ce-ţi trebuie ?“ „Păi, 
am spus eu, cam 80 la sută din echipă este supusă în- 
locuirii. E necesar să facem o echipă nouă, care să aibă 
şi o idee de joc pe măsura nevoilor performanţei. Pen- 
tru asta am cerut un răgaz de cîteva luni, în care timp 
puteam realiza, din mers, şi selecţia lotului şi com-, 
pletarea lui. Dar ceea ce voiam eu să fac nu convenea 
unei părţi a efectivului de jucători, cei mai vîrstnici mai 
ales, refractari la efort. Ei au găsit repede înţelegere 
la conducerea «măruntă» a clubului și a secţiei de fot- 
bal, din care făeau parte şi reprezentanţii «Vulcanului», 
Constantin Şelaru şi Ștefan Dobrinoiu. Aceștia, în do- 
rința lor de a se face cît mai utili pe lîngă echipă, ca 
să nu lucreze în uzină unde erau încadraţi, l-au convins 
şi pe Constantin Dumitrescu, preşedintele clubului, care, 
de fapt, nici nu prea era greu de convins, că adevărata 
piedică în calea progresului echipei eram eu.“ 

— Şi ce-ţi reproşau, în fond ? 

— În ziua de 15 octombrie, a doua zi după ce pier- 
dusem meciul cu Sportul studențesc, am fost chemat la 
„judecata de urgenţă“. Completul de judecată era for- 
mat din trio-ul : C. Dumitrescu — Șt. Dobrinoiu — C. Şe- 
laru. Mai era prezent şi I. Mărcuş, organizator de com- 
petiţii în cadrul clubului. Am fost învinuit, atunci, că 
am făcut din echipă un mediu de experimentări, că jo- 
cul practicat este prea puţin ortodox, că nu m-am adap- 
tat posibilităţilor jucătorilor din lot, că rezultatele ob- 
ţinute sînt slabe. Nu m-au lăsat să mă analizez şi să 
spun ce aveam de spus. Cel mai interesant era că alţii 
fuseseră cei care mă numiseră în funcţia de antrenor, 
la 1 mai 1981, mai exact, cadre din conducerea Minis- 
terului Construcţiilor de mașini, iar la judecată şi la 


eliberarea mea din funcţie era pusă conducerea clu- 
bului să-mi comunice sentinţa. Cu părere de rău, cum 
mi s-a spus, dar după o logică bizară, care ignora drep- 
tul la apărare şi la replică. Hotărîrea era ca să trec la 
centrul de juniori şi copii, ceea ce, bineînțeles, nu am 
acceptat. 

Plecînd, pentru a doua oară, din clubul unde am 
crescut și unde am jucat mulţi ani, căruia m-am devo- 
tat, şi ca jucător şi ca antrenor, mi-am spus că n-am 
să mai cale niciodată pe acolo. Că n-aş mai fi în stare 
vreodată să mă mai întore în parcul cu platani din 
strada Dr. Stoicovici. Recunoşteam, în acest fel, că am 
greşit cînd am revenit de la Baia Mare la Progresul, 

" uitînd sau neţinînd seama de vorba din bătrîni cu... supa 
"încălzită. 

Mi-am dat seama, cam tîrziu, și pe pielea mea, că 
zicala este adevărată. Că supa încălzită nu mai are ace- 
lași gust ca supa dintii. Şi am rămas cu o învățătură 
de minte, tot dintr-o zicală cu supa. Că după ce m-am 
fript cu ea (de trei ori, dacă o pun şi pe cea de la Baia 
Mare) am să suflu şi în iaurt! 

..Cind am încheiat dialogul, în redacţie, cu Viorel 
Mateianu, eram: convins că va renunța la publicarea 
scrisorii deschise și că, în urma discuţiei, se lămurise 
și se mai liniștise puţin. Dealtfel, chiar a doua zi a 
plecat, la părinţi, la Lipăneşti-Prahova, cu cîteva oferte 
după el, cărora le spusese, din fugă, „nu“. În sfîrşit, 
făcea bine, ceea ce făcea, pentru că avea nevoie de un 
răgaz ca să se adune. 

Dar cît va putea sta Viorel Mateianu departe de 
fotbal ? 


Parcă-l vezi într-o bună zì coborînd din nou pe: 


gazon şi luînd-o de la capăt. Cu „şarpele“ şi cu „mo- 
meala mică“, cu „americana“ sau cu altceva. Pentru 
că Viorel Mateianu nu poate sta locului, atita vreme 
cît în venele lui curge mai mult fotbal decit... sînge. 

TREI DECENII LA CEA MAI ÎNALTĂ 
CATEDRĂ A „SPORTULUI-REGE“ 


Sfîrşit, de ianuarie, 1981. Slănic Moldova. Pe drumul 
care urcă alene spre hotelul Perla, grupul fotbaliştilor 
de la Sport club Bacău deschide pirtie nouă prin ză- 
pada ce se adună necontenit în straturi. S-a mai înche- 
iat o zi grea de pregătire şi setea de odihnă îndreaptă 
paşii tuturor spre casă. 

Sus, în camere, este cald şi bine. Senzaţia de obo- 
seală dispare un moment, făcînd loc neastimpărului şi 
veseliei care însoțesc întotdeauna tinerețea. Apoi, nu 
după mult timp, luminile se sting, întunericul de afară 
năvăleşte prin ferestre punînd stăpînire pe tot ce este 
înăuntru. 

Undeva, totuși, lumina mai rezistă încă. Și rezistă 
bine. Poate şi pentru că vrea să fie martoră la o în- 
tilnire a amintirilor, pe care profesorul Angelo Nicu- 
lescu mi-a promis-o încă de cu ziuă. a 

O întîlnire cu amintirile! Iată un motiv care te 
face să-ți piară somnul. 

Angelo Niculescu își alege un punct fix din încăpere, 
părînd că vrea să-şi pună puţină ordine gîndurilor. În- 
cere să-l ajut, deşi îmi dau seama că nu este nevoie. 
Dar o fac mai mult ca să se înfiripe dialogul. Îi zic: 
„Hai s-o luăm chiar cu începutul“. Mă uit, apoi, pe 
furiş la pro.esor şi îmi dau seama că ar trebui să stră- 
batem împreună, în timp. mai bine de trei decenii de 
viaţă. Ceea ce, practic, nu pare posibil chiar şi dacă 
ar fi să facem din noapte zi. Şi aşteptind ca Angelo 

Niculescu să treacă la „mutarea de deschidere“, îmi 
vine in minte o caracterizare tăcută, cu ani în urmă, 
de loan Chirii, care spunea cam aşa: „Angelo Nicu- 
lescu nu este ceea ce se cheamă un om charmant, Și 
nici nu face vreun efort să pară... Pentru foarte mulţi, 
Angelo Niculescu este un om... uscat... Pentru jucătorii 
echipei naţionale este simplu «dom! profesor». Un pro- 
fesor pe care nu l-am văzut niciodată grăbit. Un pro- 
fesor la care abuzul cuvîntului «respectiv» are drept 
compensație absenţa oricărei vorbe colorate de mînie. 
Un profesor la apariţia căruia pînă şi Rică Răducanu 
îşi înghite cuvintele, chiar dacă este miezul nopții şi 
berea helvetă a aprins ochii «portarului care acoperise 
poarta ca un covor de moschee»“. Era, aceasta, în fe- 
bruarie 1972, înainte de „trilogia ungară“ din Campio- 
natul Europei. Angelo părea“ imperturbabil. Aştepta 
ziua de 14 mai ca pe un corolar al activităţii sale zbu- 
ciumate. Se împlineau trei ani de la victoria asupra El- 
veţiei de la Lausanne. 

S-au scurs de atunci alţi zece ani. Angelo Niculescu 
a rămas aproape același din caracterizarea lui Ioan 
Chirilă. Cu o singură deosebire: timpul care a trecut 
peste el l-a făcut să-și deschidă mai mult baierele su- 
fletului, i-a făcut chipul mai luminos — în ciuda unor 
cute tot mai puţin discrete în jurul ochilor, a mul- 
tor fire de argint în păr, luptind din greu să ţină piept 
calviţiei. Paradoxal, oarecum, Angelo Niculescu a de- 
venit, cu scurgerea anilor, ceea ce nu era — după unii, 
bineînţeles — în anul 1972, adică un om charmant. A 
devenit un „bon viveur“ în sensul cel mai curat al cu- 
vîntului, Un excelent partener de discuţie, acelaşi „dom 
profesor“ care, atunci cînd e solicitat, se întoarce, cu 
bunăvoință, chiar cu plăcere, fără semne nostalgice de 
complezenţă, fără răspunsuri dinainte pregătite, | pînă 
la anii de debut ai profesiei. Şi amintirile curg firesc 
printr-un „tunel al timpului“ a cărui vîrstă depăşeşte 
trei decenii. O viaţă de om, cum s-ar zice. O viață 
plină de bucurii și suferinţe, care a început în toamna 


anului 1949... 


C-da 5108 coala 10 145 


De cîteva ori pe drumul Dinamo-F.R.F. şi retur 


«Am început ca jucător şi preparator fizic la Dinamo 
București. La 5 ianuarie 1951, student fiind la I.E.F.S., 
în anul II, am obţinut calificarea de antrenor, răsplată 
a unei activități practice laborioase şi graţie sprijinului 
acordat de prof. Nicolae Roşculeţ. Paralel cu facultatea 
mi-am făcut şi ucenicia profesională, lucrînd la echipe 
din eșaloane inferioare — Dinamo Miliția, Dinamo ju- 
niori — pînă în anul 1954 cînd am făcut primul mare 
pas pe calea performanţei, trecînd la cîrma tehnică a 
formaţiei de seniori a clubului din şoseaua Ștefan cel 
Mare. Ca absolvent al L.E.F.S. aveam o calitate în plus, 
calitatea de cadru didactic, care-ţi conferă, oricum, mai 
multă autoritate pe fondul unei pregătiri superioare. 
1954 n-a fost pentru mine numai un an de debut în 
„înalta societate a fotbalului“, ci şi unul de referință 
în profesie. La cîrma lui Dinamo ocupam locul II în cam- 
pionat și am ajuns în finala Cupei României, în care eram 
net favoriţi, pentru că întîlneam o divizionară B, Me- 
talul Reșița, care, în mod normal, nu putea constitui 
pentru noi o piedică serioasă în drumul spre cucerirea 
trofeului. Dar iată că „buturuga mică“ din Reşiţa ne-a 
făcut figura, învingîndu-ne cu două ghiulele trimise de 
pe extremă de Seleș, amîndouă cam de la 25 de metri, 
pe care le revăd, ori de cîte ori îmi amintesc de ele, 
cum au aterizat în poarta lui Constantinescu. Învinşi în- 
tr-o asemenea partidă, eram ca şi cum pierdusem totul, 
Nimeni parcă nu mai ţinea seama de medalia de ar- 
gint cîștigată în campionat, nu se mai ţinea seama nici că 
ajunsesem totuşi, pînă într-o finală de Cupă. În fața 
unui asemenea moment de insucces se ştergea cu o ne- 
permis de mare uşurinţă munca unui an: întreg, din 
care nu lipseau performanţe notabile. Ce greu este de 
suportat o atmosferă ca asta creată în jurul tău de 
cei ce obişnuiesc să facă o dramă chiar şi din marile 
farse ale fotbalului ! Pentru că, pînă la urmă, la drept 
vorbind, finala pierdută de noi în 1954 a fost una din 
numeroasele farse proprii jocului cu balonul rotund, 
acesta prin însăşi natura lui, adeseori la dispoziţia -— 


ca să nu zic discreţia — imponderabilului. Eram într-un 

moment de cumpănă. Pentru un tînăr profesionist aşa 
ceva se poate solda cu o traumă de care nu scapi toată 
viaţa. Mi-am zis atunci că singura soluţie este,  pină 
una alta, să mă, bazez pe mine însumi, să nu cedez, să 
merg, orice ar fi, înainte. Eram convins că voi mai 
avea de făcut față unor asemenea încercări. Sau poate ` 
şi mai grele. Şi dreptatea a fost de partea mea, chiar 
în anul următor, în care am cucerit primul titlu de 
campioană a ţării cu Dinamo. De fapt, o răsplată a te- 
nacităţii apărută şi ca o compensație meritată pentru 
nemeritatul final al anului 1954. Eram, acum, cum s-ar 
spune, un profesionist în adevăratul înţeles al cuvîn- 
tului. Intrasem, spre șansa mea, destul de devreme în 
circuitul marilor performeri şi aveam de apărat, de aici 
înainte, un loc pe un soclu spre care se îndreptau, cu 
interes, dar și cu invidie, ochii multor confraţi, dornici 
nu atit să se vadă şi ei acolo sus, ci mai curînd să mă 
vadă pe mine cît mai jos. Trebuia deci să mă menţin. 
Să lupt ca să mă menţin. Uşor de spus. Cît de greu 
în fapt! Colaborarea cu o serie de reputați tehnicieni, 
ca Gică Popescu, Emerich Vogl sau Cibi Braun mi-a 
fost de un mare folos. Lupta cu mine însumi pentru 
a-mi depăși limitele. la un moment dat a însemnat și 
ea un mare succes. Şi cu toate acestea... 

În anul 1957, toamna, cînd de-abia începuse cam- 
pionatul, Dinamo pierde, pe stadionul Republicii, meciul 
cu Flamura roşie-U.T.A., marea ei rivală, cu 1—0 şi, 
în mod cu totul nejustificat, Angelo Niculescu primeşte 
prima mare lovitură din viaţă : este înlocuit de la con- 
ducerea tehnică a echipei cu antrenorul Iuliu Baratki, 
cel pe care, cu patru ani în urmă, el însuși îl înlocuise 
ca necorespunzător ! A fost un fel de lovitură sub cen- 
tură care, normal, îi descalifică pe cei care o dau, nu 
pe cel care o primeşte. Aşa este la box, la fotbal însă... 

— Şi azi, după atîta timp, cînd stau şi-mi amintesc 
de trista toamnă a lui 1957, cînd am rămas, în prag de 
iarnă, fără serviciu îmi vine greu să înțeleg o astfel de 
măsură. Să pedepsești, de fapt, pe cineva că a pierdut 
un meci sau că în anul competiţional anterior s-a clasat 
pe locul II în campionat! Bizară concepţie de condu- 


cători ! Ciudat fel de a gîndir al unor oameni care, din 


147 


fericire, au dispărut din fotbal pentru că însuși fotbalul 
s-a dispensat de ei ca de un balast păgubitor. 

In iarna anului 1958, Angelo Niculescu este solicitat 
să lucreze, împreună cu Ilie Savu, ca secund al acestuia, 
la C.C.A. Primește cu bucurie oferta şi se apucă de trea- 
bă. Lucrează cu convingerea că indiferent de locul de 
muncă, de echipă, trebuie să slujească fotbalul cu cre- 
dinţă. Dar asta nu înseamnă, neapărat, un contract cu 
iocul întîi. Pentru medalia de aur mai luptă și alții. Asta 
o credea însă numai el. Nu şi conducerea C.C.A. care, 
la sfîrşitul campionatului 1957-58, considerînd nesatisfă- 
cătoare poziţia pe locul secund în clasament a echipei de 
fotbal, i-a înlocuit pe ambii antrenori. Şi pe Ilie Savu și 
pe Angelo Niculescu. Fatalul loc doi! Eterna poveste a 
rezultatului imediat ! După o astfel de optică ar însemna 
ca numai echipele campioane să-și mai păstreze antrenorii, 
restul... la schimb. Cu cine ? Asta are mai puţină impor- 
tanţă. Importantă e schimbarea antrenorilor atunci cînd 
unora dintre conducătorii de cluburi li se pare că a sosit 
timpul. 

— Mai trist este că înlocuirea mea ca antrenor la 
C.C.A. s-a făcut într-un mod cu totul bizar. Mă refer la 
procedeul folosit. Asta s-a întîmplat în vara anului 1958, 
în timp ce mă aflam la Braşov, unde conduceam un curs 
de perfecţionare a antrenorilor divizionari. Echipa C.C. 
A. a venit la pregătiri cu un nou cuplu de tehnicieni, 
Gh. Popescu— Victor Cojocaru, fără ca mie să mi se spună 
nimic. De-abia după ce m-am prezentat la București, 
pentru lămurirea situaţiei, mi s-a comunicat, aşa ca şi 
cînd n-ar fi fost vorba despre mine, că am fost mutat, 
ca metodist, la serviciul de instruire al clubului. De ne- 
crezut, dar adevărat. Şi singurul lucru bun ce-l mai 
aveam de făcut, era să-mi găsesc un alt loc sub soarele 
fotbalului. Să merg undeva unde să-mi pot exercita pro- 
fesia fără „sabia lui Damocles“ deasupra capului. Şi op- 
țiunea mea s-a oprit asupra unui club mai mic, munci- 
toreşc. Aşa am ajuns antrenor la Tractorul Braşov, echi- 
pă de jumătatea clasamentului, în Divizia B. A fost pen- 
tru mine un necesar moment de respiro, în care am pu- 
tut să-mi adun gîndurile, să fac un mic bilanț al unei 
prime perioade din activitatea mea de pedagog. Conclu- 

zia la care am ajuns? Că n-ar fi deloc rău să mă 
califice — așa pentru orice eventualitate — şi într-o altă 
profesie. Am urmat o şcoală de trei luni, după care, odată 
cu întregul efectiv al secţiei din care făceam parte, am 
devenit... strungar. Şi, ciudată soartă! Aici am dat toc- 
mai peste cel care, cu patru ani în urmă, îmi făcuse zile 
mai negre ca noaptea. Am dat peste Seleș, extrema de 
la Metalul Reşiţa, autorul celor două goluri din finala 
Cupei României pierdută cu Dinamo, în 1954. Acum, şi 
eu şi Seleş, amîndoi într-un moment de dizgrație, eram 
colegi la... strung. Uitasem, unul, bucuria unei mari vic- 
torii, celălalt, mîhnirea unei mari înfrîngeri, unindu-ne 
pe drumul unei calificări, care pentru Seleş însemna 
meseria de bază, iar pentru mine aceea de schimb, în ca- 
zul în care soarta, mai bine-zis conducătorii din fotbal 
m-ar fi obligat să ies, chiar şi temporar, din circuitul 
unei activităţi pentru care simțeam că am vocaţie, pentru 
care îmi sacrificasem o bună parte din tinereţe ca jucător, 
pentru care îmi tocisem coatele pe băncile L.E.P.S.-ului. 

Angelo Niculescu nu a avut însă nevoie, din fericire 
pentru el şi pentru fotbalul nostru, să apeleze la profe- 
sia de rezervă, aceea de strungar. La sfîrşitul anului 1958 
este chemat la Bucureşti, la Federație. Nu ştie cum 
s-a întîmplat minunea, dar s-a întîmplat. Cineva şi-a 
amintit, totuşi, de el, desigur nu întîmplător, şi i-a pro- 
pus un post de antrenor federal. Era într-un moment de 
prefaceri în fotbalul românzse, inițiate de preşedintele 
forului din acea vreme. Corneliu Mănescu — un remar- 
cabil om de sport, un bun cunoscător al fenomenului 
fotbalistic. Esże foarte posibil ca însăşi Corneliu Mănes- 
cu, direct sau prin unul dintre secretarii F.R.F. de atunci, 
Vasile Nanciu Gheorghe, să fi acţionat. Important este 
însă faptul în sine, adică repunerea în drepturi a antre- 
norului auto-exilat. 

— Ce a însemnat pentru antrenorul Angelo Nicules- 
cu funcţia de antrenor federal ? 

— Nu prea mult, dar, oricum, o muncă utilă. Mă re- 
fer, în primul.rînd, la ceea ce am avut de cîştigat eu. Au 
fost la mijloc patru ani în care am lucrat ca „mîna a 
doua“ la lotul naţional şi ca tehnician de teren cu res- 
ponsabilitatea instruirii antrenorilor şi a echipelor divi- 

zionare A și B. Am organizat cursuri, am predat lecţii, 
am învăţat pe alţii şi am învăţat, la rîndul meu, de la 
toţi cîte ceva, care mi-a folosit mai tîrziu. În 1963, la 
inițiativa antrenorului federal principal, Gheorghe Po- 
pescu, s-a organizat un colectiv mai larg de tehnicieni 
care să pregătească lotul pentru Olimpiada din Japonia. 
Eu eram responsabilul acestui colectiv din care mai fă- 
ceau parte : Gh. Popescu, Nicolae Roşculeţ, Traian Io- 
nescu şi Silviu Ploieşteanu. Ulterior structura colectivu- 
lui s-a modificat, din cinci ajungîndu-se la trei: Silviu 
Ploieşteanu, Gheorghe Ola şi cu mine. Apoi, pe măsură 
ce se apropia Olimpiada, s-a mai făcut o ajustare, rămî- 
nînd doar Ploieşteanu responsabil şi Ola, ajutor. Vorba 
aia : „cei patru evangheliști au fost trei, Luca şi Matei“. 
Cam aşa s-au petrecut lucrurile şi aici. După această 
nouă lovitură sub centură m-am trezit. cu o tentantă 
ofertă făcută de clubul Dinamo, în 1964, primăvara, ca 
să lucrez împreună cu Traian Ionescu. Am acceptat pro- 
punerea fără nici o rezervă, pentru că, pe de o parte, mi 
se părea ca un act de justiţie după înlocuirea mea, în 
1957, cu Baratki ; pe de altă parte, Dinamo, era atunci, 
în 1964, un club puternic, bine condus de oameni cu care 
se putea lucra nu numai în folosul propriei echipe, ci şi 
al fotbalului în general. 

— Așadar, din nou Dinamo, pentru o perioadă de pa- 
tru ani, timp în care traiectoria profesională a lui Angelo 
Niculescu s-a intersectat cu aceea a altui tehnician valo- 
ros, Traian Ionescu. Cum au încăput,. totuși, două săbii 
în aceeași teacă ? 

— Personal nu am avut nimic de împărțit cu Traian. 
Ştiu că eram împreună, la sfîrșitul anului competiţional 
1963-64, cînd Dinamo a reuşit marele event, cîştigînd și 
campionatul şi Cupa. Mai știu că, în anul următor, în 
1965, ajutat de Florian Anghel la conducerea echipei, 
am cîştigat din nou un titlu de campion. Mai știu, de 
asemenea, că în vara anului 1966 am fost trimis şi eu şi 
Traian Ionescu la Campionatul mondial din Anglia, ca 
observatori tehnici, în scop de instruire. Traian a plecat 
înainte de semifinale în ţară, la Bucureşti. A luat echipa 
Dinamo în primire, devenind din secund, principal, iar 
eu am rămas ca secund împreună cu el, fără să mă supăr, 

pînă la sfîrșitul campionatului 1966-67, în care ne-am 
clasat pe locul 2, după Rapid. Şi cu asta s-a încheia şi 
cea de-a doua „etapă Dinamo“. Spre deosebire de pima, 
a fost mai bogată în realizări și cu mai puţine diferende. 
De fapt, aș mai fi continuat să rămîn în tandem cu Fra- 
ian, dacă nu intervenea „seismul de la Zürich“, din 24 
mai 1967, în urma căruia s-a produs o mare cotitură în 
fotbalul nostru, iar eu am fost solicitat, din nou, de fe- 
deraţie, de astă dată ca antrenor federal principal. Reve- 
nirea mea în sediul din strada Vasile Conta coincidea cu 
un moment de mare dificultate pentru fotbalul nostru. 
Situaţia echipei naţionale era deosebit de critică. Panica 
cuprinsese, din păcate, și conducerea sportului de atunci, 
care nu ştia, practic, ce soluţii să mai adopte, ce formule 
tehnice să mai înighebeze, mai ales că, la puţin timp 
după Zürich, a urmat un alt dezastru, 0-6, la Budapesta, 
cu prima reprezentativă a Ungariei, condusă de Constan- 
tin Teaşcă. Era o situaţie în care nu mai aveam de ales 
și din care nu se putea ieşi decît mergînd, cu curaj, dar 
mai ales cu multă judecată, înainte. 


De pe Wembley, la „trilogia ungară,“ via Mexico 


«La 9 noiembrie 1967 Angelo Niculescu preia func- 
ţia de director tehnic al F.R.F., iar după eliberarea. la 
cerere, a selecţionerului unic. Constantin Teaşcă, rămine 
principalul responsabil, în ceea ce priveşte selecţia şi 
pregătirea echipei naţionale. La sfîrşitul anului 1967 lotul 
reprezentativ, condus de Angelo Niculescu, pleacă în- 
tr-un lung turneu, de 64 de zile — cel mai lung, dar și cel 
mai dificil din istoria unei selecţionate româneşti — care 
a început cu un joc în R.F. Germania, la Aachen a con- 
tinuat cu un altul, în Congo, la Kinshasa şi s-a încheiat, 
după încă nouă partide disputate în patria marelui fot- 
bal, Brazilia, la gurile Amazonului. 

— În turneul ăsta din Brazilia eu am fost de toate: 
şi conducător, şi organizator, şi antrenor și ziarist ! M-au 
lăsat singur, fugind toţi de la echipă. Nu i-au mai tentat 
nici plăcerea şi ineditul călătoriei, nici mirajul Braziliei. 
Poate că au făcut-o intenționat, să mă pună în faţa unui 

examen pe care erau convinşi că nu-l trec şi în urma 
căruia să mă... curaț ! i 

Cînd am plecat din ţară eram mici, necunoscuţi în 
fotbalul mondial. Ne-am întors cu o cotă valorică ridi- 
cată, am început să fim apreciaţi şi prin rezultate şi prin 
joc. Am adus şi ceva venituri, vreo 12 000 de dolari. 
Pentru mine a fost şi un excelent prilej de maturizare 
profesională, confirmată dealtfel prin ceea ce am reali- 
zat mai tirziu. 

Incă de la început am fost preocupaţi de gîndul că 
este bine să ieşim și noi în lume, să ne cunoască lumea, 
că a venit timpul să ne obişnuim cu fotbalul internațional 
ca să nu mai avem nici un complex, ori de cîte ori sîn- 
tem puși să ne confruntăm cu echipe din elita socceru- 
lui continental și mondial. Ca să reuşim aşa ceva tre- 
buia să realizăm un colectiv puternic, bine sudat moral, 
capabil să se bată fără menajamente, dar şi în mod or- 
ganizat, după o idee clară, şi mai ales realistă, de joc, 
Aici, în acest turneu, am pus bazele unui mod de acţiu- 
ne nou, plecînd de la caracteristicile fotbaliştilor noștri, 
de la disponibilităţile lor sportive şi morale. O idee de 
joc care să ne apropie cît mai mult de marea performan- 
tă. ; 

— Aşa a apărut temporizarea ? 

— Asta au născocit-o cronicarii. Unii dintre ei, şi 
ceilalți au preluat-o. Mie nu-mi aparține un astfel de 
termen care exprimă cu totul altceva decît ceea ce mi-am 
propus să realizez cu echipa naţională. Adică con- 
"strucţia mai elaborată a atacurilor la mijlocul terenului 
prin excluderea, în această zonă, a pasei decisive şi în- 
locuirea ei cu pasa constructivă. De aici a rezultat un 
joc mai organizat, pe bază de combinaţii, o mai atentă 
pregătire a acţiunilor, în aşa fel încît să nu ne trezim 
că am ajuns în faţa porţii adverse cu totul întimplător, 
ci prin forța noastră de a ne impune, printr-un fotbal 
gîndit. De fapt, încrederea pe care ţi-o dă posesia min- 
gii și pregătirea fazei de atac, cu mai multă chibzuinţă, 
au avut un efect miraculos, aş zice, asupra stării emo- 
tionale a jucătorilor în teren, au făcut să se estompeze şi 
chiar să dispară complexul de inferioritate cu care fot- 


152 


| 
| 
A 


| 


baliștii noştri abordau întilnirile internaționale, motiv 
pentru care, adeseori, încasam un sac de goluri. 

..27 octombrie 1968. Start în preliminariile Campio- 
natului mondial din Mexic. Debut cu stîngul! 0-3, la 
Lisabona, cu Portugalia ! „O mare deziluzie“, scria pre- 
sa de atunci. Cele trei goluri portugheze fuseseră înscri- 
se de doi jucători cu acelaşi nume, Jacinto, iar cineva, 
răutăcios, ar fi spus „noroc că au fost numai doi Jacinto.“ 
Prezent la meci, celebrul Helenio Herrera afirma că ne 
lipsește, nouă românilor, curajul în deplasare. De prin 
culise se avansa şi ideea de a se aduce la cîrma echipei 
naţionale un antrenor străin, care, chipurile avînd avan- 
tajul unui plus de obiectivitate, a neapartenenței la un 
anumit club, ar fi capabil de mai mult. Adepții unui „ori- 
undi“ în fotbalul nostru sperau că vor face prozeliţi şi că 
se vor impune, fără să ghicească că, de fapt, au făcut vid 
în jurul lor cu o idee năstruşnică, abandonată pînă la 
urmă și de cei care au lansat-o şi au crezut în ea. 

23 noiembrie 1968. Bucureşti. România-Elveţia : 2-0. 
O victorie tonică, ce-i drept, dar care nu spunea încă ma- 
re lucru. 

„15 ianuarie 1969. Wembley. Templul fotbalului bri- 
tanic. Egalitate (1-1) cu campionii lumii, la ei acasă! 
80.000 de spectatori au aplaudat în picioare şii-au con- 
dus cu privirile pline de simpatie, spre cabine, pe com- 
ponenţii celei mai tinere reprezentative din istoria fot- 
balului românesc. Elementul determinant al rezultatului + 
puterea de organizare a echipei noastre la mijlocul tere- 
nului. Angelo Niculescu spunea după meci :: „Am reuşit 
un rezultat remarcabil în fața unei echipe puternice care 
a jucat pe Wembley mai bine ca la București. Cheile 
succesului nostru ? Voința jucătorilor și buna organizare 
a jocului în funcţie de realitatea din teren“. „Ce impre- 

` sie v-a făcut Wembley ? — l-a întrebat pe Angelo Ni- 
culescu trimisul revistei „Fotbal“, Eftimie Ionescu. „Cînd 
am pătruns în stadion, acesta mi s-a părut ca un cazan 
al iadului. Este un fel de tumult pe care îl aştepţi ca, 
dintr-o clipă într-alta, să se transforme într-un tăvălug, 
să vină peste tine, să te sfarme. Eşti ca un scafandru în 
fundul mării, sub o presiune de zeci și sute de atmosfe- 
ret. 

— Plasarea meciului cu Anglia într-o perioadă de 
inactivitate pentru noi însemna,- din plecare, un mare 
dezavantaj pentru echipa noastră şi impunea pregătiri 
cu totul speciale pentru jucători și chiar pentru mine, ca 
antrenor, Era, în acelaşi timp, şi o mare încercare, un 
mare rise să înfrunţi, în plină iarnă, la 15 ianuarie, o 
reprezentativă ca aceea a Angliei, la ea acasă. De aici 
potop de critici distructive, demoralizante, care s-au în- 
teţit mai ales după ce pierdusem la Liège cu 0-5, într-un 
joc pregătitor, înaintea confruntării cu echipa Angliei. 
A fost trimis urgent la fața locului Ion Şiclovan, ca de- 
legat special din partea federaţiei, să verifice situaţia, au 
urmat aprinse convorbiri telefonice cu cei de acasă, şe- 
dințe încinse, prorociri dintre cele mai defetiste. Personal 
nu eram deloc îngrijorat. Înfringerea de la Liège era, în- 
tr-un fel, planificată, făcea parte din planul general al 
marii încercări de a: obţine un succes adevărat, un suc- 
ces de prestigiu, acolo unde ne propusesem, de fapt. 
Adică pe Wembley. Așa cum dealtfel s-a şi întîmplat. 
Imi amintesc că în finalul emisiunii realizată atunci la 
T.V. de Cristian 'Ţopescu, invitat fiind de acesta să 
comentez partida abia încheiată, am spus cam așa: 
„Acest rezultat vine ca un răspuns la toate criticile care 
mi s-au adus, pînă nu de mult, din toate părţile“. Și 
scriitorul Radu Cosașu, alias Belphegor, s-a supărat, 
„Cum poate Angelo Niculescu, a zis el, să se pronunţe 
așa de îndrăzneţ ? Aş înţeleg» aceasta dacă ar avea bile- 
tele pentru Mexic în buzunar“. După un an, calificat 
fiind în turneul final al C.M. din Mexic, m-am prezentat 
la Radu Cosaşu cu intenţia de a avea cu el o explicaţie 
cu argumente oferite de fapte şi realităţi. În mod sportiv, 
acesta şi-a recunoscut greşeala, făcîndu-și în mod public 
autocritica. Dar cîți sînt ca Radu Cosaşu, care să se com- 
porte după legile celui mai autentic fair-play ? Sporti- 
vitatea acestui admirabil om de litere m-a impresionat 
şi de atunci am rămas în cele mai bune relaţii cu el. 


„„leşind cu fruntea sus din acel „cazan al iadului“ 
care era Wembley-ul, echipa naţională, condusă de An- 
gelo Niculescu, s-a călit în același timp pentru meciurile 
decisive care au urmat : 2-2 cu Grecia pe Karaiskakis. la 
Atena, în ziua de 16 aprilie 1969... 1-0, la Lausanne, în 

ziua de 14 mai 1969. Admirabilă revanşă după umilitoa- 
rea înfrîngere, cu doi ani în urmă, la Zürich. Golul vic- 
toriei, de fapt, autogolul fundașului elveţian Michaud a 
căzut, ca un trăsnet, în minutul 33. Angelo Niculescu a 
spus atunci la meci, împotriva tuturor cronicarilor şi 
chiar a evidenţei, o spune şi azi, după mai bine de două- 
zeci de ani, că Lucescu a fost cel care a marcat și nu Mi- 
chaud. Este şi asta un fel de neacceptare, dintr-un frumos 
sentiment de orgoliu, a unui beneficiu determinat de ha- 
zard. Victoria de la Lausanne ar putea fi și mai bine în- 
ţeleasă, încadrată fiind între un prolog şi un epilog, am- 
bele demne de o istorie separată, relatate cu autentici- 
tatea omului trăit în mijlocul faptelor, de însuși Angelo 
Niculescu : 

— În ajunul meciului de la Lausanne, cu ocazia unei 
întîlniri protocolare organizate de federaţia elveţiană de 
fotbal, secretarul acestui for manifesta un fel de compa- 
siune pentru situaţia noastră după dezastrul de la Zürich, 
din 1967. El regreta — sincer, fără îndoială, proportiile 
înfrîngerii de atunci care au avut drept consecinţă -schim- 
bări mari în conducerea fotbalului nostru. De aceea. spu- 
nea secretarul federaţiei elveţiene, meciul n-a mai fost 
programat la Zürich, cum ar fi fost normal, ci 
mutat la Lausanne, ca să ne ajute într-un fel, așa 
să ne mai crească moralul. De bătut însă, să nu ne 
facem iluzii, elveţienii ne vor bate. Nu la mare scor, dar 
ne vor bate. „Nu ne bateţi“, am zis eu. „Ba vă batem“, 
a replicat conducătorul elveţian. Eu iar, că nu ne bate, 
el iar, că ne bate. Şi după cîteva schimburi dintr-astea, 
care păreau un joc de copii, am promis să ne întîlnim 
după meci. A doua zi, la coctailul ofert de federația 
ţării gazdă, după partida în care noi am ieşit victorioşi, 
adversarul meu din ajun s-a prezentat, sportiv, recu- 
noscîndu-se învins. A ţinut însă să precizeze: „Vous 
avez un joueur, Boc, tres formidable. Boc a été âgau- 
che, Boc à droite, Boc en avant, Boc en arrière, Boc par 
tout 1% M-a felicitat pentru victorie şi a plecat. În aceeași 
seară, după meci, la banchetul dat la hotelul D'Ouchy, 
pe malul lacului Leman, jucătorii elveţieni au venit 
fiecare la adversarii lor direcţi, pe care i-au felicitat 


pentru succesul obținut. Gest de înaltă ţinută sportivă, 

pe care avea să-l facă şi antrenorul reprezentativei ţării 
Cantoanelor, Erwin Ballabio, faţă de mine și de mai 
vîrstnicul meu coleg, Emerich Vogl. Am simțit atunci 
spălată toată rușinea eșecului de la Ziirich. Peste una 
din filele negre ale istoriei fotbalului nostru se așternea 
imaginea luminoasă nu a unei simple victorii, ci aceea 
a unui nou fotbal românesc în devenire, în plină afir- 
mare. Aceasta era, de fapt, semnificaţia reală a succe- 
sului obţinut la Lausanne. 

„„Victoria asupra Elveţiei deschisese poarta larg spre 
Mexic. „Să nu zicem, totuși, hop, pînă nu sărim pragul, 
spunea, în vara anului 1969, Angelo Niculescu. Avem 
şansele cele mai mari și ar fi de neiertat dacă am rata 
ocazia calificării“. (Așa cum, după aproape 10 ani, în 
1977, echipa naţională va scăpa avionul spre Argentina, 
pierzînd, la Bucureşti, în faţa Iugoslaviei, cu 4—6, iar în 
1981 va rata şi „cursa de Madrid“, după înfrîngerea, tot 
pe teren propriu, 1-2, cu Elveţia.) i 

...12 octombrie 1969. Bucureşti. Stadionul „23 August“. 
Portugalia, marea echipă a Portugaliei, cu Eusebio, Torres 
şi Simoes în „ordinea de bătaie“, îşi pleacă, fără drept de 
apel, capul în fața naţionalei noastre, învingătoare. prin: 
golul lui Dobrin. La orizont se vede Mexicul! Angelo 
Niculescu rămîne, chiar şi în aceste condiţii, omul li- 
niștit şi al vorbei măsurate. Ce crezi despre meciul cu 
Portugalia ? a fost întrebat. „S-a desfăşurat aşa după 
cum am prevăzut !“, a răsunat răspunsul dezarmant, chiar 
şi pentru oricare dintre numeroşii săi adversari 

«16 noiembrie 1969. Ultima escală în drumul spre 
Mexic!  România—Grecia 1—1, la București. De-atita 
aveam nevoie ca să ne calificăm. Și, totuşi, ce greu 
a fost! Şi mai ales, ce aspru a fost judecat Angelo Ni- 
culescu, deși obiectivul calificării fusese atins. Cu toate 
că, pentru prima oară după treizeci de ani, ţara noast.ă 
era din nou într-un turneu final al campionatului mon- 
dial. Cine erau cei ce-l criticau pe artizanul. acestei mari 
performanţe ? Nu cumva cei care nu se bucurau de 
succesul său, în fond succesul echipei ţării noastre ? 
„Acești tricolori vor merge în Mexic“, scria, după me- 
ciul cu Portugalia, redactorul șef adjunct al cunoscutei 
publicaţii „France Football“, Jean Philippe Retacher, 

cu o umbră de tristețe la gîndul că nu tricolorii fran- 
cezi, ci tricolorii români sînt cei al căror drum se în- 
dreaptă spre elita marelui fotbal internaţional. 

Luna iulie a anului 1970 a fost luna Mexicului. În 
„groapa cu lei“ de la Guadalajara, alături de trei mari 
forțe ale fotbalului mondial : Brazilia, Anglia și Ceho- 
slovacia — echipa noastră reprezentativă a ocupat un 
merituos loc trei, ceea ce o clasa, neoficial, printre pri- 
mele zece „naționale“ ale lumii! Şi, cu toate acestea, 
criticile nedrepte n-au lipsit. Punctul cel mai „vulne- 
rabil“ a fost neutilizarea a doi dintre cei mai populari 
jucători, titulari la un moment dat, Necula Răducanu 
și Nicolae Dobrin. Care a fost, de fapt, situaţia celor 
doi? Angelo Niculescu se explică şi argumentează : 

— După mine, o echipă națională nu are nevoie 
numai de numele celor mai buni jucători, ci și de aportul 
lor integral. Pe acest principiu, unanim acceptat, m-am 
bazat şi eu. Şi nu cred că am greşit. În ceea ce-ipri- 
vește, concret, pe Răducanu şi Dobrin, ei figurau, cînd 
am. ajuns în Mexic, ca titulari în echipă. Acest lucru 
este limpede confirmat şi de... numerele lor de pe tri- 
couri, 1 și 10. Preconizam, deci, ca ei să facă parte din 
formaţia de bază. Situaţia concretă din Mexic, în pe- 
rioada campionatului mondial, ne-a pus însă în fața 
unor probleme greu de rezolvat. Efortul pretins jucă- 
torilor, în condiţii de mare altitudine și căldură exce- 
sivă, a făcut ca unele organisme — printre care și acelea 
ale lui N. Răducanu și Dobrin — să nu se adapteze, în 
timpul relativ scurt pe care l-am avut la dispozitie 
înaintea întrecerilor. Adică în aproximativ 20 de zile, 
cît au apreciat medicii noștri, plecaţi să studieze, din 
vreme, la fața locului, „terenul mexican“. Aceasta pe 
de o parte. Pe de altă parte însă, nici cei doi jucători 
în cauză, N. Răducanu şi Dobrin, nu au înţeles răspun= ` 
derea pe care o impune un turneu final de campionat 
mondial, pe care l-au considerat un fel de glumă şi o 
formă de plezirism. Acolo, în Mexic, mie mi-au apărut 
primele fire de păr alb, sub greutatea marii responsa- 
bilităţi ce o simţeam, în vreme ce pentru N. Răducanu 
și Dobrin, Mexicul apărea ca o formulă inedită de 
distracţie. O astfel de mentalitate a celor doi se exprima 

printr-o comportare superficială atît la antrenamente, 
cît şi la jocurile de verificare. Aici dădeau semne de 
inadaptabilitate la efort, în timp ce dincolo de obliga- 
tiile sportive, nu prea se menajau cu nimic, făceau 
chiar abuzuri. Aşa, de pildă, N. Răducanu a simulat, la 
ultima partidă amicală dinaintea meciului cu Anglia, 
o întindere musculară (pentru a justifica primirea unui 
ol parabil), cerînd să fie înlocuit încă din prima repriză. 
ntinderea lui nu s-a confirmat ulterior, pentru că, 
chiar în aceeași seară, la hotel, l-am surprins jucînd... 
tenis cu piciorul ! Dobrin, la rîndul lui, a manifestat co- 
moditate în teren, făcînd, pur şi simplu, figuraţie la 
meciurile de verificare, lucru de neadmis la un jucător 
aflat în imediata apropiere a unui campionat mondial. 
Dezinteresul lui total — şi nu eu — l-a scos, ca şi pe 
N. Răducanu, din formaţie. Pînă la urmă, jocul şi ce- 
rinţele mari ale pregătirii, ale competiţiei au fost cei mai 
exigenți şi, de fapt, adevărații selecționeri ! 


Din aceste două cazuri, N. Răducanu—Dobrin, , pes- 
cuitorii în ape tulburi“, au căutat să mistifice adevărul, 
răstălmăcind sensul lucrurilor, m-au acuzat pe mine, 
scoțând, în schimb, „basma curată“ pe adevărații vino- 
vaļi. Dar aş fi vrut să-i văd eu, atunci, pe toţi care 
m-au judecat greșit şi m-au acuzat, ce-ar fi hotărît în 1o- 
cul meu ? În ce mă priveşte, și azi consider că n-am greşit 
în Mexic. Şi nu numai că n-am nici o remușcare, dar 
continui să trăiesc cu sentimentul datoriei împlinite, că, 
în cazul N. Răducanu— Dobrin, am luat cea mai corectă 
decizie, confirmată dealtfel de întregul colectiv de con- 
ducere din care făceau parte : Mircea Angelescu, Ion Ba- 
laş, Emerich Vogl, Ștefan Covaci, Dumitru Nicolae-Nicu- 
şor şi dr. Dumitru Tomescu. Aparițiile ulterioare în echi- 
pa naţională și a lui Necula Răducanu şi a lui Dobrin au 
confirmat, de asemenea, obiectivitatea hotărîrii luate în 
Mexic, care a avut în vedere randamentul și ataşamen- 
tul față de ideea de performanţă, faţă de obligaţiile pa- 
triotice ce reveneau celor doi și nu „cartea de vizită“ 
şi numele acestora, În ce priveşte eventualele remuşcări 
generate de acest dublu caz, sînt convins, că ele au 
aparţinut şi lui N. Răducanu şi lui Dobrin, care au scă- 
pat, în Mexic, unica ocazie a vieţii lor de fotbalişti de 

a participa la un turneu final de campionat mondial, 
acolo unde își dau întîlnire, periodic, cei mai mari ju- 
cători din lume, şi unde ei au fost numai ca... turiști. 
În ușurința cu care au privit lucrurile atunci în Mexic, 
cei doi nu au evaluat dimensiunile pierderii suferite. 
Azi, cînd mă întîlnesc cu ei regretă cu nostalgie „zilele 
Mexicului“. Dar timpul nu se mai întoarce şi anii care 
s-au scurs le pot aminti lui Necula Răducanu și Dobrin 
doar zicala românească cu mare tile: „Dă, doamne, ro- 
mânului mintea cea de pe urmă“. Şi sigur că dacă cei doi 
ar fi avut mintea de azi nu ar fi lipsit din „naţionala“ 
care a jucat, în 1970, în „ţara aztecilor“, 3 

„Mexicul a trecut în... istorie şi a venit, la rînd, 
Campionatul european. 11 octombrie 1970, victorie le- 
jeră, 3—0 cu Finlanda, la Bucureşti. Au reapărut în 
formație Răducanu şi Dobrin... 11 noiembrie. Din nou 
pe pămîntul Marii Britanii, la aproape doi ani după 
frumoasa seară de pe Wembley, România obține o pre- 
țioasă remiză, la Cardiff, în fața puternicei reprezen- 
tative a Țării Galilor. În cabină, la puţin timp după 
meci, Angelo Niculescu îmi spunea: „Am fost acuzab 
de conservatorism, că am închis porţile echipei naţio- 
nale, Și iată, de la echipa de pe Wembley și pînă acum 
au apărut nu mai puţin de 11 jucători noi: Răducanu, 
Adamache, Lupescu, Hălmăgeanu, Mocanu, Vigu, Du- 
mitru, Neagu, Tătaru II, Dobrin şi Florian Dumitrescu. 
Practic, încă o echipă. Și asta în contextul unor bune 
comportări şi a unor rezultate remarcabile pe plan in- 
ternațional“. 

Ceva mai tîrziu, la ora de bilanț a anului 1970, cel 
mai fierbinte din istoria echipei naționale, Angelo Ni- 
culescu spunea : „Socotese că cel mai mare cîştig al 
reprezentativei în 1970 a fost dispariţia complexelor. 
Se ştie că înainte, la fiecare apariţie, într-un joc cu 
miză, în faţa unui adversar renumit, trebuia să se lupte 
împotriva acestui obstacol nevăzut care, de multe ori, 
ne învingea chiar înainte. de începutul meciului. Ro- 
darea îndelungată, în partide amicale, cu parteneri de 
certă clasă, a făcut ca situaţia aceasta să dispară“. În- 
trebat dacă era oportună o revizuire a ideii de joc a 

„naționalei“, Angelo Niculescu a precizat : „Să fie clar 
un lucru ; noi nu jucăm în apărare. Şi o spun de două 
ori, de trei ori, de cîte ori va fi nevoie pentru a fi în- 
teles cu adevărat. Noi jucăm la mijlocul terenului, acolo 
unde încercăm să pregătim mai atent, mai bine, acţiu- 
nile pentru a le asigura, într-un procent mai mare, 
şansele de finalizare, în condiţiile atît de dificile ale 
replicii apărărilor masive şi aglomerate. Că în cadrul a- 
cestei maniere de joc ar trebui să acţionăm mai ofen- 
siv, asta este cu totul altceva !“ 

. Toamna anului 1971. Ultimele două meciuri din 
grupa preliminară a „europenelor“ înseamnă tot atitea 
victorii obținute, la Bucureşti, în fața reprezentativelor 
Cehoslovaciei şi Țării Galilor. Echipa României se ca- 
lifică pentru sferturile de finală ale campionatului eu- 
ropean avînd de înfruntat, într-o dublă partidă — care 
avea să fie pînă la urmă triplă — selecționata Unga- 
riei. Primul meci, la Budapesta, s-a încheiat cu un scor 
egal (1—1), cel mai bun rezultat obţinut de o echipă 
naţională a ţării noastre în confruntarea cu fotbalul 
reprezentativ ungar. Al doilea meci, la Bucureşti, în 
care se spera că vom obţine şi calificarea în semifinalele 
competiţiei, a fost tot o remiză (2—2). Şi a venit al treilea 
joc, pe teren neutru, la Belgrad. Victoria a suris echipei 
ungare cu 2—1 şi în acest fel... 

— Am ratat o mare ocazie, nu, numai de a învinge 
pentru prima oară Ungaria, ci de a intra în grupul de 
elită al primelor patru echipe din Europa. Ne-a urmărit 
însă, mai ales la Belgrad, în cel de-al treilea meci. ne- 
şansa. Accidentarea lui Dembrovschi la încălz; ur- 
mată, în joc, de aceea a lui Deleanu, ca să nu mai vor- 
besc de indisponibilitatea lui Mocanu intervenită cu 
puţine zile înainte de plecarea la Belgrad, ne-au privat 
de posibilitatea alinierii celui mai bun „11“ cu care, 
sînt sigur, nu am fi pierdut. Dar, şi în aceste condiţii, 
ghinionul s-a ţinut de noi scai în joc. La 1—1 Neagu 
a avut calificarea în vîrful ghetei, apoi arbitrul a tre- 
cut cu vederea un henţ clar în careul advers; jucătorii 
noștri s-au oprit asteptind sancţionarea infracţiunii, dar 
jocul a continuat şi atacul ungar, care a urmat, le-a 
adus acestora, în mod cu totul neașteptat, o victorie 

care, în mod normal, ar fi trebuit să fie a noastră. La 
sfîrşitul meciului de la Belgrad, preşedintele federației 
ungare de fotbal avea să recunoască, în mod sportiv, 
marea şansă pe care au avut-o ei, adversarii noștri, în- 
cheind cu aceste cuvinte care, cred, nu mai au nevoie 
de nici un comentariu : „În ziua asta, dumnezeu a fost 
cu siguranță ungur !* 


În spatele ușilor închise 


„Trilogia ungară“, cum îi place lui Angelo Niculescu 
să numească tripla partidă, din sferturile Campiona- 
tului european ediţia 1972, a încheiat, practic, mandatul 
său la echipa naţională. 

— Cum s-au petrecut lucrurile în spatele uşilor. în- 
chise ? 

— În luna februarie 1973 a fost convocată o şedinţă 
de lucru a Biroului federal. Atmosfera era destul de 
încărcată. Mulţi erau încă dominați de meciul de debut 
din preliminariile Campionatului mondial, ediţia 1974, 
disputat la Helsinki, cu Finlanda şi încheiat cu un re- 
zultat egal (1—1), după cunoscuta gafă a lui Răducanu 
din finalul partidei, care ne-a costat victoria. Pe de 
altă parte, au mai fost şi o serie de discuţii aprinse în 
privinţa lotului, avansîndu-se ideea renunţării la o serie 
de jucători consacraţi, printre care, Sătmăreanu I, Lu- 
cescu, Deleanu, Dembrovschi şi alții. Lucru cu care eu 
nu eram de acord. În acea ședință a biroului federal, 
am fost pus să expun planul de pregătire pe anul 1973 
al echipei naţionale. Şi, după ce toţi m-au ascultat cu 
atenţie, mi s-a adus la cunoştinţă, ceea ce toţi ştiau 
mai dinainte, în afară de. mine, cel în cauză: schim- 
barea de la conducerea tehnică a echipei naţionale. De 
ce? Nimeni n-a ştiut să-mi spună. Și de ce la „de- 
barcarea“ mea a mai fost nevoie să prezint mai întîi 
planul de pregătire al echipei naţionale, cînd totul era 
aranjat dinainte ca să fiu schimbat ? Cînd noul antrenor 
Valentin Stănescu avea şi el alt plan. planul lui. pre- 
gătit ca să-l expună? De ce a fost nevoie de o ase- 
menea comedie, care să ne facă să cădem cu toţii în 

ridicol ? După şedinţă a venit la mine preşedintele F.R.F., 
Mircea Angelescu, să-mi ceară să fiu de acord cu un 
comunicat în care să se precizeze că înlocuirea s-a făcut 
la cererea mea. Asta era chiar culmea ! Am răspuns, nor- 
mal, că nu sînt de acord. Am reamintit, apoi, că după 
Campionatul mondial din Mexic, eu am cerut să fiu în- 
locuit și federaţia nu mi-a aprobat. Acum eu am spus 
„nu“ şi federația m-a schimbat! Asta mai zic şi eu 
dreptate! Gîndeam atunci și gîndesc la fel şi acum: 
am supravieţuit la conducerea echipei reprezentative 
timp de şase ani, înregistrind cea mai mare longevitate 
a unui antrenor român în această funcție. Dar se adu- 
naseră prea multe în jurul meu, iar eu eram complet 
neapărat. 

Cît am fost antrenorul lotului, nimeni n-a ridicat 
un deget în apărarea mea, în apărarea funcţiei mele, care 
în fond era obştească. Ba mai mult chiar, se amuzau de 
diferite aprecieri şi consideraţii răutăcioase despre mine, 
ale unora care străluceau prin neștiință şi necunoştinţă 
de cauză. Îmi amintesc de un caz cu totul ieşit din co- 
mun, petrecut în aprilie 1972, înaintea meciului cu 
Franţa la București, meci care a precedat întilnirile cu 
Ungaria din cadrul Campionatului european. O creatură 
umană nereușită, indiscutabil un rebut al societăţii, a 
dat atunci un telefon acasă la mine, spunînd că am 
murit, în cantonamentul echipei naţionale de la Snagov 
şi că am fost transportat la Spitalul de Urgenţă. Alarmă 
firească în familie, panică apoi. Am început să fiu cău- 
tat la spital, unde nimeni nu știa nimic. După un timp 
— în care cei apropiaţi mie au trăit momente grele, 
chinuiți de groaznica (falsă) veste — s-a dezminţit știrea 
morţii mele, ca și cum ar fi fost vorba de o întîmplare 
oarecare, de un fapt banal. Ba unii de la federaţie au . 
și zîmbit. Şi nimeni nu s-a întrebat, de ce o astfel de 
glumă sinistră, cine a avut interesul să o facă? Nu 
s-au întreprins nici un fel de cercetări, pentru a-l de- 
masca pe autorul cinicei farse care era, fără îndoială, 
unul din apropierea nostră, unul care cunoştea foarte 
bine programul echipei şi al meu și care avea interes să 
creeze o anumită stare de spirit. N-am înțeles nici a- 


tunci şi nici acum indiferența cu care a fost tratat acest 

caz deosebit de grav, care mi-a lăsat mie şi familiei mele 
urme greu de șters. 

De multe ori m-am întrebat şi atunci, ca şi acum: 
cine este antrenorul echipei naţionale ? Ce reprezintă a- 
ceastă echipă în adevăratul înţeles al cuvîntului şi de 
unde pleacă toată această atitudine potrivnică a unora, 
ziariști şi scriitori mai ales, care confundă ziarul po- 
porului cu proprietatea lor personală ? Supărat, cîndva, 
din cauza atmosferei creată în jurul lotului, ca şi de 
faptul că nimeni nu m-a apărat cînd am fost atacat pe 
nedrept, m-am adresat unui antrenor mai în vîrstă, spu- 
nîndu-i tot necazul meu. Ascultindu-mă cu atenţie, a- 
cesta mi-a răspuns cam aşa: „Să ştii de la mine, că 
atîta timp cît vei rămîne antrenorul echipei naţionale, 
te vor înjura. Cum nu vei mai fi, te vor lăsa în pace“. 
ŞI așa a şi fost. Mai mult chiar, unii mi-au oferit şi posi- 

ilitatea să scriu la gazeta lor! M-au lăsat, într-ade- 
văr, mulţi în pace, dar pe de altă parte, alţii m-au tratat 
cu o condamnabilă indiferență. Mă refer la cei din ca- 
drul F.R.F. Nu mă mai luau în consideraţie în problemele 
curente pe linie tehnică, chiar de a doua zi după ce 
am fost înlocuit. Unii nici nu mă mai observau. O- 
dată am lipsit trei zile de la serviciu — puteam lipsi 
și mai mult — dar nimeni n-a sesizat asta! Mi-am dat 
seama atunci că pentru mulţi funcţia contează, nu omul. 
Nu munca lui, nu rezultatele muncii lui. Se uitase totul 
așa deodată! Și seara de pe Wembley și Mexicul și 
locul 1 într-o grupă tare a campionatului european ! 
Asta după ce şase ani fusesem, cum s-ar spune, „nu- 
mărul 1“ în federaţie și aproape, tot ce se hotăra era 
și eu consimţămîntul meu. Dar, vorba aia, aşa ai ocazia 
să-i cunoşti pe oameni şi să-i aşezi pe fiecare la locul 
pe care îl merită. Şi cred că de data aceasta n-am mai 
greşit în aprecieri. 

Sigur, n-am fost nici primul şi n-am să fiu nici ul- 
timul în această situaţie. Îmi amintesc. de pildă, de ve- 
nerabilul Emerich Vogl, care, imediat după război. n-a 
rezistat mai mult de doi ani ca antrenor de lot fiind adus 
în locul lui Coloman Braun, care nici el n-a făcut prea 
mulţi... purici, pentru că a fost readus din nou Vogl 
Pînă la meciul cu Cehoslovacia, cînd i s-a comunicat 

destituirea în... Gara de nord. Că nu mai aveau răbdare 
să-l lase să ajungă omul liniștit acasă. A fost instalat 
apoi, Gică Popescu, profesionist valoros, care deși lu- 
crează bine şi aduce o notă evidentă de modernism în 
jocul echipei naţionale, drept recompensă este împroşcat 
cu fel de fel de epitete, încît nu-şi mai găsea liniştea 
necesară ca să muncească. În continuare s-a apelat la 
o altă formulă, Ştefan Covaci — Ilie Oană, devenită ulte- 
rior Ilie Oană—Ștefan Covaci, care a durat pînă la 
„accidentul de la Ziirich“. În locul lor a apărut o „co- 
operativă“ de tehnicieni cu o viaţă efemeră, peste care 
s-a impus ideea selecţionerului unic. Și a fost numit, 
într-adevăr, un selecționer unic, pentru o perioadă de 
5 ani, care, de fapt, au fost 6 luni, cifra aceasta de „6% 
rămînînd ca o tristă obsesie în amintirea noastră, pen- 
tru că de ea se leagă două dintre marile dezastre ale 
fotbalului nostru, cu Spania şi Ungaria. Pe acest fond 
de dezorientare generală şi de derută am fost adus, în 
1967, eu. Iar după șase ani mi-a venit şi mie rîndul 
să plec. În mod cu totul nejustificat! Dar unde să 
plec ? 5 


Clipe sub „aripa morţii“ 


În 1973, toamna, prin septembrie, vine la mine Ni- 
colae Irimie, președintele de atunci al Sportului stu- 
dențesc, mai tîrziu prim-vicepreședinte al F.R.F. — care 
îmi propune să preiau formaţia studenţilor bucureşteni 
aflată în acel moment pe locul 14 în clasament. Cum 
doream să intru în învățămîntul superior am primit 
oferta şi m-am apucat imediat de lucru. Precizez că ini- 
tial am fost numit lector — asociat la LEFS. După 
doi ani am devenit titular ; apoi, în urma unui examen 
şi al dosarului de lucrări necesare, înaintat unei co- 
misii formată din trei profesori, am fost avansat conferen- 
tiar. „Etapa Sportul“ a durat patru ani, timp în care am 
reuşit ca, dintr-o echipă care trăia tot timpul sub a- 
meninţarea retrogradării, să fac una fruntaşă, compe- 
titivă, lansată în arena fotbalului competiţional. 

«Da. Angelo Niculescu are dreptate. Un singur episod 
din viața echipei studenţilor bucureşteni, la care am 
fost martor, în toamna anului 1976, spune tot sau a- 
proape tot despre un antrenor cu adevărat dotat. Eram 
la Atena, pentru returul meciului cu Olimpiakos Pireu. 
În tur,- la Bucureşti, Sportul studenţesc  cîştigase cu 
3—0. Pentru cel de-al doilea joc, presa greacă manifesta 
un optimism de-a dreptul nefiresc, pronosticînd un suc- 
ces al gazdelor la 5 goluri diferenţă. Nici mai mult nici 
mai puţin ! În capitala elenă era o atmosferă încinsă și 
peste tot se afișa dorinţa calificării celei mai iubite 
echipe ateniene, Olimpiakos. În seara meciului, stadionul 
Karaiskakis părea un cazan cu smoală încins, Vacarmul 
era de nedescris. Marinarii din Pireu puseseră în func- 
ție şi sirenele de la vapoare. Părea un moment de apo- 
calips, Simţind pericolul șocului psihologic pe care-l 
putea acuza echipa în aceste condiţii, în joc, Angelo 
Niculescu şi-a adus, cu o oră şi jumătate înainte de în- 
ceperea jocului, echipa pe teren şi i-a trimis pe jucători 
în arenă îmbrăcaţi în costume de stradă. Un val de 
urlete s-a abătut atunci asupra lor ca sicîndarfi , 
vrut să-i nimicească: Unii dintre băieţi, evident, 
speriaţi, au început să caute drumul spre cabine. Ange- 
lo i-a împins înapoi în mijlocul focului și i-a obligat pe 
toți să rămînă acolo timp de aproape o jumătate de oră, 
după care vacarmul din tribune a început să scadă, pînă 
cînd, la un moment dat, chiar a dispărut. Cînd lucrurile 
s-au liniştit, Angelo şi-a chemat elevii le vestiare pentru 
a se echipa de meci. Nu mai era nevoie de pregătire pen- 
tru joc. Se făcuse pe viu, la cald. Iar ceea ce era de pre- 
supus s-a și întîmplat. Publicul atenian, susținătorii echi- 
pei din Pireu, îşi consumase toate cartușele înainte de 
meci, iar cînd meciul a început, spectatorii erau de-acum 
obosiţi, în timp ce jucătorii de la Sportul studențesc pă- 
reau parcă imunizaţi psihic. Şi partida s-a desfășurat 
într-o atmosferă de linişte, necrezut de calmă, mai ales 
în raport cu ceea ce se anticipa. Echipa greacă a obținut 
pînă la urmă victoria, dar numai la un gol diferenţă, nu 
la cinci cum spera. Şi aceasta în bună măsură unei 
uşoare relaxări, în final, a jucătorilor noștri, prea siguri 
de calificare. 

Acesta a fost un episod de fotbal. Alte două, petrecu- 
te dincolo de gazon, dar de un dramatism puţin obişnuit, 
s-au consumat în anii 1975 şi 1976. Doi ani la rînd. An- 
gelo Niculescu face mereu eforturi să-și stăpinească emo- 
ția, este vădit marcat de amintirea unor clipe petrecute 
sub aripa morţii, dar nu zice „nu“, cînd îl rogi să poves- 
tească cum a fost.... Mai întîi, la Brezoi, în 1975. 

— Jucasem, la Cluj-Napoca cu C.F.R. şi ne întorceam 
cu autocarul clubului spre casă. Pierdusem cu 0-1 şi 
eram afectaţi de înfrîngere şi mai ales că rataserăm 
mult. În drum, am făcut o haltă la Aiud, unde l-am luat 
cu noi pe un fost student bucureştean, prieten al echi- 
pei, Virgil Hagea, care a adus cu el o pîine mare arde- 
lenească, un litru de ţuică şi 10. de vin. Am rupt, care 
cum a apucat din pîine, iar sticla de ţuică a trecut, din 
gură-n gură, pe la cei din spatele mașinii, fără ca noi cei 
din față să ştim măcar de existența ei. Liviu Colceriu, 
vicepreşedintele clubului, a simţit însă mirosul puternice 
al băuturii şi mi-a atras atenţia, Aşezarea în acel mo- 
ment în mașină era următoarea : şoferul la locul lui 
obișnuit, pe scaunul din dreapta sa, conducătorul dele- 
gaţiei, Georgescu, iar în spatele lui, în picioare, lingă 
ușă, Ciugarin. Pe băncile din stînga culoarului ședeau în 
rîndul întîi Suciu cu mine, pe rîndul doi, Mircea Rădu- 
lescu cu Liviu Colceriu, iar pe rîndul trei masorul An- 
drei Tudose cu medicul, dr. Ciurea ; pe băncile din dreap- 
ta culoarului erau așezați, în ordine, preşedintele clubu- 
lui Mac Popescu şi antrenorul secund Ion Voica, pe rîn- 
dul doi Ion Kelemen, directorul lui Nord Hotel cu fiica, 
pe rîndul trei Mircea Sandu cu Chihaia, iar pe rîndul pa- 
tru, Rică Răducanu cu Virgil Hagea. În spate erau res- 
tul jucătorilor, într-o așezare pe care nu mi-o mai rea- 
mintese. În momentul în care Liviu Colceriu mi-a atras 
atentia că miroase a ţuică, m-am sculat de pe locul meu 
din faţă şi am spus: „Alo, la cine e sticla ?“. Au tăcut 
toţi, cîteva secunde. Apoi Tănăsescu a răspuns: „E la 
mine, dar goală“. „Păstreaz-o !“ i-am zis şi m-am aşezat 
în penultima bancă să văd ce se mai întîmplă. Între timp, 
locul meu din față l-a ocupat doctorul Ciurea. Era la pri- 
ma sa deplasare cu echipa noastră, înlocuindu-l pe doc- 

m-a întrebat : „Crezi că o să ajungem pină la 12 noaptea 
la București ?+. Era naş la o nuntă şi avea la el 2000 lei 
pentru cadoul ce urma să-l dea mirilor. Cînd a trecut pe 
locul meu din față mi-a zis că ar vrea să aţipească puţin, 
ca să poată fi odihnit la petrecere. De unde să ştie, săr- 
manul, că nu avea să se mai trezească niciodată ? Maşina 
alerga tare pe şoseaua udă şi pe alocuri, cu mizgă. Tre- 
cuse de puţin peste ora 21. Deodată s-a auzit un zgomot 
asurzitor, luminile s-au stins şi cineva a strigat înspăi- 
mâîntat : „Am căzut în Olt“. Maşina derapase într-o curbă, 
aproape de Brezoi, pe drumul care merge spre Rm. 
Vilcea şi s-a proiectat într-un copac mare din marginea 
şoselei. Cu puţin înainte de impact, Mac Popescu pără- 
sise locul din faţă şi venise lîngă mine, stînd în picioare, 
ca să mă întrebe ceva. În momentul accidentului a ieşit 
prin parbriz. Nu ştiu cum. De fapt, trecuse după şi peste 
alţii care fuseseră catapultaţi în același fel, în urma con- 
ducătorului delegaţiei, Georgescu, mort fulgerător şi 
aproape sfirtecat. Îmi amintese că m-am trezit, după 
cîteva momente de leşin, plin de singe pe cap. Veniseră 
lîngă mine Rică Răducanu și cu Bella Cassai, care m-au 
luat de braţ să mă întindă pe o bancă din spatele maşi- 
nii. M-am uitat la ceas: era 9 şi 20! „De ce stăm aici? 
am întrebat ; unde e şoferul, de ce nu plecăm ?%. „Dom! 
profesor, trebuie să vă odihniţi“, mi-a spus Rică. Am 
ieşit apoi împreună pe ușa din spatele autocarului si 
cînd am coborît de-abia atunci mi-am dat seama ce s-a 
întîmplat. L-am auzit pe Manea ţipind: „Suciu moare, 
dacă nu trageţi mașina, e prins aici“ şi arăta cu mina 
unde era prins. M-am  aprpiat de Suciu şi l-am auzit 
spunînd lui Colceriu, care era peste el: „Mă Liviule, 
mi-ai prins mîna. Dă-te. te rog, la o parte să mi-o trag. 
M-ai nenorocit, Liviule !* Si Liviu era mort. A venit apoi 
Salvarea. Atunci mi-am dat mai bine seama de cele în- 
tîmplate. Murise şoferul, făcut bucăţi, murise şi conducă- 
torul delegaţiei noastre, Georgescu, care şedea pe scaunul 
din ‘dreapta lui, atunci unde la început se aşezase Rică 
Răducanu şi unde stătuse pînă la Aiud. cînd a apărut 
Virgil Hagea cu pîinea, ţuica şi vinul. Murise şi Liviu 
Colceriu, proiectat în copac ca şi doctorul Ciurea. cel 
care se pregătea să meargă la nuntă în aceeaşi noapte. 

Muriseră, de fapt, toţi cei pe care accidentul i-a prins 
dormind. În afară de şofer, bineînţeles, care a murit, după 
spusele medicilor, după dezechilibrarea mașinii, deviată 
de un ciot, pînă să ajungă la copacul de care s-a lovit 
în plină viteză şi din plin. Rică Răducanu a avut prezen- 
ţa de spirit ca, în momen:ul impactului, să se ridice în 
picioare. Şi, apucîndu-se cu mîinile de părţile de sus ale 
mașinii s-a proptit bine în mijlocul culoarului dintre 
bănci, în așa fel că toţi cei din spate au venit în el, l-au 
doborît, dar au scăpat toți nevătămaţi. Ciugarin a ieşit 
prin parbriz şi a fost aruncat în afara şoselei, iar fata 
lui Chelemen a avut șansa să întîlnească, în drum, cada- 
vrul lui Georgescu, peste care a căzut, amortizind căză- 
tura. Cînd m-am uitat bine în jurul meu şi am văzut 
întreaga nenorocire, mi-am zis: „Gata cu mine, rolul 
meu în viață s-a încheiat 1“ Cassai 'şi cu Răducanu m-au 
luat cu ei la spitalul din Brezoi. Aici s-a umplut un sa- 
lon cu noi toţi. La puţin timp după ce am ajuns acolo, 
o soră din spital a anunţat că la telefon e Bucureștiul 
şi să vină cineva din partea noastră să vorbească. Nimeni 
nu s-a mișcat. M-am ridicat, în cele din urmă, totuşi eu, 
lăsînd pe pernă pete mari de sînge și împleticindu-mă în 
mers, am pus mîna pe receptor. Am vorbit, nu știu cu cine. 
Am spus ceva despre accident. Apoi mi-a venit ideea să te- 
lefonez şi acasă, la soţie. Și bine am făcut. I-am spus să 
nu se neliniștească, că vom mai întîrzia, pentru că avem 
o pană la motor și am rămas, în drum. După care, nu 
știu ce s-a mai întîmplat. Am aflat mai tîrziu că în noap- 
tea aceea de pomină toată „Vilcea“ a fost „în picioare“, 
Pe valea Oltului a fost atunci o tristă „noapte albă“. 
Primul secretar al comitetului judeţean al U.T.C., Vasile 
Suciu, a condus operaţiunea de salvare la care s-au în- 
scris, cu sentimente de profundă omenie și spirit de sa- 
crificiu, cetățeni de cele mai diverse vîrste şi profesii... 

In anul următor a venit „episodul Felix“. Ce bizară 
asociere între o denumire care înseamnă fericire și ne- 
norocirea prin care am trecut ! Asta s-a petrecut în de- 
cembrie, în ziua de 17. Plecasem cu autocarul, la tra- 
tament, la Băile Felix, cu întreg lotul de jucători, îm- 
preună cu familiile. Startul din Bucureşti l-am luat 
foarte tîrziu, din vina conducerii clubului care ne-a re- 

ţinut pentru probleme minore. Am 'circulat fără dificul- 
tăți pînă în Oraşul dr. Petru Groza. Aici era o porţiune 
de șosea cu polei și se făcea o curbă spre dreapta. Mași- 
na şi-a pierdut direcţia, iar şoferul a căutat să o ducă 
spre stinga ușor, unde era un podeţ de lemn și un drum 
de țară. Dincolo de acesta apărea albia unui rîu cu o 
diferență de nivel de 6-7 metri. Maşina a intrat pe po- 
deț, l-a forțat, l-a rupt, a trecut pe drumul de ţară și, 
spre norocul nostru, a luat-o pe diagonală, nu direct la 
vale și s-a oprit, răsturnîndu-se în apa rîului. Soţia mea, 
care stătea lîngă mine, a spus foarte calm : „Nu vă spe- 
riați, avem un accident!“ Cu puţin timp înainte să ajun- 
gem aici, regretatul Aurică Rădulescu se juca cu copila- 
şul lui Mitică Manea, de-a „lupul și scufița roşie.“ În mo- 
mentul accidentului, ca o presimţire, Aurică a luat copi- 
lul în braţe, spunînd : „Lupul a prins pe scufița roșie !“. 
Și aşa de fapy , l-a salvat, trezindu-se cu el în brațe în 
apa rîului. „Mamă, a zis copilul, a venit apa în mașină“, 
Soţia lui Manea, care era însărcinată, aproape că a leşi- 
nat. Accidentul nu s-a soldat cu victime, ca cel de la 
Brezoi. Mici zgîrieturi, uşoare traumatisme, dar mai ales 
spaima care ne-a încercat pe toți. Dificultatea cea mare 
era cum să ieșim din maşină. Cineva a avut ideea să spar- 
gem un geam lateral și prin el am ieșit la suprafaţă ca din- 
tr-o peşteră. Se făcuse noapte, era frig.. Am găsit, din 
fericire, adăpost la o întreprindere prin apropiere, unde 
am stat pînă la 1 noaptea, cînd cu o mașină tocmită de 
mine, cu 900 lei, am plecat spre Băile Felix. Aici am 
ajuns către orele 4 dimineaţa. În față, la hotelul Nufărul, 
ne aștepta săracul Rică Răducanu cu soția lui și cu... 
două lăzi de bere. Cînd a văzut că venim cu altă maşi- 
nă, a intrat la bănuială și cu gîndul la ceea ce păţisem 
cu un an în urmă. la Brezoi, a întrebat cu un glas sugru- 
mat de groază : „Bă, fraţilor, sînteţi toţi ? N-a căzut nici 
unul ?* Cînd a auzit că sîntem  compleţi și întregi, s-a 
luminat la faţă şi a făcut mai departe pe gazda cu noi. 
Apoi, fără să se odihnească, lăsîndu-și familia și renun- 
tind la tratament, a plecat cu maşina lui în Oraşul dr. 
Petru Groza, la locul accidentului. A căutat un tractor, 
a găsit nişte oameni dispuși să-l ajute, i-a luat cu gura, 
le-a spus poveşti din fotbal, a făcut el ce a făcut că a 

scos, în două zile, mașina din apă şi a adus-o bună la 
Felix. O treabă pe care numai el putea să o facă. Repede 
şi, mai ales, fără cheltuială. Bun băiat Rică ăsta! Ce 
păcat că n-a înţeles el unele lucruri la timpul potrivit ! 
Ar fi jucat în Mexic şi ar fi fost poate unul din cei 
mai mari portari ai lumii ! 


„Manevre“ pe Bega dejucate la timp 


„În vara anului 1977 Angelo Niculescu ia drumul Ti- 
mişoarei şi se opreşte la Politehnica. Pentru prima oară, 
după „experiența Tractorul“, din urmă cu 20 de ani, 
pleacă în provincie. Pînă acum n-a ştiut decît drumul 
Dinamo — federaţie — Dinamo — Sportul studenţesc. De 
acum înainte, departe de Bucureşti. A contribuit mult la 
aceasta cutremurul din 4 martie, care a trecut prin bătătura 
casei sale, din strada Galaţi, făcînd-o să arate ca 
după bombardament. Acceptind oferta Timişoarei, se 
gîndea la un plan al său mai vechi de a face ceva pentru 
ca fotbalul de pe malurile Begăi să ajungă din nou la stră- 
lucirea sa de odinioară. A venit la Timişoara cu gînd 
statornic, încheind un contract pe trei ani. Ca să stea 
pînă la urmă numai doi, ultimul din aceştia ca... pe 
ghimpi. 

— Am preluat echipa pe un loc de mijloc în clasa- 
ment şi am adus-o, după un an, pe locul trei, cu drept 
de participare în Cupa U.EF.A. Era pentru prima oară 
cînd Timișoara păşea într-o mare competiţie europeană. 
Euforia primului succes, marea încărcătură competiţio- 
nală pe umerii unei echipe, totuși, mici, unele indispo- 
nibilităţi, ca şi indiferența manifestată de conducerea sec- 
ției pentru dezvoltarea unei concepții sănătoase de ma- 
nifestare pe plan sportiv, au făcut ca în cel de-al doilea 
an la cîrma echipei lucrurile să nu mai meargă ca în 
anul precedent. Pe de altă parte, secundul meu, Costică 
Rădulescu, meseriaş bun şi pasionat, dar cu o gură mare 
şi rea (i se spunea „baba“) a creat o atmosferă în jurul 
meu care, într-un fel, mă discredita în faţa tuturor. Pen- 
tru că spunea oricui că el face totul la echipă, că ce fac 
eu nu-i nimic, că echipa trăieşte din seva anilor prece- 

denţi, cînd el fusese antrenor principal. Simţind perico- 
iul unei crize morale în sînul echipei, am atras atenţia 
lui Costică Rădulescu și celorlalţi din jurul meu, că toți 
sîntem ca într-un avion cu care zburăm către o anumită 
destinaţie dinainte stabilită şi că nimănui nu-i este per- 
mis să încerce, orice motiv ar avea, să... deturneze avi- 
onul. 


Am căutat sprijinul conducătorilor, dar fără succes, 
Echipa era, şi este încă şi azi, legată mai mult de oraş 
şi mai puţin de Institutul Politehnic, căruia îi poartă nu- 
mele, în competiţii. O bună parte dintre conducătorii 
clubului considerau rezolvarea problemei performanței 
sportive pe alte căi, a arbitrilor în special, decît prin 
forţa echipei. Au fost în jurul nostru, trebuie să mărturi- 
sesc, și oameni atașați de ideea de sport, ca prof. Traian 
Sencu, prof. Vulpe, prof. Cornel Turcu, prof. Gheorghe 
Ivan, prof. Pavel Iepure sau prof. Ion Qiţă. Acesta din 
urmă a murit, în cursul unui meci, la Timișoara, cu 
U.T.A. Eram conduşi cu 1-0 şi, la o fază în care arbitrul 
Dinulescu nu a validat un gol al nostru, prof. Ion Oiţă 
a zis: „Hai, mă Dinule, nici măcar acum ?%, după care 
i s-a făcut rău şi, în drum spre spital, a decedat ! 

Ruptura cu Politehnica s-a produs pe parcurs. Mai 
întîi s-au retras conducătorii, pe furiș. Am rămas aproa- 
pe singur, cu Ivan şi cu Turcu. Ne-au lăsat sperînd că ne 
vom rupe gîtul. Sperau şi doreau asta. Adică echipa să 
cadă în „B“ şi să ne compromitem. În primul rînd, eu. 
La un moment dat au încercat şi o debarcare din mers. 
Asta în timp ce mă aflam la o convocare, la București, 
la federație. Echipa juca la Rm. Vîlcea și era plecată aco- 
lo. Un telefon de la club m-a chemat să vin urgent la 
Timişoara, casă mi se comunice ceva (? !). Să mi se co- 
munice, desigur, înlocuirea cu Costică Rădulescu. Eu nu 
plec la Timișoara, ci la Rm. Vîlcea, unde fac pregătirea 
cu echipa, ca şi cînd nu s-ar fi întîmplat nimic. Se joacă 
meciul cu Chimia, de aci se pleacă la Craiova, pentru me- 
ciul de Cupă cu Steaua. Eu profit de pauza dintre cele 
două jocuri şi mă sui într-o mașină de ocazie, cu direc- 
ţia Timişoara. După o călătorie cu peripeții, toată noap- 
tea, la ora 8 dimineaţa sînt la prof. dr. ing. Avram Hel- 
ler, președintele secţiei de fotbal, electronist de profesie. 

M-am adresat acestuia, din uşă: „Ce s-a întîmplat 7%, 
făcîndu-mă, bineînțeles, că nu ştiu nimic, cînd, de fapt, 
ştiam toată manevra de culise. Heller s-a făcut şi el că 
plouă şi mi-a zis cu totul altceva decit ar fi avut de 
gînd, cerîndu-mi părerea într-o problemă banală, care 
îi privea pe unii jucători. Şi cu asta discuţia s-a încheiat, 
iar cei ce mi-au întins „cursa“, neavînd încotro, s-au re- 
tras, pentru moment, din... concurs. Iar lucrurile au de- 
curs, în continuare, normal pînă la sfîrșitul campiona- 
tului cînd mi-am zis că este cazul să plec. Timișoara în- 
semna pentru mine, o experienţă tristă şi, totuși, folosi- 
toare. Pentru prima oară cu o echipă în „zona de foc“ a 
clasamentului, adusă aici însă din cauza sforăriilor, am 
avut, din păcate, dar şi din fericire în acelaşi timp, oca- 
zia să iau contact și cu acea fațetă a fotbalului în care 
soarta jocului se hotărăşte mai mult pe „sub gazon“ și în 
culise, decît în lupta dreaptă, cinstită, pe teren. Am aflat, 
cu această ocazie, că fotbalul este un joc de manevre 
oculte şi mai puţin rodul pregătirii, condiţii în care rolul 
antrenorului este insignifiant, ca și aportul său la de- 
clinul sau afirmarea echipei. Şi în vara anului 1979 am 
plecat prin demisie, aprobată, fără dificultăți, la recto- 
rat. Paradoxal, aş zice, despărțirea a avut un caracter 
festiv. A fost o masă comună cu jucătorii, cu care, 
trebuie să mărturisesc, m-am înţeles bine. S-au spus, ca 
întotdeauna la plecare, și cuvinte frumoase. Unii au re- 
gretat sincer despărțirea, alţii, sînt sigur, s-au bucurat. 
Vorba aceea din popor : „Schimbarea stăpînului, bucuria 
nebunului“. 


Scurte „popasuri“ la Dinamo și Bacău 


Am revenit, după doi ani, în București (şi pentru a 
cîta oară ?) la vechea dragoste, Dinamo. Am acceptat 
invitația lui Nelu Nunveiller de a lucra cu el. Dar n-a 
fost să fie aşa pînă la urmă, fiindcă pierderea campiona- 
tului de către Dinamo, chiar pe linia de sosire, mă refer 
la înfrîngerea de la București, în meciul decisiv cu F.C. 
Argeş, a supărat într-o asemenea măsură conducerea 
clubului, încît Nelu Nunweiller a fost înlocuit. Mi se ofe- 

rea posibilitatea să vin acasă. Între timp şi casa o repa- 
rasem, veneam înapoi la Dinamo cu dorința, ca şi în ti- 
nereţe, să atac şi campionatul şi Cupa. Pînă la urmă n-a 
ieşit nimic din ce mi-am propus. Deşi din partea mea am 
făcut tot ce mi-a stat în putință şi am crezut că trebuie 
făcut, ca să iasă treaba bine. Spre deosebire de Timișoara, 
unde necazurile le-am avut din partea unora dintre con- 
ducători, aici, la Dinamo, am întîmpinat rezistenţa unor 
jucători, printre care Dinu, Dudu Georgescu şi Augus- 
tin. Ei s-au opus, în principal, activităţii legate de acţiu- 
mea de refacere după joc. Și au atras de partea lor și alţi 
jucători, încît s-a ajuns pînă acolo încît să fie trădată 
propria cauză a echipei lor. Dudu, Georgescu a ratat, 
cred, intenţionat un penalty în meciul cu Universitatea 
Cluj-Napoca, iar meciul cu C.S, Tîrgovişte, disputat la 
noi acasă, s-a pierdut de o manieră inadmisibilă ! Proce- 
dînd în acest fel, unii jucători luptau, de fapt, împotriva 
antrenorului, căutînd să-l piardă, prin rezultate nesatis- 
făcătoare și să ajungă să conducă ei echipa. Ceea ce 
„măria-sa jucătorul“ a reuşit pînă la urmă. Adică antre- 
norul să plece. Şi din nou, mi-am luat valiza şi am ple- 
cat la drum. Am plecat pentru că auzisem de tratativele 
dintre Dinamo şi Valentin Stănescu şi nu voiam să fiu 
pus în situaţia de a fi schimbat. Primisem o ofertă de la 
F.C. Argeș. Am declinat-o pentru că, înainte de toate, nu 
voiam să vin în locul lui Florin Halagian, în timp ce 
acesta era plecat din ţară la Campionatul european din 
Italia. 

În vara anului 1980, Angelo Niculescu a luat drumul 
Bacăului. Traian Ionescu şi cu Nicușor l-au asigurat că 
acolo va găsi condiţii bune de lucru. Echipa era plecată 
însă într-un lung turneu, în China. S-a înapoiat obosită 
şi sătulă de fotbal, cu puţin înaintea începerii campio- 
natului. O parte dintre jucători acuzau traumatisme, 
alții erau în stagiu militar sau aveau probleme cu facul- 
tatea şi, pe ansamblu privită, echipa era cum se spune... la 
pămînt ! 

— Am intrat în foc fără gloanțe. Primul joc, acasă, 
0-4 cu Steaua ! Opinia publică, în necunoștință de cau- 
ză, s-a ridicat împotriva mea. Publicul băcăuan mi-a 
devenit, din start, cel mai înverşunat adversar. M-am 

bucurat însă de un mare sprijin moral din partea orga- 
nelor de conducere ale județului și ale oraşului, care 
mi-au acordat creditul necesar,-ca să pot ieşi, din impas. 
Şi aș da numai un singur exemplu care să confirme acest 
lucru : la comitetul judeţean de partid au sosit unele se- 
sizări scrise, prin care eram acuzat de calitatea slabă a 
antrenamentelor pe care le fac. Mai tîrziu am aflat că, 
timp de patru zile, unul din secretarii comitetului jude- 
tean de partid a urmărit incognito pregătirea echipei, 
ajungînd la concluzia, pe care a făcut-o cunoscută ulte- 
rior, că cele sesizate nu corespund realității, că dim- 
potrivă, aftrenamentele sînt consistente, plăcute, de ca- 
tate. Și mi s-a acordat întregul credit pentru munca 
pe care eram pus să o îndeplinesc. Aşa am reuşit, trep- 
tat, să revenim către linia de plutire, să ne redresăm pe 
parcurs. Aşa am închis gura răuvoitorilor, clevetitorilor, 
a tuturor braconierilor din fotbal, din Bacău şi de pre- 
tutindeni. 


„Examen“ din mers, cu un... profesor premiant 


— Şi astfel am ajuns cu povestea vieţii mele la zi 
sau, aproape la zi. 

Cu aceste cuvinte, Angelo Niculescu a pus punct unei 
discuţii începută într-o seară de iarnă în camera cu nu- 
mărul 205 a hotelului Perla din Slănicu Moldovei. Dis- 
cuţie completată, apoi, la Bucureşti, cu date semnificative 
din documentarea proprie şi unele extrase din presa vre- 
mii. Finalul dialogului s-a consumat, la Bacău, o lună 
mai tîrziu. Stătusem de vorbă mai bine de trei ceasuri 
în cabinetul preşedintelui clubului, prof. Corneliu Cos- 
tinescu. Uitasem şi de ora mesei de prînz. Noroc că se 
apropia cel de-al doilea antrenament al zilei şi ne-a tre- 
zit din amintiri antrenorul secund al echipei, Nicuşor 
Vătafu. Ne-am sculat alene din scaunele moi, în care 
parcă ne înțepeniseră oasele și mai înainte de a ne așeza, 
din nou, de data asta în fața unei apetisante ciorbe mol- 
dovenești cu care ne îmbia antrenorul Petrică Gavriles- 
cu, în calitate de gazdă, Angelo Niculescu mi-a spus, 
cu un aer puțin cam conspirativ : „Diseară ești invita- 

tul meu la o partidă de... voie bună. Este un spectacol 
dat de Teatrul muzical din Galaţi. Sper să fie ceva bun“. 
Cu o condiţie, i-am răspuns, acum cînd mă văzusem „cu 
sacii în căruţă“, fiind şi sigur că n-o să mă trateze cu 
un... refuz. Cu o condiţie, am repetat: „După ce ieșim 
de la teatru, să mai stăm puţin de vorbă, în doi“. „Nu 
cumva tot despre fotbal ?%, a sărit Angelo. Am replicat 
scurt : „Ştii că de ce ţi-e frică, de aia nu scapi ?“. Angelo 
Niculescu a dat din cap uşor resemnat. După care, amîn- 
doi ne-am văzut fiecare de farfuria noastră. 

Seara, după spectacol, am reluat discuţia. Fără caiet 
şi fără creion. La drept vorbind a fost mai mult un test 
de opt întrebări, la care Angelo Niculescu a răspuns cu 
siguranţă şi calm, așa cum un student bine pregătit ar 
trage, fără probleme, la nota zece. 

— Care a fost secretul reușitelor profesionale ? 

— Am învăţat tot timpul. Am vizionat trei campionate 
mondiale consecutive : 1966, 1970 şi 1974. Am participat 
la diferite cursuri organizate de U.E.F.A. — la Macolin şi 
Klloster în Elveţia, Leipzig în R.D.G., la Lillishall în An- 
glia. Am citit mult, cu caietul de notițe alături de manual. 
În același timp practica a fost pentru mine o carte per- 
manent deschisă. Jocul şi antrenamentul le-am privit în- 
totdeauna cu ochii examinatorului, care pătrunde conți- 
nutul, analizează şi culege tot ceea ce este util. Niciodată 
nu mi-a fost ruşine să învăţ de oriunde și de la oricine. 

— Ce înseamnă a fi un bun antrenor ? 

— Pe scurt : un bun pedagog şi un bun tehnician, Un 
bun antrenor în concepţia noastră despre viaţă şi socie- 
tate nu poate despărţi omul de jucător. De aceea el va 
trebui să dezvolte conștiința, moralitatea celui care re- 
prezintă, în public, clubul, oraşul, ţara. Dezvoltarea 
trăsăturilor umane are o mare contribuţie la realizarea 
marilor performanţe şi cine reuşeşte acest lucru se 
poate socoti un antrenor în adevăratul înţeles al cuvin- 
tului şi nu va trebui niciodată să aștepte să i-o spună 
alții. 

— Ce subminează munca unui antrenor ? Ce o ajută ? 

— Primul dușman al unui antrenor este... neprice= 
perea. Vin apoi comoditatea şi automulțumirea. Într-o 

altă categorie, aș menţiona : invidia colegilor, ameste- 
cul nefast al unor conducători. dominați de interese 
meschine şi nu o dată de jucători, răutatea unor croni- 
cari sportivi. 

Munca antrenorului este ajutată de competenţă, or- 
dine, disciplină, exigenţă, colaborarea cinstită cu toţi 
cei care trebuie să-și aducă aportul la bunul mers al 
clubului şi al fotbalului. 

— Ce au însemnat atacurile presei pentru Angelo 
Niculescu ? A 

— Un mare  deserviciu făcut profesiei, în primul 
rînd. Să ne închipuim cum comentează jucătorii pe un 
antrenor oarecare şi mai ales pe propriul lor antrenor 
atunci cînd în ziare este făcut, de cele mai multe ori 
gratuit, cu... ou şi cu oțet! Cum mai poate lucra acesta 
şi în ce măsură mai poate influența el colectivul cu 
care lucrează cînd cu atita ușurință este discreditat ? 
M-am întrebat de multe ori: ce bine ar fi dacă și an- 
trenorul ar avea posibilitatea să răspundă cu aceeaşi 
monedă unora dintre cei care îl critică. Adică să fie con- 
diţii de luptă egale. Altfel unii ziarişti au întotdeauna 
dreptate. Ei acuză, nu le răspunde nimeni. Ei dau sfa- 
turi, fac cele mai bune formaţii, care nu pierd nici- 
odată, pentru simplul motiv că acestea... nu joacă. În 
ceea ce mă privește, am marea satisfacţie că am trecut 
cu bine obstacolele create de mulţi dintre adversarii 
mei. Tuturor le-am răspuns cu rezultatele pe care 
le-am obţinut, fotbalul nostru afirmîndu-se în lume, mai 
ales în „perioada mexicană“. 

— Apropo de perioada mexicană, care a fost secre- 
tul acestei echipe ? 

— Ideea de joc, în primul rînd. Jucătorii simțeau 
plăcerea de.a juca. Jocul îi unea și le dădea sentimen- 
tul încrederii şi al datoriei faţă de ei înşişi şi față 
de echipă. Unii au susținut că am beneficiat de o ge- 
neraţie valoroasă de jucători. Eu le-aș răspunde că, în 
deceniile anterioare participării noastre la Campionatul 
mondial din Mexic, am avut jucători cel puţin la fel 
de valoroși, dacă nu chiar mai valoroși decît, „mexicanii*, 
Să ne amintim de nume ca : Voinescu, Toma, Zavoda II, 
Apolzan, C. Marinescu, Androvici, fraţii Băcuţ, Călinoiu, 
Serfőző, Onisie, Bone, Torjoc, Farkaş, Marian, I. Covaci, 

Fabin, Petschovschi, Constantin, Dridea, Ozon, Vaczi, Ior- 
dache, Paraschiva, Filotti, P Moldoveanu, Stibinger, Tă- 
taru I, Dumitrescu II. Toți aceştia nu şi-au găsit însă vo- 
caţia în centextul unei idei de joc, care să fie potrivită 
posibilităţilor lor, şi-au ratat astfel marea performanţă pe 
plan internaţional. 

— Unde a fost mai uşor de Taarak, la club, la -fe- 
derație sau la echipa națională ? 

— Peste tot a fost greu, pentru că peste tot se ce- 
reau. rezultate, performanțe. Și totuși munca cea mai 
grea este la echipa națională, unde şi răspunderea este 
maj mare. Dacă însă ai depăşit cu bine etapa cea mai 
importantă, selecția, dacă ai reuşit să imprimi echipei o 
anumită idee de bază de joc, dacă ai realizat o unitate 
morală în cadrul echipei, atunci, totul, în continuare, este 
mai ușor. Cînd mă gîndesc, retrospectiv, la anii mei de 
antrenorat pot spune, azi, că cel mai bine m-am simţit la 
echipele universitare, Sportul studenţesc şi Politehnica 
Timișoara. Elanul tineresc, voia bună permanentă şi 
mai ales faptul că nu jucam: sub ameninţarea rezulta- 
tului imediat, m-au făcut să mă simt cu adevărat tî- 
năr şi să am amintiri dintre cele mai frumoase, cu ex- 
cepţia momentului despărțirii. 

— Ce lipseşte mai mult antrenorilor de azi ? 

— Maturitatea, răbdarea să se coacă şi să se formeze 
în meserie. Mai toţi, după ce au obținut calificarea de 
antrenor, forțează avansarea, vor să antreneze la Di- 
vizia A şi chiar la echipa naţională. Calificarea de 
antrenor se obţine cu prea multă uşurinţă, chiar și 
fără o pregătire. de specialitate. De pildă, un licenţiat 
în drept, pe baza studiilor superioare, sau un maestru 
al sportului - dau un simplu examen şi devin, peste 
noapte, antrenori. Și încă antrenori cu pretenţii. Pe de 
altă parte, mulţi antrenori tineri sînt puţin preocupaţi 
de pregătirea lor şi a-propriei echipe. În schimb, îi pre- 
ocupă, cu precădere, gîndul cine îi arbitrează dumi- 
nica. Așa nu se poate face meserie şi nici nu se poate 
progresa în fotbal! 

— Pot fi, totuşi, mai buni antrenorii de miine? 

— De ce nu? Cu condiţia să se schimbe condiţiile 
de calificare şi mentalitatea profesională. Să nu se uite 
că, în timp ce fotbalul evoluează, antrenorii nu pot 

sta pe loc. Pretenţiile crese neîncetat, lupta pe planul 
afirmării devine tot mai aspră şi numai cei foarte bine 
pregătiţi şi cinstiţi, faţă de ei înşişi şi faţă de fotbal, 
ver mai putea rezista. Altfel... 

„„Angelo Niculescu — antrenorul cu cele mai Puse 
rezultate internaționale din istoria fotbalului nostru — că- 
zut şi rămas în nedreaptă dizgrație din anul 1973, cînd a 
fost înlocuit de la conducerea tehnică a echipei naționale 
— nu şi-a făcut complexe, nu și-a pierdut încrederea 
în el şi în oamenii adevăraţi. „Pentru că, după cum 
o spune singur adeseori, așa e viaţa. Faptele, eveni- 
mentele sînt permanent amenințate de colbul uitării, 
Istoria este însă obligată întotdeauna să. scoată la lu- 
mină adevărul şi să aşeze pe fiecare pe locul ce i se 
cuvine“, 

Angelo Niculescu însă nu dă semne de nerăbdare, 
Nu se grăbeşte. De fapt, nu s-a grăbit niciodată. Nici 
chiar acum în pragul a şase decenii de viaţă. Şi asta 
pentru că este convins că, mai devreme sau mai tîrziu, 
istoria va fi de partea lui. Că îi va face dreptate. 


. FOTBALUL A DAT UN ROST ADEVĂRAT 
VIEŢII MELE 


Lui Hie Oană, cei din generaţia sa, foştii colegi de 
echipă de la Juventus mai ales îi spuneau într-o vreme 
— şi îi mai spun încă și azi, dar întotdeauna pe un 
ton subînţelegînd mai curînd admiraţie decît o lormă 
de reproş, „americanul“. Mulţi au preluat o astfel de 
poreclă din zbor, fără să ştie de unde vine şi cum s-a 
împămîntenit. Oricine însă, măcar din simplă curiozi- 
tate, l-ar fi întrebat pe Ilie Oană de ce i se spune 
„americanul“, răspunsul acestuia ar fi venit simplu şi 
fără nici o undă de mirare sau chiar aparent deranj: 
„M-am născut la Harbor, în statul Indiana, din Statele 
Unite ale Americii, la 16 august 1918. Părinţii mei, ar- 
deleni, s-au refugiat în America. înaintea primului 
război mondial, şi s-au înapoiat în țară, după alipirea 
Transilvaniei, în anul 1921, stabilindu-se la Sibiu, Eu 
aveam atunci trei ani“. is | 

Un astfel de răspuns era de cele mai multe ori su- 
ficient, pentru a-l scuti pe Ilie Oană de alte întrebări 
în legătură cu originea sa. Se întîmpla însă, uneori, ca 
aceste puţine date biografice să nu-i satisfacă pe cei 
foarte curioşi. Și atunci, Ilie Oană, cu un calm olim- 
pian și multă' bunăvoință, făcea cam următoarele com- 
pletări : „Statul Indiana este situat în jumătatea estică 
a continentului american, între lacul Michigan şi rîul 
Ohio. Capitala sa este oraşul Indianapolis, iar Harbor 
sau Indiana Harbor, unde m-am născut, este un impor- 
tant centru siderurgic al Statelor Unite ale Americii, 

plasat la sud de Chicago. Cind am venit în România, 
în 1921, vorbeam româneşte, cît se putea vorbi, bine- 
înțeles, la virsta de trei ani, pentru că la noi în casă 
nici un moment nu s-a vorbit altă limbă decît cea ma- 
ternă“, 

Aşadar, „americanul“ Ilie Oană este un român sadea. 
A copilărit la Sibiu, unde a învățat să joace fotbal și 
unde a rămas pînă în 1937, cînd s-a stabilit definitiv în 
Bucureşti, odată cu transferul său; pe linie sportivă, de 
la Șoimii Sibiu la Juventus. La timpul său a fost un 
foarte bun jucător, iar mai tîrziu, ca antrenor, a reuşit, 
prin muncă neobosită şi dăruire profesională, să cuce- 
rească cele mai mari galoane ale performanţei, im- 
punîndu-se în fotbalul nostru prin trei trăsături. defi- 
nitorii întregii sale activităţi : 1. Un excelent constructor 
de echipă. Să amintim că Petrolul din decada marilor sale 
succese, 1956—1966, cu tre: titluri de campioană na- 
țională şi o ediţie a Cupei României la activ, este în 
cea mai mare măsură opera sau mai bine zis capodo- 
pera activităţii sale profesionale. 2. Exemplu de. stabili- 
tate și de fidelitate faţă de clubul în care -a crescut şi 
s-a afirmat, ca jucător și ca antrenor. Să notăm că 
Ilie Oană deţine un veritabil record în materie, prin 
cei 34 de ani cît'a servit, cu pasiune, competență şi de- 
votament culorile Juventusului, devenit, după 1952, 
Petrolul. 3. Model de fair-play. În îndelungata sa carieră 
sportivă, Ilie Oană şi-a respectat, în egală măsură, coechi- 
pierii, jucătorii proprii şi adversarii; nu a protestat la 
deciziile arbitrilor, nu le-a  reproşat acestora — nici 
chiar cînd s-a simţit frustrat — greșelile săvîrșite cu 
sau tără voia lor; A primit întotdeauna înfrîngerea cu 
demnitate, iar la succese nu şi-a pierdut niciodată capul, 

Timp de aproape trei decenii cît a slujit, ca peda- 
gog., fotbalul, nu şi-a trădat, nici un moment, profesia, 
A fost, cum se spune, antrenor-antrenor. Primii paşi în 
profesie i-a făcut cînd nu împlinise 32 de ani. Mai era 
încă jucător la Juventus, în 1950, cînd... 


Spectaculoasa metamorfoză a unei echipe de navetiști 


— În cartierul bucureştean Dămăroaia s-a organizat 
un fel de campionat de casă al asociaţiei „Flacăra“ pe 

lîngă care fiinţa şi echipa divizionară A cu același nume, 
fostul Juventus. Indemnat de Emerich Vogl, care mi-a 
fost antrenor timp de şapte ani, şi de Carol Maior, con- 
silier în cadrul asociaţiei, amindoi oameni de o deose- 
bită valoare morală şi profesională, mi-am format o 
echipă cu care, chiar de la primul contact cu o compe- 
tiție organizată, în calitate de antrenor, am reușit să 
cîştig “întrecerea şi să atrag atenţia mai experimenta- 
tilor mei dascăli în fotbal, lui Emerich Vogl în special, 
în privința posibilităților mele de viitor pedagog. Şi 
Emerich Vogl, ca şi Carol Maior m-au urmărit şi m-au 
îndrumat în continuare, amindoi fiind de părere, la 
sfîrşitul anului 1952, că, şi. la 34 de ani cît împlinisem, 
pot face față conducerii tehnice a unei echipe divizio- 
nare. Și m-au uns ca antrenor al fostei mele echipe, al 
fostului Juventus, transferată în același an la Ploiești. 
Momentul învestiturii mele nu era prea fericit. Echipa 
pe care o luasem în primire se îndrepta vertiginos spre 
retrogradare în divizia secundă. Am încercat .să fac cite 
ceva, am reuşit chiar să o mai redresez pe parcurs, ca 
poziție în clasament și mai cu seamă ca joc, dar pînă 
în cele din urmă nu am putut evita o cădere, care, la 
drept vorbind, era şi firească. Spun asta pentru că 
Flacăra, mutată la Ploieşti, devenise o echipă de na- 
vetiști, care se pregătea între... două trenuri. În plus, 
avea o medie de vîrstă respectabilă şi o uzură competi- 
țională care însemnau pentru ea un mare handicap. Re- 
trogradarea în Divizia B a constituit, de fapt, încheierea 
unui ciclu din viața echipei, iar, lupta pentru revenirea 
şi menţinerea în prima divizie impunea ca totul să fie 
luat de la capăt. Cu pasiune, cu curaj, cu încredere. 
Şi prima operaţiune a fost primenirea lotului. Am fă- 
cut-o la început masiv și am continuat-o apoi, cu pru- 
denţă şi tact, pe toată durata perioadei de reconstrucţie, 
care a durat aproape patru ani. Din 1953 şi pînă în 1957. 
După aparenţe, pcate mult. În realitate, cam atit durează 
o astfel de operaţiune. Dacă vrei să reuşească. Construc- 
ţia solidă a unei echipe cere timp, răbdare şi. convergen- 
ţa unor eforturi colective. La început. problema cea mai 
dificilă a fost promovarea. @ bună parte dintre elemen- 
tele cu care efectivul lotului echipei a fost împrospătat 
mi le-a procurat fostul meu coechipier de la Juventus, Tra- 

ian Ionescu, care a întreprins o vastă acţiune de depistare şi 
selecţie a unor elemente de o ridicată valoare sportivă, din 
raza fostei regiuni administrative Ploiești, Sfetcu, Dridea I, 
Dridea II, Tabarcea, Florea, George Marin, Badea sînt 
citeva din numele cele mai reprezentative de jucători 
realizaţi în grădina clubului, pe care eu i-am promovat, 
aproape în bloc, dar căutînd a asigura fiecăruia un rol 
cît mai potrivit posibilităţilor lor în angrenajul general 
al echipei. Pe de altă parte, aş zice că nu mi-a lipsit 
nici inspiraţia şi nici curajul de a scoate la iveală o serie 
de talente ascunse prin formaţii de categorie inferioară, 
așa cum au fost Fronea, Topșa, Neacșu, Bădulescu, Za- 
haria, Motronea, Marinescu, niște anonimi pînă la un 
moment dat, deveniți, după titularizarea lor la Petrolul, 
jucători în categoria de elită a fotbalului nostru. 

Am avut, trebuie să recunosc, şi șansa să lucrez cu o 
serie de oameni pricepuţi şi devotați fotbalului. Traian 
Ionescu a fost primul dintre aceştia. Un profesionist în 
adevăratul înţeles al cuvîntului, un neobosit căutător de 
talente. Alături de el l-aș aminti pe Gheorghe Urich, 
președintele clubului ploieştean, cu care am colaborat 
excelent multă vreme. Atita vreme cît fiecare din noi 
făcea munca lui și nu se amesteca unul în atribuţiile 
celuilalt. Cînd această regulă, obligatorie în asigurarea 
unor relaţii normale conducător-antrenor, nu a mai ac- 
ționat, nemaifiind respectată, treaba n-a mai mers cum 
trebuie, Pentru că Gheorghe Urich, dealtfel unul dintre 
cei mai valoroşi conducători de club ai fotbalului nostru, 
a crezut că poate fi la un moment dat şi antrenor. Şi ca 
să aibă autoritatea profesională necesară, a obţinut şi un 
carnet de antrenor. Ceea ce, în fond, nu era un lucru rău. 
Un conducător de club care a fost şi jucător e bine să 
știe, întotdeauna, problemele fotbalului în cele mai diverse 
aspecte, inclusiv cele care privese instruirea, De aici 
însă şi pînă la amestecul în treburile specifice 
antrenorului este o cale” pe care, dacă nu 
o barezi la timp, ai toate şansele să te cureţi. De aceea, 
i-am spus lui Gheorghe Urich, pe un ton de glumă, dar 
în realitate foarte serios, atunci cînd mi-a arătat carnetul 
său de antrenor : „Ăsta nu-i valabil pentru categoria la 
care lucrez eu. Și aşa am pus lucrurile la punct, riscînd, 
evident, chiar dacă nu un conflict, oricum o răcire a unor 

relaţii la care ţineam foarte mult, pentru că le socoteam, 
în condiţii normale, de folos ambelor părți. 

— În anul 1957, clubul ploieştean şi-a schimbat de- 
numirea de „Flacăra“, devenind „Petrolul“. Evenimentul 
pare să fi marcat şi încheierea procesului de reconstruc- 
ţie al echipei... f 

— Da. Se născuse o echipă nouă, din „resurse“ lo- 
cale şi din trudă, fără mare agitaţie şi tam-tam, ca prin 
alte părți. O echipă a orașului şi regiunii care .avea ne- 
voie acum şi de un nume potrivit specificului regional. 
1 s-a spus, deci, Petrolul. Și, sub această titulară a 
intrat în istoria fotbalului xostru, ureînd pe cea mai înâl- 
tă treaptă, chiar din primul an, 1957-58, în care a cuce- 
rit titlul de campioană a ţării. De fapt, 1957 a însemnat 
începutul unei decade glorioase din viața echipei, cea 
mai rodnică din întreaga sa existență, în care Petrolul a 
cucerit trei campionate naţionale, 1957-58, 1958-59, 
1966-67 şi o ediţie a Cupei României, în 1963. 


Evocări plăcute, evocări triste la o selecție a amintirilor 


„„Cu modestia care l-a caracterizat întotdeauna, Hie 
Oană n-a însoţit amintirea performanţelor obţinute cu 
aprecieri personale şi alte comentarii care, în. mod firesc, 
s-ar fi impus. În primul rînd, nu a spus poate lucrul cel 
mai important de spus în asemenea împrejurări. Și anu- 
me că a trebuit să lupte cu adversari foarte puternici, ca 
C.C.A. — Steaua, Dinamo, Rapid, Flamura roşie-U.T.A., 
toate cu multe nume mari în componenţa lor. Că Pe- 
trolul a intrat în disputa pentru împărţirea „medaliilor“ 
ca o „cenuşăreasă“, obligată să-şi crească singură jucă- 
torii, în timp ce alţii îi luau formaţi de-a gata. Că din 
mijlocul echipei ploieştene s-au ridicat valori autentice, 
plecate de jos, lucrate cu migală, devotament şi pricepe- 
re, la care alţii au rîvnit, neputînd să-şi stăpînească pof- 
ta racolării. Ilie Oană n-a spus cît de greu a fost să 
ajungi sus de tot şi să mai reziști multă vreme acolo, 
numai cu forțe proprii. De ce Ilie Oană ? 

— După trecerea anilor rămii numai cu efectele 
strădaniilor. Dificultăţile se uită şi selecția amintirilor se 

opreşte, de cele mai multe ori, asupra a ceea ce a fost 
frumos. 

— De pildă... 

— Să zicem imaginea stadionului din Ploieşti a în- 
tregului oraş chiar, după cucerirea titlurilor de campioni 
sau cînd ne-am întors, cu Cupa României, acasă. Ce 
poate fi mai frumos? Sau amintirea unor jocuri cîști- 
gate, de o manieră entuziasmantă, fără drept de apel, în 
fața unor adversari redutabili, cum au fost, de exemplu, 
9-0 cu U.T.A., la București, 6-0 cu Rapid, pe Stadionul 
„23 August“, 6-2 cu Steaua pe același stadion, 3-1 cu Li- 
verpool la Ploieşti sau meciul cu celebra formaţie bra- 
ziliană Gremio Porto Alegre pe care am învins-o, în 1963, 
cu 4-3, în Capitală, după ce la pauză eram conduși cu 
3-1! 

— Îmi amintesc de acest meci, antologic aş spune. 
Atunci au jucat extraordinar cei doi fraţi gemeni Anton 
și Dumitru, Munteanu, încît lumea zicea la sfîrşit : „avem 
şi noi brazilienii noștri“. Dar, apropo de fraţii Munteanu, 
au constituit ei, din punct de vedere fotbalistic, un caz 
deosebit ? 

— Eu i-am descoperit, la o selecţie, în Dămăroaia, 
în 1950. Nimeni n-a apreciat, cum se cuvine, valoarea 
lor şi de aceea au trecut neobservaţi multă vreme, pînă 
cînd au ajuns la Bistriţa, unde au jucat pe timpul sta- 
giului militar, De aici au fost aduşi la C.C.A., unde nu 
şi-au găsit loc, iar cînd au terminat armata i-am şi luat 
la Petrolul. Amîndoi aveau calități native de excepție, 
îndemînare tehnică în special, erau foarte serioşi, iubeau 
fotbalul ca nişte profesionişti veritabili. Aveau însă șio 
mare aversiune pentru pregătirea fizică. Spuneau mereu 
că fotbalistul de rasă se vede nu alergînd în jurul tere- 
nului sau pe dealuri şi nici la exerciţiile cu haltere sau 
cu mingea medicinală, ci acolo, jos, în „atelierul verde“, 
pe gazon, unde dacă nu te ascultă mingea, degeaba 
transpiri 90 de minute. Şi, totuşi, şi fraţii Munteanu tre- 
buiau să facă ceva pentru pregătirea lor fizică. Am 
găsit, punîndu-i să joace unul contra unu, între ei. În 
felul acesta făceau cam de toate cîte se cer pentru forţă, 
rezistență, îndemînare şi chiar tactică individuală. Mai 
greu era, uneori, cu ei, în joc. Semănau așa de bine, încît 
eu însumi îi încurcam. Şi nu o dată, îl lăudam pe Miti- 

că pentru un gol frumos pe care în realitate îl marcase 
Anton, Şi invers. Se mai întîmpla, cîteodată, cînd -nu 
intrau, de la început, amindoi în teren, să se schimbe 
între ei în timpul meciului. Cînd aflam, era prea tîrziu 
şi nu-mi mai rămînea decît să mă supăr... fără prea 
mult folos. Despre frații Munteanu s-au spus multe 
lucruri la vremea lor, întîmplări legate îndeosebi de 
uimitoarea lor asemănare fizică şi de comportament, pe 
teren și în afara acestuia. Dar nu asemănarea lor a 
făcut din ei un caz. Ci faptul că în ciuda unor aparențe 
care nu-i recomandau nicidecum pentru marea perfor- 
manţă, erau înzestrați cu toate darurile naturii pentru 
a atinge măiestria sportivă. Din păcate, goana după 
gabarit şi după calităţi, la prima vedere, i-au făcut pe 
unii specialiști să-i țină pe fraţii Munteanu la distanță de 
echipa naţională, nedreptăţind astfel două mari talente 
cum greu se mai găsesc astăzi. 

Fotbalul nostru a mai pierdut un fotbalist de mare 
talent din aşa-zisa „echipă de aur“ a Petrolului. Un ju- 
cător care a dispărut în sensul cel mai real al cuvîntu- 
lui... 

— Costică Tabarcea, mort în ziua de 14 iulie 1963, 
în timpul unui meci de campionat, cu Dinamo Bacău. 
Cazul lui pe cît de nefericit, pe atit de rar în practica 
medicală, ne-a zguduit pe toţi la vremea sa. Tabarcea 
avea, potrivit rezultatelor consemnate la controale pe- 
riodice medicale, un organism fără nici o fisură; Doc- 
torul Vasile -Cristea, medicul echipei, ` dealtfel foarte 
conştiincios, chiar tipicar uneori în exercitarea profe- 
siei, îl considera pe drept cuvînt un om sănătos și apt 
pentru performanţă. Și, totuși, Costică  'Tabarcea avea o 
suferinţă pe care o ascundea. O suferință  mărturisită, 
mai tîrziu, de soţia sa, provocată de acţiunea unei glan- 
de endocrine, numită timus care în mod normal tre- 
buia să se atrofieze în anii pubertăţii, dar care, la Ta- 
barcea, a continuat: să se menţină activă şi să se dez- 
volte chiar cu efecte dăunătoare asupra organismului 
său, în anii tinereţii spre maturitate. Asta i-a provocat 
un stop cardiac şi Costică 'Tabarcea . a murit la 26 de , 
ani, în floarea vîrstei. Îmi amintesc și faza în care s-a 
produs acest nefericit eveniment: Tabarcea a sărit 
împreună cu adversarul său direct, Nicolae Vătafu, la o 

minge înaltă, la cap şi, fără să se fi atins unul de altul, a.că- 
zut la pămînt. Şi acolo a rămas. L-am dus imediat la 
spital, dar el era mort încă din teren. Pierdere grea 
pe care am resimţii-o multă: vreme şi care a făcut să 
treacă aproape neobservată cîştigarea, o săptămînă mai 
tîrziu, la Bucureşti, -a Cupei României. Fără Tabarcea, 
„creierul“ echipei, trofeul cîştigat părea un schimb nes 
drept, iar dispariţia sa prematură, un tribut de neac- 
ceptat, dar impus de soartă, ca şi în legenda Meşterului 
Manole. Şi doar mài plătisem, cu puţin timp în urmă, 
un altul la fel de nemilos, cînd antrenorul meu secună, 
ton Truică, un tehnician valoros şi de o înaltă ţinută 
morală, căzuse victima unui accident stupid, la Mamaia, 
într-un lift, care plecat cu ușa deschisă l-a prins între 
etaje ! : 

Dar iată că am plecat de la amintiri frumoase şi, fă- 
ră să vrem, am ajuns la evocarea unor lucruri triste. Şi 
măcar dacă acestea ar fi fost singurele... 


La Ziirich ceva n-a fost în regulă 


— În toamna anului 1964, după Olimpiada de la 
Tokio, am preluat echipa naţională de la Silviu Ploieş- 
teanu, împreună cu Ştefan Covaci, preşedinte al federa- 
ţiei fiind Gică Popescu. Trei ani a durat acest mandat. 
— Pînă la... „dezastrul de la Zürich“. 
— Exact. Alt eveniment nefast. Pînă acolo însă aş 
vrea să spun că, deşi la: conducerea tehnică a Petrolului 
fusese, pe merit, promovat Costică Cernăianu, eu contam 
mai departe în cadrul clubului ploieştean. Cotlaboram, 
chiar la lot fiind, cu fostul meu secund, şi cel de-al trei- 
lea titlu de campioană naţională cucerit de Petrolul, în 
1966, m-a găsit, sufletește cel puţin, aproape de echipa 
care, la drept vorbind, era a mea și de care mă simţeam 
legat cu toată fiinţa. 
K Cu „naționala“ am avut gînduri mari. Și am făcut tot 

ce am putut pentru a le realiza. Aș zice că le-am şi rea- 
lizat ceva mai mult decît predecesorii mei, în privința 
emancipării fotbalului nostru. Am obținut o serie de vic- 
torii de prestigiu, pe teren propriu, în faţa unor adver- 
sari bine cotaţi pe plan internațional, ca de pildă Ceho- 

slovacia, Polonia, Elveţia, Portugalia şi Uruguay ; am în- 
vins, în deplasare, reprezentativele Franţei, Greciei şi 
Israelului. Iată dealtfel ce se spunea în presa vremii, în 
bilanţul echipei naţionale pe anul 1966 : „Nu este de ne- 
glijat un amănunt care are o importanţă deosebită pri- 
vind rezultatele reprezentativei de-a lungul anilor, şi 
anume că pericolul unor mari eşecuri la scor a fost în- 
depărtat datorită tocmai îmbunătăţirii facturii jocului 
practicat de jucătorii noștri. Între evoluţiile actuale de 
peste hotare ale echipei naționale şi cele din trecutul 
apropiat este o diferență fundamentală. Cu cîţiva ani în 
urmă, în jocurile în deplasare, fotbaliştii noştri treceau 
doar de cîteva ori în jumătatea de teren adversă, fiind 
supuși, majoritatea timpului, unei presiuni insistente 
căreia îi făceau faţă cu greu, în timp ce, în prezent, ei 
împart cu adversarii perioadele de dominare şi ocaziile 
de gol... Anul 1966 poate fi considerat, deci ca o bază de 
plecare pentru realizări eficiente în 1967 şi în anii urmă- 
tori... 

— Şi chiar în anul următor, la 24 mai, a venit „Zi- 
rich“-ul, care a întors cu 180 de grade toate aprecierile 
bune de pînă atunci, în numai 90 de minute de joc!Un 
scor de 1-7, în faţa echipei Elveţiei, care, în acel timp, nu 
reprezenta o mare forță fotbalistică în lume, a fost 
apreciat ca un eșec de proporţii cu totul neaşteptate şi 
inexplicabile. Şi aceasta s-a petrecut într-un meci cu ca- 
racter jubiliar al naţionalei noastre, purtînd nr. 200 din 
palmaresul său internațional! La: Zürich nu s-a pierdut 
un simplu joc, ci s-a știrbit însuşi prestigiul nostru în 
arena fotbalistică continentală şi mondială. De aceea 
poate că astăzi mulţi, foarte mulţi se mai întreabă încă + 
„Ce a fost, de fapt, în seara zilei de 24 mai 1967 ?“ 

— Nu știu nici acum, după aproape un deceniu şi 
jumătate, ce s-a întîmplat, în realitate. Am însă convin- 
gerea fermă că ceva nu a fost în regulă. Am prezentat 
în teren o echipă foarte bună avînd în componenţa ei ju- 
cători ca : M. Ionescu, Popa, Nunweiller III, D. Nicolae, 
Mocanu, Dobrin, Pîrcălab, Dridea, Ion Ionescu, Luces- 
cu. Ce se poate reproşa unei asemenea formaţii, din 
punct de vedere valoric ? Şi cu toate acestea, în teren; 
ea a manifestat o dereglare cu totul anormală, neavînd 
putinţa de a discerne ce trebuie făcut pentru echilibrul 

partidei sau pentru evitarea catastrofei. Jucătorii noş- 
tri au fost simple umbre, stafii în teren, incapabili să 
„opună adversarilor cea mai mică rezistenţă, incapabili 
lde a face față unei adevărate avalanșe de aţacuri. şi go- 
luri. În minutul 67 al meciului era 7-0. Şi se pare că înşişi 
elveţienii s-au speriat de acest scor, pentru că au mai 
oprit motoarele în ultimele 20 de minute ale partidei, 
timp în care am realizat şi noi golul de onoare, prin. Do- 
brin, A fost, indiscutabil, ceva ciudat, atunci, la Zürich. 
Diferenţa dintre noi și elveţieni nu era, în nici un caz, 
de 1-7. Dar ce anume s-a întîmplat, de ne-am pierdut 
busola în aşa măsură, că n-am mai fost capabili să ne re- 
venim nici după meci? N-am ştiut nici atunci, n-am 
reuşit să ştiu nici pînă acum. Poate că „Zurich“-ul va 
rămîne una dintre marile enigme, nedezlegate, nu numai 
ale fotbalului nostru, ci ale fotbalului în general. 


Cu Petrolul, de încă două ori, de la început 


«La 27 mai 1967, în şedinţa Biroului Consiliului ge- 
neral al U.C.F.S. s-a luat hotărîrea desărcinării din func- 
ție a celor doi antrenori ai lotului reprezentativ, Ilie 
Oană şi Ștefan Covaci, considerîndu-se că ei poartă o 
mare “parte de vină în slaba comportare a echipei naţio- 
nale din meciul cu Elveţia, de la Zürich. 


Și astfel, Ilie Oană s-a întors acasă, la Petrolul. A, 


găsit echipa mult schimbată faţă de cum arăta înainte 
de a pleca la lotul naţional. Își dădea seama că înlocui- 
torul său, Constantin Cernăianu, făcuse tot ce era ome- 
neşte posibil să o menţină cît mai sus în ierarhia com- 
petiţională, dar anii, care se adunaseră, la majoritatea 
jucătorilor din echipa de bază, “începuseră să-şi spună 
cuvîntul, Și chiar dacă Petrolul cîştigase, în 1966. un 
titlu de campioană, nu se putea ascunde o uzură fizică 
şi morală firească, lăsată, din păcate, să ajungă într-un 
stadiu atît de înaintat, îneît părea că este iminentă pră- 
buşirea. Vedetele echipei îmbătrîniseră ; de jos, de la ju- 
niori sau de la formaţiile de categorie inferioară din 
judeţ nu mai venea nimic _de calitate, iar pregătirea, 
oricît de bună ar fi fost. nu mai era capabilă să facă 
faţă valorii impuse de competiţie. 

— Vrînd-nevrînd am fost obligat să o iau de la ca- 
păt. Am început reconstrucția echipei. Lotul era însă 
cam sărac, pretenţiile celor din jur exagerate, conducă- 
torii nu mai aveau răbdare, eu veneam după un recul 
profesional. Petrolul, pe. care spectatorii îl știau un 
unsprezece tehnic, cu un joc şi eficace, dar şi colorat, 
devenise. o echipă dominată de forţă, un fel de forță oar- 
bă mărturisind în permanenţă teama de rezultat. În va- 
ra anului 1968, nu știu cum, am terminat, totuşi, pe un 
foarte onorabil loc 5 în clasament. Se pare că unii ad- 
versari ne mai considerau, din oficiu, încă ceea ce fu- 
seserăm înainte. Nu începuseră să ne descopere slăbiciu- 
nile. În vara anului următor însă am fost la un pas de 
„B“, după un retur infernal. Îmi amintesc de un meci 
decisiv, la Tg. Mureş, în care nu am putut prezenta 6 
titulari : Mihai Ionescu, Nae Ionescu, Pal, Bădin, Grozea 
și Mircea Dridea, toți gripaţi. Nici ceilalţi, care intraseră 
în teren, nu erau în plenitudinea forțelor, majoritatea 
dintre ei avînd febră. Pe banca de rezerve rămăsese pre- 
ședintele secţiei de fotbal, Gh. Urich şi cu mine. Mă 
gindeam atunci că dacă va fi nevoie să fac vreo schim- 
bare, altă soluţie n-aş fi avut decît să intru și eu în joc. 
Şi, totuși, în situaţia asta disperată am scos un 0-0 de ne- 
crezut. Am luat un punct care, ziceam noi, ne salva, cu 
un ceas mai devreme, de la retrogradare. Dar, în etapa 
următoare, tocmai cînd eram mai siguri de noi, pentru 
că jucam pe teren propriu şi cu echipa completă, am 
dat punctul de la Tg. Mureş lui Dinamo Bacău, căreia 
— culmea — nu-i prea era necesar. Ne-am salvat totuşi 
în cele din urmă, dar pe linia de sosire a campionatului, 
graţie și golului istoric înscris de Badea — fostul meu 
jucător — transferat la Farul Constanța — în poarta 
Progresului București, în minutul 85 al partidei. Progre- 
sul a căzut în „B“ și am scăpat şi noi şi A.S.A. Tg. Mureș. 

Chin mare, pe noi, atunci în vara lui 1969! A fost 
poate cel mai greu campionat de la revenirea noastră în 
Divizia A, în 1954. Şi primul dintr-o serie de alte șase 
campionate încheiate în continuare pe „muchie de cuţit“. 

— Cum a fost cu celelalte cinci ? A 

— La următoarele două campionate, 1969-70 și 1970- 
71, n-am fost martor. Le ştiu doar din presă și din auzi- 
te, pentru că în. acest: interval de timp am activat în 

Grecia. Ami acceptat o ofertă făcută de clubul Panserai- 
kos şi avînd, bineînțeles, acordul federaţiei noastre şi 
asentimentul clubului Petrolul am plecat, pentru doi ani, 
la Seres, un oraș frumos, foarte ospitalier, situat în apro- 
piere de Salonic. Aici am , reușit să salt echipa de pe 
ultimele locuri, pe care se zbătea de mai mulţi ani, în 
prima jumătate a clasamentului, ceea ce gazdele mele 
au considerat o- veritabilă performanţă. Şi poate că aș fi 
realizat şi mai mult dacă rămîneam, în continuare, încă 
vreo doi-trei ani. A trebuit însă să mă întorc în țară, la 
expirarea contractului, Petrolul insistînd să revin la cîr- 
ma echipei care nu-și găsea deloc busola şi cadenţa. Toţi 
erau convinși că antrenorul e de vină și că prin schim- 
barea acestuia (era vorba de fostul meu secund, Cernă- 
ianu) se vor rezolva toate problemele, oricît de compli- 
cate ar fi fost ele. Venind eu înapoi, a plecat Costică Cer- 
năianu. Avea şi dreptate să nu mai rămînă ca secund, 
după ce fusese ani buni antrenor principal, timp în care 
cîştigase şi un titlu naţional în 1966, cînd eu eram la 
lotul reprezentativ. De fapt, Cernăianu se întorcea acasă, 
în Oltenia şi lua în primire o echipă, Universitatea 
Craiova, cu un lot valoros şi frumoase perspective, cu 
care, dealtfel, va cuceri și campionatul, trei ani mai tîr- 
ziu. 

Revenit la Ploiești, am luat-o, din nou pentru a 
treia oară, de la capăt. Situaţia era însă incomparabil 
mai grea decît în împrejurările  anterioâre. La Ploieşti, 
între timp, se schimbaseră multe. Şi nu în bine. Scăzuse 
considerabil entuziasmul în jurul echipei şi sprijinul de 
care ea s-a bucurat cu ani în urmă. Apăruseră, în schimb, 
şi cu efecte tot mai nocive, imixtiunile în viața intimă 
a clubului. De jos, de la juniori sau din categoriile infe- 
rioare, nu mai venea nimic de valoare, iar și puţinii jucă- . 
tori mai răsăriţi care erau în lot doreau să plece prin alte 
părţi, la cluburi din orașe cu facultăți. Ploieștiul neavînd 
un institut de învățămînt superior nu-i mai atrăgea şi nu-i: 
mai putea reţine. Prin oraş toți mă întrebau. la 
fiecare pas : „Ce ai de gînd cu echipa ?%. Le răspundeam 
tuturor : „Trebuie să o reconstruiesc“. Şi care mai de care 
se mira: „lar reconstrucție? Nu s-a mai terminat ?*. 
Spectatorului, mai puţin obișnuit să pătrundă în esenţa 
lucrurilor şi foarte grăbit cu rezolvarea lor, îi venea 


190 


greu să înțeleagă că a reconstrui o echipă nu înseamnă 
simpla împrospătare a efectivului de jucători. Că recon- 
strucţia este un proces complex, uneori de durată, în ca- 
drul căruia schimbările de calitate, survenite în structu- 
ra de bază a formaţiei, operează . progresiv şi de obicei 
lent, în folosul unităţii ei de ansamblu şi al ideii de joc. 
Ca antrenor la Petrolul am mai condus direct cîteva 
asemenea operaţiuni. La prima, cea din 1954, care adu- 
rat aproximativ patru ani, am avut şansa, marea şansă 
ca în perioada de cumpănă a schimbului de ștafetă din- 
tre două generaţii să pot găsi, în locul celor care inevi- 
tabil trebuiau să plece (Marosi, Petrescu, Fătu, Iordache), 
înlocuitori de certă voloare şi perspectivă (Sfetcu, Fro- 
nea, Florea, Dridea I, Tabarcea, Gh. Dumitrescu, Marin 
Marcel) care, alături de cei rămași din „vechea gardă“ 
(Pahonţu, Neacşu, Marinescu, Topșa, Drăgan sau Bădu- 
lescu), au reuşit nu numai să restabilească echilibrul 
echipei, ci chiar să-i ridice valoarea colectivă. Așa s-a 
născut „echipa de aur“ de mai tîrziu a Petrolului, dublă 
campioană naţională, în 1958 şi 1959. În continuare, orien- 
tarea și esența reconstrucției a constituit-o „schimbul din 
mers“, cu limitarea înlocuirilor la nivelul unui singur 
post sau cel mult a unei jumătăți de compartiment. Aşa 
au apărut și s-au afirmat în cadrul echipei jucători ca 
fraţii Munteanu, Badea, FI. Voinea, Hălmăgeanu, Dumi- 
tru Nicolae, Dridea II, Iuhasz, M. Ionescu, Dragomir, 
Pal, Moldoveanu, Boc, Mocanu. În asemenea condiţii, Pe- 
trolul s-a menţinut mult timp în rîndurile formațiilor 
noastre de elită. Pînă în 1967. După care a început „fur- 
tuna“, apoi marele declin şi chinurile anilor care au ur- 
mat. Lucru explicat mai ales prin plecarea, la un mo- 
ment dat, a cîtorva dintre jucătorii de bază (Pahonţu, 
Badea, Boc, Pal, Moldoveanu) în locul cărora nu s-au 
găsit, ca în alte situaţii asemănătoare din trecut, valori 
capabile să asigure plutirea echipei fără pericolul per- 
manent al nautragiului. 

Aşadar, reconstrucţia iniţiată după înapoierea mea 
din Grecia părea să aibă puţine șanse de reuşită. Lip- 
seau valorile, lipsea încrederea în forţele proprii şi răb- 
darea atît de necesară cînd vrei să faci ceva bun şi de 
durată. Nu ne rămînea, în aceste condiţii, decit să re- 
zistăm, cît mai mult posibil, cu ce avem, pînă s-o găsi 


191 


un moment favorabil unei noi încercări de a evada din 
mediocritate. Şi am rezistat îneă două campionate. Chi- 
nuit, dar am rezistat. De fiecare dată evitînd căderea 
cu eforturi greu de imaginat. L-am sacrificat, dacă se 
poate spune așa, şi pe Pahonţu, la care am ţinut întot- 
deauna atît de mult. El mai avea două jocuri ca să atin- 
gă, primul în fotbalul nostru, cifra de 300 de meciuri în 
Divizia A. De teama rezultatului însă nu mi-am per- 
mis să-l mai folosesc pentru a satisface doar o necesitate 
de ordin sentimental. Și Pahonţu a înţeles acest lucru, pe 
care nu știu câţi alţii l-ar fi înţeles, în locul lui. 


Oaspete la... mine acasă ! 


În vara anului 1973, cu toate că reușiserăm să ter- 
_minăm campionatul pe un loc 11, destul de onorabil, 
mi-am dat seama că în condiţiile existente atunci la 
Petrolul nu se putea merge înainte. Eu însumi riscam 
să mă compromit. 

— Așa se explică plecarea la Politehnica Iaşi? 

— În bună măsură, da. Mi-a venit tare greu, după 
34 de ani la aceeaşi echipă, să o părăsesc, mai cu seamă 
într-un moment de cumpănă. Mi-am zis însă că tocmai 
plecarea mea, dorită de unii pe care eu îi împiedicasem 
să se amestece în treburile echipei, ar fi o soluţie pe 
calea redresării acesteia. Pentru că e bine uneori, este 
nevoie chiar să se mai schimbe nu numai jucătorii, ci 
şi antrenorii. Şi eu simțind această necesitate am ple- 
cat, înainte de a fi schimbat. Am plecat la laşi, oraş 
obișnuit cu „migrații“ plbieştene de jucători, încă din 
1947. Am optat pentru Politehnica pentru că echipa abia 
promovase în Divizia A, avea mari rezerve de energie și 
speranțe, dorea să se împlinească nu numai cu vorba, 
ci și cu fapta. Nici aici însă nu m-a aşteptat masa în- 
tinsă, în aş: fel încît eu doar să mă așez la ea. Ca la 
orice echipă nou promovată era nevoie de retuşuri se- 
rioase, în cadrul efectivului de jucători, în comporta- 
mentul şi atitudinea lor față de performanţă, în ideea 
de joc. Ca să le realizez, m-am bucurat de un sprijin 
real, cel puţin în primii ani, din partea conducerii clu- 
bului. Și rezultatele s-au văzut. Dintr-o echipă care tră- 

ia de ani și ani dominată de obsesia retrogradării, am 
reuşit să fac una cu un statut de permanenţă în primul 
eşalon, stăpînă pe destinul ei, competitivă pe plan na- 
tional. N-am realizat, ca la Petrolul, performanţe mari. 
Nici nu se putea într-un timp relativ scurt şi cu posi- 
bilităţile, totuşi, reduse ale clubului ieşean. Pentru mine 
a fost însă o experienţă utilă şi încurajator faptul că 
trecusem cu succes un examen profesional greu. 

— Și relaţiile cu Petrolul cum au rămas? 

— Cum să rămînă? Ca între. prieteni şi... adversari. 
În toamna anului 1973, chiar la puţină vreme după ple- 
carea mea la Iaşi, am jucat, în turul campionatului, la 
Ploieşti. Eram pentru prima oară împotriva fostei mele 
echipe. Am fost mai emoționat decît la primul m.eu meci, 
ca jucător sau ca antrenor. Mă gindeam, cum mă va 
primi publicul ? Cum să lupt împotriva Petrolului ? Ce 
vor spune noii mei jucători, de la Politehnica Iaşi, dacă 
nu le voi insufla, cu toată convingerea, dorinţa victo- 
riei? Acum eram antrenorul lor şi trebuia să le spun tot 
ceea ce trebuia ca să joace bine şi să cîştige. Şi etica 
profesională și spiritul de sportivitate cereau așa ceva. 
Şi în ziua aceea, de duminică 9 octombrie 1973, jucînd 
împotriva Petrolului, la Ploieşti, am cîștigat cu 1—0, 
printr-un gol marcat în minutul 54 al partidei. La sfir- 
șitul meciului eram şi vesel, dar şi trist. Cu un ochi 
rîdeam şi cu celălalt plingeam. Spectatorii nu m-au hui- 
duit, ci, dimpotrivă, m-au aplaudat. Semn că m-au iubit 
întotdeauna şi cu adevărat. Dovadă grăitoare că nu m-au 
uitat şi nici nu m-au condamnat. Pentru că, de fapt, la 
Politehnica laşi îmi făceam, ca și la Petrolul, datoria. 
Foştii mei jucători ploieşteni nu m-au privit cu ură. ci 
cu același aer de respect pe care-l citeam în ochii lor de 
fiecare dată; în zilele, mai mult sau mai puţin frumoa- 
se, cînd lucram împreună. Noua mea echipă m-a simțit, 
atunci, fără nici o rezervă, antrenorul său. 


„Şi au început drumurile ! 
„„La sfîrşitul acelui an competiţional, în vara anu- 
lui 1974, Politehnica Iaşi a ocupat un loc în plutonul 


divizionar nu prea ferit de grijile din subsolul clasa- 

mentului. Petrolul — echipa preferată dintotdeauna — 
retrograda în Divizia B! Cu cele două puncte din me- 
ciul direct de la Ploieşti, Petrolul ar fi scăpat desigur 
şi ar fi căzut Politehnica Iaşi! În acelaşi campionat, Uni- 
versitatea Craiova, avîndu-l ca antrenor principal pe 
Costică Cernăianu, a cîştigat primul titlu de campioană 
a ţării din istoria clubului! În ultimul meci de campio- 
nat, disputat la Ploieşti, craiovenii au realizat un 0—0 
de aur, exact cît le trebuia ca să nu treacă Dinamo îna- 
intea lor, pe linia de sosire! Și astfel cei doi foşti an- 
trenori ai Petrolului din perioada sa de glorie, Ilie Oa- 
nă şi Constantin Cernăianu, îşi realizau obiectivele de 
performanţă pe seama fostei lor echipe! Ciudată orîn- 
duire a soartei! 

Dar odată cu prima desprindere de Petrolul şi ple- 
carea la Iaşi au început pentru Ilie Oană, antrenorul cel 

mai statornic al fotbalului nostru, drumurile. La 1 ia- 
nuarie 1978 se duce la Craiova, acolo de unde nu ce 
mult plecase Cernăianu, la Bucureşti, ca antrenor fede- 
ral. 

— La Craiova am stat exact un an, după cei cinci în 
Dealul Copoului. De ce am plecat de la Iaşi? Răspunsul 
cel mai simplu ar fi că îmi expirase contractul. 

— Aceasta ar fi acoperirea legală. 

— Să zicem. Au mai fost, desigur, și alte cauze. Una 
dintre ele, aceea că şi Politehnica lași ajunsese, la un 
moment dat, în situaţia Petrolului din anul 1973, cînd 
am plecat din Ploieşti. Venise și aici timpul unei recon- 
strucţii ce nu mai putea fi amînată, mai ales după ple- 
carea unui grup mare de jucători valoroşi, din care fă- 
ceau parte lanul, Stoicescu, Lupulescu și Romilă I. În 
ceea ce mă privește, obosisem să tot construiesc şi să 
reconstruiesc echipe. Doream și eu una gata făcută de 
alţii, cu perspectiva obţinerii unor performanţe mari. Şi 
cum Universitatea Craiova m-a solicitat, n-am stat prea 
mult pe gînduri şi am primit oferta de a mă transforma 
din moldovean de circumstanţă în oltean de același fel, 
Cu Universitatea Craiova am cîștigat, în vara anului 1978, 
Cupa României. În campionat n-am realizat prea mult, 
deşi puteam să atacăm şi titlul. Oricum, echipa de atunci 
era încă într-un proces de omogenizare, nu avea valoa- 
rea colectivă la care a ajuns în 1980. Nici jucătorii ei, 

cu excepţia lui Balaci şi Crișan, nu reprezentau indivi- 
dualițăţi certe pentru lotul naţional. În puţinul timp cît 
am stat la Universitatea Craiova am reușit să-i titu.ari- 
zez pe Țicleanu şi Ungureanu, l-am promovat pe Bum- 
bescu, l-am reconsiderat pe Cămătaru, de care o parte 
din conducerea clubului voia să se dispenseze și pe 
care eu l-am ajutat să-și recapete încrederea în el, pen- 
tru a deveni ulterior titular în echipa națională, Dincolo 
de aceste realizări, eforturile mele au at o creştere 
valorică a echipei şi performanţe pe măsura posibili 
lor ei. N-am reuşit, din păcate. Atmosfera din echipă, 
în primul rind, nu era favorabilă pentru așa ceva. Ște- 
fănescu, devenit lider al formaţiei, avea adeseori o in- 
fluenţă negativă în raporturile dintre mine şi jucători. 
Mai mult, într-o serie de meciuri s-au înregistrat şi re- 
zultate ciudate prin neapărarea corectă a șanselor. În- 
cepusem atunci să-i dau dreptate lui Titi Teașcă pe care, 
sincer să fiu, nu-l prea credeam cînd spunea că unii ju- 
cători craioveni mai joacă şi pe invers. Altfel decît in- 
teresele echipei. Impotriva propriului lor antrenor. Con- 
tinuînd să mai rămîn, în aceste condiții, la Craiova, ris- 
eam conflicte pe care eu însumi nu le agream și care 
puteau avea deznodăminturi neplăcute. Şi fiind în mi- 
noritate, în ceea ce priveşte adoptarea unor măsuri dras- 
tice_ pentru reîntronarea spiritului de disciplină și spor- 
tivitate, am plecat la împlinirea unui singur an de ac- 
tivitate pe meleaguri oltene. Am revenit în Bucureşti, 
acasă. După o întreagă viață de pribegie. Şi ca să nu 
stau fără nici un folos, am acceptat să lucrez, un timp 
limitat, în calitate de consilier tehnic, pe lîngă echipa 
de fotbal a clubului Rapid. M-ar fi tentat, sincer vor- 
bind, să și antrenez echipa din Giulești. Acolo însă era 
antrenor Motroc și nu m-aș fi gîndit niciodată să trec 
peste el. Cu atît mai puţin, să-i iau locul. Am încercat 
să-l ajut cu experienţa mea şi nimic mai mult. 

— Și a venit, în vara lui 1979... F. C. Constanţa. 

— Mai bine n-ar mai fi venit. De unde să bănuiese 
eu că mergînd la o echipă care trage la promovare, unii 
jucători acţionează împotriva propriilor lor interese. Mo- 
mentul culminant sau mai bine zis al... abisului l-a con- 
stituit meciul cu F.C.M. Braşov, disputat la Constanţa, 
pe care l-am pierdut cu 0—2. Nimeni n-ar putea să mă 

convingă că a fost un meci curat. Nu puteam pierde, în 
mod normal, un asemenea joc pe teren propriu. Exclus 
așa ceva. F.C.M. Braşov nu era nici Dinamo, nici Stea- 
ua, nici Universitatea Craiova să poată obţine o victorie 
lejeră la Constanţa. Și cu toate acestea a obținut-o, pen- 
tru că cei ce hotărau, fără să fie traşi la răspundere, 
soarta unei întilniri erau jucătorii. Ei nu erau vinovaţi 
niciodată. Antrenorul, în schimb, era întotdeauna marele 
vinovat. Şi neavînd sorți de izbîndă într-o luptă inega- 
lă, am plecat din Constanţa chiar în săptămîna care a 
urmat meciului cu F.C.M. Brașov. Altfel însemna să ac- 
cept compromisuri umilitoare şi eu însumi să mă com- 
promit. Ce rost avea ? N-am făcut-o pînă atunci nicio- 
dată, în întreaga carieră de antrenor şitcu atit mai puţin 
o puteam face în finalul ei. 


E tare greu cind vine timpul să spui „adio“ ! 


— Retragerea din activitatea competițională s-o con- 
semnăm, totuşi, la 1 ianuarie 1981. Pînă atunci, în toam- 
na anului 1980 a mai existat un scurt popas, la Buzău, 
la Gloria, care tocmai căzuse din Divizia A. 

— Vezi, lumea a înţeles şi a interpretat greșit aceas- 
tă nestatornicie a mea începînd după plecarea de la Po- 
litehnica Iași, în ianuarie 1978. Şi ce-au zis unii: Cra- 
iova—București—Constanţa—Buzău, un traseu cam aglo- 
merat pentru numai trei ani! La prima vedere, aşa s-ar 
părea. În realitate însă mie nu numai că nu mi-a plăcut 
să mă plimb, dar n-am putut admite, sub nici o formă, 
aranjamentele de culise, mistificarea rezultatelor, indis- 
ciplina, nesportivitatea, compromisurile de orice fel. De 
aceea n-am rămas prea mult într-un loc. Cînd am plecat 
de la Iaşi la Craiova m-am gîndit să realizez o perfor- 
manţă mare. La Constanţa şi chiar la Buzău am zis să 
închei cariera de antrenor aşa după cum am început-o, 
adică promovînd o echipă în prima divizie. Ar fi fost 
foarte frumos. Și dacă nu s-a putut, sînt convins că n-a 
fost deloc vina mea. Oricum și aşa cred că am lăsat ceva 
în urmă, la care să privese cu mîndrie în anii pensiei. 
Sînt lucruri realizate cu multă trudă, în condiţii mate- 
riale modeste, compensate de pasiune şi dragoste pen- 

tru fotbal. Nu știu ce şi cum se va vorbi despre mine. 
Oamenii te uită ușor. Şi este tare trist cînd vine timpul 
să spui „adio“ ! Eu însă n-am să uit că fotbalul a dat 
un rost adevărat vieţii mele şi că toate sacrificiile pen- 
tru el au meritat să fie făcute. Spun asta într-o perioa- 
dă în care, din păcate, mulți sînt tentaţi, la cea mai 
mică insatisfacţie, să vorbească urît despre fotbal. Mi 
se pare că aşa ceva a devenit chiar o modă. Măcar dacă 
o astfel de atitudine ar fi trecătoare ca și moda. 

— Să sperăm că moda aceasta nu se va transforma 
în obicei. 

— Astfel, cu siguranţă, fotbalul ar avea numai de 
pierdut. 

— Ce i-ar trebui, în schimb, ca să cîştige ? 

— Multe. Mai presus de orice însă fotbalul ar avea 
nevoie de cît mai multe cluburi-familie. Îmi amintesc 
că într-o călătorie de studii făcută în 1969 în R.F. Ger- 
mania am văzut, la Niirenkerg, un club de fotbal. Ju- 
cătorii petreceau foarte mult timp în club. Veneau şi 
soțiile. Băieţii beau și cîte o bere. Nu depășeau însă 
măsura. în condiţiile unui control reciproc care stimula 
autocontrolul. Văzînd toate acestea, mi-am zis că aşa 
ceva ar fi bine să avem și noi. Viaţa de familie a clu- 
bului presupune și un efort de educare a jucătorilor în 
acest spirit. Petrolul anilor 1955—1965 nu era un club 
bogat, se zbătea chiar cu multe neajunsuri materiale, 
Şi totuşi era o adevărată familie, pentru că în sînul 
clubului, al echipei se cultiva ideea unităţii morale şi 
a spiritului colectiv. Cînd această idee s-a alterat și apoi 
şi-a pierdut sensul, Petrolul a pierdut suportul cel mai 
de preţ al performanţei și toată strălucirea sa s-a es- 
tompat. 

Eu am rămas îzsă cu imaginea „Petrolului de aur“ 
în suflet şi pe aceasta o dau de exemplu tuturor. 
Și cînd această imagine se va identifica cu viaţa a cît 
mai multor cluburi şi fotbalul nostru va fi mai bun, 
mai generos. Va fi acolo unde şi-a dorit întotdeauna ca 
să fie: cît mai sus! 

DA ! A FOST UN CAZ DE EXCEPŢIE ! 


Povestea un confrate cîndva, într-o împrejurare oa- 
recare, cam așa : „Mi s-a întîmplat să mă găsesc, cu 
mulţi ani în urmă, pe Stadionul „23 August“, la mar- 
ginea terenului, la sfîrşitul unui meci, foarte aproape 
de băncile de rezerve ale celor două echipe. Și priveam 
cu interes, dar şi cu uimire, cum antrenorul uneia dintre 
combatante, pe care-l cunoșteam desigur, ș-a ridicat în 
picioare la fluierul final al arbitrului, urmărind într-o 
liniște deplină mişcarea jucătorilor pe drumul care 
ducea spre vestiare. Era antrenorul echipei care cîști- 
gase meciul. Și nu un meci oarecare, ci unul, aş zice, 
decisiv. Pe faţa lui însă, nici o mişcare, nici un semn 
din care să se poată deduce că ar fi învins. Alţii în lo- 
cul său ar fi făcut, fără îndoială, ca Eusebio cînd mar- 
chează, ar fi sărit în sus, ar fi executat poate şi tumbe 
pe gazon, şi-ar fi sărutat cu gesturi teatrale jucătorii. 
El, dimpotrivă, s-a ridicat de pe bancă calm şi demn şi 
a trecut, apoi, cu silueta sa impunătoare pe lîngă mine, 
călcînd rar şi apăsat. Instinctiv atunci, m-am uitat încă 
o dată la tabela de marcaj ca să mă conving dacă pier- 
duse sau cîştigase. Tabela de marcaj indica clar : victo- 
rie. Atunci ? O voce de lingă mine, ghicindu-mi parcă 
nedumerirea, mi-a venit în ajutor : „Așa este întotdeauna 
Gică Popescu. Și la victorie 'şi la înfrîngere. Nicicum nu 
poţi ghici, după chipul său, de e învingător sau învins, 
dacă n-ai fost prezent la meci sau dacă n-ai privit tabela 
de marcaj în minutul 91%. 

Da. Acesta era Gheorghe Popescu. Un caz de excep- 
ţie. Şi nu numai în comportament, ci privindu-l în an- 
samblul activităţii sale fotbalistice. Ca jucător, s-a legi- 
timat la 9 ani. A debutat în echipa națională cînd încă 
nu împlinise 18 ani și timp de mai bine de două de- 
cenii, cît a îmbrăcat tricouri cu -număr de înaintaș, n-a 
fost nici măcar o dată sancționat. Ca antrenor, la 31 de 
ani, vîrstă la care mulți mai joacă încă, şi-a înscris în 
palmaresul personal, chiar în anul debutului său pro- 
fesional, o performanţă rară, aceea a unei duble vie- 
torii, în campionat şi în Cupa României, cu echipa C.C.A. 
Ca om de fotbal şi conducător, la 42 de ani, a urcat pe 
treapta cea mai înaltă cin ierarhia fotbalului nostru, 
îndeplinind, într-o perioadă de bogate realizări, funcţia 
de președinte al F.R.F. 

Despre Gică Popescu, venerabilul. Cibi-Braun, unul 
dintre primii săi antrenori, spunea : „Natura l-a înzes- 
trat cu toate darurile ca să ajungă un mare fotbalist. 
Şi a fost un mare fotbalist, deşi a avut ghinionul să 
lupte cu concurența unor giganţi ai vremii sale, Dobai, 
Bogdan, Cociș. Mai presus însă de orice, Gică Popescu 
a fost un exemplu de fair-play, trăsătură care l-a ca- 
racterizat şi după aceea, cînd a trecut de pe gazon pe 
„banca suferinței“, unde toţi ştim cît e de greu să-ți 
pui frîu nervilor, să te închizi în tine însuți, pentru 
a nu transmite şi altora strea ta de tensiune, de în- 
cordare“. i 


Aşa era la C.C.A. — o familie 


„Era în ianuarie 1951, cînd Gică Popescu a fost che- 
mat la șeful Casei Centrale a Armatei, pe atunci colo- 
nelul Corneliu Mănescu, de la care a primit un ordin 
scurt : „la echipa în primire“. Nu împlinise încă 32 de 
ani, dar era socotit „bătrîn“ ca jucător şi fusese nevoit 
să pună ghetele în cui, deşi ar fi putut încă să mai 
joace. Absolvise, între timp, pe primul loc. un curs de 
antrenori, dascăli în noua nrofesie fiindu-i Vogl, Braun, 
Ronnay, Roșculeţ, Gh. Stănculescu şi Nichi Petrescu. 
Șetului C.C.A., Gică Popescu i-a răspuns, la fel de scurt 
cum fusese şi ordinul : „Am înțeles !& 

— Să fii antrenor la o echipă ca C.C.A., la 31 de 
ani, nu e deloc uşor. Nu avusesem pînă atunci de la 
cine să învăţ prea multe din secretele meseriei. M-am 
zbătut aproape singur. Am muncit mai mult și m-am 
distrat mai puţin. În ciuda tinereţii mele eram, totuşi, 
destul de matur, pentru că fusesem călit cu greutăţile 
în viaţă. N-am avut nimic de-a gata; n-am ştiut ce-i 
cocoloşeala. Pe atunci te cam luptai singur, cu tine în- 
suți, cu viața. Trebuia să muncești 24 de ore din 24 ca 
să reuşești. Mai tirziu, cînd am citit despre Herrera, 
că lucrează 25 din 24 de ore, nu mi s-a părut deloc 
exagerat. L-am înţeles perfect, pentru că numai aşa se 
putea trece de încercările grele pe care ţi le scotea în 
faţă fotbalul, profesia. Ca antrenor făceam de toate. 
Nu mi-a fost niciodată ruşine de lucrurile așa-zise mă- 
runte, care aveau, fiecare, importanța lor. De mare 
ajutor mi-a fost profesia mea de bază, de militar. Mai 
ales în ce privește spiritul de ordine, de disciplină, de 
organizare a ntuncii și a jocului. În fond, campionatul 
era un mic război, iar fiecare joc în parte, o luptă, o 
mică bătălie. Înaintea unei întilniri, obișnuiam să fac o 
analiză a situaţiei, ca în statul major, dezbăteam apoi, 
în detaliu, cu jucătorii, problemele jocului în perspectivă. 
Discutam la tablă, la masă, în curte, în dormitor, peste 
tot. Jucătorii manifestau şi ei pasiune pentru problemele 
fotbalului, Unii, printre care şi Nae Roman, de pildă, 
nu aveau liniște şi te întrebau de o mie de ori, pînă se 
lămureau cu ceva, care li se părea, la un moment dat, 
insuficient de clar. Alţii, printre care Onisie şi Bone, 
purtau discuţii aprinse care se prelungeau pînă seara 
tîrziu, în cantonament. Se certau, se împăcau, adormeau 
cu fotbalul în gînd, îl visau toată noaptea şi se 
sculau vorbind tot de fotbal. Cine mai face aşa ceva 
azi ? După meci, ne adunam, cu toţii, seara, la restau- 
rantul C.C.A. Era prezentă toată conducerea. Veneau 
şi familiile. Tovarășul Corneliu Mănescu ţinea mai întîi 
un scurt logos, în care scotea esenţa victoriei sau a în- 
frîngerii. Ştia să o facă foarte bine. Apoi discutam jocul 
între “noi. 

Am vrut şi am reuşit să realizez din echipa C.C.A. 
o familie. Eram cu toţii mereu împreună, ne aşteptam 
după antrenament şi după joc pînă se strîngea întreg lo- 

tul ca să facem un program comun. Așa am adunat, de-a 
lungul anilor, o mulţime de amintiri. Una mai frumoasă 
decît alta. Lucruri care nu se uită nici după treizeci de 
ani. Așa cum, sînt sigur, nu s-a uitat, de exemplu, farsa 
cu nunta lui Cernea, de la „Liliacul alb“. 

„„Era la sfîrşit de sezon, în plină iarnă, după cîşti- 
garea primului trofeu din istoria clubului, Cupa Româ- 
niei. Într-una din zile, lui Aurică Cernea (azi, un apre- 
ciat inginer textilist) î-a venit o idee cu totul năstruș- 
nică, în timpul convalescenței, după o operaţie la ge- 
nunchiul stîng. El mi-a arătat un formular de certi- 
ficat de căsătorie, pe care îl luase de la sora sa ce lu- 
cra la primăria fostului sector 1 Galben. Şi mi-a zis: 
„Ce-ar fi să aranjăm o nuntă, așa de comedie, ca să 
ne, mai distrăm şi noi puţin ?“ Propunerea a fost re- 
pede acceptată, Cernea urmînd să fie mirele. Între timp 
mai intraseră în „piesă“ şi Nelu Apostol și Cornel Dră- 
gușin, de la care Aurică Cernea împrumutase verigheta. 
Rămînea să stabilim cine să fie mireasa sau mai bine 
zis cine să facă pe mireasa. Şi alegerea s-a oprit asupra 
unui balerin de la Teatrul Armatei, pe care ni l-a re- 
comandat chiar directorul acestuia, colonelul Cimpeanu, 
S-a fixat şi ziua nunţii, într-o joi seara. S-a stabilit şi 
localul, la „Liliacul alb“, vizavi de club, pe Calea 13 
Septembrie, unde cînta Maria Lătărețu.  Peniţă Moldo- 
veanu fusese însărcinat să se ocupe de cadoul mirilor. 
Şi cînd Cernea a auzit că intenţionează să le ia mobilă, 
s-a speriat şi i-a divulgat şi lui secretul. De acum îna- 
inte, intrînd și el în rol, Peniţă Moldoveanu a condus 
întreaga operaţiune a „nunţii“ lui Cernea. Bucuroşi de 
eveniment, toţi jucătorii echipei s-au pregătit cu daruri 
pentru miri, soțiile lor şi-au comandat rochii speciale. 
Teatrul Armatei a pus la dispoziţie muzica. În salon, 
unde era organizată petrecerea, s-a convenit, cu respon- 
sabilul localului, ca lumina să fie înadins ceva mai pa- 
lidă. În seara nunţii, cei doi „miri“, în fața intrării 
în restaurant, făceau. pe gazdele, în timp ce orchestra 
cînta în surdină. „Mireasa“ era aproape perfectă, bine 
machiată, cu o perucă impecabilă şi o capă, de blană 
prețioasă. În jurul mirilor, numai admiraţie -şi invidie. 
S-a trecut, pe rînd, prin fața tinerilor căsătoriţi, li s-au 
făcut urări de fericire, bărbaţii au sărutat mîna miresei, 

care făcea nişte fasoane... Întreaga echipă, în frunte cu 
Apolzan, a adus daruri şi flori, -pe care le strîngea și le 
inventaria Peniţă Moldoveanu. Și a venit, apoi, masa. „Mi- 
reasa“, care, din cînd în cînd, cam uita ce este de 
de fapt, a început să bea zdravăn, mai făcea şi cîte o 
ocheadă în stînga şi în dreapta, își cam dădea în petic. 
Atmosfera, veselă la început, devenise stînjenitoare. La 
un moment dat, antrenorul Francise Ronnay a zis : „Vai, 
săracul Aurică, pe ce miini a încăput! Pînă acum 15 
șprițuri a tras nevastă-sa! Asta îl termină repede pe 
Cernică !“* Pe de altă parte, soțiile jucătorilor îşi făceau 
semne şi păreau foarte alarmate de comportarea mai 
tinerei lor surate. Situaţia ameninţa să devină critică. Mai 
ales că mireasa era la un pas să o ia razna. Se pilise 
şi cine ştie ce mai era în stare să facă! Ne-am hotărît 
atunci ca să dăm cărţile pe faţă, mai ales că balerina de 
la care împrumutasem multe lucruri pentru mireasă ve- 
nise să și le ia înapoi. Aşteptam însă momentul cel mai 
potrivit. El a venit după ce Ronnay a toastat pentru miri, 
urindu-le să aibă copii cît o echipă de fotbal. Şi pentru 
că urma „valsul miresei“, am aranjat cu cineva să stingă 
luminile în sală. Cînd s-a făcut întuneric bine, Peniţă 
a tîrit-o pe mireasă afară, a dezbrăcat-o de hainele fe- 
meieşti şi a adus-o la loc fără nimic feminin în ea şi 
pe ea. Apoi s-a aprins din nou lumina, şi lingă Aurică 
Cernea era un bărbat în toată firea. Și... chel! În sală 
comedia s-a transformat, pe loc, în dramă. Ronnay, fu- 
rios, a plecat imediat acasă. Soţiile jucătorilor, simţin- 
du-se adine jignite și, în plus, băgate inutil la cheltu- 
ială, au tăbărit cu reproșuri pe bărbații lor, convinse 
fiind că aceştia ştiau de aranjament. Nunta s-a 
spart în plină splendoare şi lumea a fugit cît a putut 
mai repede de la locul  farsei. Cînd ne-am reîntilnit, 
după vacanţă, se uitase cu desăvîrșire partea neplăcută 
a lucrurilor și fiecare își amintea numai de partea cu 
haz. Şi am rîs cu toţii cu atita poftă, încît ne-am zis 
că n-ar fi rău să o mai repetăm o dată, după ce o mai 
trece puţin timp. Noi n-am mai repetat-o, fireşte, şi asta 
pentru simplul motiv că am găsit mereu alte şi alte mo- 
dalităţi de a ne amuza cu toţii în această mică familie 
care se chema echipa de fotbal C.C.A. 

Ca în orice familie, eu, ca cel mai mare, aveam grijă 
de sănătatea tuturor. Era un lucru foarte important, 
Treptat, apoi, i-am învăţat pe fiecare să-şi îngrijească 
singuri sănătatea. „Rezervele“ erau o altă preocupare 
importantă. Asta plecînd tot de la un principiu din ar- 
mată. Le pregăteam mai bine decît pe titulari, care, 
teoretic, mai trăiau şi din valoare şi experienţă. Şi de 
multe ori rezervele au hotărît soarta unui campionat. 

Baza antrenamentelor erau : jocul şi trasul la poartă; 
Nu aveam antrenor secund. Moda aceasta a apărut mult 
mai tîrziu. Lucram singur în teren. Băieţii priveau cu 
toată seriozitatea pregătirea lor, iar meciurile erau ade- 
vărate teste ale capacităţii noastre, pentru că, cu oricine 
jucam, amical sau oficial, cu echipe de aceeaşi categorie 
sau de categorii inferioare, se juca foarte serios. Aşa se 
face că într-un meci de verificare, de pildă, cu Metalul 
Bucureşti, cîştigam cu 7-8 la zero, nu ca acum cînd 
Steaua şi altele jucînd cu T.MB. scot cu greu 1—1, 
Niciodată nu am pierdut în faţa unor echipe mici, deşi 
și atunci exista un Arieșul Turda, tot aşa de bun ca 
acela care mai fîrziu a cîștigat Cupa României. Și ex- 
plicaţia este foarte simplă : ne respectam pe noi înşine 
şi nu ne băteam joc de fotbal! 

Ideea noastră de joc se axa pe lupta pentru păstra- 
rea cît mai mult a iniţiativei. Ne preocupa îndeosebi 
jocul în atac. Atacînd mai mult, ajutam, fireşte, apă- 
rarea, o puneam mai puţin la încercare, îndepărtam pe- 
ricolul cît mai mult de treimea proprie. Pentru noi 
apărarea era un moment temporar, la care ne obliga, 
din cînd în cînd, adversarul. Recuperarea mingii era o 
obligaţie colectivă, nu o corvoadă doar pentru unii. Nu 
jucam într-un fel acasă și în altul în deplasare. Pri- 
meam goluri puţine pentru că aveam apărători foarte 
buni şi nu pentru că ne betonam în apărare. Niciodată 
n-am apelat la anti-joc, pentru că plecam de la ideea 
că eforturile mari în pregătire le făceam ca să jucăm, 
nu ca să... nu jucăm. De aceea preferam să pierdem cu 
un scor de 4—5, decît să scoatem un chinuit de 0—1. 
În ceea ce priveşte pregătirea fizică, pentru realizarea 
şi întreţinerea ei, am făcut adeseori apel la specialişti 
cu o înaltă calificare în această direcţie : prof. dr. Da- 
bija, dr. Traian Dumitrescu. Nu m-am considerat nici- 

odată atoateştiutor, întotdeauna m-am consultat cu 
oricine putea să mă ajute. Îi invitam, chiar, pe unii an- 
trenori mai în vîrstă ca mine, mai experimentați, pe 
Emerich Vogl sau Nichi Petrescu, să asiste la antrena- 
mentele pe care le conduceam şi-i rugam să-şi spună 
părerea. Le ascultam observaţiile şi sfaturile. 'Ţineam 
seama de ele. Așa am reușit să mă formez profesional, 
mai mult din mers. Ca jucător, am fost adept al teh- 
nicii şi al jocului corect. La fel am rămas şi ca an- 
trenor, încercînd să imprim jucătorilor mei respectul 
faţă de adversar, faţă de public, să-i fac să opteze pen- 
tru fotbalul curat. Făceam eforturi să cîştigăm de partea 
noastră spectatorii, care în marea lor majoritate ne pri- 
veau nu numai cu rezervă, ci şi cu o anumită ostili- 
tate. Asta pentru că intrasem direct în Divizia A. Lumea 
ne mai înjura, de asemenea, pentru că la baza formării 
şi completării lotului nostru, foloseam sistemul încor- 
porării. Se ignora faptul că nu întotdeauna luam jucă- 
tori din primul eşalon şi că mulţi veneau la noi niște 
iluștri necunoscuţi, din care, în scurt timp, cream va- 
lori. Lumea însă nu voia să ţină seama de așa ceva şi 
subiectivismul manifestat din tribună ne condamna nu 
numai aspru, ci şi nedrept. Era, deci, nevoie să facem 
ceva pentru a atrage de partea noastră publicul, marele 
public. Şi pentru asta trebuia să jucăm și eficace şi spec- 
taculos. Jucînd bine, pînă și dușmanii noştri cei mai în- 
verşunaţi ajungeau să se predea. Și de unde, adeseori, 
la intrarea în teren eram întîmpinaţi cu huiduieli, la 
sfîrșitul meciului puteau fi auziţi foarte mulți spunînd : 
n-ai ce le face, dom'le, sînt buni şi gata; au meritat să 
cîştige“. Şi huiduielile sau fluierăturile se converteau, 
ca prin minune, în aplauze, în jurul nostru formîndu-se, 
cu timpul, o atmosferă de simpatie şi chiar de entu- 
ziasm, care ne-a ajutat să fim şi mai fideli ideii adevă- 
ratului fotbal. Treptat, apoi, am reușit să creăm un 
anumit model de echipă și un stil de joc, pe care mulți 
alții au căutat să-l copieze, voind să fie la fel ca noi, 
să joace cum jucam noi. 

Aşa am cîștigat campionate şi cupe ani la rînd. Mai 
mult chiar, am cîștigat campionate şi cupe în acelaşi an. 
Performanţe care aveau un plus de valoare în condiţiile 
întrecerii cu adversari foarte tari, toţi cu pretenţia să 

domine, prin rezultate, fotbalul românesc. Trei ani con- 
secutiv ne-am bătut cu Dinamo, în campionat, pentru 
titlu şi de fiecare dată am ieşit învingători, mereu la o 
diferenţă mai mare. În 1951 am cîştigat la golaveraj, în 
1952 la o distanţă de două puncte, şi după aceea la trei 
puncte, în 1953. Cupa României am câștigat-o patru ani 
la rînd : în 1949, 1950, 1951 și 1952. 

Echipa atinsese, în 1953, un moment de vîrf în evo- 
luţia sa. Avea sau avusese în componență nume de mare 
rezonanță în fotbalul nostru : Voinescu, Toma, Traian 
Ionescu, Zavoda II, Apolzan, Androvici, Rodeanu, V. Du- 
mitrescu, Ivănescu, Balint, Onisie, Bone, V. Moldovan, 
Roman, Drăgan, Zavoda I, Bădeanţu, Ferenczi, P. Mol- 
doveanu, Serfözö, Petschovschi, Tătaru, Alexandrescu, Ca- 
ricaș. Despre fiecare aş avea multe lucruri, mai ales bune, 
de spus. Mă voi opri acum, însă, numai la cîţiva dintre 
ei. Şi aş începe cu Petschovschi, adus la noi în ideea 
de a face o echipă mare. Fotbalul nostru avea nevoie 
de aşa ceva. Transferul lui însă a iscat multe discuţii, fi- 
ind considerat un caz puţin obișnuit. Petschovschi a dorit 
însă să joace la C.C.A. Era un mare fotbalist şi, mai 
ales, avea o uriașă pasiune pentru fotbal. Locuia într-o 
cameră la ultimul etaj al căminului C.C.A, din str. 
Const. Mille. Într-o zi, cînd am urcat pînă la el, l-am 
surprins făcînd tot felul de jonglerii cu o minge de fot- 
bal adusă pe furiș de șeful bazei sportive, Rudi Conrad. 
Spunea că nu-i ajunge timpul la antrenament, deşi el 
era întotdeauna ultimul care ieşea din teren în orele 
de pregătire. Altă dată era bolnav şi avea interdicţie 
din partea medicului să joace. Dar cum şedea pe mar- 
ginea terenului şi privea desfăşurarea unui meci de 
antrenament, nu s-a mai putut abţine, s-a dezbrăcat la 
iuțeală și a intrat, fără încuviinţare, în joc. L-am lăsat, 
n-aveam ce-i face, deşi era foarte riscant. 

Şi, totuși, Petschovschi nu s-a încadrat în jocul echi- 
pei C.C.A. Cred că era un jucător cu mult peste va- 
loarea celorlalţi. Avea un stil de joc format și-i venea 
greu să renunțe la el, să se subordoneze echipei. De 
cele mai multe ori, chiar şi fără să vrea, ieşea din pe- 
rimetrul tactic colectiv şi, ori de cîte ori făcea aşa, se 
deregla și mecanismul C.C.A. Ca jucător format la o 
echipă în... formare, cum eram noi, randamentul său 

apărea ca neconvingător. Şi acest adevăr ieşea mai bine 
la iveală atunci cînd se adunau cele mai bune valori 
ale fotbalului nostru, la echipa naţională, unde Pet- 
schovschi juca întotdeauna foarte bine. „Peci* mai avea 
însă şi un păcat care ţinea de temperamentul său, Se 
enerva uşor, mai cu seamă cînd avea în față un adver- 
sar direct rudimentar. Cibi Braun ştia acest lucru şi în 
finala Cupei României din 1953 (Ronnay îmi luase locul 
la conducerea echipei la sfîrşitul turului) l-a pus pe 
Carpineţ să-l ţină „om la om“, i-a dat, cred, sarcina 
să-l şi enerveze tot timpul şi astfel Petschovschi n-a 
făcut, practic, mai nimic, iar C.C.A a pierdut meciul în 
prelungiri şi, bineînţeles, şi Cupa în care era, indiscu- 
tabil, favorită. 

La C.C.A am mai avut un jucător de mare clasă în 
persoana lui Piţi Apolzan. Era o raritate în ce priveşte 
calităţile sale atletice. Şi cînd mă gîndesc că nu a acu- 
mulat decît 22 de selecţionări în echipa naţională, ca şi 
Anghelini, de pildă! Pe undeva este desigur și vina 
lui, că nu și-a ordonat mai bine viaţa. Despre el, Ozon 
şi Voinescu, antrenorul Gustav Sebes spunea că ar fi 
avut loc în marea echipă a Ungariei. Afirmația era fă- 
cută în 1954, an în care naţionala ungară a fost, în 
Elveţia, la un pas de titlul mondial ! 

Lui Gustav Sebes îi plăcea enorm cum apăra Voi- 
nescu. Şi mie îmi plăcea, dar cînd îl ştiam lingă el şi 
pe Toma, era greu să alegi pe unul din ei pentru un 
anumit meci. Amîndoi munceau foarte mult în pregă- 
tire, amîndoi meritau în egală măsură să joace. Intro- 
ducerea unuia sau a celuilalt în formaţie depindea de 
forma sportivă, importanţa partidei, starea de sănătate. 
Mai contau şi o serie de alte considerente în luarea de- 
ciziei, ca, de pildă, faptul că Toma era mai calm și 
Voinescu mai nervos. Sau că Toma, mai masiv şi mai 
tare, era şi preferat în meciurile din deplasare, cum 
erau cele de la Petroșani, unde atacanţii te băgau cu 
totul în poartă; în timp ce Voinescu, cu cele 64 de 
kilograme, faţă de cele 80 ale lui Toma, era şi mai 
suplu şi mai spectaculos la meciurile de acasă. Dife- 
rența de gabarit, ca şi aceea de temperament dintre cei 
doi mari portari din istoria fotbalului nostru îmi im- 
puneau să fac cu ei antrenamente diferenţiate, nu numai 

ca volum, ci şi în ceea ce privește conţinutul. Duelul 
lor pentru tricoul nr. 1 ul echipei era de orară frumu- 
seţe, în pregătire — fiecare dintre ei venind cu mult 
înainte de ora fixată pentru începerea antrenamentelor 
şi amîndoi plecînd de pe teren noaptea tîrziu, după ce 
lucrau mult timp la lumina becurilor de pe bulevardul 
Ilie Pintilie, unde era, pe vremuri, baza sportivă C.C.A. 
Voinescu şi Toma sau Toma şi Voinescu au scris împre- 
ună unul dintre cele mai frumoase capitole ale fotba- 
lului nostru sub semnul celui mai curat spirit de fair- 
play. Și am fost și sînt mîndru şi fericit că am avut 
asemenea elevi, care, prin comportarea şi randamentul 
lor, mi-au oferit mari satisfacţii profesionale. 


Pentru un cincinal, la F.R.F. 


„„In vara anului 1953, Gheorghe Popescu este numit 
antrenor federal. În această funcţie a cerut să colaboreze 
cu Ștefan Dobay, unul dintre cei mai mari fotbaliști ro- 
mâni, modelul său ca jucător. La conducerea echipei C.C.A. 
revine Ronnay care antrenase pînă atunci Casa Ar- 
matei Cîmpulung Moldovenesc, formaţie desfiinţată în 
același an, 1953. Durata mandatului la echipa naţională 
a fost de cinci ani, perioadă în care se înscriu şi două 
tentative, ambele ratate, de calificare la turneul final al 
campionatului mondial. Cum se explică cele două mari 
nereusite ? 

— Pentru campionatul mondial din 1954, din Elveţia, 
eram în grupă cu Cehoslovacia şi Bulgaria. Am realizat 
două victorii la bulgari, cu 2-1 la Sofia şi 3-1, la Bucu- 
reşti. Am pierdut cu 0-2 la Praga, în primul meci şi, dacă 
am fi cîștigat, ultima partidă a  preliminariilor, din 25 
octombrie, cu Cehoslovacia, la Bucureşti, am fi plecat noi 
la Berna. Dar portarul nostru de atunci, Birtaşu, a primit 
un gol parabil, la un şut de la mare distanţă, tras de 
Şafranek. Echipa noastră și-a pierdut busola și a părăsit 
terenul învinsă cu 0-1, iar în locul său a plecat la mon- 
diale reprezentativa Cehoslovaciei, ale cărei şanse de 
calificare păreau, la un moment dat, compromise de po- 
ziţia noastră mai bună în clasamentul grupei. 

Situaţia s-a repetat, aproape identic, patru ani mai 
tîrziu şi la preliminariile următorului campionat mondi- 
al organizat în 1958, în Suedia. De astă dată aveam par- 
teneri de serie echipele Greciei şi Iugoslaviei. I-am în- 
vins mai întîi pe greci de două ori cu 2-1, la Atena, și 
3-0, la Bucureşti. În primul meci cu Iugoslavia, pe „23 
August“, arbitrul austriac Franz Grill ne-a anulat un 
gol perfect valabil, înscris de Ozon, şi doar cu un rezultat 
de egalitate (1-1), pe teren propriu, n-am avut, practic, 
şanse în partida retur de la Belgrad, care, revenind 
fotbaliștilor iugoslavi cu 2-0, le-a asigurat acestora bile- 
tele de avion pentru Stockholm. 

Lipsiţi de șansă în „meciurile oficiale, am avut, în 
schimb, satisfacția realizării a două rezultate de mare 
prestigiu în două partide amicale, amîndouă în deplasa- 
re, și în faţa a două mari forțe fotbalistice continentale. 
Prima în anul 1956, la Belgrad, cînd am întîlnit cea mai 
puternică reprezentativă de după război a Iugoslaviei, 
Jucau în rîndurile ei: Beara-Belin, Horvath, Trnkovici- 
Mitici, Boskov-Ognianovici (Rajkov), Miliutinovici, Vu- 
kas, Bobek (Antici), Zebec. Echipă de 24 de karate ! 
Inaintea acestui meci am fost cazați la hotelul Amba- 
sador din Capitală. Profesorul dr. Dabija a efectuat 
nişte teste psihologice cu jucătorii, în urma cărora mi-a 
atras atenția că Ozon, care era și el în lot, nu este 
agreat de echipă și, după părerea lui, ar fi tulburat 
crearea unei-atmosfere favorabile pentru o asemenea 
confruntare. Pe atunci Ozon, unul dintre cei mai valo- 
roşi atacanți din istoria fotbalului nostru, era la fel de 
adulat de public ca şi Dobrin ceva mai tîrziu. Cine își 
putea lua o aşa de mare răspundere să-l scoată din lot ? 
Și totuşi, am renunțat la el. Aşa cum mai tîrziu va face, 
în Mexic, Angelo ‘Niculescu, cu Dobrin. Am riscat foar- 
te mult. Ozon, acest mare produs al fotbalului nostru, 
a înțeles corect situaţia, a părăsit lotul, întorcîndu-se 
la echipa sa de club. Și n-a mai mers la Belgrad. Acolo 


unde reprezentativa noastră avea nu mai puţin de 9 ju-. 


cători de la C.C.A. : Voinescu. Zavoda II, Apolzan, Oni- 
sie, Bone, Cacoveanu, Zavoda I, Alexandrescu şi Tătaru. 
Acestora li se adăugau Szöke de la Dinamo şi N. Georges- 
cu de la Rapid, iar ca rezerve : Toma, Constantin şi Vic- 
tor Dumitrescu, tot de la C.C.A., primii doi fiind folosiţi 

pe parcursul întrecerii. Atunci, la Belgrad, am învins 
cu 1-0, golul victoriei fiind înscris de Cacoveanu în mi- 
nutul 83. De menţionat că Toma, care l-a înlocuit pe 
Voinescu, accidentat, a apărat o lovitură de la 11 metri, 
executată de celebrul Vukas. Meciul de la Belgrad şi 
întîmplarea cu Ozon m-au învăţat că selecţia nu înseam- 
nă numai valoare şi formă sportivă sau, pur şi simplu, o 
sumă de valori, ci şi realizarea unei coeziuni sufleteşti ìn- 
tre jucători, fără de care nu poate exista o adevărată 
echipă. Exemplul oferit de Angelo Niculescu în 1970, cu 
formula de reprezentativă care a participat la mondialele 
din Mexic, mi se pare şi mai convingător în ceea ce pri- 
vește aportul factorului moral în definirea personalităţii 
colective a unei selecționate naţionale. 

În anul 1957, am susținut o altă partidă importantă, 
cu reprezentativa Uniunii Sovietice, la Moscova. Jucau 
atunci la gazde, printre alţii : lașin, Kuzneţov, Voinov,, 
Netto, Strelţov, Ivanov. Voinescu a apărat magnific. Am 
fost la un pas de o răsunătoare victorie, dar a trebuit 
să ne mulțumim cu un egal (1-1), smuls in extremis de 
sovietici, care au înscris, prin Strelţov, cu 12 minute 
înainte de finalul partidei, în unul din puţinele momente 
de ezitare a apărării noastre. 

Victoria de la Belgrad şi egalul de la Moscova BNS 
împreună şi aşezate vizavi de nereușitele la limită, din 
cele două tentative de calificare la „mondiale“, scoteau 
în evidență o mare şi veche suferință a fotbalului nostru, 
căreia nici pînă azi nu i s-a găsit, cu adevărat, leacul : 
lipsa unei competitivități reale. Cînd și cînd, folosindu-se 
unele paleative metodice, s-a mai reușit ca să ne stre- 
curăm p-in preajma elitei fotbalului internaţional. dar 
niciodată nu am atacat poziţiile de vîrf ale acestuia 
sau măcar nu am rezistat prea mult timp undeva mai 
sus de zona: mediocrităţii. Întotdeauna sau aproape în- 
totdeauna am jucat bine — și cu echipa naţională şi cu 
echipa de club — în partide internaţionale, fără miză, 
cu caracter amical. Unii glumeau, cîteodată, spunînd 
că dacă s-ar face vreodată un clasament . care ar ține 
seama de partidele internaționale amicale, cu siguranță 
că am fi printre candidaţii la titlul mondial! Aşa ceva 
era valabil atunci, în perioada anilor 1953-1957 şi, din 
păcate, continuă să fie de mare actualitate şi acum, 

după mai bine de 25 de ani! Explicaţiile unei astfel de 
situaţii ar fi multe. Dar de explicaţii n-am dus noi 
lipsă niciodată. Mai greu a fost să trecem la acţiune şi, 
mai ales, să avem încredere şi răbdare ca să facem o 
treabă de durată și în același timp serioasă. 


Alt cincinal, înapoi la C.C.A. 


„„În 1958, în vară, s-au făcut mari schimbări în 
cadrul federaţiei de fotbal. Preşedinţia acestui for a fost 
încredințată unui bun cunoscător în materie, Corneliu 
Mănescu, ulterior ministru de: externe al ţării noastre. 
Se preconiza o nouă orientare metodică şi s-a trecut la 
un fotbal atletic, în forţă. Se aprecia că este nevoie şi de 
o altă conducere tehnică și, în locul lui Gică Popescu, 
care se întorcea la C.C.A., sînt aduși la cîrma naţiona- 
lei Augustin Botescu şi Ilie Oană. 

Aşadar, din nou, acasă, pentru un cincinal, după un 
altul la F.R.F. Echipa militară, care atinsese apogeul 
valorii sale în anul 1956, cînd asigura, de fapt, şi sche- 
letul reprezentativei, era acum destul de coaptă şi în- 
cepea să dea semne discrete.de îmbătrînire. Deocamda- 
tă însă, valoarea componenților săi şi experienţa com- 
petițională îi mai puteau asigura o existență prestigi- 
oasă şi un rol de protagonistă. Lucru dealtfel confirmat 
şi de rezultate : cucerirea a două titluri consecutiv, de 
campioană a ţării, în anii 1959-60 și 1960-61, după ce, 
în vara anului 1959 ratase, de foarte puţin, o altă me- 
dalie de aur. 

— A fost atunci un final de campionat cam cu cîn- 
tec. Concuram pentru primul loc cu Petrolul Ploieşti 
și cu. Dinamo, cînd, deodată ne-am trezit pe locul trei ! 
Asta s-a întîmplat în urma unui meci celebru cu Jiul, 
care lupta să scape de retrogradare şi care ne-a învins, 
în ultima etapă, pe „Republicii“, cu 1-0! Jiul a rămas 
astfel în „A“ şi noi am pierdut titlul, care a revenit 
Petrolului. N-a fost însă un meci curat. Am jucat 89 
de minute la o poartă şi golul n-a căzut; în schimb, o 
dată a ajuns mingea în careul nostru şi Cepolschi vrînd 
să-i dea mingea înapoi lui Voinescu, ieşit din poartă, i-a 
pasat-o precis unui adversar, lui Ciurdărescu, acesta nea- 

vînd altceva de făcut decît o simplă formalitate, de a 
trimite balonul în plasă. Următoarele două campionate 
nu le-am mai scăpat. Îmi amintesc că în toamna lui 1959, 
înaintea unui meci, nu ştiu care exact, Apolzani-a adu- 
nat pe toţi jucătorii în cerc, în cabină şi i-a pus să jure 
că se bat să cîştige două titluri la rînd. Ca să răzbune 
titlul scăpat, printre degete, cam ciudat. Toți au jurat şi 
toată lumea s-a ţinut de cuvînt, În 1960 şi 1961 am fost 
de două ori campioni, fără drept de apel! Erau, însă, 
ultimele zvicniri de valoare şi de orgoliu ale unei echipe 
ajunse la crepusculul existenţei sale, simțind tot mai 
puternic, venind din urmă, tînăra formaţie a lui Dinamo, 
condusă de Traian Ionescu. Dinamo care ne va lua locul 
şi va domina multă vreme fotbalul nostru. 

În iarna anului 1961 a fost organizat primul turneu 
de pregătire a unei selecționate româneşti, în America 
de Sud. A fost un fel de combinată C.C.A. — Dinamo, 
care mi-a fost încredinţată mie, ajutat fiind de Traian 
Ionescu și Ștefan Onisie. Bine a zis, cine a zis, că cine 
n-a văzut Brazilia la ea acasă e greu, chiar imposibil, să 
înțeleagă ce înseamnă pentru această ţară fotbalul. Să 
vezi, de pildă, o zi de selecţie pe Copacabana, cu mij de 
oameni, de toate vîrstele, jucînd fotbal și mai ales copii 
cu o tehnică uluitoare, făcînd cu mingea lucruri pe care 
nici imaginaţia nu le poate cuprinde. Să vezi celebra 
„Maracana“ vuind ca un vulcan în plină erupție, cu oa- 
meni care salută cu acelaşi entuziasm nu numai golul, ci 
și o fentă, o pasă și chiar o deposedare. Aici, în Brazilia, 
l-am întîlnit, la Tautabe, între Rio de Janeiro şi Bello 
Horizonte, pe celebrul antrenor Aimore Moreirra. care, 
printre altele. mi-a vorbit de „perla neagră“. „Pele. spu- 
nea Moreirra, este un unicat. El rezolvă într-un mod cu 
totul neobișnuit diferitele situaţii de joc. Găs îi 
nebănuite de adversari şi chiar de coechipierii 
antrenorii, nu-l învăţăm niciodată ce să facă, pentru că 
chiar şi dacă l-am învăţa, el rezolvă totul în joe intr-un 
mod care ține de harul cu care l-a înzestrat natura.“ Pă- 
cat că publicul nostru nu a avut ocazia să-l vadă, pe viu, 
pe acest mare jucător ! A fost prin toate ţările din jurul 
nostru, cu echipa naţională a Braziliei, sau cu F.C. San- 
tos, dar pretenţiile financiare organizării unui meci cu 
Pele, la Bucureşti, noi nu le-am putut onora. Am reuşit, 

în schimb, să aducem diferite echipe de club braziliene, 
cu jucători foarte buni, cu pretenţii mai mici, de la care 
am avut, cred, destule de învăţat. 

Campionatul 1961-62 l-am început cu o lovitură de 
trăsnet pentru noi : 2-6 cu Petrolul, pe „23 Auguste! A 
fost semnalul prăbuşirii. Nu ştiu cum ne-am tîrît pînă la 
sfârşitul turului. Atunci s-a produs şi ruptura cu trecutul. 
Au ieşit din lot: Toma, Apolzan, Bone, Alexandrescu, 
Cacoveanu, după ce, cu puţin mai înainte, plecaseră Oni- 
sie, Zavoda I şi Victor Dumitrescu. Gata cu „echipa de 
aur“, peste care trecuse aproape un deceniu cu multe 
examene grele şi mari încercări. Apusul ei ne-a surprins 
nepregătiţi. Toată lumea credea că o să ţină la infinit şi 
pregătirea schimbului a fost neglijată pe fondul unei 
stări de prelungită euforie, după un şir aproape neîntre- 
rupt de succese. Trebuia făcut ceva. Urgent şi nu de 
miîntuială. Imaginea unei echipe de excepție şi a unei 
decade glorioase era, incontestabil, apăsătoare. Crea mari 
obligaţii. 

Aşa a apărut Steaua ! Un C.C.A. bruse transformat, 
din care nu mai rămăseseră dintre cei „mari“ decît Voi- 
nescu, Ivănescu, Zavoda II, Constantin şi Tătaru, Veni- 
seră, în schimb, Cojocaru, Voinea, MHălmăgeanu, Ma- 
teianu, Creiniceanu şi Crăciun, care  completau pe cei 
cîțiva din așa-zisa generaţie de tranziţie, din care făceau 
parte Jenei, Raksi, Staicu şi Crișan. Greu de făcut o 
echipă mare din mers, pentru că grea era în primul rînd 
moștenirea aceleia care dispăruse odată cu ultimul titlu 
de campioană din 1961 şi cu numele de C.C.A. 

Și returul din primăvara anului 1962 a fost în aceste 
condiții infernal. Cea mai grea perioadă din viața mea 
de antrenor. Am tras cu dinţii ca să rămînem în „At, noi 
care pînă atunci n-aveam în gînd decit ciştigarea cam- 
pionatului și a Cupei. Pînă la urmă, cum-necum, ne-am 
salvat după un meci în care am învins pe Rapid. Şi tot 
după o victorie cu Rapid ne-am salvat şi onoarea, inau- 
gurînd noua denumire a echipei cu o primă performanţă: 
cîştigarea Cupei României, după o finală de zile mari. cu 
echipa din Giuleşti, pe care am învins-o cu 5-1. A fost 
un mare balon de oxigen, fără de care n-am fi reuşit să 
ne revenim multă vreme. 

Incepea o nouă etapă din istoria echipei, exact în 
momentul în care eu trebuia să plec din nou de la ea. Şi 
am părăsit-o nu pentru că am vrut. Pentru că aşa mi 
s-a cerut, pentru că venise din nou timpul să plec, pen- 
tru un alt cincinal, la federaţie, fotbalul nostru fiind, în 
acel moment, într-o situaţie de dezechilibru, de impas. 


Cu Spania a început visul, după Zürich s-a spulberat 
un adevăr 


— Din perioada anilor 1962-1967 să ne oprim doar 
asupra cîtorva probleme care ar putea constitui tot ati- 
tea întrebări. Prima : meciul cu Spania, din cadrul cam- 
pionatului european. 

— Încă din vara anului 1962, fiind la Steaua, lucram 
în colectiv cu Constantin Teaşcă şi Angelo Niculescu la 
pregătirea echipei naţionale pentru preliminariile cam- 
pionatului european.  Antrenamentele cu lotul le-am 
început la Mamaia şi le-am continuat la Braşov. Între 
timp, a început şi campionatul 1962-63. După două-trei 
săptămîni de lucru în colectiv, mi s-a comunicat de către 
F.R.F. să mă reîntore la Steaua. De ce? Aveam să aflu 
şi să înţeleg această măsură ceva mai tîrziu. Acelaşi lu- 
cru s-a întîmplat, imediat după aceea, și cu Angelo, care 
a revenit la Dinamo. Teașcă a rămas să pregătească sin- 
gur „naționala“, Iar ceea ce s-a întîmplat se cunoaşte. În 
ziua de 1 noiembrie, la Madrid, echipa noastră naţională 
a pierdut cu 0-6 în faţa Spaniei. „Micul Napoleon“ în- 
tîlnise o... Berezină şi capotase. Ceva mai tîrziu, el va da 
şi de un... Waterloo. La puţin timp după acest meci, mi 
s-a spus să mă prezint la conducerea superioară a parti- 
dului. Aici mi s-a spus textul : „Ai fost chemat să ştergi 
ruşinea păţită de fotbalul nostru. Să faci acest lucru cu 
o echipă pe care să o alcătuieşti cum crezi de cuviință. 
Nu este vorba să ne calificăm, ci să obţinem o revanșă 
mult dorită“. Mai rămăseseră doar 12 zile pînă la meciul 
retur din 25 noiembrie, de la Bucureşti. Timp puţin, 
treabă multă. Am apelat la sprijinul cîtorva tehnicieni 
bine pregătiţi și echilibraţi : Emerich Vogl, Angelo Ni- 
culescu, Nicolae Dumitrescu, prof. Victor Tibacu. Ideea 
pregătirii a avut o dominantă de ordin moral. Trebuia 

să inspirăm jucătorilor, mai ales acelora ocoliți de selec- 
ție in primul joc, încrederea în forțele proprii, încrede- 
reu că pot învinge un adversar redutabil. În formaţie au 
fost introduşi fotbaliști de certă valoare, ca Voinescu, 
Popa, Pircălab, Constantin şi Tătaru. Am studiat o serie 
de manevre tactice pentru a surprinde valoroasa echipă 
spaniolă din rîndurile căreia făceau parte atunci — printre 
alții — Vicente, Paquito, Collar, Amancio, Veloso şi 
Gento. Dorinţa noastră de reabilitare a fost mare. În mi- 
nutul 8, conduceam cu 2-0, prin golurile înscrise de Tăta- 
ru şi Manolache. Cineva plasat aproape de crainicul ra- 
diodifuziunii spaniole spunea că în transmisia acestuia 
s-a strecurat, la un moment dat, temerea că s-ar putea 
ca cele şase goluri de la Madrid să nu fie suficiente, dacă 
jocul românilor va continua în ritmul infernal în care a 
început. Pînă la urmă am cîștigat numai cu 3-1, pentru 
noi mai înscriind Constantin un gol spectaculos. A fost 
însă o victorie meritată şi deosebit de tonică pentru fot- 
balul nostru. Invidioşii, cărora nu le-a căzut bine suc- 
cesul, au fabricat rapid o altă explicaţie a acestuia. S-a 
spus că, chipurile, am fi pus să se ude terenul toată 
noaptea înaintea meciului. Zvonul a fost lansat în circu- 
laţie după un anumit timp de la jocul cu Spania pentru 
ca să se poată uita că întreaga lună noiembrie a anului 
1962 a fost ploioasă, că tocmai în ajunul întilnirii a 
plouat mărunt şi enervant. A fost, așa cum spunem noi, 
o „ploaie ciobănească“, S-a mai trecut cu ușurință şi 
peste faptul că drenajul defectuos al stadionului '„23 Au- 
gust“ favoriza pe aproximativ jumătate din suprafaţa 
terenului menţinerea apei. Dar lucrul cel mai supărător 
și în evidentă opoziţie cu adevărul a fost susţinerea ideii 
că udatul terenului ar fi creat un avantaj pentru echipa 
noastră, cînd bine se ştie că o echipă tehnică, cum era 
aceea a Spaniei, joacă mai bine pe un teren moale. Și nu 
noi care, în plus, aveam în formaţie jucători de mare ga- 
barit, ca Manolache, Constantin, Koszka, Petru Emil. Dar 
unii aveau tot interesul să nu tacă şi chiar dacă ştiau că 
vorbesc ce nu trebuie, îşi făceau de lucru vorbind, min- 
ţind, insultînd. Pentru că 'i se părea că aşa le stă bine, 
că așa îi bagă lumea în seamă. 

— A doua problemă-întrebare : ce a însemnat tre- 
cerea de la funcţia de antrenor, deci de tehnician, la 

aceea. de preşedinte al F.R.F., deci de conducător al fot- 
balului nostru ? 

— În ianuarie 1963 am fost numit vicepreşedinte al 
U.CF.S. şi, la o săptămînă după aceea, am fost ales pre- 
şedinte al federaţiei. În fond, eu m-am considerat un spe- 
cialist căruia funcţia de conducere îi atribuia un plus 
de autoritate necesară rezolvării unor probleme de mare 
importanță cu care se confrunta fotbalul nostru în acea 
vreme. Mai întîi era echipa națională, crearea unei noi 
reprezentative pe scheletul celei vechi. În același timp 
trebuia formată o echipă de tineret, cu elementele cele 
mai valoroase provenite din lotul de juniori U.E.F.A. 
Ea a fost încredințată lui Angelo Niculescu, ajutat de 
Bazil Marian, iar principala preocupare, în ceea ce pri- 
veşte pregătirea pentru rolul săw în perspectivă, a fost 
alcătuirea unui bogat program de jocuri internaţionale 
şi contactul nemijlocit cu fotbalul mare, din ţările pri- 
mului eșalon valoric. Efectul unei astfel de măsuri s-a 
văzut ceva mai tîrziu, cînd această echipă de tineret, 
constituind osatura aceleia din anii 1968—70, a reușit, 
sub bagheta lui Angelo Niculescu, să aducă fotbalul nos- 
tru pe scena Campionatului mondial din Mexic. 

Au mai fost, în această perioadă a anilor 1963—1967, 
o sumedenie de importante realizări, care doar enume- 
rîndu-le apar ca un mare pas înainte pe calea unei e- 
mancipări reale a fotbalului nostru : înființarea, în 1965, 
a primelor 12 centre de copii şi juniori; reînființarea 
campionatului de tineret ; organizarea unui sistem com- 
petițional în piramidă ; introducerea fotbalului în şcoli, 
pe calea campionatului interşcolar ; realizarea unui cam- 
pionat şcolar şi a unor clase de fotbal, ca un prim pas 
în direcţia înființării unor şcoli de profil; măsuri de 
stabilitate a antrenorilor pe bază de contract; pregătirea 
înființării primului club de fotbal, F. C. Argeș, care să 
servească drept model în vederea extinderii unei astfel 
de formule organizatorice ; atragerea foştilor jucători pe 
drumul exercitării profesiunii de antrenor ; organizarea 
unor valoroase schimburi de experiență cu reputați teh- 
nicieni din ţări cu fotbal avansat — Schon, Bateaux, 
Piola, Palfay, Vitlacyl; înfiinţarea revistei „Fotbal“, e- 
laborarea unui manual de fotbal, contacte internaţionale 
numeroase cu echipe din țările cu fotbal avansat etc. Ca 

obiectiv de performanţă, realizarea cea mai de preț mi 
se pare calificarea noastră, în 1964, la turneul final al 
Jocurilor Olimpice din Japonia. Şi am fost destul de 
aproape ca să obținem o medalie, ceea ce ar fi echivalat 
cu cea mai bună performanţă a fotbalului nostru din 
toate timpurile. Am întîlnit însă acolo un obstacol tra- 
diţional, echipa Ungariei, de care n-am putut să trecem, 
deşi am avut posibilitatea reală. Dar Constantin a ratat 
atunci, în 18 octombrie, la Yokohama, un penalty şi, pier- 
zînd meciul cu Ungaria, am pierdut şi şansa de a mai 
urca pe podium, aşa cum am sperat şi cum, eram Con- 
vinși, că aveam dreptul. 

— Ce s-a întîmplat cu „Viitorul“, echipă despre care 
s-a spus că a fost desființată ca să ia Steaua şi Dinamo 
jucătorii săi cei mai buni ? 

— Cel mai ușor lucru, mai ales în fotbal, este să te 
joci cu vorbele. Așa cred că a apărut şi povestea cu „Vi- 
itorul&, care, după cum se ştie, a luat fiinţă în 1962, pe 
scheletul echipei naţionale de juniori, cîştigătoarea tur- 
neului U.E.F.A., de la Bucureşti. În lotul acestei forma- 
ţii, toţi jucătorii erau depășiți de vîrstă. Devenise un fel 
de „under 21“ pentru că juniori nu mai.erau demult, 
Înfiinţarea „Viitorului“, ca echipă, a fost un lucru arti- 
ficial. Pentru că nu ţinea de nici un club, era doar în 
grija federației, iar jucătorii săi locuiau la hotelul 
„Cișmigiu“, mîncau la restaurant, duceau o viaţă ne- 
controlată şi dezordonată şi nimeni nu se interesa de... 
viitorul lor. Erau cu toţii băieţi talentaţi şi buni, care 
însă, lăsaţi de capul lor, dădeau numai dureri de cap 
altora. Deveniseră un fel de „îngeri cu feţe murdare“, 
Şi situaţia asta, de profesionism afişat cu ostentaţie, nu 
mai putea continua. De aceea, în vara anului 1963 Vi- 
itorul a fost desfiinţat, în acest fel rezolvîndu-se şi pro- 
blema numărului impar de echipe din Divizia „A“. Ju- 
cătorii s-au împrăștiat peste tot, plecînd, de regulă, la 
echipele de la care au venit iniţial sau la acelea la care 
ei înşiși au solicitat transferul. 

— Ce s-a întîmplat la Zürich în 1967 şi, mai ales, 
după aceea ? 

— La Zürich, în meciul cu nr. 200 al reprezentativei 
noastre, am pierdut, în ziua de 24 mai 1967, cu scorul 
de 1—7, în faţa echipei naţionale a Elveţiei, întîlnirea 

contind pentru calificarea la turneul final al campiona- 
tului european. Infringerea, un accident, desigur, de 
mari proporţii, a creat însă o stare de spirit nefavorabilă 
fotbalului nostru, nelipsind, ca întotdeauna în aceste si- 
tuaţii, exagerările și acuzaţiile gratuite, pe lingă, evident, 
cele meritate, A urmat, după cum bine se ştie, eliberarea 
mea din funcţie şi a celor zare au lucrat împreună cu 
mine la conducerea fotbalului în acea vreme. În ce mă 
privește, știam că n-am să rezist prea mult ca preşedinte 
al federaţiei de fotbal. Împreună însă cu biroul federal 
— un organ de care îmi aduc aminte cu plăcere deo- 
sebită — compus din oameni de mare competenţă în ma~ 
terie de fotbal, ne-am străduit, şi în bună măsură am 
reușit, să cunoaștem realităţile fotbalului nostru şi să 
aplicăm. măsurile cele mai eficiente. Exista chiar un plan 
cincinal, care viza redresarea şi consolidarea întregii ac- 
tivităţi fotbalistice şi care cuprindea soluţii practice pen- 
tru rezolvarea problemelor celor mai importante. 
Interesant de remarcat este și faptul că doar cu-cîte- 
va luni înainte de hotărîrea Biroului Consiliului general 
al U.C.F.S., din 27 mai 1967, prin care eram schimbat 
din funcţie, a avut loc o plenară a U.C.F.S. în care s-a 
analizat activitatea fotbalistică, aceasta apreciindu-se ca 
bună. Singura dată cînd s-a dat fotbalului un astfel de 
calificativ. Bună, deci, nu satisfăcătoare, ca ceva mai tîr- 
ziu, sau nesatisfăcătoare, ca azi! Şi cum s-a putut trece 
așa de ușor de la bine la rău doar pe baza a numai 90 
de minute de joc? Acesta nu mai era un mister, ci o 
măsură pripită, aşa cum dealtfel s-a recunoscut la puţin 
timp după aceea, propunîndu-mi-se, în 1968, direcţia 
tehnică a F.R.F., pe care am refuzat-o, exprimîndu-se 
regrete, care nu numai că erau tardive, dar nu mai aveau 
cel mai neînsemnat rost. Gîndită sau negîndită, pri- 
pită sau nu, măsura eliberării mele din funcția de pre- 
„sedinte al F.R.F. fusese luată, pentru că ea era dorită 
de toţi cei care nu vedeau cu ochi buni că fotbalul este 
condus de un fost jucător, de un antrenor, de un om 
de fotbal. Ce rost ar mai fi avut toţi cei care trăgeau fo- 
loase de pe urma fotbalului fără să aibă vreo legătură 
cu el, dacă lucrurile ar fi mers bine ? „Zărich“-ul, pen- 
tru ei, a fost doar pretextul și momentul potrivit ca să 
mă înlăture, pentru că numai așa îşi găseau şi ei un loc 


217 


în umbra fotbalului. Au reuşit să mă debarce, dar cu ce 
preț? Cu acela al întreruperii, în mod brusc,.a unei 
munci care începuse bine și ale cărei rezultate n-au în- 
tîrziat să se vadă ulterior, însăşi calificarea la Mexic 
evînd ca bază o bună parte din măsurile de redresare a 
fotbalului din anii 1962—1967. Plecarea mea a însemnat, 
de fapt, bucuria şi victoria nechemaţilor din fotbal. Eu 
f-am respins întotdeauna pentru că am considerat că este 
util să lucrez şi să mă bazez numai pe specialişti, pe foști 
jucători ca : Em. Vogl, J. Lăpuşneanu, I. Lupaș, B. Ma- 
rian, C. Braun, Angelo Niculescu, Nichi Petrescu, N, Du- 
mitrescu, Tr. Ionescu, Ilie Oană, S. Ploieşteanu, I. Bălă- 
nescu, V. Stănescu, Şt. Covaci, I. Alexandrescu. Preşe- 
dintele U.CF.S. din anul Olimpiadei de la Tokio, Aurel 
Duma, aprecia cum se cuvine un astfel de stil de muncă 
şi dacă ar mai fi rămas încă un timp în fruntea mișcării 
sportive sînt sigur că şi soarta fotbalului nostru ar fi fost 
mai bună. 

În mai 1967 am fost înlăturat de la federaţie nu pentru 
că așa cereau interesele fotbalului. S-a crezut că aşa va 
putea fi uitat acel 7—1 de la Zürich şi s-a căutat să se 
dea satisfacţie unei anumite părţi a opiniei publice. A- 
cesta din urmă este, de fapt, singurul lucru care s-a re- 
alizat, dacă așa ceva ar putea fi considerat o realizare. 
Şi am plecat trist, fără să mă simt însă un înfrînt. De- 
altfel, de partea mea a fost și o justiție imanentă, care 
mi-a dat dreptate, mai tîrziu, prin rezultatele obținute în 
anii în care, revenind la Steaua, am preluat responsa- 
bilitatea fotbalului din clubul unde mă avîntasem spre 
înălțimile performanței. 


E trist cînd cistigă nefotbaliștii 


La Steaua, Gică Popescu este numit în funcţia de 
vicepreședinte al clubului cu probleme de fotbal. Îl ia 
cu sine, ca antrenor, pe unul din colaboratorii pe care 
i-a avut la echipa naţională, Ștefan Covaci. Şi chiar în 
primul an de la revenirea sa la clubul din Calea Plevnei, 
Steaua cîştigă titlul de campioană a ţării, performanță 
cu care nu se mai întîlnise de şapte ani, din 1961, cînd 
antrenorul echipei de atunci era... Gică Popescu. Alţi trei 

ani la rînd, Steaua cîştigă Cupa României, învingînd de 
fiecare dată în finală acelaşi adversar, marea sa rivală, 
Dinamo. În vara anului 1971, Ştefan Covaci a plecat la 
Ajax Amsterdam, pe atunci cea mai bună formaţie de 
club din lume ! Asta după ce în toamna anului 1970 con- 
ducerea clubului militar, nemulțumită de aportul său, 
intenționase să-l sthimbe de la cîrma tehnică a echi- 
pei ! 

— M-am opus atunci, spunînd că niciodată Steaua 
n-a făcut aşa ceva, să schimbe antrenorii din mers. Şi 
am fost inspirat pentru că finalul campionatului a mai 
adus în vitrina clubului o Cupă a României, iar Şte- 
fan Covaci a putut pleca, cu fruntea sus, onorînd un 
contract obținut pentru el: de impresarul Berger. Și de 
unde fostul antrenor al Stelei şi unul din cei doi an- 
trenori ai echipei de la Zürich nu știa, în urmă cu ci- 
teva luni, încotro să-şi îndrepte paşii, iată-l acum, prin- 
tr-un fericit capriciu al soartei, în fruntea unei super- 
campioane internaționale! Ciudate şi de neînțeles sînt, 
cîteodată, legile fotbalului ! 

Locul lui Ştefan Covaci, la Steaua, l-a luat Valentin 
Stănescu, Fostul meu coechipier de la Sportul studen- 
tesc şi de la Carmen. Eram prieteni, dar relaţiile noas- 
tre de muncă erau ca de la conducător la antrenor. Și 
nu am avut nici un fel de probleme. Ne-am înţeles bine. 
Foarte conştiincios şi ordonat, Valentin şedea la echipă 
cît era nevoie de el. Nu păcălea meseria. Pasionat, di- 
namic, gălăgios, sever, avea un suflet mare şi un talent 
deosebit de a strînge oamenii în jurul său, Cu el îm- 
preună am gustat marea satisfacţie a victoriei, în de- 
plasare, cu C.F. Barcelona, în Cupa cupelor. Şi tot ală- 
turi de el, am fost la un pas de cea mai mare perfor- 
manţă românească, de club, de după război, calificarea 
în semifinalele cîștigătoarelor de cupe, cu două rezultate 
de egalitate : 1—1, la Bucureşti şi 0—0, la München, în 
faţa celebrei Bayern. La sfîrşitul toamnei lui 1972, Stea- 
ua s-a clasat pe locul 1, iar la începutul anului următor, 
Valentin Stănescu a plecat la echipa naţională, înlocuin- 
du-l pe Angelo Niculescu. Două mutări care, cel puţin în 
acel moment, nu-şi aveau rostul. Locul lui Valentin l-a 
luat Constantin. Atmosfera din jurul echipei devenise a- 
păsătoare. Apăruseră intrigi, simțeam că unora nu le 

mai sînt pe plac. lar eu obosisem de atita luptă fără 
sens. Nu mai avea nici un rost şi nici pentru ce: să mai 
lupt. Aveam, în schimb, nevoie de aer curat, de liniște. 
Implinisem, virsta pensiei în armată şi, în mai, am ple- 
cat. Steaua mai era atunci „în cărţi“ pentru titlu. Me- 
ciul decisiv cu Universitatea Craiova, de la Bucureşti, 
pierdut cu 2—6 (!), nu l-am mai apucat și mi-a părut 
bine pentru că am avut impresia, mai tîrziu certitudinea, 
că n-a fost deloc curat. Universitatea Craiova a cîştigat 
atunci campionatul, pe care l-am urmărit pînă la cap, 
din ziare, la radio şi la televizor. Devenisem deci, din 
conducător și om de fotbal, spectator. 

Un an mai tîrziu, m-am trezit acasă cu o scrisoare 
de la U.E.F.A., în cadrul cărui organism îndeplineam de 
aproape un deceniu o responsabilitate importantă şi ur- 
ma să candidez, cu mari şanse de reușită, la funcţia de 
vicepreşedinte. În scrisoare se exprima regretul că mă 
retrag din activitate, mulțumindu-mi-se pentru servici- 
ile aduse pînă atunci. Am rămas uluit de ceea ce citi- 
sem, Eu nu intenționasem să renunţ la activitatea în 
cadrul U.E.F.A. Fotbalul nostru nu avea deloc interesul 
să piardă un important loc în acest for internaţional. Şi 
totuşi, invidia care-i rodea pe unii (nu vreau să le di- 
vulg numele), răutatea care a fost sursa unor măsuri 
fără noimă au generat o nouă lovitură pe la spate, alţii 
solicitînd, în numele meu, retragerea pe care, de fapt, 
nu eu o doream, ci nefotbaliştii deranjaţi de prezenţa şi 
funcţia mea la U.E.F.A., după care tînjeau ei, fără ca 
nimeni să-i bage în seamă. Şi au realizat scoaterea mea, 
dar înlocuirea în U.E.F.A. nu s-a făcut cu unul din cei 
care doreau să se autopropună, ci cu un reprezentant 
al federaţiei bulgare ! 

În același an, 1974, am plecat în Turcia, la Eshikesir, 
la echipa cu același nume. Cînd am ajuns acolo, aceasta 
avea două puncte, după patru etape şi era pe locul 15, 
în clasamentul primei ligi. După cinci luni, am lăsat-o 
pe locul cinci, iar în final a terminat pe locul trei, cu 
drept de participare la Cupa U.E.F.A. M-am întors mai 
devreme în ţară deoarece unii încercau să mă amenințe 
cu pierderea pensiei. 

După alți doi ani, în 1976, toamna, am lucrat citeva 
luni, în calitate de consilier, la Progresul Bucureşti. Nu 

se putea sta mai mult. Mă refer la mine, obişnuit să 
lucrez într-un cadru de ordine, de disciplină. Am încer- 
cat ceva, dar insuficient ajutat, tocmai de cei în intere- 
sul cărora acționam, am renunţat, Învățasem, după ati- 
ţia ani de experienţă, că n-are sens să faci cuiva bine 
cu forța. De aceea am revenit, fără mare părere de rău, 
la rolul de spectator. Fără să bănuiesce că unora le făcea 
chiar plăcere să mă ştie cît mai departe de fotbal. Ne- 
fotbaliștilor bineînţeles, cei pe care nu i-am suportat 
niciodată şi nici ei pe mine. Firesc, şi într-un caz şi în 
altul, 


„Mai bine mai tirziu decit niciodată“ 


Cînd am ajuns la capătul confesiunilor, simţeam par- 
că nevoia să o luăm de la început. Și nu pentru că atunci 
erau și multe amintiri comune. Ci, pur și simplu, pen- 
tru că nu prea am observat cînd timpul a trecut. Tim- 
pul unui sfert de veac de viaţă. Un sfert de veac de 
fotbal. Poate şi pentru asta am prelungit discuţia, aşa 
simbolic, cu încă un sfert de ceas, în care, din curiozi- 
tate profesională, am vrut să aflu răspuns la trei între- 
bări de sinteză, adresate unui om care a trecut prin „si- 
ta“ tuturor obligaţiilor şi responsabilităţilor în fotbal. 

9 Prima: de ce trebuie să fină seama un antrenor, 
la echipa naţională ? 

— Cînd are serii de jucători cu clasă internaţională, 
problema e mai simplă. Intră în acţiune criteriul va- 
lorii. Și nu este deloc nevoie de stagii îndelungate de 
pregălire centralizată. Altfel apelezi la soluţia scheletu- 
lui de echipă de club, care îţi asigură omogenitatea tac- 
tică și morală. Aici există însă un mare rise. Echipa de 
club are, să zicem, o formă bună în campionat, dar 
este sub nivelul valorice al adversarului întîlnit. Și a- 
tunci ? Mai există şi soluţia alcătuirii unei reprezenta- 
tive pe grupe de jucători. Atacul de la o echipă, mijlo= 
caşii de la alta, linia de fundaşi de la alta. Aici însă 
este nevoie de o idee de joc care. să concentreze modul, 
propriu de acţiune a fiecărui compartiment într-o for- 
mulă de exprimare comună şi cît mai eficace. În acest 
caz ideea de joc apare ca un compromis, cînd o modelezi 

după oamenii pe care-i ai la dispoziţie. Cel mai bine 
este însă ca tu, antrenor, să ai în cap o idee de joc pre- 
cisă şi să-ţi alegi, în funcţie de ea, jucătorii. Dacă ai de 
unde alege. Dacă ai valori. 

OA doua întrebare: Ce înseamnă a fi un bun con- 
ducător de club? 5 

— După mine nu este absolut necesar ca un condu- 
cător de club să fi fost jucător de performanță. Dar mi 
se pare obligatoriu să fi fost fotbalist. Pentru că e ne- 
voie să cunoască bine jocul, Am văzut în activitatea mea 
pe unii care răspundeau de destinele unui club şi nu 
ştiau cum e cînd intră mingea în plasă. Ei se bucurau 
şi cînd o vedeau intrînd în poarta echipei lor, crezînd 
că şi aşa e bine. Un bun cunoscător de club trebuie să 
ştie să-şi aleagă oamenii cu care lucrează, să cunoască 
problemele de instruire ale fotbalului, să fie un bun pe- 
dagog, cinstit, exigent, să se bucure de autoritate pro- 
fesională şi morală, Să fie serios cînd trebuie, dar nu 
ursuz, să fie glumeț, de asemenea cînd trebuie, dar nu 
cabotin. Conducătorul de club să nu se amestece în tre- 
burile antrenorului, să nu-i facă formația şi nici să-i 
dea indicaţii tehnice, la antrenament sau joc. Discuţia 
cu antrenorul o poate face într-un alt cadru, căutînd să 
ajungă împreună la o concluzie reală şi la adoptarea ce- 
lor mai bune măsuri. Aşa au fost, după părerea mea, 
Corneliu Mănescu şi Aurel Duma, doi dintre cei cărora le 
păstrez cele mai frumoase amintiri și cărora le datorez 
în bună măsură realizările mele, în folosul fotbalului 
nostru. 

@ A treia întrebare: Ce-i lipsește fotbalului româ- 
nesc ca să poată fi acolo unde dorim cu toții, cît mai sus? 

— Mai întotdeauna și cel mai mult i-a lipsit cura- 
jul ori de cîte ori a ieşit în lume. Azi, ca şi ieri, fotba- 
lului nostru îi lipseşte liniştea atît de necesară muncii 
de calitate, răbdarea în realizarea unor lucruri trainice, 
de durată. I-a mai lipsit şi îi lipseşte încă încrederea în 
cei care îl pot duce acolo unde merită, încrederea în oa- 
menii de fotbal. În rest, avem de toate. Cînd vom avea și 
ceea ce cred eu că-i lipsește acum, vom avea şi rezultate 
Pînă atunci... f 

In luna martie a anului 1980, fostului antrenor şi 
preşedinte al F.R.F., Gheorghe Popescu, i s-a. conferit 

titlul de „antrenor emerit“, în cadrul unei solemnităţi 
ocazionate de aniversarea unei jumătăţi de secol de la 
înființarea Federaţiei române de fotbal. După aproape 
șapte ani de la retragerea oficială din activitate, o re- 
cunoaştere tardivă, poate, a meritelor sale, dar nu lip- 
sită de realism, a însemnat totuşi ceva. Mai bine mai 
tîrziu decît niciodată sau niciodată nu-i prea tîrziu. Asta, 
acceptînd un compromis, care îţi oferă o satisfacţie, fie 
ea și pe jumătate, 

— Titlul de „antrenor emerit“ mi-a adus şi un avan- 
taj de ordin practic: intrarea liberă la manifestaţiile 
sportive. Cum s-ar spune o invitaţie oficială, ca specta- 
tor, la fotbal. Ceea ce nu-i rău deloc. Şi totuşi rău este 
că, în timp ce eu şi încă vreo alți opt antrenori emeriţi 
de fotbal — nu sîntem mai mulţi — avem acces doar 
la tribuna I, alături la sectorul zero, acolo unde ar tre- 
bui să fie, de drept, locul nostru, întîlnești tot felul de 
oameni de diferite profesii : responsabili de restaurante, 
responsabili de aprozar, prieteni ai unor prieteni cu re- 
laţii, chiar și bişniţari. Noi, fotbaliştii, pe margini, în 
dreapta şi în stînga lor ! 


CINE N-A ÎNVĂȚAT DIN ISTORIE RISCĂ 
MEREU SĂ O REPETE ! 


3 decembrie 1975. Cîteva ore după terminarea me- 
ciului, Franța—România, disputat la Blois (localitate 
situată pe valea Loarei, la aproximativ 180 km sud-vest 
de Paris) în preliminariile Jocurilor Olimpice de la Mont- 
real și cîștigat de gazde cu categoricul scor de 4—0! 
În cantonamentul echipei noastre naţionale din pădurea 
castelului de Seillac (aşezat pe un mic afluent al Loarei, 
la mai puţin de 20 de minute, cu mașina, de Blois) este 
linişte deplină şi luminile s-au stins în toate cochetele, 
dar friguroasele căsuțe de lemn, care au adăpostit, trei 
nopți, pe fotbaliştii români. Toată lumea se gîndeşte, cu 
grijă, ce va fi miine, acasă, ce se va spune despre aceas- 
tă surprinzătoare înfrîngere, ce măsuri vor. fi luate. Mii- 
ne va fi, așadar, o zi grea. Mai grea poate decit aceea 
a meciului cu Franţa. Dar pînă mîine mai era încă o 
noapte. Una chinuitoare, în care somnul, oricît de obo- 
sit ai fi, se lasă mult aşteptat şi, adeseori, te amăgeșşte. 

O noapte în pădurea castelului de Seillac! Acolo un- 
de, cu cîteva sute de ani în urmă, regii Franţei veneau 
la vînătoare de mistreți! Afară e o beznă înfricoșătoare 
şi plouă mărunt. Îţi vine greu să stai singur. Așa se face 
că am primit, de. prima dată, invitaţia antrenorului Va- 
lentin Stănescu să-i ţin de urît şi să mai vorbim, des- 
pre orice, numai să ne treacă timpul mai uşor pînă a 
doua zi. În căsuţa lui Tinel era parcă ceva mai. cald. mai 
multă lumină, dar şi un fum să-l tai cu cuțitul. Va- 
lentin avea cîteva sticle te bere rătăcite în frigider, a 

desfăcut, aşa ca pentru deschidere, două și, după ce a 
oftat de au tremurat paharele pe masă, ca la o ședință 
de spiritism, a început cu. vocea lui groasă şi răguşită 3 

— Blestemată parcă a fost deplasarea asta. Nu ştiu 
cine ne-o fi pus să mai jucăm sîmbăta trecută cu 
U.R.S.S.-ul, înaintea unui meci atît de important. Apoi 
drumul pînă aici. Am plecat luni dimineaţă din Bucu- 
rești, ca să ajungem, după multe peripeții, noaptea tîr- 
ziu, la Blois. Oboseală peste oboseală, frig şi pe deasu- 
pra toată ziua numai Împuşcături de vînători, încît am 
şi zis de cum am venit: „Fraţilor, eu nu ies de-aici nici 
la meci“. Și mai bine mă ţineam de cuvînt și nu ieşeam, 
Ce-or fi avut în picioare şi în cap băieţii ăștia astăzi ? 
Auzi, să te bată niște prichindei, de ziceai că-s copiii 
ăia de dau mingile, care ies afară din teren în timpul 
jocului ! N-aș fi crezut una ca asta pentru nimic în lu- 
me. Să vezi mîine ce ne ia în primire, la Bucureşti. Nici 
nu aterizează bine avionul şi începe şedinţa. Ai vorbit 
cu redacţia la telefon, ai dat cronica, ce ziceau ? 

— Ce să zică? Meciul a fost transmis, de Ghiţules- 
cu, la radio, cronica la ora asta este la „cules“ în tipo- 
grafie, acasă toată lumea este supărată... 

— Spune-mi sincer, m-ai făcut țăndări ? 

— Deocamdată, nu. Mă gîndesc la ce va trebui să 
scriu, în seara aceasta, pentru ziarul de poimiine. Poa- 
te-mi dai vreo idee. 

— Mai vrei şi idei! Crezi că la ora asta îmi mai 
vine ceva în minte ? Eu zic mai bine să vorbim despre 
altceva. 

— De acord. Să vorbim despre tine, ca antrenor. 

— Bravo, alt subiect n-ai găsit ? Crezi că sînt ter- 
minat şi vrei să faci rost de ceva date pentru „necro- 
log“ ? 

— Nici vorbă. Sînt convins că mai ai încă multe de 
spus în fotbalul nostru, că meciul de azi, de la Blois, 
va rămîne doar o amintire neplăcută şi că, Valentin Stă- 
nescu îşi va recîştiga, din nou, locul de prim-solist n 
rîndurile antrenorilor, chiar dacă, după acest meci cu 
Franţa... 

— Tu ştii ceva și nu-mi spui. Am fost schimbat de 
la echipa naţională ? 

— Bănuiese numai, Oricum de-aici, acum, nu putem 
face nimic. Așa că mai bine spune-mi... cum ai început 
meseria de antrenor ? 

— Hodorone-trone ! Cum s-ar spune, de la Blois la... 
Giurgiu. 

— Las-că știu eu, n-ai început-o cu Giurgiu... 

— Dacă ştii, de ce mă mai întrebi ? 

— Sincer să fiu, îmi place enorm cum povestești şi 
chiar dacă am mai auzit, o dată sau de cîteva ori, unele 
episoade din viața ta de antrenor, de fiecare dată cînd 
le spui, ai un farmec greu de egalat. Așa că începe, că 
tot n-avem ceva mai bun de făcut şi: noaptea-i lungă... 


Am plecat cu Locomotiva. și am ajuns la... Rapid 


Și Valentin Stănescu a început. A luat-o din 1953, 
de la Locomotiva M.C.F., unde zicea că a făcut o echipă 
mai din nimic, care mai apoi avea să ajungă din campio- 
natul regional, pînă în Divizia „B“. În continuare... 

— De aici am trecut la Giurgiu, în 1955, la Dună- 
rea, echipa șantierelor navale. În oraș mai era o a doua 
echipă a fabricii de zahăr, „Popa Șapcă“, antrenată de 
Ionică Bogdan, prieten bun cu mine, cu care mă înţele- 
geam de minune. Numai cînd ne întilneam, ca adversari, 
era mai greu. Echipele noastre se dușmăneau așa de tare, 
de parcă voiau să împartă fotbalul din lume între ele. 
Suporterii le asmuţeau. Şi nici un meci, fie şi amical, 
nu se termina fără scandal, fără bătaie. Se băteau ju- 
cătorii şi suporterii între ei, ca chiorii ! Aici, la Giurgiu, 
aveam în echipă pe uhul Cornel Popescu, fotbalist de 
mare talent, aşa cum ar fi Dobrin astăzi. Dar n-a ajuns 
nimic, pentru că îi plăcea prea mult şprițul. Bea și în 
pauza meciului. Și noaptea se scula şi-i trăgea cu pa- 
harul! Păcat de el și de mulţi alţii ca el, care n-au 
înțeles că fotbalul și băutura nu fac niciodată casă bună. 

După Giurgiu a venit la rînd Focșaniul. „Unirea“ de 
aici era în Divizia „B“. Ajunsesem antrenor divizionar, 
dar era cît p-aci să-mi termin cariera, în vara anului 
1959, aproape de finalul campionatului. Asta s-a întîm- 
plat în ziua cea mai lungă a anului, la 21 iunie, în me- 
ciul cu Prăhova Ploiești. Şi noi și ei luptam să scăpăm 

de retrogradare. Noi, ca să ne salvăm, aveam neapărat 
nevoie de victorie. Şi cum jucam acasă, nu părea deloe 
greu aşa ceva. Cînd au ieșit echipele pe teren, unul din- 
tre. jucătorii mei, Stoenescu-Melcu, i-a întrebat pe cei de 
la Prahova : „Măi, băieţi, aţi venit în zale ?« Chipurile, 
zicea că-i luăm cu.totul. Cu zece minute înainte de siir- 
şitul jocului conduceam cu 1-0, dar în minutul 81, unul 
Tolea de la noi a dat un autogol şi s-a făcut 1-1. Apoi, 
după alte trei minute, Prahova a mai dat un gol şi ne-a 
bătut cu 2-1. Lumea a crezut că meciul a fost aranjat și, 
în furia lor, spectatorii mai fideli ai echipei au vrut să 
pună mîna pe noi să ne bată. Singura șansă care ne ră- 
miînea era să fugim. Și am luat-o de la stadion, aşa, în 
chiloţi şi în tricouri, peste cîmp, spre gara de la Mără- 
şeşti. Era niţică distanţă ! Noroc că aveam pe atunci fugă 
bună. Altfel, dacă ne prindeau, am fi avut soarta nemți- 
lor în primul război mondial. Cum-necum, am scăpat. 
M-am suit în trenul de Bucureşti şi nici că m-am mai 
uitat înapoi. La cîteva zile, după ce am ajuns acasă, am 
aflat că formula Diviziei „B“ se modificase, se mărise 
numărul echipelor, așa că Unirea Focșani scăpase. Eu în- 
să nu m-am mai întors. Mi-am zis: „gata cu Moldova, 
înapoi în Muntenia, la mine ; parcă-i mai multă linişte !“ 

Și aşa am ajuns la Tîrgovişte. Aici am stat patru 
ani. Făcusem o echipă bună, majoritatea jucătorilor fi- 
ind ţărani din Răzvad. Tari ca' piatra. Cînd intrau la 
adversar săreau scîntei. Ştiau ceva şi cu mingea. ‘Erau 
printre ei Andrei, Cazacu, R. Tomescu, Chiriţă, Eugen 
Popescu, Niţescu, Rociu, Prodanciuc. Mai era şi Tini la» 
cob, un băiat admirabil, campion naţional la vorbit „pă- 
sărește“, li mergea gura atît de repede, încît atunci cînd 
erau și adversarii de faţă, puteam vorbi liniștiți despre 
ei fără ca să ne înţeleagă. Cu Metalul Tîrgovişte am lu- 
at-o din Divizia 4C“, am promovat-o în „B“ şi în vara 
lui 1961, oraşul cu Turnul Chindiei era, pentru prima 
oară în istoria sa, în Divizia „A“. Realizasem un lucru 
mare. Era primul meu succes profesional. Păcat că n-am 
rezistat în „A“ decît un an. Era şi greu de rezistat. Bă- 
jeții erau buni, jucau pînă cădeau, dar n-aveau expe- 
rienţă şi nici condiţiile de azi. În plus, pe atunci şi lupta 
era mai aspră. Din 14 echipe — nu din 18 ca acum — 
cădeau 3. Și în vara aceea tristă a anului 1962 au re- 

trogradat, odată cu noi, și Dinamo Piteşti și Jiul Pe- 
troșani, cu bunul meu prieten Bazil Marian. Ne-am con- 
solat amîndoi amintindu-ne de frumoasele zile ale... Ra- 
pidului. Și aşa de mult am depănat într-o zi la amintiri, 
că m-a apucat dorul de Giuleşti. Mi-ar fi plăcut să re- 
vin la echipa unde gustasem atît de mari satisfacţii ca 
jucător. Dar cum ? 


i a fost sărbătoare mare în Giuleşti 


— Într-o zi, în 1963 vara, eram la o convocare a antre- 
norilor, pe stadionul Republicii. Se dădea şi examen de 
avansare. Eu tocmai eram „în focuri“ conducînd un e- 
xerciţiu în cadrul subiectului ce-l aveam de tratat, cînd 
mă pomenesc cu nea Nae Negulescu de la Rapid, care 
mă ia cu o mașină și mă duce la club, în Giuleşti, aşa 
cum eram, în trening. Aici, nici una nici două, sînt uns 
ca antrenor principal în locul lui nea Căliţă Roșculeţ, 
care trecea la catedră, la LE.F.S. Așa am ajuns la Ra- 
pid, într-o perioadă deosebit de grea, în care se punea, 
înainte de toate, problema schimbului de jucători. Şi am 
fost nevoit să fac o altă echipă. În marea majoritate cu 
jucători crescuţi acolo, în grădina clubului, pe terenul 
de zgură, o adevărată școală a fotbalului rapidist. Aici 
veneau, încă de pe timpul cînd eram şi eu jucător, copiii 
să-i vadă pe idolii lor, de la „întiia“. Și fiecare exersa, 
pe zgură, tot ceea ce făcea idolul său alături pe gazon. 
Cînd eram copil, echipa mea preferată era Ripensia, dar 
idolul meu era Mircea David. La el mă uitam cînd mă 
duceam la un meci în care apăra poarta Venusului sau 
a echipei naţionale. Îl urmăream, să văd ce face și cum 
face. Mi-a plăcut întotdeauna curajul lui şi m-a încura= 
jat nespus simpatia pe care „il dio“ mi-a arătat-o, ori de 
cîte ori s-a ivit prilejul. 

La Rapid era o atmosferă bună de lucru. Îl aveam 
ca secund pe Victor Stănculescu, băiat bine pregătit, cu 
care m-am înțeles foarte bine. Jucătorii erau dornici să 

„înveţe şi să se afirme. Era o echipă de sufletiști și mi-a 
venit tare greu să-i scot din formaţie pe Langa, Macri, 
Neacşu sau Copil. Pînă la urmă n-am avut ce face și i-am 
scos. Un timp, i-am mai menţinut, dintre cei vechi, pe 

Greavu și pe Nae Georgescu. Au apărut în echipă nume 
noi. Printre ele, Bebiţă Năsturescu, pe care-l avusesem 
şi la Giurgiu. Băiat admirabil. Cînd era mic a făcut 
parte dintr-o trupă de circ, unde învățase să facă fel 
de fel de salturi. Și rămăsese cu obiceiul ăsta și mai 
tîrziu, ca jucător, cînd, la cîte o fază în careu, făcea 
cîte o căzătură că te lua mila. Jurai că-i mort, nu alta. 
Arbitrii se înduioșau şi acordau 11 metri. Bebiţă se ri- 
dica mai greu la început, apoi băga o goană în el, de 
ziceai ce-i asta. 

După primul an la Rapid, în care am terminat cam- 
pionatul pe locul II, dar la 7 puncte distanţă de Dinamo, 
m-am dus la Emerich Vogl şi l-am rugat să vină la 
echipă să-mi dea o mînă de ajutor. Ştia multe, era un 
om de o aleasă cultură profesională și un caracter desă- 
vîrşit. Cu Ciogli-baci am lucrat timp de şase luni, pregă- 
tind o nouă așezare a echipei şi o nouă idee de joc. Și 
Rapid a fost prima echipă, cel puţin de la noi din țară, 
care a pus în practică varianta de sistem 4—4—2. Din 
1964 jucam aşa. Aveam şi cu cine. Cu Dimitriu II şi 
Puiu Ionescu în față, cu Năsturescu şi Codreanu, două 
extreme de excepţie, care munceau fără răgaz, şi pen- 
tru atac şi pentru apărare, ca doi cărăuși silitori, ca două 
pistoane abile, trăgînd după ele, de multe ori, întreaga 
echipă. La pupitrul regizoral de pe gazon era Nichi Du- 
mitriu, un mare creator, un mare virtuos al: balonului, 
care ştia să dribleze ca nimeni altul, dar să şi dea nişte 
pase pe care scria „gol“. Pe lîngă echipă mai crescuseră 
și alți fotbaliști de valoare : Dumitru, Neagu, Petreanu, 
Mitroi. În al treilea an de antrenorat la Rapid, l-am adus 
pe Rică Răducanu. Îl văzusem la un meci de juniori ju- 
cînd o repriză extremă dreaptă şi alta portar. Mi-a plă- 
cut şi l-am chemat să vină în Giuleşti. Nu-i venea să 
creadă că a ajuns la Rapid. Pe atunci mai apăreau în 
poarta echipei Todor, Urziceanu şi chiar Andrei. În șase 
luni Rică i-a bătut pe toţi şi a devenit titular. Și cu el 
am început, în toamna lui 1966, campionatul pe care a- 
veam să-l cîştigăm, în 1967, după ce trei ani la rînd am 
ocupat locul II, de două ori după Dinamo şi o dată după 
Petrolul. Rică însă avea tendinţa să se îngrașe, devenind 
astfel din ce în ce mai greoi. De aceea făceam cu el şi 
trei antrenamente pe zi, ca să-l păstrez la greutatea 

normală. Unul dintre antrenamente era de baschet, pen- 
tru digitaţie. Aici a învățat Rică figurile alea cu mingea 
aruncată pe la spate şi pe deasupra capului. De aici 
i se trag multe goluri „furate“ pe gratis. 

În 1967, vara, am cîștigat, pentru prima oară, în is- 
toria lungă şi destul de glorioasă a Rapidului, campio- 
natul naţional. Asta se întîmpla după dezastrul echipei 
naţionale (1—7), la Zürich. Într-un fel, suporterii, zecile 
de mii de suporteri ai Rapidului au făcui ca, prin bu- 
curia reuşitei lor, să se mai uite puţin insatisfacţia pen- 
tru severa înfrîngere a reprezentativei. Parcă a fost ieri 
ziua ultimei etape, în care jucam cu Petrolul, la Plo- 
iești : 11 iunie, exact ca numele străzii, din București, 
unde mi-am petrecut copilăria. Ne trebuia cel puţin un 
meci egal, ca să nu ne-o ia înainte, pe linia de sosire, 
Dinamo, care juca un meci uşor, cu U.T.A., acasă. Presa 
spunea, atunci, că Rapidul „Stă la semnal în gara Plo- 
iești“. La sfîrşitul meciului rezultatul a fost 0—0, adică 


exact cît ne trebuia ca să devenim campioni. Şi între. 


Petrolul, care fusese pînă atunci campioană, şi noi, noua 
campioană, s-au schimbat în mod simbolic tricourile cu 
banda tricoloră pe piept. La meci a fost şi cîntăreața 
Ioana Radu, mare suporteră a Rapidului, care ne-a de- 
lectat cu muzică, tot drumul, în mașina cu care am ve- 
nit de la Ploieşti. Ce-a fost pe drum nici nu mai vor- 
besc. Am întîlnit oameni care se întorceau pe jos, pînă 
la Bucureşti, pentru că aşa promiseseră că vor face dacă 
va ieși campioană Rapidul. Cind şi cum or fi ajuns aca- 
să, nu mai ştiu. Am păstrat însă mereu, în minte şi 
în suflet, imaginea acestor oameni devotați echipei giu- 
leştene şi fotbalului și mă gîndesc, nu fără tristeţe, că 
așa ceva nu maj întilnești astăzi. În Capitală, cînd am 
ajuns, pe calea Griviței era ca la- manifestaţie. Un fel 
de marș al triumfului. Unii veneau dinspre podul Grant 
— unde, în treacăt fie spus, au stat atirnate trei luni 
de zile un tricou şi o pereche de chiloţi ale echipei 
Rapid — alţii de pe peroanele Gării de Nord, unde îi 
aduseseră trenurile de la Ploieşti şi joncţiunea s-a făcut 
în zona palatului C.F.R. şi în fața hotelului Nord. Aici 
au aşteptat toți microbiștii, plouaţi, răguşiţi, obosiţi, dar 
fericiţi, pînă cînd idolii lor, aduşi pe umeri, au sărbă- 
torit, printr-o mică agapă, evenimentul, bîndu-se bere 

din marea cupă a campionatului. Admirabil, unic, aş zice, 
publicul acesta giuleştean ! Prietenos, cald, inimos, gata 
să sară oricînd la nevoie, capabil chiar de sacrificiu ! 
La puţin timp după cîştigarea campionatului, la 28 
„iunie, Rapidul, jucătorii ei bineînţeles, răsfățaţii publi- 
cului, şi-au dat în petic. Ne-a eliminat din semifinalele 
Cupei României o echipă -de Divizia „C“, Foresta Fălti- 
ceni ! Am primit un gol în minutul 3 şi în toate cele- 
lalte 87 de minute care mai rămăseseră, noi, campioana 
tării, n-am reușit, pe teren neutru, la Bacău, să marcăm 
nici un gol unei formaţii din al treilea eșalon, clasată pe 
locul VI în seria de est! Ba, era să fie, pînă la urmă, 
2—0 pentru Foresta, dacă nu ne salva bara, în repriza a 
doua. Dar ăsta era Rapidul ! După una caldă, trîntea una 
rece, de le îngheţau suporterilor sîngele în vine! Și su- 
porterii ăştia, îndrăgostiți de jucători, de echipă, uitau 
repede necazurile pricinuita, îşi iertau, cu o generozitate 
inegalabilă, idolii, scandînd, chiar și după cel mai dure- 
ros eşec: „Rapid Bucureşti, tot echipa noastră eşti!“ 
Aşa se întîmplă cu jucătorii, cărora li se iartă multe şi 
de toate. Cu antrenorii însă... e 
La numai un an de la câştigarea titlului, eu şi cu 
Victor Stănculescu am fost „puşi pe liber“. Cum am 
ajuns în această situaţie ? Trebuie să spun că în cam- 
pionatul 1967—68, echipa s-a clasat, în final, pe locul 9. 
Dar nu ăsta a fost necazul cel mare. Ci faptul că în fi- 
nala Cupei României, pe care am jucat-o cu Dinamo, 
am pierdut, în prelungiri cu 1—3. Am pierdut un meci 
pe care l-am avut în mînă 78 de minute. Am condus cu 
1—0 și apoi, după ce am fost egalaţi, am beneficiat de o 
lovitură de la 11 metri, în minutul 90! Din echipă lip- 
sea acum creierul acesteia, Dumitriu II, bolnav. Juca în 
locul lui Neagu, care, în săptămîna dinaintea finalei, a 
executat 30 de penalty-uri, fără să rateze nici unul. În 
minutul 90 al meciului cu Dinamo, cînd arbitrul a dictat 
11 metri pentru noi, firește, Sandu Neagu s-a dus să 
execute lovitura. Cînd l-am văzut plecînd spre minge, 
m-am întors cu spatele. Deodată am auzit un a... a... 
prelung şi cînd am privit spre poarta lui Dinamo am 
văzut mingea sărind, din bară, la 10 metri în sus. Au 
venit prelungirile şi echipa noastră, dezumflată, a pier- 
dut cu 1—3. Antrenor la Dinamo era bunul meu prieten 

Bazil Marian, nașul fiului meu Mugurel. Vorba aia 
„Frate, frate, dar brinza-i pe bani“. Mi-a părut bine 
pentru Bazil. Dar pe mine cine mă mai consola ? Pe mi- 
ne ce mă aştepta ? 

Finala pierdută cu Dinamo n-a fost singurul necaz. 
După acest meci, federaţia ne-a suspendat cinci jucători, 
iar în vară a plecat şi Puiu Ionescu la Alemania Aachen. 
Echipa era în reconstrucţie şi trecea printr-un moment 
de criză. Dealtfel, campionatul următor l-am început 
cam cu stîngul. Și... într-o seară, 24 septembrie, s-a a- 
nunțat şedinţă mare la club în Giuleşti. Eu am apărut 
în calitate de... acuzat. Mi s-au imputat atunci multe ; 
că utilizez un limbaj violent, că antrenamentele se des- 
fășoară sub semnul monotoniei, că atmosfera în cadrul 
echipei este încărcată şi eu nu mai pot curma această 
stare... Aşa se întîmplă cînd e să se aleagă praful... În 
final, mi s-a comunicat că am fost trecut la centrul de 
copii şi juniori, Ceea ce, bineînţeles, nu am acceptat. 
Și-atunci, cu data de 1 octombrie 1968, mi-au dat... mar- 
şul. Asta după mai bine de 5 ani la cîrma echipei, timp 
în care am cucerit primul titlu din istoria clubului, am 
fost de trei oři consecutiv, vicecampioni ai ţării, am cu- 
cerit o dată Cupa balcanică, iar în 1968 am cîştigat. și 
titlul de campioană feroviară a Europei. Cu un astfel 
de bilanţ eram dat de-o parte, ca şi cînd nu făcusem ni- 
mic! 


De pe Podul Grant, sub Timpa 


Si am plecat la Braşov, la Steagul roșu. Despărțirea 
de Rapid a fost dureroasă. Eram legat sufletește de mulţi 
oameni din conducerea ministerului şi a clubului, de ju- 
cători, de suporteri. În cei cinci ani cît am stat în Giu- 
leşti m-am simţit ca la mine acasă, iar ca antrenor am 
avut deplină libertate să fac ceea ce credeam necesar pen- 
tru bunul mers al echipei. Nimeni nu mă întreba cu ce 
formaţie joc, mai ales că aceasta se ştia dinainte. La meci 
eu anunțam doar rezervele. Veneam cu plăcere la antre- 
nament, căutam, prin pregătire în primul rînd, să-i apro= 
pii pe jucători între ei, să-i string într-o. familie mare, 
așa cum a fost pe timpul cînd eram și eu jucător, în Giu- 

leşti. Am sperat multă vreme să fac din Rapid o echipă 
şi mai mare decit a fost. Şi dacă n-am putut, cred că nu 
a fost numai vina mea. Ci şi a acelora care nu m-au lăsat 
să lucrez în continuare, chiar dacă în viaţa echipei apă- 
ruse un moment de reflux, aşa cum se întîmplă în ma- 
joritatea cazurilor, după o perioadă de succese, 

La 2 octombrie 1968 am luat în primire pe Steagul 
roșu. Au venit după mine, din partea conducerii clubului 
brașovean, m-au întrebat dacă vreau să le fiu antrenor, 
am zis „da“ şi s-a făcut. Cînd am ajuns la echipă mi-am 
dat seama imediat că şi aici se întîmplase ceva asemănă- 
tor ca în Giulești. Antrenorul Silviu Ploieşteanu fusese 
înlocuit, după 21 de ani de activitate neîntreruptă în ace- 
lași club, cam tot pentru aceleași motive pentru care fu- 
sesem și eu schimbat de la Rapid. Mă întorceam, așadar, 
într-un climat de lucru aidoma aproape aceluia pe care 
îl părăsisem. Ciudate mai sînt căile fotbalului ! Cînd am 
luat în primire echipa din Brașov, aceasta era, după 8 
etape, cu numai nouă puncte, pe locul 4 în clasament. 
Bătălia promovării în Divizia „A“ a început chiar din 
prima zi, cu sprijinul unuia dintre cei mai pricepuţi con- 
ducători de club din fotbalul nostru, Ion Indrei. Cea din- 
tî grijă a fost să-l pun pe picioare pe Adamache, care 
atunci cînd am venit în Brașov era să fie dat afară pen- 
tru beţie. Sterică m-a ascultat, s-a pus pe treabă şi cu el 
în frunte ne-am dus direct spre promovare. În vara anu- 
lui 1969 reveneam cu Steagul roșu în Divizia „A“, Era 
cea de-a doua promovare a mea. Atmosfera în echipă se 
schimbase radical, publicul ne iubea, rezultatele erau bu- 
ne, poziţiile noastre în clasament erau mereu fruntase, 
„jucătorii alcătuiau o adevărată familie. Eu mai plecam pe 
la Bucureşti, şi cu toate că Braşovul era un oraș cu mari 
tentaţii, în lipsa mea lucrurile erau întotdeauna în or- 
dine. Adeseori mă duceam cu Nae Pescaru la... pește. Îi 
spuneam de cu seară : „Nae, culcă-te devreme că dimi- 
neaţă la 4 plecăm“. Şedeam pe baltă cît ședeam şi ne în- 
torceam la timp pentru antrenamentul de la ora 9. În 
aceeaşi zi, la masa de prînz, toată lumea era mulțumită + 
se mînca, la discreţie, peşte. 

La sfîrşitul anului 1970, făcînd un mic bilanţ al celor 
realizate după plecarea de la Rapid, puteam face consta- 
tarea că aveam suficiente motive de satisfacţie : Steagul 

roșu, o echipă din ce în ce mai matură, era pe locul 4 
în clasament; eu fusesem în vară antrenorul reprezenta- 
tivei „B“ a ţării cu care am efectuat, înaintea campiona- 
tului mondial din 1970, un reuşit turneu în Mexic și în 
America Centrală, iar în preajma noului an, 1971, fusesem 
uns ca antrenor principal al lotului olimpic. În perioada 
aceea, în care treaba mergea bine şi jucătorii, fie de la 
club, "fie de la loturile naţionale, nu-mi creau probleme, 
raţia mea de ţigări nu depășea 18—20 de bucăţi pe zi. 
In ultima parte a etapei Rapidului ajungeam uşor la 40! 
Apropo de Rapid, că fac ce fac şi tot acolo mă gindesc. 
Am jucat trei ani la rînd frumos cu echipa din Giuleşti. 
Incîntam lumea, dar veneam pe locul doi, adică luam 
plasă. Odată mi-am zis că ar fi bine să joc şi mai puţin 
frumos şi am cîştigat campionatul. Oamenii te înjură 
cînd joci urit, dar te judecă numai după rezultat, dacă 
pierzi sau câştigi. 


Spre înalta societate a fotbalului 


— Grea meseria asta de antrenor ! Teribil de grea. Ni- 
căieri în altă profesie nu este ca aici, unde dai examen 
la fiecare sfîrșit de săptămînă în faţa unei comisii alcă- 
tuită din mii şi zeci de mii de spectatori, care le ştiu pe 
toate. Şi pe toţi trebuie să-i mulţumeşti, fiecăruia, dacă 
s-ar putea, trebuie să-i fii pe plac, indiferent dacă este 
conducător, specialist sau simplu spectator. 

Ca antrenor, am luat-o cu munca mereu de jos. Nu 
ca alţii, care, iertat să-mi fie, s-au trezit, imediat după 
ce au pus bocancii de jucător în cui, direct la echipe mari 
de seniori şi chiar la cîrma unor loturi reprezentative. O 
singură dată în activitatea mea de antrenor mi s-a ofe- 
rit ocazia să o iau mai de sus. Asta s-a întîmplat în vara 
anului 1971, cînd am fost chemat la Steaua, după trans- 
ferul lui Ștefan Covaci la Ajax. Plecam de la Braşov nu 
fără strîngere de inimă, pentru că lăsam aici o echipă de 
care mă legasem și care era mulţumită de aportul meu. 
Veneam la o altă echipă, adus din raţiuni superioare, o 
echipă cu pretenţii mari, care tindea către emancipare pe 
arena internaţională. O văzusem pe Steaua jucînd în fi- 
nala Cupei României, în 1971, vara, cu Dinamo. Mi-a plă- 

cuci 


cut, dar mă şi gîndeam că aici pretenţiile nu mai sînt ca 
la Braşov, ci de două ori mai mari. Steaua „trăgea“ la 
titlu în fiecare an. Avea, ce-i drept, condiţii excelente 
de lucru, avea şi conducători buni. Aici l-am reîntilnit și 
pe fostul meu coechipier de la Sportul studenţesc și Car- 
men, Gică Popescu, în calitate de vicepreşedinte al clu- 
bului. Lotul de jucători era valoros şi tînăr. Dar gîndul 
că ştacheta este ridicată mereu la campionat și cupă nu 
era deloc liniştitor. Ba chiar îmi dădea, de multe ori, 
coşmaruri. Am zis, totuși, să încerc, să joc o carte mare, 
Și am luat-o cu toată convingerea că o scot, pînă la urmă, 
la capăt. Prima ocazie de a da, cum se zice, un „tun“ a 
fost ediţia 1971—72 a Cupei cupelor. Ne-am cam 
chinuit noi, în prima etapă, cu Hibernians La Va- 
letta, pe care am eliminat-o după ce şi-a dat un autogol, 
În etapa a doua însă am fost mari de tot, scoţind-o din 
cursă pe celebra F. C. Barcelona, în care jucau Gallego, 
Asensi, Marcial şi Rexach. I-am bătut pe catalani și la ei 
acasă cu 1—0 şi la Bucureşti cu 2—1. Surpriză de pro- 
porții! În „sferturi“ am picat cu un „grangur“ și mai 
mare, Bayern München. Am făcut 1—1 cu ei la Bucu- 
rești, în tur, şi pentru meciul din deplasare am zis că în- 
cercăm şi imposibilul. Bayern avea atunci o echipă care 
se confunda aproape cu naţionala R. F. Germania. Ju- 
cau, printre alţii, Sep Mayer, Beckenbauer, Breitner, 
Schwartzenbeck, Roth, Honess și Miller. Cel mai tare 
îmi era teamă de acesta din urmă. Şi înainte de meci, la 
Miinchen, l-am luat de-o parte pe Smarandache, care nu 
părea deloc emoţionat, și i-am zis : „Mă, Firule, să-ți spun 
ceva de Miiller ăsta“. Smarandache însă, calm, a răs- 
puns : „Nea Tinele, nu-mi spune nimic. Îl întreb eu pe 
teren : Care ești mă ăla ? — Şi-i zic: fii atent că ești al 
meu“, Şi al lui Firu a fost Gerd Măller în meciul acela. 
N-a făcut „spaima apărătorilor europeni“ nimic, nici nu 
ştiu dacă a pus, tot meciul, de trei ori piciorul pe minge. 
A jucat excelent Smarandache, dar şi Hălmăgeanu. Şi 
de prin minutul 75 al meciului, văzînd Bayern că nu 
poate marca, a început să tragă de timp, acasă, să-şi 
apere golul de la București. Atunci noi ne-am aruncat 
în atac şi în minutul 88 Puiu Iordănescu are o mare 
ocazie, o imensă ocazie de gol, care ne-ar fi adus în semi- 
finala competiţiei, dar singur cu Sep Mayer în faţă a 

călcat pe minge şi a ratat. 40000 de spectatori de pe 
Grunnwalder Strasse din München au amuţit, apoi au 
sărit în sus de bucurie, ca și cum s-ar fi trezit după un 
vis urit, 

În campionat, cu Steaua, nu am reuşit mare lucru în 
primul an. În campionatul următor însă am terminat 
turul pe primul loc cu şanse mari la cîștigarea titlului, 
Echipa se închegase bine şi mergea de cele mai multe 
ori „$nur“, mai ales în zilele bune ale lui Dumitru, pen- 
tru care mi-am ridicat toţi rapidiştii în cap. Au uitat cu 
toții că eu l-am băgat în echipa întîi la Rapid, cînd 
n-avea nici 18 ani și cînd mulţi se întrebau „cine-i copi- 
lul ăsta? Cum de a devenit el așa de repede omul cu 
pasa din echipă?“ La Steaua, Liţă a venit ca militar. 
Într-o dimineaţă m-am trezit cu el ʻa club, în calea Plev- 
nei, spunindu-mi : „Nea Tinele, mi-a venit ordin de che- 
mare. I-am zis: „Liţă, frate, fă și su armata ca toată 
lumea, Ştii bine că eu nu emit ordine de chemare“. Şi 
Dumitru a plecat militar la Roman, de unde a fost adus, 
de Gică Popescu, Ja echipă, la Braşov, unde eram în pre- 
gătire. L-am prezentat jucătorilor. Mulţi nu se uitau cu 
ochi buni la el. Dealtfel s-a şi încadrat greu în echipă. 
Odată, la unul din primele jocuri de verificare, a ieşit 
din teren, mai mult plîngînd că nu-i dă nimeni mingea. 
L-am trimis la loc strigînd la el: „Caut-o, ce fel de mij- 
locaș ești ?“ 


Trei lovituri de „măciucă“ 


Incepusem să mă obişnuiesc la Steaua, echipa se pu- 
sese bine pe picioare, juca curat, frumos şi eficace. Tea- 
ma care mă stăpînise la început, inspirată de marile obli- 
gaţii ale clubului în competiţii, dispăruse după puţină 
vreme complet. Mă și gîndeam la titlul de campioană, 
ca la ceva firesc, mă gîndeam chiar la Steaua de miine 
pe. care o vedeam din nou o mare echipă, ca și strămoșul 
său, marele C.C.A. Şi tocmai cînd îmi făceam cele mai 
optimiste planuri de viitor, iată-mă chemat la federaţie 
şi anunţat să preiau, de la Angelo Niculescu, conducerea 
echipei naţionale de seniori. Asta se întîmpla în ziua de 
15 ianuarie 1973, adică la exact — ciudată coincidenţă — 

patru ani de la meciul de pe Wembley, cu Anglia, în 
care se născuse reprezentativa ce avea să meargă la 
Campionatul mondial din Mexic. Angelo fusese eliberat 
din funcţie în urma unei şedinţe a biroului federal în 
care se considera schimbarea lui şi aducerea mea în lo- 
cul său ca una dintre acele situaţii fireşti care intervin 
din cînd în cînd în viaţa unei echipe. În şedinţa din 15 
ianuarie 1973 eu am fost recomandat ca omul care am 
pornit „de jos“ în meserie, urcînd treaptă cu treaptă și 
„realizînd succese remarcabile la echipele de club unde 
am activat. Alegerea mea a fost apreciată și în presa de 
atunci ca o acţiune perfect logică, în condiţiile în care 
s-a socotit că echipa naţională, dînd semne de epuizare 
nervoasă după cinci ani de mare uzură, avea nevoie, așa 
spuneau ziarele, „de forțe proaspete, de un pumn puter- 
nic și de o voce răsunătoare care să-i alunge spleen-ul 
și oboseala“. 

Eu trebuia să fiu pumnul puternic şi vocea răsună- 
toare. Și am lăsat munca începută la Steaua la jumă- 
tate, am lăsat echipa pe primul loc în clasament înain- 
tea sezonului de primăvară şi am plecat să o iau din 
nou — pentru a cîta oară? — de la un început. M-am 
prezentat în strada Vasile Conta, la federaţie, venind din 
Calea Plevnei. Era totuși un progres Nu mai plecam 
dintr-un oraș în altul, ci făceam mutarea de pe o stradă 
pe alta. 

Trei ani la cîrma naționalei! Trei ani grei în care 
s-au îngrămădit tot atitea obiective. Primul, lupta pen- 
tru calificare, începută de Angelo, pentru campionatul 
mondial din 1974 din R. F. Germania. Am fost foarte 
aproape de reuşită, la un singur pas, și totuși în locul 
nostru s-a dus echipa R. D. Germane. Al doilea obiec- 
tiv — calificarea în turneul final al campionatului Eu- 
ropei din 1976 — practic şi el ratat. Serie grea, cu Spa- 
nia, Scoţia și Danemarca. După cum o începusem, nici 
nu mă gindeam să nu fim noi cîştigătorii grupei: 0—0 
cu Danemarca în deplasare, apoi 1—1, la Madrid, cu 
ia. Cînd a egalat Crişan, trimiţind mingea printre 
rele lui Irribar, am crezut că mor, acolo pe banca 
de la marginea terenului. După aia le-am dat 6—1 da- 
nezilor, la București. A venit însă meciul cu Scotia. tot 
la noi, şi odată cu el şi prima „măciucă“ în cap. Să con- 

duci 88 de minute cu 1—0, să mai fie între timp şi ma~ 
rea ocazie ratată de Dobrin, singur cu portarul scoţian 
în faţă, şi, totuşi, cînd să ne sculăm de pe bancă să spu- 
nem „gata am cîştigat“, să vină lunganul ăla de McQuin 
şi să ne-o pună, parcă cu mîna, în plasă... Trebuie să fii 
ca piatra de tare ca să poţi rezista. După cea de-a doua 
„măciucă“, 2—2 eu Spania, la București, s-a spulberat 
şi ultima speranţă de calificare. Băteam pe spanioli, cum 
mi se părea normal, după egalul făcut cu ei în depla- 
sare, aveam cele mai mari șanse să ne ducem noi la tur- 
neul final din Iugoslavia, anul viitor. Aşa însă... Ce fo- 
los că încheiam jocurile din serie neînvinşi, atita vreme 
cît nu sîntem calificați ? Şi ca să fie tacîmul complet a 
venit și cea de-a treia „măciucă“, acum la Blois, care ne 
compromite şi şansele pentru Olimpiada de la Montreal. 
Gata, s-a zis cu noi! Ce mai încolo şi-ncoace, cînd ajun- 
gem acasă îmi caut serviciu. Asta-i soarta noastră, a an- 
trenorilor, cînd ai rezultate bune ești şi tu bun, sau mai 
bine-zis este meritul conducătorilor, cînd nu... altul la 
rînd. Pentru că numai antrenorul e de vină! 


Ciudate mai sint legile fotbalului ! 


Confesiunile lui Valentin Stănescu, în căsuţa frigu- 
roasă de lemn, din pădurea castelului de Seillac, s-au în- 
cheiat aproape către ziuă. N-a fost, cum s-ar părea, un 
monolog monoton. De multe ori, în cursul lungii sale 
spovedanii, m-am strecurat nu numai cu întrebări, ci şi 
cu multe amintiri comune, unele din ele chiar din anii 
cînd mai era încă jucător. Printre altele, ne-am amintit 
de anii încărcaţi de mulțumire şi voie bună din perioada 
cînd era antrenor la Braşov. La terminarea meciurilor 
pe care le urmăream, în calitate de cronicar, ne suiam 
în maşina lui Nichi Dumitriu ca să ajungem mai repede 
la Bucureşti. Și ce scurt ni-se părea drumul pînă acasă 
cu glumele lui Tinel şi -poantele de mucalit ale lui Nichi ! 
Odată am venit în cantonamentul echipei, din Poiană, 
așteptînd meciul cu Petrolul de a doua zi. Era un meci 
decisiv pentru ploieşteni. M-a întrebat iscoditor : „Ce 
vînt te-a adus tocmai acum aici ? Nu cumva vrei să ne 
spionezi saw să-mi încerci sentimentele pentru meciul 

de mîine cu Petrolul ?%* Am vrut imediat să plec, dar 
m-a oprit cu brutalitate, spunindu-mi : „Ce nu ştii de 
glumă ?* Am rămas pînă la urmă în camera lui şi nu 
ştiu dacă am dormit cîteva ore pînă la ziuă. Am vorbit 
de toate, dar nici un cuvînt despre meciul Steagul roșu— 
Petrolul. A doua zi, s-a jucat pe viață şi pe moarte. 
Cînd s-a terminat partida de la Braşov, Petrolul, învins 
cu 4—3, era în Divizia „B“! La Bucureşti însă mai ră- 
măseseră de jucat vreo zece minute din meciul Steaua— 
Crișul, și el decisiv. Cu tranzistoarele în mînă ascultam, 
alături de jucătorii celor două echipe, extenuaţi de efort, 
finalul partidei de pe „Republicii“, din Capitală. Cînd 
și acesta s-a terminat, iar rezultatul de egalitate con- 
damna pe Crișul şi salva pe Petrolul, Valentin Stănescu 
s-a apropiat de mine și mi-a zis cu emoție în glas: „Mă 
bucur că a scăpat Petrolul“. Şi ne-am suit în mașina lui 
Nichi ca să plecăm la Bucureşti. Pe drum, nici un cu- 
vînt despre meci, ca și cum nici nu veneam de la fotbal. 
Se terminase un campionat și știam cu toţii că, în timp 
ce unii se bucură, sînt și unii care pling. Şi poate din 
respect pentru aceștia din urmă, situaţie care se putea 
întîmpla oricui, drumul nostru pînă acasă a fost un drum 
mai mult tăcut. 

«La capătul confesiunilor, deşi nu mai era decît pu- 
tin timp pînă la sosirea zorilor, Valentin Stănescu s-a 
întins pe pat şi a adormit, aşa îmbrăcat cum era. De 
fapt, nici nu știam dacă dormea. Ședea cu ochii închiși 
şi, din cînd în cînd, scotea cîte un oftat prelung. A doua 
zi am plecat devreme de tot cu autocarul pînă la Paris 
şi de aici cu avionul spre ţară. Valentin Stănescu s-a 
așezat lingă mine, în avion, văzîndu-mă că scriu ceva. 
„Ce faci, m-a întrebat, dai și tu cu măciuca ?* „Nu, i-am 
răspuns, scriu ce a fost la Blois.“ Şi discuţia s-a mai 
reluat tîrziu de tot, cînd, în apropiere de Budapesta, 
avionul a început să scuture puternic, făcîndu-ne să 
transpirăm puţin. Rică Răducanu a prins atunci un mo- 
ment favorabil și, cu umorul său nedezminţit, a spus cu 
voce tare: „Nu vă speriaţi fraţilor, aşa face cînd intră 
pe arătură“. După care a continuat, apoi, cu glas scăzut, 
aplecîndu-se peste scaun, către Valentin Stănescu : „Nea 
Tinele, şi dac-o fi să ne buşim, uită lumea și de Blois, 
nu ne mai ceartă nimeni ; ba să vezi ce frumos o să vor- 

bească de noi, cînd o fi la o... adică“. Valentin Stănescu 
s-a uitat lung la Răducanu, 'la început a vrut să-l re- 
peadă, dar s-a răzgîndit şi pentru că între timp, avio- 
nul — cum spunea el — nu se mai maimuţărea așa de 
tare, i-a zis cu un glâs mai potolit: „Dă-ţi peste gură, 
Rică. Las! s-ajungem sănătoşi acasă. şi pe urmă om ve- 
dea noi ce-o mai fi“, E 

Avionul ne-a adus într-adevăr sănătoşi acasă, unde, 
de la aeroport chiar, ne-a luat în primire un delegat al 
federaţiei, care ne-a condus direct în sala de ședințe a 
Consiliului Naţional pentru Educaţie Fizică şi Sport. Și cum 
am ajuns aici, a început judecata. Vorba vine, pentru că 
sentința şi fusese dată înainte de sosirea noastră. Era şi 
de aşteptat. Președintele federaţiei şi conducătorul. dele- 
găţiei la meciul cu Franţa, Tudor Vasile, mai spera to- 
tuși. Aşa se explică de ce în şedinţa fulger din seara zi- 
lei de 4 decembrie 1975 şi-a luat angajamentul că, în 
ciuda înfrîngerii suferite la Blois, ne vom califica totuşi 
la Olimpiada de la Montreal. A doua zi de dimineaţă 
era eliberat din funcţie, iar lui Valentin Stănescu i se 
luase conducerea tehnică a echipei naţionale. Măsurile 
se asemănau întrucîtva cu cele de după „dezastrul de 
la Zürich“, Şi în locul vinovaţilor de la Blois se pregătea 
să vină unul din „eroii“ de la Ziirich, Ştefan Covaci, au- 
reolat între timp cu o serie de remarcabile succese ob- 
tinute în Olanda cu Ajax și în Franţa, la cîrma echipei 
naţionale. Cine ar fi crezut că Ştefan Covaci va mai re- 
veni, după un mare eşec, mai sus decît a fost vreodată, 
la conducerea destinelor fotbalului nostru ? Și care ar mai 
fi crezut, de asemenea, că Valentin Stănescu, auto-exilat 
la Ploiești, după insuccesul de la Blois, va fi iarăşi chemati 
ca să preia comanda tricolorilor pentru asaltul unei noi re- 
prezentări la un campionat mondial? Bine-a zis cine-a 
zis : „Ciudate mai sînt legile fotbalului !“ 


„De la mine la Ploiești... 
Au trecut patru ani, de la meciul cu Franţa, din de- 
cembrie 1975, şi în 1980, iarna, Valentin Stănescu a fost 
rechemat la colectivul tehnic al echipei naţionale, ca 


antrenor al formaţiei care dădea majoritatea componen- 

ţilor lotului reprezentativ, Universitatea Craiova. În toam- 
pa aceluiași an, deși transferat la Dinamo, Valentin Stă- 
nescu devine antrenorul principal al naționalei şi, secon- 
dat de fosta sa „pereche“ de la Rapid, Victor Stăncu- 
lescu, începe bătălia calificării pentru Madrid — 1982. 
În acelaşi timp, se angajează cu Dinamo în lupta pentru 
cîştigarea titlului naţional, mizind pe dorința de afir- 
mare a unei echipe în plin proces de reconstrucţie şi pe 
experienţa acumulată de-a lungul anilor. Sfîrşitul cam- 
pionatului 1980—81 nu i-a împlinit dorinţa cu echipa sa 
de club, Dinamo, ocupînd locul doi în clasament. In 
schimb, cu „naţionala“ satisfacţiile au fost, pînă la un 
moment dat, mai mari: un punct cîștigat la Oslo, cu 
Norvegia ; victorie, cu 2—1 împotriva Angliei la Bucu- 
reşti; un excepţional rezultat de egalitate obţinut în 
partida retur de pe Wembley ; o altă victorie în fața 
Norvegiei, la București și o singură înfrîngere, la limită, 
la Budapesta într-un meci, totuşi, bun, care, cîştigat, 
ne-ar fi asigurat, fără îndoială, biletele de avion pentru 
Madrid. Şi-aşa însă şansele noastre pentru calificarea în 
turneul final al campionatului mondial din Spania ră- 
măseseră mari. şi convertibile într-o mult așteptată reu- 
şită finală. 

„Era în ajunul solstițiului de vară, în ziua de 20 
iunie 1981, într-o după amiază de sîmbătă, cînd i-am fă- 
cut o vizită lui Valentin Stănescu în pitorescul cantona- 
ment al clubului Dinamo de la Săftica. A doua zi se 
juca ultima etapă a campionatului și — culmea — Di- 
namo întîlnea fosta echipă a lui Tinel, Universitatea 
Craiova. Nimic nu mai putea schimba ordinea clasamen- 
tului, dar meciul de a doua zi era, înainte de orice. un 
examen profesional și o chestiune de orgoliu. 

— Ştii de ce-am venit? l-am întrebat pe Valentin 
Stănescu. Și fără să mai aştept răspunsul, am adăugat 1 
ca să continuăm dialogul din noaptea albă de la Blois. 

— Taci, nu-mi mai aminti de ea. Mai ales acum cînd 
sînt „pe bune“ cu „naţionala“ şi mi-e frică să n-o zbir- 
cesc. i 

— Bine, am zis. Măcar să mai vorbim de ce-a fost în 
continuare. Şi chiar dacă nu de. toate. de Petrolul cel 
puțin să spui citeva cuvinte. 

— M-ai atins la coarda sensibilă. Ce tehnică ai! Ştii 

bine că Ploieştiul a fost întotdeauna o mare slăbiciune 
a mea. De aia l-am şi ales ca loc de „refugiu“ după „cu- 
tremurul de la Blois“. Oraş frumos, echipă cu băieţi de 
suflet — Toporan, Gică Simaciu, Nae Pantea, Florică Du- 
mitrescu, pescar de mîna întîi. Am avut aici parte şi 
de conducători buni, am lucrat cu Mircea Dridea, un bă- 
iat admirabil, luminat la minte şi un mare sportiv, l-am 
avut ca secund pe Sandu Fronea cù care m-am înţeles de 
minune, pentru că și el şi eu gîndeam despre fotbal la 
fel. Şi mai era în Ploieşti un local unde avea o ciorbă de 
burtă, cum n-am mîncat nicăieri, că după ce mîncai îţi 
venea să... dai cu căciula-n cîini ! Cu Petrolul am intrat, 
după un an şi jumătate de la venirea mea, în Divizia 
„A“. Am terminat campionatul în vara anului 1977 cu 
un avans de 17 puncte. Mergea treaba ca pe roate. Şi 
ar fi. mers bine şi în Divizia „A“ dacă nu ne lucrau, pe 
indirect, adversarii. Un singur meci dacă-l cîștigam, cu 
Politehnica Iaşi, acasă, am fi rămas în prima divizie și 
rămas ar fi fost Petrolul în prima divizie pînă astăzi. N-a 
vrut însă arbitrul Romeo Stîncan, care acordind o lovi- 
tură de la 11 metri, în loc să dea gol, aplicînd legea 
avantajului, pentru că mingea intrase în poartă, l-a pus 
pe State să repete penalty-ul, după ce-l transformase o 
dată, doar-doar l-o rata. Și ratindu-l am pierdut un 
punct care a hotărît, practic, soarta echipei, retrogra- 
dînd-o ! Păcat pentru Petrolul! Păcat pentru oraş! Ce 
meciuri am apucat aici ! Cu Dinamo, cînd i-am bătut cu 
3—2! Sau cu Sportul studențesc pe care i-am executat 
cu: 3—0. Parcă-l văd pe Rică Răducanu strigînd mereu 
la mine : „Nea Tinele, spune-le, bre, să nu mai vină cu 
mingea prin faţa porţii mele, că ştii cît te iubesc eu pe 
dumneata“. „Rică băiatule, îi răspundeam, lasă-i p-acolo, 
că-i bine!“ „Nea Tinele, mai zicea Tamango, să stea 
mai la distanţă și să tragă mai de departe.“ Mai de de- 
parte, mai de aproape, a făcut ce-a făcut Rică că a 
scos-o de trei ori din plasă. 


Mi-au plăcut intotdeauna fotbaliştii-mingicari 


— Între Ploieşti şi Dinamo a fost... Craiova. 
— Da. Un an şi jumătate, după un „en passani“ pe la 

Scornicești. I-am luat pe olteni de pe locul 8 în clasa- 
ment. Am terminat campionatul în 1979 pe locul patru, 
iar în vara următoare am luat titlul de campioni. Liam 
și Cupa, dar ne-a bătut Steaua, în semifinale, la Pi- 
teşti. Bună echipă Universitatea asta. Și ce lot valoros! 
Au lucrat bine antrenorii de la copii şi juniori — Cle- 
ment Iordănescu, Silviu Stănescu, Constantin Deliu. În 
1978, toamna, cînd am venit la Craiova, erau aici cîteva 
lucruri importante de pus la punct. Şi le-am pus. Mai 
întîi, era problema reconsiderării unor jucători despre 
care se spunea că sînt cam terminaţi și trebuie puși pe 
liber. În situaţia asta erau : Ştefănescu, Balaci, Beldeanu 
și Crișan. Toţi patru, în mai puţin de un an, după ce 
am luat formaţia eraioveană în primire, au devenit titu- 
lari în echipa naţională. A fost apoi cazul lui Oblemenco, 
pe care l-am găsit preşedinte salariat al clubului. Și 
mi-am zis atunci: „Este oare posibii ca Oblemenco, cel 
mai mare jucător al Craiovei şi unul dintre cei mai va- 
loroși din tot fotbalul nostru, să stea pe o funcţie admi- 
nistrativă ?“ Şi tot eu mi-am răspuns : „Nu“. Şi l-am luat 
lîngă mine, ca secund. Ne-am înțeles bine, am colaborat 
cu sinceritate unul faţă de celălalt. Oblemenco a avut ce 
învăţa de-la mine şi promovarea lui, după plecarea mea, 
ca antrenor principal, m-a bucurat. Ca şi rezultatele pe 
care le-a obţinut în anul. 1981, cînd a cîştigat şi campio- 
natul şi Cupa. Bravo lui! ; 

— S-a spus, după ce ai plecat de la Craiova şi ai- 
luat în primire pe Dinamo, că ai tras cît ai putut, indi- 
rect prin echipa naţională, ca să cîştigi cumpionatul pen- 
tru clubul din şoseaua Ștefan cel Mare. 

— Parole, parole. Ceea ce am urmărit cu adevărat a 
fost, înainte de orice, și fără a-mi neglija, bineînțeles, . 
obligaţiile faţă de Dinamo, să fac o nouă echipă naţio- 
nală pentru calificarea în turneul final al Campionatu- 
lui mondial din Spania. Și soluţia la care am ajuns şi 
care s-a dovedit valabilă — cel puţin pînă acum — a 
fost o combinată Universitatea Craiova—Steaua. echipe 
avînd în componenţa lor jucătorii cei mai valoroşi. 

— În echipa aceasta n-ar fi avut loc şi Dobrin ? Mă- 
car pentru meciurile de acasă. 

— S-a făcut mare tam-tam cu problema folosirii lui 
Dobrin. Aş vrea să se ştie însă că eu am fost primul 

care l-am apărat în 1975, după meciul cu Scoţia, de la 
-Bucureşti, în care a ratat o ocazie uriașă la:1—0 pentru 
noi, care, fructificată, ne-ar fi asigurat victoria şi poate 
calificarea la Campionatul Europei din 1976. Aş mai vrea 
să mai spun că Dobrin a jucat la mine, în precedenta 
perioadă în care am condus echipa naţională, tot timpul. 
De-atunci şi pînă acum însă lucrurile s-au mai schimbat 
în fotbal şi peste Dobrin au mai trecut vreo cîţiva 
ani. Și fotbalul anului 1981 cere tuturor jucătorilor, fără 
excepție, să fie şi atacanţi şi apărători. $i Dobrin nū 
poate face faţă unei astfel de cerinţe. El poate fi un bun 
conducător de joc, dar asta ar însemna să modificăm 
„acum şi structura echipei şi ideea ei de joc. Lucru foarte 
riscant. Şi, totuși, nu resping total soluția Dobrin. Deo- 
camdată să-l văd jucînd în Divizia „A“, să-l vedem ce 
mai poate, nu să-l judec după anul bun din „B“, la C. S. 
Tîrgovişte, unde mulţi s-au cam dat la o parte din fața 
lui, numai din respect că este... Dobrin. Oricum „gisca- 
nul“ rămîne pentru mine o mare slăbiciune, pentru că 
mi-au plăcut întotdeauna fotbaliştii mingicari, cei cu 
„magiun pe ghete“, cum le spune nea Gică Stăncu- 
lescu. 

— Apropo, care crezi că a fost cel mai bun jucător 
român din toate timpurile ? , 

— Mi-e tare greu să dau un răspuns la o așa între- 
bare. l-am văzut pe aproape toți marii noştri jucători 

- dinainte şi de după război. Cu mulţi dintre ei am jucat, 

împotrivă sau alături. Și aş zice că fotbalul nostru n-a 
dus deloc lipsă de mari valori. Aşa se face că pînă în 
1940 erau cam 110 jucători pentru 11 posturi în echipa 
naţională, de puteai să alcătuiești 10 reprezentative la 
fel de tari. Și mai tîrziu am avut fotbalişti de soi: Ma- 
rian, Apolzan, Petschovschi, Filotti, Constantin, Dumi- 
triu II, Dobrin, Dinu, Lucescu, Balaci, Iordănescu. După 
mine, dacă e să dau totuşi un răspuns la întrebare, cred 
că cel mai bun jucător pe care l-am văzut în viața mea 
a fost Baratki. Ştia totul cu mingea, era prezent pe tot 
terenul, făcea exact, dacă nu chiar mai mult, ce făcea, 
după 25 de ani, Di Stefano, la Real Madrid. Cine nu l-a 
văzut nu poate crede așa ceva. 

— Se spune că eşti un antrenor cu... slăbiciuni, 

— Ca orice om. Cine zice că nu are slăbiciuni minte, 
Eu mi-am iubit întotdeauna jucătorii. Mai ales pe cei 
buni. Cînd eram la Rapid, „febleţea“ mea se numea 
Nichi Dumitriu. Acum, la echipa naţională este Puiu 
Hordănescu, Cind nu-l am în echipă sînt mort, Cînd îl 
văd îmi vine inima la loc. Înaintea meciului cu Anglia 
de pe Wembley, în 1981 primăvara, îl luasem la lot după 
un accident. Şi l-am băgat în formaţie pe răspunderea 
mea. A ieşit bine și am fost fericit. Dealtfel cu Puiu am 
cîștigat şi în 1980 multe meciuri și puncte decisive, El 
a dat golul cu Norvegia la Oslo, tot el a transformat pe- 
nalty-ul cu Anglia la Bucureşti, aducîndu-ne victoria. 
Ca şi în partida cu Iugoslavia, în care a înscris trei din 
cele patru goluri, echipa noastră cucerind atunci Cupa 
balcanică. PR 

| — Poţi să-mi dai numele a doi prieteni, cei mai 
buni, pe care i-ai avut şi-i mai ai? 

—Unul ar fi Bazil Marian. Mare fotbalist la vremea 
sa, excelent pedagog, caracter desăvîrşit. Cel de-al doi- 
lea a fost şi rămîne... soția mea. Dacă nu era ea, cred 
că nici n-aş mai fi fost azi. M-a înţeles întotdeauna şi 
m-a ajutat mereu la nevoie. În viața omului de fotbal, a 
jucătorului de performanţă, căsătoria are un rol, aş zice, 
decisiv. Şi asta ar fi bine să n-o uite niciodată fotba- 
liștii! 


Spania — o „fata morgana“ 


„În după-amiaza aceea de sîmbătă, 20 iunie 1981, 
cînd l-am vizitat pe Valentin Stănescu în cantonamen- 
tul clubului Dinamo de la Săftica, discuţia despre fotbal 
a continuat pînă seara tîrziu. De pe aeroportul Otopeni, 
din apropiere, se auzeau avioanele aterizind şi decolind, 
Pe unele le şi vedeam, la mică înălțime, deasupra noas- 
tră. Din cînd în cînd, Valentin trăgea aer adînc în piept, 
privea în sus şi spunea cu voce tare: „Care-o fi din 
astea cursa de Madrid ?* Apoi tot el,:în loc de răspuns, 
zicea : „Dacă trecem, la 23 septembrie, de unguri, pu- 
tem comanda biletele de drum. Cred în prima noastră 
victorie în faţa echipei Ungariei și mai cred că este 
timpul și cazul ca, după două absenţe consecutive de la 

întrecerea finală a celor mai bune echipe din lume, să 
fim din nou prezenţi în grupul de eiită al fotbalului 
mondial“. i 

— Ştii că dacă ne calificăm pentru Spania ai toate 
șansele să ataci chiar poziţia de lider al lui Angelo Ni- 
culescu, în clasamentul celor mai buni antrenori ? 

— Să nu crezi că nu m-am gîndit şi la asta. Pînă 
una-alta însă, să ne vedem după 23 septembrie şi... om 
mai vorbi ș-om mai vedea... 

„„Cu Valentin Stănescu m-am întîlnit chiar a doua zi 
după meciul cu Ungaria. Era abătut, dar nu descurajat. 
Se gîndea, desigur, că un rezultat de 0—0 ne menținea 
încă, cu bune șanse, în cursa calificării. Trebuia însă să 
cîştigăm neapărat partida cu Elveţia de la 10 octombrie. 
Trebuia, puteam şi totuşi n-am cîştigat-o. Reprezenta- 
tiva „ţării cantoanelor“ n-a barat drumul spre Madrid, 
învingîndu-ne cu 2—1. Şi astfel frumosul „vis spaniol“ 
s-a spulberat într-o tristă sîmbătă de octombrie, în nu- 
mai 90 de minute! După meci, în vestiar, Valentin Stă- 
nescu declara : „Mai am un an pînă la pensie şi nu bă- 
nuiam că o să trăiesc un asemenea moment în final de 
carieră...“ La numai două zile după această declaraţie 
apărută în ziarul „Sportul“, Biroul Federației Române 
de Fotbal hotăra eliberarea din funcţie a întregii con- 
duceri tehnice a lotului reprezentativ. 

Așadar, Valentin Stănescu, pentru a doua oară schim- 
bat de la pupitrul de dirijor al echipei naţionale. Atunci, 
în decembrie, 1975, după Blois, a luat drumul Ploieștiu- 
lui. Acum... 

Incovoiat parcă mai mult de spate, sub povara apă- 
sătoare a decepţiilor şi grijilor, l-am revăzut, la puţină 
vreme după meciul cu Elveţia, coborînd scările Fede- 
raţiei. N-am îndrăznit să-l mai întreb nimic. El însă a’ 
înțeles dintr-un schimb de priviri că ar trebui să spună 
ceva. Orice, dar să spună ceva. i 

— Ah, dacă Puiu Iordănescu. ar fi înscris, atunci în 
jocul cu Ungaria, cînd a fost singur la cîțiva metri de 
poartă... Şi dacă Dudu Georgescu nu rata, la 1—0 pen- 
tru noi, în meciul cu Elveţia, altfel s-ar fi scris istoria 
fotbalului nostru acum ! Mi se pare atit de nedrept ca 
soarta unei echipe, a unui om, să depindă de... două ṣu- 
turi! $ 

— Ai avut în viaţă parte şi de șuturi norocoase, asta 
de ce n-o spui ? De pildă, la Madrid, cînd Crişan a ega- 
lat, trimiţînd mingea printre picioarele lu Irzibar. 

— Am avut, asa-i. Dar nu știu cum se face că din 
situaţiile în care am avut şansă, n-am profitat, pînă la 
urmă, cu aproape nimic. În schimb, din cele în care nu 
m-a ocolit neşansa... Ce mai, bine-a zis cine-a zis : „cine 
nu învață din istorie, riscă să o repete“. Atunci, după 
Blois, în decembrie 1975, am crezut că ştiu tot sau a- 
proape tot ce trebuie ca să reușesc, dacă o să mai ajung 
cîndva la cîrma naţionalei. Se vede însă treaba că n-am 
prins sau că mi-a scăpat lucrul cel mai important, pe 
care ar fi trebuit să-l cunosc mai înainte de orice. Şi 
anume, să nu mă curăț pe mîna altuia. Dacă e să mă 
curăţ, totuşi, să o fac pe mîna mea. 
`. — Bine, dar ai fost numărul 1 la echipa naţională, 
pentru calificarea “la campionatul mondial din Spania. 

— Eu numărul 1? Hai să nu mai vorbim de asta. 
Aşa a crezut lumea că sînt solist și cînd colo am fost 
tot timpul „vioara a doua“. Dacă aș mai veni încă o 
dată... 

— Aşa a zis şi Lăpuşneanu, dar n-a domnit mai mult 
de două ori. 

— Da, dar Radu de la Afumaţi ? % 

— Aici ai dreptate. El a prins-o şi pe a treia. Spune 
drept, însă, ai fi vrut să ai soarta lui? Știi ce-a păţit... 

— Să fie la el acolo. Mai bine să ajung eu liniştit 
„în penzie“, cum spun ardelenii. 

Plecînd de la lotul reprezentativ, Valentin Stănescu 
s-a reîntors la Dinamo, acolo de unde, de fapt, plecase 
şi unde a revenit hotărît să cîştige şi campionatul și cupa. 
Un gest frumos din partea clubului din şoseaua Ștefan 
cel Mare, care l-a reprimit cu generozitate, fără să-l 
considere neapărat un fiu risipitor. Drumurile lui Tinel 
prin „Vasile Conta“ s-au rărit simțitor, iar discuţiilor 
despre „Naţională“ le-a pus punct. 

Şi totuşi, dacă cumva mai vine, chiar întîmplător, 
vorba despre Spania, el îţi va spune că a fost acolo de 
cel puţin zece ori în viaţă. Dar n-a putut să fie exact 
atunci cînd ar fi dorit cel mai mult să fie. La Mundialul 
din 1982, care pentru el a rămas, ca şi pentru călătorul 
chinuit de sete în pustiu, o „fata morgana“. 

POST-SCRIPTUM CU UN „VETERAN“ 


La capătul celor zece incursiuni biografice, am sim- 
țit nevoia unei completări. Mai bine-zis a încă unui per- 
sonaj pe „scena cărții“, Poate şi pentru că măcar în 
acest fel s-ar fi realizat cifra 11, simbolul echipei, al jo- 
cului de fotbal. Şi opţiunea s-a oprit asupra unui nume 
care, deși destul de circulat în zbuciumata lume a gazo- 
nului, este, totuşi, mai puţin cunoscut decît ar fi meri- 
tat în realitate ; Gheorghe Stănculescu — unul dintre 
puţinii antrenori care au reuşit să treacă cu mult din- 
colo de vîrsta pensiei, un veteran al profesiei şi, aşa cum 
îl caracteriza cineva, admirativ bineînțeles, „un truba- 
dur modern al sportului-rege€, 

Aducînd cu el experienţa a trei sferturi de veac de 
viaţă şi a peste şase decenii de fotbal, „nea Gică“ s-a 
dovedit, în rolul personajului nr. 11, o soluţie fericită 
pentru simetria cărții — începută cu un contemporan al 
său, „decanul“ Cibi Braun — şi, în același timp, un par- 
tener de discuţie ideal. Pentru că profesionistul onest 
şi pasionat, mereu preocupat să dezlege tainele jocului, 
cel despre care, și azi în' Jălăraşi, orașul său natal, cei 
din generaţia sa spun că a fost, ca jucător, un talent 
mai mare decit concetăţenii săi, foștii internaţionali Ne- 
grescu şi Michi Mihăilescu, el, nea Gică, are darul de a 
convinge, prin bogăţia cunoştinţelor şi argumentelor, fi- 
ind totodată şi ceea ce se cheamă un om de duh, Cind 
i-am spus însă despre ce este vorba, nea Gică a scos re- 

pede o bucată de hirtie de scris, creionul și o radieră 
chinuită de cît a şters la viaţa ei. 

— Stai aşa că nu dăm extemporal, am zis. Şi imediat 
i-am amintit că, în urmă cu ani, înaintea unui antrena- 
ment cu o echipă din campionatul Capitalei, A. S. Ar- 
mata, nea Gică, supărat că jucătorii săi nu prea băgau 
la cap ce li se spunea mereu, le-a dat un extemporal, 
cu vreo 3—4 întrebări. Idee originală, poate bizară, dar 
interesantă și practică, în anumite împrejurări. 

Și chiar dacă ar fi vorba de un extemporal, am 
continuat, atunci rolurile s-ar inversa, oricum. Spunind 
acest lucru mă gindeam, desigur, la generaţiile de jucă- 
tori care au trecut prin mîna lui nea Gică, printre a- 
ceștia numărîndu-se și numeroase valori ale fotbalului 
nostru : Ion Alexandrescu, Țîrcovnicu, Eftimie, Gh. Con- 
stantin, fraţii Munteanu, Floruţ, Csako, Pop, Staicu, Ner- 
tea şi încă mulți alții. Mă mai gîndeam, de asemenea, şi 
la generaţiile de antrenori cărora nea Gică, fostul ofițer 
de stat major, veteran în războiul antifascist, le-a fost 
lector de tactica jocului de fotbal. Și printre elevii lui 
s-au înscris şi numele a trei antrenori, emeriţi mai tir- 
ziu, Gheorghe Popescu, Traian Ionescu şi Ilie Oană. 

Dar, hai, nea Gică, i-am zis din nou, lasă la o 
parte ustensilele de scris şi spune-mi mai bine de ce e 
grea meseria asta de antrenor. Cel puţin aşa se zice, deşi 
la drept vorbind, nimeni nu ridică nici pietre de moară, 
nu muncește în subteran şi nici în schimburi de noapte. 

— Meseria de antrenor e grea pentru că se lucrează 
cu oameni, de toate vîrstele și mentalităţile, pe care tre- 
buie să-i aduci la acelaşi numitor, prin pregătire, pentru 
ca să acţioneze unitar, ca idee de joc şi comportament. E 
grea meseria de antrenor pentru că trebuie să te reali- 
zezi prin alţii, prin jucători, la mîna cărora ești de 
cele mai multe ori. În meseria de antrenor te judecă re- 
zultațul imediat, te judecă şi cel din urmă spectator, 
pentru că toţi se pricep la fotbal și au pretenţia că se 
pricep mai bine din tribună, decît tine care trudeşti în 
mijlocul gazonului. Ca antrenor de fotbal ești într-un 
continuu examen public şi fiecare meci, fie şi amical, 
este o probă de profesionalitate. De aceea nimic nu-l în- 
tristează pe un antrenor mai mult decît pierderea unui 
joc. Cineva spunea chiar, poate exagerind un pic, că trei 

Hueruri îl supără cel mai mult pe un antrenor: infideli- 

„tatea soţiei sau a iubitei, îmbolnăvirea lui sau a celor 
“dragi şi pierderea unui, meci. Dintre acestea, pierderea 
jocului, prin caracterul său ireversibil, pare cea mai gravă. 
Aşa că vezi... 

— Bun. E grea, foarte grea meseria de antrenor. 
Poate nici nu era nevoie de atitea argumente ca să mă 
convingi. Am practicat-o și eu un timp şi ştiu. Dar dacă 
este atit de grea, de ce fug mulţi de alte meserii — in- 
gineri, profesori, economiști, medici, maiștri, jurişti — 
pentru care s-au pregătit, au trudit în şcoli și facultăți 
şi se fac antrenori de fotbal ? 

— Fiindcă profesia de antrenor este şi foarte fru- 
moasă. Îţi dă satisfacţii pe care nu prea le întilneşti alt- 
undeva. E puțin lucru să munceşti sub privirile a mii, 
zeci de mii, sute de mii şi chiar milioane de ochi, dacă-i 
pui şi pe cei care te urmăresc la televizor ? Ca antrenor 
profesezi în fața publicului, ca şi actorii, eşti aplaudat, 
adulat, purtat în triumf la victorie. Sigur, mai există şi 
reversul medaliei, momentul înfrîngerii, al decepției. Dar 
cine se face antrenor nu se gindește la așa ceva, ci are în 
gind — mai cu seamă-la vîrsta entuziasmului +- doar 
imaginea către care tinde să ajungă și pe care vrea să o 
păstreze, aceea a succesului, a afirmării. 

— Înţeleg că chiar dacă ar fi să o iei de la început... 

— Dacă m-aş naşte din nou, n-aş căuta o altă mese- 
rie. Tot antrenor m-aș face. 

— Şi să zicem că ai avea, nea Gică, și experiența de 
acum... 

— Și să şi hotărăsc? 

— Da. Să poţi lua și decizii. 

— Ei bine, lucrul la care aş ţine cel mai mult ar fi 
întărirea muncii de jos, la copii şi juniori. Aș dubla-o, 
ca volum şi responsabilitate. dar i-aș da şi mai multe 
drepturi, cointeresînd pe cei care lucrează în atelierele 
de creaţie ale fotbalului. Sus, la performanţă, aş cultiva 
mai mult spiritul unei formaţii de bază, în care să joace 
cel mult 13 jucători, adică atiţia cît dă dreptul regula- 
mentul, subînțelegînd şi cele două schimbări permise în 
timpul meciului. Marile echipe au avut întotdeauna ju- 
cători puţini și buni. La noi astăzi sînt mai multe rezerve 
decit titulari, jucători care stau aproape un campionat 

întreg pe banca de la marginea terenului fără -să joace 
un minut, dar înscrişi pe tabelele de premiere cu regu- 
laritate. Şi un fotbal cu jucători inactivi slăbeşte în va- 
loare, se degradează, cu timpul, iese din perimetrul com- 

— Să nu ne depărtăm, totuși, de subiect. Am con- 
venit că meseria de antrenor este şi grea şi frumoasă. 
Din practică mai ştim că mulți meseriași buni ajung, în 
diferite împrejurări, la cheremul rezultatelor, soarta lor 
depinzînd, uneori, și de capriciile unor conducători de 
cluburi. Motiv pentru care auzi adeseori critici, chiar 
vehemente, din partea lor, la adresa acelora care — 
conducători, jucători, arbitri, spectatori — le influen- 
țează sau le hotărăsc destinul profesional. Am impresia 
însă că, dincolo de tot ceea ce este adevărat și criticabil 
în modul de acțiune a altora, există și o apreciabilă 
doză de subiectivism în confesiunile obișnuite ale unor 
antrenori. A 

— Acea cam aşa este. Nu prea auzi pe un antrenor 
astăzi să spună, fie şi în şoaptă: „eu sînt vinovat!“ 
Mai întotdeauna alţii greşesc pentru ei. Şi unii au un 
talent de a se lamenta... Poate că mai mult spirit auto- 
critic n-ar strica, chiar și la „case marit. 

— Asta ar fi un fel de apropo... 

— Nu m-am gîndit deloc la ceva anume. 

— Dacă nu, atunci spune-mi, foarte sincer, crezi că 
i-am ales bine pe „cei zece“ eroi prezenți la „ora con- 
fesiunilor& ? 

—- Atita vreme cît printre ei sînt nu mai puţin de 
şapte antrenori emeriţi : Gică Popescu, Ilie Oană, An- 
gelo Niculescu, Traian Ionescu, Valentin Stănescu, Nicu 
Dumitrescu şi bunul meu prieten, Cibi Braun, iar ală- 
turi de aceştia mai apar alte trei nume consacrate — 
Florin Halagian, Cornel Drăguşin şi Viorel Mateianu... 
Cred, sînt convins, că alegerea a fost bună. Dar, pentru 
că a fost vorba de sinceritate, aş zice că dintr-o listă a 
valorilor, a antrenorilor care au dat ceva în fotbalul 
nostru, n-ar trebui să lipsească Bazil Marian, Ştefan 
Covaci, Titi Teaşcă, Dumitru Nicolae-Nicuşor, Robert Cos- 
moc, Ştefan Dobay, Gheorghe Constantin, Nunweiller IE, 

Ion Oblemenco, Emeric Jenei, Petre Moldoveanu, Con= 
stantin Cernăianu, Jean Lăpușneanu, precum şi cei pa- 
tru mari „absenţi“ Emerich Vogl, Francisc Ronnay, Iu- 
liu Baratki şi Silviu Ploieşteanu. 

— Şi cine ar mai putea. veni în viitorul apropiat? 

— Mircea Lucescu ar fi. se pare, cel mai dotat din 
„generaţia de schimb“. Deocamdată el se anunţă un ve- 
ritabil şef de promoţie. Are, cred, tot ce-i trebuie ca să 
ajungă un mare antrenor. M-ar bucura mult să con- 
firme. Nicolae Dobrin și Nicolae Vătafu sînt alte două 
mume cu şanse să se impună. Ca şi Nicolae Pescaru şi 
Petre Gavrilă, doi dintre meseriaşii tineri şi de real ta- 
lent apăruţi mai recent în viltoarea marii performanţe. 
Lista însă rămîne deschisă. Pe ea se poate înscrie ori- 
cine este cu adevărat dotat pentru meserie. Cine dă do- 
vadă de multă hărnicie şi are şi ceva şansă. Eu unul aş 
vrea ca sus de tot, la echipele de Divizia A şi mai ales 
la loturile reprezentative, să ajungă, din cei azi încă ju- 
cători, numai marii- fotbaliști, foşti internaţionali : Dinu, 
Iordănescu, Mulţescu, Ştefănescu, Dudu Georgescu. Sa- 
meş, Beldeanu, Balaci, Simionaș, Radu II, Dumitru, Io- 
vănescu, Marica, Romilă, Tătaru II, Vigu, Bölöni, Che- 
ran, Antonescu, Dembrovschi, Dumitrache, Cîmpeanu II. 
Ar avea, în acest fel, de la cine şi ce să înveţe tinerii 
jucători în formare. Pentru că, să ştii, de la mine, dacă 
fotbalul nostru este, de multă vreme,/acolo unde este, 
asta-i şi din cauza nefotbaliştilor care s-au cocoţat prea 
sus. De aceea, zic că a venit timpul ca fotbalul să intre 
pe mîinile fotbaliştilor. § 

A doua zi după discuția noastră „pe viu“, m-am tre- 
zit cu o'lungă epistolă din partea lui nea Gică, în care 
îmi spunea cam tot ceea ce îmi spusese şi în ajun. Era 
ca un fel de confirmare scrisă a unei veritabile profe- 
iuni de credință. Odată cu scrisoarea îmi mai trimitea 
un plic mare cu cinci lucrări-studiu, însumînd aproape 
o carte, pe teme din tactica jocului de fotbal. 

Cîtă pasiune pentru profesie şi cîtă putere de muncă 
la un om de peste 75 de ani! Ce admirabil exemplu 
pentru mai tinerii săi colegi ! 

În finalul scrisorii, nea Gică a ţinut să adauge : „Pă- 
cat că n-au avut loc în cartea asta pe care o scrii Con- 
stantin, Nunweiller III, Oblemenco, Bazil Marian, Ni- 
cușor, Jenei... Poate cu altă ocazie,..& 

— Cu siguranţă, nea Gică, cu altă ocazie, într-un 
„număr“ viitor, 


CUPRINS 


CUVINT ÎNAINTE . . - Li . ` . . ` 

AŞA S-A NASCUT IDEEA . . . ` E AN . 

ŞI TOTUSI: CLASAMENTUL <) e A e ati ile 

DECENII SI NU ALPILOR e Ia aig dit aa a 

„DECANUL* . . . . . 

În casa-muzeu de pe "malul Mureşului ` . . 

De unul singur la.. două piane : n A . 

Din albumul de amintiri cu echipa naţională . . 

Două întîmplări cu haz şi adevărate . ` . . 

„Bătrina doamnă“ — marea iubire . X 

LA SUCCESE SA NU UIȚI DE PESTRE NICI LA zsecuni 
DE CEEA CE ESTE BUN . . . 

Performanţe mari cu echipe... miei ji À y 


„Şcoala secundariatului“ . x H A 
„Escale“ la Bagdad şi Damasc . 

O iarnă fierbinte în Africa şi două zile de vară ca 
gheaţa, la Timişoara şi Constanţa i . 


În patria fotbalului. . d S i e Li : 

„Calif de o zi“ Zac AE ONER R NAC 

Trei răspunsuri la.. două întrebări! . . + 7 
FEYENOORD — UN „EVEREST“ ÎNVINS, GLORIA BU- 
ZAU — ABISUL! § 3 ` . . . . . ` 

Alo! 37988? . . e . . . . ` 

în triumf! . 


De la sublim la un pas de ridicol şi “din nou la sublim 

O toamnă foarte bogată . E 

Al doilea „divorţ“ de „Bătrina doamnă“ . i 
„Bătrina doamnă“ era de mult o legendă . 
Niciodată nu e prea tirziu , . . . . 

IN NOUA ANI, DE ŞASE ORI PE PODIUM !. f > 
Sus, jos şi iar... sus! . 


Toată admiraţia pentru Dobrin- -Jucãtorul, pentru Do- 


brin-omul . PEM. . 
Greşeli plătite scump A AAE AEE . 
Cu părul alb.. la 42 de ani o; . stadii 
Încă o medalie, a şasea . è E 3 = = 
NEINDUPLECAT ADVERSAR AL 7 TOMA TATITOR DE 
MASURA“ . . . e Pet 
„În conflict cu metodiştii | z K t ` 3 j; 
Petrolul — o experiență reuşită . . 


Dinamo — o mare simfonie... neterminată | 

Fără compromisuri, fără jumătăți de măsură $ 
„Locul meu este pe gazon“ . fi d k 
După. 25 de ani . . 
Un „test de rezistență“ între patru ochi . 4 $ 
Cea mai frumoasă parte a zilei este dimineața . 


IN VENELE LUI CURGE MAI MURE FOTBAL DECIT 


SINGE! . . slot i sei 


Sînt un om ca toţi Eau z 3 
Progresul — prima mea „idee în mişcare“ A 


Vinovat fără... vină sau „decapitat“ pentru... fidelitate 


La un pas de podium . 2 y = NN 
„Marele secret“ al unei „buturugi mici“ 

Quo vadis, F.C. Baia Mare? . $ A . 
Secunda 5400 a hotărit ! : 


Cînd „buturuga mică“ s-a crezut prea repede un „car 


mare“ - . . . 
Din nou de la capăt! . . ` . f . 


TREI DECENII LA CEA MAI ÎNALTĂ CATEDRA 

„SPORTULUI-REGE“ . 
De cîteva ori pe drumul Dinamo—F. R. F. şi retur , à 
De pe Wembley la „trilogia ungară“, via Mexico . 
În spatele uşilor închise. A k x 
Clipe sub „aripa morții“ $ 
„Manevre“ pe. Bega dejucate Ja timp | . 5 
Scurte „popasuri“ la Dinamo şi Bacău . P 
„Examen“ din mers, cu un... profesor premiant . 


FOTBALUL A DAT UN ROST ADEVĂRAT VIEŢII ME 
Spectaculonsa metumortoză a unei echipe de nave 


A 


UE 
sti 


Evocări plăcute, evocări triste la o Soene a aminti- 


rilor . . 5 . 
La Zürich ceva n-a fost în regulă 3 x . . 
Cu Petrolul, de încă două ori, de la început . 5 
Oaspete la... mine acasă! . . - . PA . 


Şi au început drumurile ! % = "i s 
E tare greu cînd vine timpul să spui AAE 5 


a 


DA! A FOST UN CAZ DE EXCEPŢIE | 


A 
Aşaʻera la G.C.A. — o familie . x e X i 
Pentru un cincinal la FRP. . . o s e. e 
Alt cincinal, înapoi la G.G.A. a . 


Cu Spania a început visul, după Zărich s-a spulberat 
un adevăr $ PAN AA N ACM 

E trist cînd ctştigă netotbaliştii și $ . . ` 
„Mai bine mai tîrziu decît niciodată“ . , a 


CINE N-A ÎNVĂŢAT DIN ISTORIE RISCA MEREU SA 
O REPETE . 


Am plecat cù Locomotiva. şi am ajuns Ma... Rapid . 
«Şi a fost sărbătoare mare în Giuleşti è . . 
De pe Podul Grant, sub Timpa . ` [i EPE 
Spre înalta societate a fotbalului OA RNS T è 
Trei lovituri de „măciucă“ gi ta DARA VRTE 
Ciudate. mai sînt legile fotbalului | + Ei PDA) 
De la mine la Ploieşti... Ea LEE 
Mi-au plăcut întotdeauna “fotbalisti mingicari . » 
Spania — o „fata morgana“ . L] 
POST-SCRIPTUM CU UN „VETERAN“ a a . ` 

PIE SE e die ete set 


„0 suită de secvențe din viata unor oameni 
greu încercaţi, cărunţi înainte de vreme, pe 
care îi trădează, de fiecare dată, neastimpărul 
şi încordarea, niciunde mai mari, mai chinui- 
toare ca acolo, pe banca suferinţei, de la matz 
ginea gazonului. Numele lor ? Coloman Braŭn- 
Bogdan, Cornel Drăguşin, Nicolae Dumitrescu, 
Florin Halagian, Traian Ionescu, Viorel Mate- 
ianu, Angelo Niculescu, Ilie Oană, Gheorghe 
Popescu, Valentin Stănescu“ 


Mihai lonescu 

